
PATRAUKLIOS IR NAUDINGOS 
PAMOKOS 


Prieš du tūkstančius metų gyvenęs romėnų filosofas Lucijus Anė- 
jus Seneka (4 m. pr. Kr.-65 m. po Kr.) padovanojo pasauliui ke- 
liolika pašnekesio formos kūrinių. Juose retai kas dėstoma nuose- 
kliai ar išsamiai. Kaip paprastai esti žmonėms kalbantis, mintys ir 
teiginiai plaukia, banguoja, retsykiais tarsi pamesdami savo gijas, 
nutrūkdami, nukrypdami į šoną, o paskui vėl sugrįždami į vietas. 
"Tačiau šie kūriniai nėra gryni dialogai. Juose kalba vien autorius, 
savo monologą pateikdamas kaip pokalbį su įsivaizduojamais as- 
menimis. Dažniausiai Seneka ko nors klausia pokalbininką ir pats 
atsako į klausimą. Pavyzdžiui, parodęs atšiaurią ir asketišką kai ku- 
rių genčių gyvenseną, jis klausia: Ar tau jie atrodo vargšai? Numa- 
nome, jog įsivaizduojamas pašnekovas įsitikinęs, kad jie vargšai, 
bet autorius mano kitaip. Jis pats tučtuojau atsako į savo klausi- 
mą: Nevarginga tai, ką įpratimas pavertė antruoju prigimimu. Dar 
dažniau Seneka mėgsta pacituoti ne trečiojo asmens klausimą, o 
teiginį: „Dievai, — sako jis, — ir daug duoda ir nedėkingiesiems. “ Ki- 
tu sakiniu rašytojas tą teiginį atremia: Tačiau tos dovanos paruoštos 
geriesiems, 0 blogiesiems atitenka todėl, kad neįmanoma atskirti. Tad 
Senekos dialogų tikslas yra pamokymas, paraginimas, auklėjimas. 
Idant įtikinėjimas būtų vaizdingesnis, autorius pasitelkia istorijos 
pavyzdžių, poetų citatų, pasakojimų ir anekdotų. 

Puikiai išmanydamas, ko labiausiai žmogui reikia, jis kalba 2p/e 
tai, kas yra teisingumas, kas yra pareiga, kas yra kantrybė, kas yra 
drąsa, kas yra mirties niekinimas, kas yra dievų suvokimas, koks sau- 
gus ir veltui įgyjamas gėris yra gryna sąžinė. Nepavargdamas aiški- 
na, kad kūnu turime rūpintis tik tiek, kiek reikia gerai sveikatai, 
kad maistas ir gėrimas turi malšinti alkį ir troškulį, o ne teikti 
malonumo, kad drabužis turi ne puošti, o saugoti nuo šalčio, kad 

visai nesvarbu, ar būstas iš velėnos, ar iš įvairiausių svetimų kraštų 
akmenų, nes po šiaudiniu stogu žmogui nė kiek ne blogiau negu 
po auksiniu. Autorius rodo aistrų pražūtingumą, moko garbingai 
gyventi ir garbingai mirti, stengiasi atskleisti žmogaus silpnybės 
ir tvirtybės paslaptis. Įrodinėja, kad tremtis į necivilizuotą kraštą 
teikia nepatogumų tik kūnui, bet jei žmogaus poreikiai natūralūs, 
t. y. nedideli, jis vargų beveik nejaučia, nes ne materialios gėry- 
bės, o siela daro žmones turtingus. Ragina nepamiršti, kad niekas, 
išskyrus sielą, nėra vertas žavėjimosi. Jei ji didelė, tai nieko ne- 
bėra didesnio. Seneka nuoširdžiai pasiryžęs padėti pašnekovui ir 
skaitytojui atsikratyti sielos trūkumų. Jo nuomone, išmintingo 
žmogaus siela turi būti tvirta kaip uola. Ji nekrūpčioja kaukiant 
gyvenimo negandoms ir neištyžta joms atlėgus. Neįveikiamą ir 
nepajudinamą sielą padaro tik dorybė. Pinigai, daiktai, giminės ir 
artimieji iš žmogaus gali būti atimti, o sieloje glūdinčios dorybės 
niekas neįstengia išplėšti. Ji yra vienintelis tikslas ir aukščiausiasis 
gėris. Kiekvienas gali atsikratyti ydų, kiekvienas gali pasidaryti do- 
ras. Tereikia noro. Žmogus, panoręs tapti doras, nuolatos tobulins 
savo sielą. Akcentuodamas saviauklos, tobulinimosi svarbą, svar- 
biausiu faktoriumi Seneka laiko valią, romėnams puikiai supran- 
tamą dalyką. 

Autorius pateikia ir paties išbandytų praktinių vidinio pasaulio 
tobulinimo patarimų. Vakare jis siūlo perkratyti prabėgusią dieną, 
įvertinti savo darbus ir žodžius ir paklausti sielos: Nuo kokio trū- 
kumo išsigydei? Kokiai ydai pasipriešinai? Kuri tavo pusė tapo geres- 
nė? Šį sąžinės sąskaitos principą perėmė krikščionybė. Seneką su 
krikščionybe sieja ir daugiau dalykų. Monoteistinis Dievo suprati- 
mas tarytum telpa į tradicinės stoikų filosofijos, kuriai jis priklau- 
so, rėmus. Tačiau jo religingumui būdingas ypatingas, stoicizmui 
nepažįstamas asmeninis santykis su Dievu. Seneka žavisi tvarkin- 
gu, tikslingu, tobulai gražiu pasauliu ir yra Dievui be galo už jį 
dėkingas. Jis dėkoja Dievui už visas geradarystes ir tiki, kad Dievas 
myli žmones. Todėl vienas ankstyviausių krikščionybės teoretikų 
Tertulianas veikale „Apie sielą“ vėliau pasakys: Seneka dažnai esti 
mūsiškis. Kitas Bažnyčios Tėvas Laktancijus cituos jį 33 kartus, 

pasitelkdamas Dievo ir angelų buvimo įrodymui, netikrų dievų 
kritikai bei kitiems teiginiams paremti. Šv. Jeronimas, rašydamas 
traktatus apie pyktį ir apie santuoką, naudosis Senekos veikalais ir 
į savo veikalą „Apie įžymiuosius vyrus“ šalia apaštalų, šventųjų ir 
jų bendražygių gyvenimų aprašymų įtrauks trumpą filosofo bio- 
grafiją. Daugelis Senekos teiginių tapo krikščionybės maksimo- 
mis, jų praktinės moralės postulatais. Jo propaguojama panieka 
žemiškiems turtams, veržimasis į trasnscendentinį gėrį, įsitikini- 
mas, kad Dievas yra visur, kad žino slapčiausias mintis, kad viskas 
yra iš jo malonės, kad nereikia kerštauti net mus nuskriaudusiems, 
jo skelbiama meilė visiems, net žemiausios padėties žmonėms — 
tai toli gražu ne visos idėjos, dariusios įspūdį krikščionybei. Tad 
esama tyrėjų, teigiančių, kad šalia Šv. Pauliaus Seneka buvo žy- 
miausia epochos siela. Tikriausiai tai jaučiant buvo sukurti ilgai 
autentiškais laikyti šių dviejų vyrų laiškai. Dabar įrodyta, kad jie 
netikri, bet vis tiek esama hipotezių apie Šv. Pauliaus ir Senekos 
ryšius. Jos remiasi ir idėjų bendryste, ir tuo, kad filosofo brolis 
Galionas buvo su Šv. Pauliumi susidūręs, eidamas prokonsulo 
pareigas Graikijoje: jis atsisakė teisti Šv. Paulių, žydų apkaltintą 
Korinte skelbiant netikrą tikėjimą. Dėl artimumo krikščionybei 
Seneka nebuvo užmirštas Viduramžiais, vienuoliai ir pasauliečiai 
jį skaitė ir persirašinėjo tada, kai daugelis senovės rašytojų kūrinių 
niekieno nežinomi dūlėjo Antikai sugriuvus išlikusiose kai kuriose 
bibliotekose. 

Visiems Senekos kūriniams būdingas pakilus mokytojo tonas ir 
įsitikinimas savo teisumu. Kaudamasis su žmonių ydomis, page- 
dimu, silpnybėmis, įsikarščiavęs rašytojas dažnai šaukte šaukia, 
nes turi perrėkti skaitytojų nedarnių sielų ūžesį. Kartais jis net 
keikteli: Po paraliais! Įsakmūs teiginiai kruopelėmis beldžiasi ir 
beldžiasi į klausytojo ar skaitytojo sielą. Plačios ir svarbios mintys 
subyra į trumpas sentencijas: Kiek garbintojų, tiek pavyduolių; Gy- 
venimas ilgas tik vienu atveju: jei jo pakanka; Surambėjęs pyktis virs- 
ta neapykanta; Grožis palieka pikčiurnas; Geras karys sugeba paklus- 
ti vado sprendimui; Ydinga visa, kas per daug; Didi padėtis yra didi 


vergija etc. etc. Tad rašytojo pamokos gyvos ir nenuobodžios. Visi 

tikriausiai esame pastebėję, kad mūsų santykis su įvairiais moky- 
tojais paprastai yra prieštaringas. Dažniausiai baidomės moralų ir 
ne itin mėgstame pamokymus, tačiau nieku gyvu negalime be jų 
apsieiti, ir daugybės mus ko nors pamokiusių žmonių vaizdą mū- 
sų atmintyje gaubia pagarba ir meilė. Todėl, paskaitę kitų knygų, 


kur buvę kur nebuvę nuolatos grįžtame prie Senekos. 


Dalia Dilytė 


PAGUODOS ŽODIS MARCIJAI 


„ Maccija, jei nebūčiau įsitikinęs, kad esi atsikračiusi ir moters sielos 
silpnumo, ir kitų ydų, jei nežinočiau, kad į tavo būdą žmonės 
žvelgia tarsi į kokį senovinį pavyzdį, tai nedrįsčiau užsipulti tavo 
skausmo. Juk net vyrai noriai prie jo prisitaiko ir prisiderina. Taip 
nedėkingomis aplinkybėmis, taip priešiškai nusiteikus teisėjui, 
taip piktai kaltinant, neturėčiau vilties pasiekti, kad išteisintumei 
savo likimą. Pasitikėjimo man teikia jau ištirta sielos tvirtybė ir di- 
delių išbandymų įrodyta tavo narsa. Nėra nežinoma, ką nuveikei 
dėl savo tėvo, mylimo ne mažiau už vaikus. Skirtumas tik toks: 
netroškai, kad jis gyventų ilgiau už tave. Nežinau, o gal ir troškai, 
juk didelė meilė kartais neatitinka įprastinės taisyklės. Kaip galė- 
dama stojai skersai kelio tėvo Aulo Kremucijaus Kordo! mirčiai. 
Pamačiusi, jog apsupus Sejano“* palydovams tėra tas vienas kelias 
iš vergijos, nepritarei jo sprendimui, bet paskui pasidavei. Nesi- 
slėpdama liejai ašaras ir nors aimanas nurydavai, bet nenutaisinė- 
jai linksmo veido. O juk visa tai vyko tame amžiuje, kai didelio 
prieraišumo išraiška buvo neprieraišus elgesys. Kai tik pasikeitę 
laikai suteikė progą, vėl padarei žmonėms prieinamą tėvo talentą, 
dėl kurio jam buvo atimta gyvybė, ir išgelbėjai jį nuo tikrosios 
mirties, sugrąžindama tarp literatūros paminklų knygas, to ne- 
paprastai narsaus vyro parašytas savo krauju. Puikiai pasidarba- 
vai romėnų raštijos labui: didelė jos dalis buvo sudeginta. Puikiai 
pasidarbavai ainių labui: su didžiojo kūrėjo vardu juos pasieks 


' Aulas Kremucijus Kordas (I a. pr. Kr.-I a. po Kr.) — romėnų istorikas, parašęs traktatą apie 
pilietinius karus. Imperatoriaus Tiberijaus iniciatyva dėl to veikalo buvo sufabrikuota byla. Kordas 
nusimarino badu, traktatas buvo uždraustas, bibliotekose buvę egzemplioriai sudeginti. Dukreriai 
Marcijai pavyko išsaugoti vieną egzempliorių ir po Tiberijaus mirties traktatas buvo vėl išleistas. 

? Lucijus Elijus Sejanas ( 20 m. pr. Kr.-31 m. po Kr.) — raitelių luomo karininkas, asmeninės 
imperatoriaus gvardijos vadas, tapęs dideliu Tiberijaus patikėtiniu ir pats sumanęs tapti 
imperatoriumi. Tai sužinojęs Tiberijus Sejaną nužudė. 

nesuklastota istorija. Puikiai pasidarbavai tėvo labui: jo atmini- 
mas klesti ir klestės, kol bus manoma, jog verta pažinti romėnų 
reikalus, kol bus nors vienas, panorėjęs grįžti prie protėvių žygių, 
kol bus nors vienas, panorėjęs sužinoti, kas yra romėnas vyras, 
kas, visiems nulenkus sprandus ir pakišus po Sejano jungu, liko 
nepalaužtas, kas yra laisvo talento, laisvos dvasios, laisvos plunks- 
nos žmogus. Dievaži, valstybė būtų turėjusi didelio nuostolio, jei 
tu nebūtumei ištraukusi jo, dėl dviejų gražiausių dalykų — iškal- 
bingumo ir laisvės - nugramzdinto į užmarštį. Jis skaitomas, jis 
tarpsta; priimtas į žmonių rankas ir širdis, nebijo pasenti, o anie 
budelių nusikaltimai, vien dėl kurių visi atsimena ir pačius pikta- 
darius, greitai išdulkės iš galvų. Tokia tavo dvasios didybė nelei- 
džia man atsižvelgti į tavo lytį, neleidžia kreipti dėmesį į tavo akis, 
nuolatos dengiamas vieną sykį aptraukusio liūdesio šydo. Žiūrėk, 
nesėlinu paslapčiomis prie tavęs, negalvoju pavogti tavo jausmų, 
senąsias nelaimes priminiau ir anos tokio pat didumo žaizdos ran- 
dą parodžiau tam, kad žinotumei, jog dabartinę opą irgi reikia 
gydyti. Kiti tegul elgiasi švelniai ir meilikauja, aš nusprendžiau 
susigrumti su tavo širdgėla, pavargusias ir išsekusias akis, ašaro- 
jančias labiau iš įpročio (pasistenk išgirsti tiesą) negu iš graužaties, 
priversiu nurimti, jei pasiseks ir jei tu padėsi pati sau, o jei klosis 
prasčiau, tu nenorėsi, — turėkis apkabinusi savo skausmą, kuriam 
leidi gyventi, juo pakeitusi sūnų. Kada gi bus galas? Viskas veltui 
bandyta: draugai pavargo beįkalbinėdami, svari didžių vyrų, tavo 
giminaičių nuomonė, skaitymas, paveldėto tėvo turto reikalai tuš- 
čiai bando užgauti kurčias ausis ir praeina pro šalį arba paguodžia 
tik trumpam. Didžiausius kentėjimus nuraminantieji savaiminiai 
laiko vaistai tau vienai neturi galios. Jau praėjo treji metai, bet nė 
per nago juodymą nesumažėjo anas protrūkis: gedulas kasdien at- 
sinaujina, atsigauna, bėgant laikui įgijo teisių ir taip išvešėjo, kad 
mano, jog gėda būtų liautis. Kaip visos ydos prasismelkia giliai, 
jei neprispaudžiamos vos tik išdygusios, taip ir liūdesys minta ap- 
gailėtinu savyje šėlstančiu atkaklumu, skausmas tampa iškreiptu 
nelaimingos sielos malonumu. Taigi iš pat pradžių norėčiau imtis 
šitokio gydymo. Švelnesni vaistai padėtų kovojant su tik pradė- 


Paguodos žodis Marcijai 


jusia augti, su šaknimis rautina galybe, o įsisenėjusią ligą turime 
pulti karščiau. Juk ir žaizdas lengviau pašalinti, kol kraujas atsi- 
šviežina, o kai apgedusios virsta pikta opa, tenka deginti, skverbtis 
gilyn, naršyti pirštais. Negaliu dabar maloniai ir švelniai artintis 


prie tokio kieto skausmo. Jį reikia sudaužyti. 


„ Zinau, jog visi, norintieji žmogų paskatinti, pradeda pamoky- 


mais, o baigia pavyzdžiais. Dabar verta pakeisti šį įprotį. Su kie- 
kvienu reikia kalbėtis kitaip: kai ką patraukia blaivus protavimas, 
kai kam tenka pateikti garsių vardų ir įstengiantį pavergti sielą 
svarų jų reikšmingumą. Tau, stulbstančiai nuo viso, kas gražu, 
pasiūlysiu pažvelgti į du didžiausius tavo lyties ir tavo laikų pa- 
vyzdžius: vienos pasidavusios skausmui moters ir kitos, kuri pri- 
blokšta tokios pat negandos, bet netekusi daugiau neleido nelai- 
mei ilgai viešpatauti, greitai sugrąžindama sielą į vietą. Oktavija 
ir Livija, viena — Augusto? sesuo, kita - žmona, neteko jaunų sū- 
nų, kuriuos abi galėjo tikėtis tapsiant pirmaisiais valstybės vyrais. 
Oktavija prarado Marcelą?, į kurį buvo pradėjęs remtis dėdė ir 
uošvis, krauti valdžios naštą. Tai buvo sparnuotos sielos jaunuolis, 
galingos prigimties, didžiai nuostabaus saikingumo ir susivaldy- 
mo (nepamirškime jo amžiaus ir padėties), ištvermingas varguo- 
se, malonumų priešininkas, pakėlęs visa, ką jam dėdė uždėjo ar 
net, sakyčiau, užvertė. Augustas buvo pasirinkęs puikų, nuo bet 
kokio svorio nesmengantį pamatą. Motina visą gyvenimą nenu- 
stojo verkti ir vaitoti, neklausė jokių sveikatingų žodžių, neleido 
sau nutolti, pagauta vieno dalyko ir visa siela į jį įsikibusi. Kokia 
buvo per laidotuves, tokia ir visą gyvenimą. Nekalbu jau apie tai, 
kad ji nedrįso pakilti, betgi ji priešinosi žadinama, nes ašarų ne- 
tektį laikė antrąja nelaime. Nenorėjo turėti jokio brangiausiojo 
sūnaus atvaizdo, neleido apie jį užsiminti. Nekentė visų motinų ir 
labai niršo ant Livijos, nes atrodė, kad šios sūnui tenka jai žadėto- 


* Gajus Julijus Cezaris Oktavianas Augustas (63 m. pr. Kr.-14 m. po Kr.) - Romos valstybės 
lyderis, sukūręs principatu vadintą monarchinio tipo valstybės formą, vėliau virtusią imperija. 

* Markas Klaudijus Marcelas (42-23 m. pr. Kr.) - Augusto sūnėnas ir žentas, laikytas jo įpėdiniu, 
bet staiga anksti miręs. 

ji laimė. Mėgo nuošalybę ir vienatvę, nelankė net brolio, atmetė 
Marcelo atminimo pašlovinimui sukurtas eiles ir kitus veikalus, 
užsikimšo ausis, kad negirdėtų kokios nors paguodos. Pasitrauku- 
si nuo iškilmingų ceremonijų, neapkęsdama brolio didingos, per 
daug žėrinčios padėties pasilaidojo ir pasislėpė. Apsupta vaikų ir 
vaikaičių niekuomet nenusivilko gedulo drabužio, tuo įžeisdama 
visus saviškius, nes jie tebebuvo gyvi, o ji sau atrodė likusi viena 
pasaulyje. 


Livija neteko sūnaus Druzo?, didžio būsimojo pirmojo valstybės 
vyro ir jau didžio vado: jis buvo įžengęs į Germanijos“ vidurį ir 
įsmeigęs romėnų vėliavą ten, kur apie romėnus beveik nieko ne- 
buvo žinoma. Pabaigė gyvenimą žygyje net priešams apgaubus 
ligonį pagarba ir taika, nedrįstant įvykdyti kėslų. Prie mirties už 
valstybę šlovės prisidėjo didžiulė piliečių, provincijų ir visos Ita- 
lijos širdgėla: prislėgti municipijų bei kolonijų" žmonės plūdo su 
juo atsisveikinti ir iki Romos nusidriekė į triumfą panaši laido- 
tuvių eisena. Motinai neteko paskutinį kartą pabučiuoti sūnaus, 
išgirsti brangių jo žodžių. Ilgoje kelionėje palydėjusi savojo Druzo 
palaikus, visoje Italijoje liepsnojant šimtams laužų ir kiekvienam 
jų privertus vėl išgyventi sūnaus netektį, jį palaidodama kartu su 
juo užmūrijo ir skausmą. Nekentėjo daugiau, o tik tiek, kiek buvo 
garbinga Cezariui esant gyvam ir teisinga turint antrą sūnų Tibe- 
rijų. Tačiau nenustojo minėti Druzo vardo, statyti jo atvaizdus ir 
namuose, ir viešose vietose, mielai apie jį kalbėti ir klausyti, — gy- 
veno su jo atminimu, kurio negali išlaikyti ar dažnai susigrąžinti 
sielvarto kupinas žmogus. Taigi išsirink, katras pavyzdys tau atro- 
do pagirtinas. Jei nori sekti pirmuoju, tai išbrauk save iš gyvųjų 
skaičiaus, nuo tavęs nusisuks ir svetimi vaikai, ir tavieji, ir net tas, 
kurį apraudi. Motinos žiūrės į tave kaip į nelaimės ženklą, garbin- 


* Klaudijus Neronas Druzas (38-9 m. pr. Kr.) — per nelaimingą atsitikimą žuvęs jaunesnysis 
Augusto žmonos Livijos sūnus. 


6 E a E > š . a ia 
Germanija — germanų genčių gyvenamas kraštas tarp Reino, Vyslos, Dunojaus ir Baltijos jūros. 


* Municipijai — finansinių, karinių ir kitokių įsipareigojimų Romai turintys užkariauti miestai; 
kolonijos - Romos piliečių įkurti miestai užkariautose teritorijose. 

gų, leistinų džiaugsmų atsisakysi kaip netinkamų tavo daliai, ne- 
mėgsi dienos šviesos ir nekęsi savo gyvenimo, kad nepuola žemyn 
galva ir nepasibaigia. Pasirodys, jog ir gyventi nenori, ir numirti 
negali. Žiūrėdamas į tavo sielos geresniąją pusę, matau, kad tau 
tai nepaprastai šlykštu ir svetima. O pasekusi anuo saikingesniu, 
švelnesniu didžios moters pavyzdžiu, nevargsi ir nesikankinsi. Juk 
beprotybė, po paraliais, bausti save už savo nelaimę ir pačiai di- 
dinti negandą! Ir čia parodyk visą gyvenimą saugotą padorumą ir 
tyrumą — esama juk ir sielvarto saiko. Tam jaunuoliui, kuris tikrai 
vertas, kad nuolatos minimas ir prisimenamas tave pralinksmintų, 
geriau leisk smagiam ir džiugiam ateiti pas savo motiną, kaip tada, 


kai buvo gyvas. 


„ Nesiūlysiu stiprių pamokymų, neliepsiu nežmoniškai tvirtai pa- 


kelti žmogaus nedalią, nereikalausiu, kad laidotuvių dieną išdžiū- 
tų motinos akys. Eikime abu pas teisėją, mūsų klausimas toks: ar 
skausmas turi būti didelis, ar amžinas. Neabejoju, kad tau labiau 
patinka Julijos Augustos“, su kuria nuoširdžiai draugavai, pavyz- 
dys, ji tave lenkia prie savo sprendimo. Vos prasidėjus nelemties 
šėlsmui, kai širdperša itin nepakeliama ir žiauri, ji sutiko, kad ją 
paguostų vyro filosofas Arėjas?, ir pripažino, jog tai didžiai padėjo; 
net labiau negu romėnų tauta, kurios ji nenorėjo liūdinti savo liū- 
desiu, labiau negu Augustas, kuris, netekęs vieno ramsčio, svyravo 
ir neturėjo būti palaužtas artimųjų raudų, labiau negu sūnus Tibe- 
rijus!?, kurio meilė padarė, kad tose negailestingose, visų apverk- 
tose laidotuvėse ji pasigedo tik buvusio vaikų skaičiaus. Manau, 
Arėjas pradėjo šitaip. Štai kaip prabilo į moterį, nepaprastai pai- 
sančią nuomonės apie save: „Iki šios dienos, Julija, kiek žinau aš, 
nuolatinis tavo vyro palydovas, kuriam patikimi ne tik visiems 
žinomi reikalai, bet ir slaptesni jūsų sielų virpesiai, stengiausi, kad 
nebūtų už ką tave peikti, sekiau ne tik svarbesnius dalykus, bet ir 


* Augusto testamentu po jo mirties Livija gavo Julijos Augustos vardą. 
* Arėjas - L a. pr. Kr. graikų filosofas, Augusto mokytojas. 


1“ Tiberijus Julijus Cezaris ( 42 m. pr. Kr.-37 m. po Kr.) - Livijos sūnus, Romos imperatorius, 
valdęs 14—37 m. po Kr. 

smulkmenas, kad nepadarytumei to, dėl ko paskui norėtumei su- 
laukti apkalbų, nuolatinio valdovų teisėjo, atleidimo. Mano nuo- 
mone, už viską yra gražesnė padėtis, kai turintieji aukščiausią val- 
džią atleidžia patys neprašydami niekieno atleidimo. Taigi ir šiuo 
atveju tau reikia laikytis tos pačios taisyklės, idant nepasielgtumei 
taip, dėl ko gailėtumeisi ar norėtumei, jog būtų buvę kitaip. 


„ Paskui prašau ir meldžiu: nebūk draugams nepakeliama ir nepriei- 


nama. Juk supranti, jog jie nežino, kaip elgtis: ar prie tavęs šnekėti 
ką nors apie Druzą, ar ne, kad neįžeistų to nepaprastai garsaus 
jaunuolio užmarštimi, o tavęs — jį paminėję. Susirinkę vieni, mes 
pagarbiai kalbamės apie jo žygius ir žodžius, kaip jis yra nusipel- 
nęs, o tau esant tvyro visiška tyla. Taigi tu netenki didelio malo- 
numo — savo sūnaus pašlovinimų, nors neabejoju: jei būtų galima, 
tai nepagailėtumei gyvybės, kad jie tęstųsi visą amžių. Todėl leisk 
ir net skatink pokalbius apie jį, ištempusi ausis, klausykis savo 
sūnaus vardo bei prisiminimų apie jį ir nelaikyk to sunkenybe 
kaip tie, kurie panašiu atveju mano, jog paguodos žodžiai yra jų 
nelaimės dalis. Dabar tu pasinėrei į graužatį ir pamiršusi visa, kas 
gera, žvelgi į blogesniąją savo likimo pusę. Mintyse neatsigręžda- 
ma į praėjusį gyvenimą su sūnumi, malonius susitikimus su juo, 
mielą vaiko švelnumą, jo mokslų žingsnius, vis knaisiojiesi po 
paskutiniųjų įvykių vaizdus ir, tarytum jie patys savaime nebūtų 
siaubingi, kiek galėdama didini. Negeisk, meldžiu, iškreiptos gar- 
bės, norėdama atrodyti nelaimingiausia moteris. Kartu pagalvok, 
kad stiprybė nėra didelis daiktas, kai viskas klostosi laimingai, kai 
gyvenimas eina sėkmės taku. Vairininko meną atskleidžia ne rami 
jūra ir ne palankus vėjas: reikia išbandančios dvasią audros. Todėl 
nepasiduok! Priešingai, ženk tvirtai, išlaikyk bet kokią užgriuvu- 
sią naštą, nors pirmieji dundesiai ir įbaugino. Tik rami siela gali 
paniekinti likimą.“ Taip pasakęs, priminė jai likusį gyvą sūnų ir 
augančius prarastojo vaikus, jos vaikaičius. 


Tai tavo, Marcija, atvejis, tai prie tavęs prisėdo Arėjas. Pakeisk vardą, 
išeis, kad guodė tave. Tačiau manyk sau, Marcija, jog iš tavęs išplėš- 

ta daugiau, negu kada nors yra netekusi bet kokia motina, aš tavęs 
neglostau, tavo ašarų pakriūtės nemenkinu. Jei verksmas įstengia nu- 
galėti lemtį, tai dejuokime: tegul per dienas skamba raudos, o naktis 
pasiglemžia bemiegis liūdesys, tegul bus draskoma žaizdota krūtinė 
ir net veidas,!! tegul vis augdamas gedulas visaip žiauriai šėlsta. Ta- 
čiau jei jokie vaitojimai nesugrąžina mirusųjų, jei nepajudinamos, 
amžinai nustatytos dalios nepakeičia jokia papjūtis ir mirtis turi visa, 
ką pasigrobė, tai skausmas tegul baigiasi, jis juk gali pradingti. To- 
dėl valdykimės, idant parvertusi toji jėga kūliais mūsų nenusineštų. 
Blogas tas laivo vadas, iš kurio vairą išplėšė bangos, kuris apleido 
tabaluojančias bures, atidavė audrai eldiją. Net ir sudužus laivui pa- 
girtinas tas, kurį jūra užgriuvo belaikantį vairą ir besipriešinantį. 


„Ber juk natūralu gedėti saviškių.“ Kas gi sako priešingai, jei su 
saiku. Juk ne tik mirus, bet ir išvykus brangiems žmonėms ėda 
ir spaudžia širdis ir stipriesiems. Tačiau tai daro įsitikinimas, o 
ne gimties dėsnis. Pažvelk į gyvūnus, jų sielvartas audringas, bet 
trumpas: karvės mauroja vieną ar dvi dienas, kumelės beprotiškai 
blaškosi ir laksto ne ilgiau, žvėrys ieško jauniklių pėdsakų, išvaikš- 
to miškus, dažnai grįžta prie išdraskyto guolio, bet netrukus nu- 
malšina šėlsmą. Garsiai klykdami paukščiai, parėkavę apie tuščius 
lizdus, veikiai vėl skraido ramūs. Joks gyvūnas ilgai negedi savo 
palikuonių, išskyrus žmogų, kuris sielvartauja ne tiek, kiek jau- 
čia, bet kiek yra nusistatęs. Žinok, gimtis nereikalauja palūžti nuo 
širdperšos; netektis labiau pažeidžia moteris negu vyrus, labiau 
barbarus negu ramios ir kultūringos tautos žmones, labiau nemo- 
kytus negu mokytus. Visa, kas gauna jėgų iš gimties, ją išsaugo vi- 
suose žmonėse; vadinasi, tai, kas įvairu, - neįgimta. Ugnis degina 
ber kokio amžiaus žmogų, visų miestų piliečius, tiek vyrus, tiek 
moteris, geležis gali perkirsti bet kieno kūną. Kodėl? Todėl, kad 
joms davė jėgų gimtis, nieko nenustačiusi pavieniam asmeniui. 


Kiekvienas kitaip jaučia skurdą, sielvartą, panieką, destis kaip jį 


"! Tai senovės tautų sielvarto ir gedulo gestai, kilę iš nesąmoningų žmogaus judesių: ištikus 
nelaimei, glostomas delnais veidas ar krūtinė, kartais kumščiais mušamasi į ją. 

verčia įprotis. Baugesio kupinas išankstinis įsitikinimas daro žmo- 
gų silpną ir neiškenčiantį to, ko visai nereikia bijoti. 


Be to, visa, kas natūralu, nedidėja bėgant laikui. Skausmas per die- 
ną nurimsta, net labai smarkų, kasdien pakylantį ir besipriešinantį 
vaistams, numaldo geriausias nesutramdomųjų malšintojas — lai- 
kas. Nors dabar tave, Marcija, tebegaubiantis didžiulis liūdesys 
atrodo jau surambėjęs, ne veržlus kaip pradžioje, bet atkaklus ir 
užsispyręs, tačiau ir jį nusineš bėgančios dienos. Kiekvienas už- 
siėmimas pamažu atpalaiduos sielą. Dabar tu pati stebi save; juk 
didelis skirtumas, ar leidi sau sielvartauti, ar įsakai. Tavo išskirti- 
niam būdui labiau pritiktų verčiau padaryti širdperšai galą negu 
laukti, kol tau nenorint skausmas liausis. Pati jį išvaryk! 


„ „Tai kodėl taip atkakliai apverkiame savuosius, jei gimtis to nelie- 


pia?“ Nes nenumatome nelaimės, prieš jai atsitinkant, bet, tarytum 
būtume apsaugoti nuo jos ir keliautume ramesniu už kitų keliu, 
nepasimokome iš svetimų negandų, kad jos visiems bendros. Pro 
mūsų namus praeina daugybė liūdnų eisenų, o mes negalvojame 
apie mirtį. Tiek ankstyvų laidotuvių, o mūsų širdis tvaksi apie apsi- 
vilksiančius vyro togą, eisiančius karo tarnybą, paveldėsiančius tėvo 
turtą sūnus. Matome daugybę turtuolių staiga tampant skurdžiais, 
bet mums nė į galvą netopteli, kad visos mūsų gėrybės irgi kabo 
ant siūlo galo. Kadangi smogiama nelauktai, griūvame smarkiau. 
Gerokai iš anksto numatytos nesėkmės puola bejėgiškiau. Žinok, 
kad tu stovi visiems smūgiams prieinamas ir kitus persmeigusios 
ietys prazvimbė visai pro tave! Tarytum beveik neginkluotas koptu- 
mei į kokią nors sieną ar daugybės priešų užimtą statų šlaitą, lauk 
žaizdos ir manyk, kad iš viršaus paleisti akmenys, strėlės, ietys lekia 
į tave. Kam nors parkritus šalia ar užpakalyje sušuk: „Neapgausi 
manęs, likime, pulsi ne lengvapėdį ar vėjavaikį. Žinau tavo ketini- 
mus: nors parbloškei kitą, taikei į mane.“ Kas gi kada nors žvelgė į 
savo gėrybes kaip į beregint pradingsiantį daiktą? Kas iš mūsų kada 
išdrįso galvoti apie tremtį, neturtą, gedulą? Kas, paragintas galvoti, 
nenusispjaus dėl tokio pasiūlymo kaip dėl pikta lemiančio ženklo, 

siųsdamas negandas ant priešininkų arba ant paties ne laiku pasiro- 
džiusio ragintojo galvos? „Nemaniau taip atsitiksiant.“ Kodėl gi tu 
manai, jog neatsitiks tai, ką žinai galint atsitikti, ką matai ištinkant 
daugelį? Štai nuostabi, verta būti sakoma ne tik nuo juokingų vaidi- 
nimų pakylos, eilutė: „Bet ką ištikti gali tai, kas gali tekt bet kam.“!? 
Anas neteko vaikų, — ir tu gali netekti. Anas pasmerktas, — ir tavo 
nekaltumas kybo ant plauko. Ši klaida mus apgauna, ir pasirodome 
išlepę, kai patiriame, ko niekuomet nesitikėjome galį patirti. Iš esa- 
mų nelaimių numatęs negandą žmogus sutinka ją jau nuginkluotrą. 


„ Maccija, visa, kas spindi aplink mus iš išorės, — vaikai, aukštos 


pareigos, turtai, plačios menės ir nepriimtų klientų pilni priean- 
giai'?, garsus vardas, kilminga ar graži žmona ir kita, kas priklauso 
nuo netikros ir besikeičiančios dalios, tėra svetimi, skolinti pa- 
puošalai. Nė vienas iš jų neduodamas dovanai. Scena gražinama 
išnuomotais, šeimininkams grąžinsimais rakandais: vieni bus ati- 
duoti pirmąją dieną, kiti — antrąją, nedaug teliks iki pabaigos. Tai- 
gi neturime viltis gyveną tarp to, kas mūsų: visa tai esame gavę 
iš kitur. Naudojamės tiek laiko, kiek paskiria davėjas, reikia būti 
pasiruošus, kai bus liepta, neaimanuojant grąžinti visa, kas duo- 
ta iki nenustatytos dienos. Tik labai nevykęs skolininkas plūsta 
kreditorių. Taigi visus savuosius, kuriuos žiūrėdami gimimo eilės 
tikimės mus pergyvensiant ir kurie patys visai teisingai geidžia eiti 
iš paskos, turime mylėti, suprasdami, jog mums nežadėta, nei kad 
jie bus visada, nei kad jie bus ilgai. Širdžiai dažnai reikia priminti, 
kad mylėtų juos kaip išeisiančius, netgi kaip išeinančius; visa, kas 
likimo duota, turėk kaip neužtikrintą daiktą. Godžiai griebkite 
vaikų teikiamus malonumus, leiskite savo ruožtu vaikams mė- 
gautis jumis, neatidėliodami ragaukite visų džiaugsmų, — ryto- 
jaus naktis nežadėta. Per toli nukėliau: nežadėta net ši valanda. 


1? Mimais vadinamų trumpų scenos kūrinėlių autoriaus Publilijaus Siro nežinomo veikalo eilutė. 
5 Žiloje senovėje nekilmingi ir neįtakingi piliečiai burdavosi apie kilmingą ir įrakingą romėną. 
Jie būdavo vadinami klientais, o jų globėjas - patronu. Jų santykiai buvo bičiuliški ir šeimyniški. 
Tačiau vėliau jie išsigimė: klientai tapo dykaduonių, gyvenančių iš patrono malonės, minia, o 
daugelis patronų juos laikė dėl tuščios garbės. Nuo senų senovės rytais klientai ateidavo pasveikinti 
patrono. Klientų miniai išaugus, patronas priimdavo ne visus. Čia ir turimas galvoje toks atvejis. 

Reikia skubėti, priešas mina ant kulnų, beregint bus išblaškyti 
palydovai, triukšmingai išsklaidyti bendražygiai. Tik grobimo ir 
tesama pasaulyje; jūs, vargšai, nežinote, kad gyvenate, bėgdami 
nuo jo. Sielvartauji dėl mirusio sūnaus, — kaltink jo gimimo aki- 
mirką: gimstant jam buvo išpranašauta mirtis. Su ta sąlyga jis bu- 
vo duotas, tokia lemtis jį lydėjo nuo įsčių. Parenkame į kietą ir 
nenugalimą likimo valdžią, jo sprendimu kentėsime pelnytai ir 
nepelnytai. Nevaržomai, įžeidžiamai, žiauriai jis naudosis mūsų 
kūnais: vienus ugnimi degins, bausdamas ar gydydamas, kitus su- 
pančios ar priešo, ar bendrapiliečio įsakymu, trečius plikus svaidys 
nežinomose jūrose ir ilgai kovojusius su bangomis ne išmes ant 
smėlio ar ant kranto, bet paslėps kokio nors milžiniško siaubūno 
pilve; ketvirtus, įvairių ligų išdžiovintus, ilgai laikys nei gyvus, nei 
mirusius. Likimas, tarytum nepastovus ir aikštingas, savo vergų 
nežiūrįs šeimininkas, klys ir bausdamas, ir apdovanodamas. 


XI. Ar reikia apraudoti atskirai? Juk visas gyvenimas apverktinas: vos 


nusikratysi nesėkmės, tuoj užgrius nauja. Taigi turime žiūrėti sai- 
ko (ypač jūs, moterys, nes kankinatės be jokio galo) ir paskirsty- 
ti žmogaus širdį daugeliui skausmų. Kaipgi tu pamiršai savo ir 
visuotinę padėtį? Mirtinga gimusi, mirtingus pagimdei. Būdama 
tik trūnus, pilnas skysčių kūnas, ligų maišelis, tokioje menkoje 
medžiagoje tikėjaisi išnešioti tvirtą ir amžiną palikuonį? Sūnus 
iškeliavo, tai yra nubėgo iki ribos, prie kurios skuba ir, tavo nuo- 
mone, laimingesni už tavo vaiką. Ten nevienodu žingsniu žengia 
besiginčijanti forume, žiopsanti teatruose, maldaujanti šventyklo- 
se minia — pelenai sulygins ir mylimus, ir niekinamus. Tai skelbia 
įrašas pitijos'* pranašysčių vietoje: „Pažink save.“ Kas yra žmogus? 
Nuo menkiausio smūgio ar trenksmo sudūžtantis indas. Nereikia 
didelės audros, kad būtum išsklaidytas į dulkes, bet kur atsitrenkęs 
subyrėsi. Kas yra žmogus? Bejėgis ir trapus kūnas, plikas, prigim- 
ties neapginkluotas, reikalingas kito pagalbos, nusviestas visoms 
likimo patyčioms. Nors raumenys išmankštinti, vis tiek — bet ko- 


'* Pitija — Graikijos Delfų miesto Apolono šventyklos pranašė. Minimas įrašas buvo šventyklos 
prieangyje. 

kio žvėries penas, bet kieno auka, sudarytas iš nepatvarių skysčių, 
žėri tik išorės bruožais, neatsispiria šalčiui, karščiui, vargui, o antra 
vertus, pūva nuo neveiklumo bei poilsio, dreba dėl maisto, nes 
jo stygius silpnina, o perteklius plėšo. Net ir saugioje vietoje jis 
nerimastingas ir sudirgęs, jo gyvybės kvėpsnis nepatikimas, vos 
laikosi ant siūlo galo, net netikėtas nemalonus garsas jį užgniau- 
žia. Taigi, žmogus — amžinai ydingas ir nenaudingas savosios neri- 
masties šaltinis. Stebimės mirtimi, bet jai tereikia tik karktelėti. Ar 
daug tenka plušėti, kad jis pargriūtų? Kvapas, skonis, nuovargis, 
būdravimas, gėrimas, maistas, be kurių jis negali gyventi, mirti- 
nai kenkia. Vos pajudėjęs suvokia savo silpnumą: pakelia ne kie- 
kvieną vietovę, miršta nuo naujo vandens, neįprasto oro, ir nuo 
menkiausios priežasties, ir nuo stipraus puolimo - trūnus, ligotas, 
verksmu pranešęs jau apie savo atėjimą gyventi padaras. Tačiau 
kokį didelį sąmyšį sukelia šis niekingas gyvūnas, kokių didelių 
ketinimų turi pamiršęs savo padėtį! Širdyje svarsto nemirtingus, 
amžinus reikalus, paskirstydamas juos anūkams ir proanūkiams, 
kol besiekiantį tolių prispaudžia mirtis. Tai, kas vadinama senatve, 
tėra keli apsisukę metai. 


Ar tavo skausmas (jei tik jis turi kokio blaivaus protavimo) žiūri 
savo nelaimės, ar to, kuris iškeliavo? Ar primena, kad prarastasis 
sūnus neteikė jokio malonumo ar kad galėjo teikti daugiau, jei 
būtų ilgiau gyvenęs? Atsakydama, kad neteikė, nuostolį padarysi 
lengvesnį: žmonės mažiau graužiasi dėl to, iš ko neturėjo jokio 
džiaugsmo ar smagumo. Jei pripažįsti, kad esi iš jo gavusi nema- 
ža malonumų, tai reikia ne dejuoti, kad jie atimti, bet dėkoti, 
kad jų būta. Puikius savo vargų vaisius skynei jau jį auklėdama. 
Net stropiai šeriantieji šuniukus, paukščius ir kitus pramogų gy- 
vūnus mėgaujasi į juos žiūrėdami, liesdami, smaginasi jų mielu 
gerinimusi, o ar penintiems vaikus pats auklėjimas nėra atly- 
gis už auklėjimą? Tarkime, tau nieko nedavė sūnaus uolumas, 
nieko neišsaugojo jo stropumas, nieko nepatarė jo išmintingu- 
mas, — atlygis yra tai, kad jį turėjai, kad mylėjai. „O galėjo ilgiau 
trukti ir būti didesnis.“ Tačiau tai geriau negu apskritai nieko, 

kadangi, kai renkamasi, ar geriau būti trumpai laimingam, ar 
niekuomet, nutariama, jog verčiau pradingstantis gėris negu jo- 
kio. Ar tu būtum labiau norėjusi kokio nors tik sūnaus vardą 
teturinčio išsigimėlio, ar tokio, koks buvo taviškis, — taip anksti 
išmintingas jaunuolis, taip anksti dorybingas, taip anksti vyras, 
taip anksti tėvas, taip anksti visų pareigybių siekėjas, taip anksti 
žynys — tarytum skubančio į viską? Beveik niekam netenka ilga- 
laikio gėrio. Tik blanki laimė lėtai tęsiasi iki pabaigos. Nutarę 
duoti tau sūnų, nemirtingieji dievai iš karto davė jį tokį, koks 
galėjo tapti neveikiai. Negali sakyti, jog dievai tave vieną pasirin- 
ko, neleidę džiaugtis sūnumi: permesk akimis daugybę pažįsta- 
mų ir nepažįstamų, visur pamatysi kentėjusių daugiau. Patyrė tai 
didūs vadai ir valdovai, mitai net dievus užkliudo, manau, tam, 
kad mus, laidojančius savo vaikus, numaldytų mintimi, jog ir 
dievams tai tenka. Sakau, apžvelk visus, nerasi tokių nelaimingų 
namų, kurie negalėtų pasiguosti, jog esama dar nelaimingesnių. 
Dievaži, negalvoju apie tave taip blogai, nemanau, jog lengviau 
bus kentėti, kai parodysiu be galo daug gedinčių — nelaimingųjų 
minia paguodžia tik pikdžiugišką širdį. Tačiau kai kuriuos pri- 
minsiu ne tam, kad suprastum, jog taip jau paprastai žmonėms 
atsitinka (juokinga būtų teikti mirtingumo pavyzdžius), bet kad 
žinotumei, jog būta daugelio žmonių, suminkštinusių grublus 
ramiu ėjimu per juos. Pradėsiu nuo laimingiausiojo. Lucijus Su- 
la" neteko sūnaus. Šis įvykis nepalaužė jo piktybės ar priešus 
ir bendrapiliečius žudančio žiaurumo, neprivertė galvoti, jog 
jis pasiėmė klaidingą prievardį. Jį pasirinko po sūnaus mirties, 
neišsigandęs nei neapykantos žmonių, kurių nelaimės sudarė tą 
milžinišką jo sėkmę, nei pykčio dievų, kuriems kaip krislas akyje 
buvo toji didžiulė Sulos laimė. Palikime tą dar neišspręstą klau- 
simą, koks buvo Sula (net nedraugai pripažins, kad jis tauriai 
griebėsi ginklų, tauriai juos sudėjo), tai, kas mums rūpi, — aišku: 
didžiausios nelaimės ateina pas laimingiausius. 


"* Lucijus Kornelijus Sula (138-78 m. pr. Kr.) — Romos karvedys, valstybės veikėjas, pasirinkęs 
pravardę Laimingasis (Felix). 

Tegul Graikija per daug nesididžiuoja tėvu, kuris per aukojimus 
gavęs žinią apie sūnaus mirtį tik liepė nutilti fleitininkui ir nusi- 
ėmė vainiką, o visa kita kaip dera atliko iki galo.!* Tą patį padarė 
mūsų vyriausias žynys Pulvilas, kuriam, pridėjusiam ranką prie 
šventyklos durų, buvo pranešta apie sūnaus mirtį.!" Jis apsime- 
tė negirdėjęs, pradėjo iškilmingą žynio giesmę, verksmas maldos 
nepertraukė, kitiems tariant sūnaus vardą, maldavo Jupiterį ma- 
lonės. Kada, tavo nuomone, turi baigtis sielvartas, pirmąją dieną 
pirmuoju puolimu neprivertęs tėvo pasitraukti nuo bendruome- 
nės aukuro ir palaimos prašančių maldų? Dievaži, vertas atmin- 
tino pašventinimo, vertas aukščiausios žynystės buvo tas, kuris 
nenustojo garbinti net ir supykusių ant jo dievų. Grįžęs namo, 
jis ir apsiverkė, ir balsu raudojo, o atlikęs visas pagal papročius 
reikalingas pareigas mirusiajam vėl žvelgė tokiu pat veidu, kaip 
Kapitolijuje. Paulas!* ano garsiojo triumfo dienomis, kai priešais 
vežimą varė supančiotą Persėją, ką tik du sūnus atidavęs įsūnyri, 
palaidojo du likusius namie. Kokie puikūs turėjo būti pasiliktieji, 
gali spręsti iš to, kad tarp atiduotųjų buvo Scipionas.!? Susijaudi- 
nusi romėnų tauta žvelgė į tuščią Paulo vežimą.*? Tačiau jis pasa- 
kė iškilmingą kalbą ir padėkojo dievams už norų įvykdymą: mat 
prašęs, jei jie užsirūstintų dėl milžiniškos pergalės, verčiau tegul 
baudžia jį, o ne valstybę. Matai, kaip narsiai jis pakėlė: dėkojo už 
netektį. O ar kieno nors kito širdį buvo smarkiau pervėrę šitaip 
apsivertę aukštyn kojomis visi reikalai?! Juk jis prarado ir paguodą, 
ir pagalbą. Tačiau Persėjui nepavyko pamatyti liūdno Paulo veido. 


Kam man rodyti tau didžių vyrų pavyzdžius ir ieškoti nelaimingų, 
jei laimingų rasti daug sunkiau? Kelinti ar kokie namai iki pabai- 


!6 Turimas galvoje graikų V-IV a. pr. Kr. rašytojas Ksenofontas. 

"" Konsulas ir vyriausiasis žynys Markas Horacijus Pulvilas 509 m. pr. Kr. turėjo pašvęsti Jupiteriui 
ant Kapitolijaus kalno pastatytą šventyklą. 

'š Lucijus Emilijus Paulas — II a. pr. Kr. romėnų karvedys ir valstybės veikėjas, 168 m. pr. Kr. 
nugalėjo Makedonijos karalių Persėją ir gavo teisę triumfuoti. 

? Publijus Kornelijus Emilianas Scipionas Jaunesnysis (185-129 m. pr. Kr.) - romėnų karvedys 
ir valstybės veikėjas. 


“ Paprastai triumfatoriaus sūnūs triumfo vežime stovėdavo šalia tėvo. 

gos regėjo gyvus visus šeimos narius?! Paimk bet kuriuos vienerius 
metus ir pasakyk jų magistratus?!, pavyzdžiui, Lucijų Bibulą ir Gajų 
Cezarį. Pamatysi, koks panašus šių kolegų ir nuožmiausių priešų 
likimas. Lucijaus Bibulo, labiau doro negu atkaklaus vyro, du sū- 
nūs buvo vienu kartu nužudyti. Kadangi egiptiečių kareivis juos 
išniekino, dėl to verkti vertėjo ne mažiau kaip dėl netekties. Tačiau 
Bibulas, dėl kolegos neapykantos visus konsulo tarnybos metus lin- 
dėjęs namuose, kirą dieną po žinios apie dvejas laidotuves ėmėsi 
įprastinių valstybės pareigų. Kas gali skirti dviem sūnums mažiau 
negu vieną dieną?! Taip greitai baigė gedėti vaikų žmogus, metus ge- 
dėjęs konsulato. Išrakavęs Britaniją, tuomet, kai net Okeanas nega- 
lėjo sulaikyti jo laimės, Gajus Cezaris išgirdo, jog gyvuosius paliko 
jo duktė, į kapą vesdamasi ir valstybės lemtį: kaip dieną buvo aišku, 
jog Gnėjus Pompėjus? ramia širdimi nepakęs, kad be jo Romoje 
esama ir kito didžiojo vyro, ir nulaužys jam pavojingai atrodančius 
daigus, net jei jie auga valstybės labui. Tačiau trečią dieną Cezaris 
vėl vykdė karvedžio priedermę, nugalėdamas skausmą taip pat grei- 
tai, kaip buvo įpratęs nugalėti visa kita. 


XV. Ar priminti tau kitų Cezarių“? gedėjimus? Man atrodo, jog liki- 


mas juos skriaudžia, idant jie pasitarnautų žmonių giminei, paro- 
dydami, kad net tie, kurie vadinami dievų vaikais ir gimdytojais, 
nėra nei savo, nei svetimo likimo valdovai. Dieviškasis Augustas, 
netekęs vaikų, anūkų, pragaiščiai išdaigojus Cezarių būrį, kaip 
ramstį ištuštėjusiems namams pastatė įsūnį. Visa tai jis pakėlė taip 
narsiai, kaip žmogus, kurio esmė atsiskleidžia tik tokiu atveju, 
kaip žmogus, kuriam rūpi, kad niekas nesiskųstų dievais. Tiberi- 
jus Cezaris prarado ir sūnų, ir įsūnį, tačiau, atsistojęs ant pakylos, 
pats pasakė sūnaus laidotuvių kalbą, stovėjo greta padėto kūno, 
tik atitvertas audinio, nes jam, kaip vyriausiajam žyniui, nederėjo 
» Seneka turi galvoje 59 m. pr. Kr., kai Bibulas ir Cezaris buvo konsulai. Lucijus Kalpurnijus 


Bibulas — I a. pr. Kr. romėnų karvedys ir valstybės veikėjas. Gajus Julijus Cezaris (100—44 m. pr. 
Kr.) — romėnų karvedys ir valstybės veikėjas. 


“* Gnėjus Pompėjus Didysis (106—48 m. pr. Kr.) — romėnų karvedys ir valstybės veikėjas, vedęs 
Cezario dukterį Juliją. 


23 Ė aš . y. . - kis sa "" v- < 2 
* Cezario įsūnytas Augustas gavo jo vardą, šį vardą gavo ir jo įsūniai. Vėliau šis vardas virto titulu. 

matyti lavono, ir romėnų tautai verkiant nenunarino veido. Ša- 
lia stovinčiam Sejanui leido regėti, kaip ištvermingai jis praranda 
savuosius. Matai, kiek daug esama didžiausių vyrų, kuriems ne- 
padarė išimties viską parbloškianti neganda. O juk šitiek sielos 
gėrybių, šitiek viešojo ir asmeninio gyvenimo puošmenų juos su- 
po! Bet, matyt, toji audra eina ratu, padrikai viską niokodama ir 
svaidydama kaip savo. Paprašyk kiekvieną paskaičiuoti, pasirodys, 
jog niekas negimė tam, kad nebūtų nuskaustas. 


Žinau, ką pasakysi: „Pateikdamas vyrų pavyzdžius, užmiršti guo- 
džiąs moterį.“ Tačiau kas galėtų teigti, jog gamta pavydžiai pasielgė 
su įgimtomis moterų ypatybėmis jų dorybes sutraukdama į dulke- 
lę?! Tikėk mano žodžiais: tokia pat jų tvirtybė; tokia pat galimybė 
elgtis garbingai, skausmą ir vargą, kai įpranta, pakenčia vienodai. 
Gerieji dievai, kokiame mieste mes šitai kalbame?! Tame, kur Lu- 
krecija ir Brutas“* nuo romėnų sprando nuvertė karalių. Brutui 
turime dėkoti už laisvę, Lukrecijai — už Brutą. Tame, kur panieki- 
nusi priešą ir upę Klelija?? (dėl ypatingos drąsos jos vos nelaikome 
vyru), sėdėdama ant žirgo (statula stovi Šventojoje gatvėje, kur 
visada žmonių knibždėlynas), priekaištauja mūsų jaunuoliams, 
jodinėjantiems su pagalvėlėmis mieste, kuriame kadaise ir moteris 
apdovanodavome ristūnais. O jei nori narsiai gedėjusių moterų 
pavyzdžių, jų nereikės pašalėse rankioti. Iš vienos šeimos duosiu 
tau dvi Kornelijas. Pirmoji — Scipijono duktė, Grakchų motina. 
Dvylika vaikų — dvylika laidotuvių. Apie kitus nieko negalima 
pasakyti: valstybė nepajuto nei jų atėjimo, nei pasitraukimo, bet 
Kornelija regėjo nužudytus ir nepalaidotus Tiberijų ir Gajų““, ku- 
riuos pripažįsta buvus didžius net ir nelaikantieji jų geraisiais vy- 
* Lukrecija - kilminga VI a. pr. Kr. romėnė, nusižudžiusi, kai jos garbę suteršė karaliaus sūnus. 
Pasipiktinę romėnai išvijo karalių ir įkūrė respubliką. Lucijus Junijus Brutas — respublikos 
santvarkos Romoje įkūrėjas VI a. pr. Kr. 

5 Klelija — kilminga mergina, pasak legendos, su kitomis įkaitėmis nusiųsta etruskų karaliui. 
Klelija suorganizavo pabėgimą. 

* Tiberijus Sempronijus Grakchas (162133 m. pr. Kr.) — plebėjų tribūnas, siekęs žemės 
reformos ir užmuštas priešininkų. Gajus Sempronijus Grakchas (153-121 m. pr. Kr.) — plebėjų 
tribūnas, siekęs įvairių valstybės reformų ir žuvęs, prasidėjus ginkluotiems priešiškų grupuočių 
susirėmimams. 

rais. Guodžiantiems, vargše vadinantiems ji kalbėjo: „Niekuomet 
nesivadinsiu nelaiminga aš, Grakchų gimdytoja.“ Livijaus Dru- 
zo" žmona Kornelija neteko garsaus, talentingo Grakchų pėdo- 
mis žengiančio jaunikaičio, neįgyvendinusio daugybės sumanytų 
įstatymų, nežinia kieno užmušto šalia savo židinio dievų. Tačiau 
žiaurią ir neatkeršytą sūnaus mirtį ji stūmė per gyvenimą taip pat 
tvirtai, kaip jis — savo įstatymų gaires. Tu atleisi likimui, Marcija, 
kad jis nesustabdė į tave paleistų iečių, žinodama, jog jos persmei- 
gė Scipionus, Scipionų motinas ir dukteris, jog kliudė Cezarius. 
Gyvenimas kupinas įvairių nelaimių ir priešiškumo, niekas negali 
tikėtis ilgos taikos, tik šiokių tokių paliaubų. Išauginai ketvertą 
vaikų, Marcija. Sakoma, jog į tirštą būrį paleista ietis visuomet pa- 
taiko, tad ar nuostabu, kad tokia nemaža krūva negalėjo išvengti 
likimo neapykantos ir skriaudos? „Tačiau likimas neteisingas dar 
ir dėl to, kad jis pasirinko sūnus.“ Niekuomet negali teigti, jog 
esi nuskriausta, kai ką nors lygiai daliniesi su galingesniu: tau jis 
paliko dukteris ir jų pagimdytus anūkus. Tą, kurio labiausiai rau- 
di, pamiršusi pirmąjį, irgi ne visiškai nušlavė: turi dvi jo dukteris, 
jei tau bloga — didelę našrą, jei gera — didelę paguodą. Pasistenk 
jas matydama prisiminti sūnų, o ne skausmą. Nugriuvus vėjo 
su šaknimis išrautiems ar susisukusio viesulo staiga nulaužtiems 
medžiams žemdirbys puoselėja jų atžalas, sėja, sodina daigus, ir 
netrukus (nes laikas taip pat veržliai ir siautulingai augina, kaip 
ir naikina) jie sulapoja dar linksmesni už išnovytuosius. Užpildy- 
dama tuščią vietą, savąjį Merilijų pakeisk jo dukterimis ir vieną 
skausmą palengvink dviguba paguoda. Žmonių prigimtis tokia, 
kad labiau brangina tai, ko yra netekę. Sielvartaudami dėl išplėštų 
dalykų, elgiamės neteisingai su tuo, kas liko. Tačiau jei įvertinsi, 
kaip šėldamas likimas tavęs pasigailėjo, pamatysi, kad turi daugiau 
negu vien širdgėlą: pažvelk į būrį anūkų ir dvi dukteris. Tark sau, 
Marcija: „Grąžyčiau rankas, jei kiekvieno likimas atitiktų jo do- 
rovę ir nelaimės nepersekiotų gerųjų. Dabar matau, kad nedarant 
jokio skirtumo vienodai blaškomi ir blogieji, ir gerieji.“ 


“Gajus Livijus Druzas — II a. pr. Kr. valstybės veikėjas. 

XVII. „Tačiau sunku netekti išauginto jaunuolio, motinos ir tėvo atramos 


bei pasididžiavimo.“ Kas sako, jog lengva? Bet tokia jau žmogaus 
dalia. Jis gimęs tam, kad prarastų, kad galuotųsi, kad viltųsi, drebė- 
tų, kitus ir save jaudrintų, mirties ir bijotų, ir geistų, ir - blogiausia: 
niekuomet nežinotų tikrosios savo būklės. Įsivaizduokime, kas nors 
sako susiruošusiam į Sirakūzus: „Pirma susižinok visus būsimos ke- 
lionės akibrokštus ir malonumus, o paskui plauk. Štai kuo galėsi 
žavėtis: iš pradžių pamatysi salą, nuo Italijos atskirtą siauro vandens 
ruožo; aišku, kad ji kadaise buvo susijungusi su žemynu. Jūra stai- 
ga užgriuvo ir „nuo Hesperijos krašto atkirto“. Po to išvysi (juk 
tau niekas nekliudys perkirsti godžiausią jūros verpetą) tą legendų 
Charibdę,?? plačiai išsitiesusią, kai jos neaplanko pietys, o jam karš- 
čiau papūtus didžiulėmis godžiomis žiotimis ryjančią laivus. Išvysi 
poetų apdainuotą Aretūzos šaltinį, skaidrutėlį ir vaiskų iki pat du- 
gno, liejantį ledines sroves, gal surenkantį jas ten gimusias, o gal 
iškeliantį po žeme dingusią upę, pratekėjusią po daugybe jūrų, bet 
nesusimaišiusią su prastesniu jų vandeniu.?? Išvysi ramiausią iš visų 
uostą, ar gamtos, ar žmonių sutvarkytą, idant laivynams būtų sau- 
gu. Jis toks atvangus, kad net didžiausių audrų šėlsmas ten negau- 
na vietos. Išvysi apylinkes, kur palaužus Atėnų galybę, nepaprastai 
aukštai iškirtus uolas savaiminis kalėjimas uždarė tūkstančius belais- 
vių?', pagaliau pamatysi ir patį milžinišką miestą, didesnį už daugelį 
kitų, ir nepaprastai švelnią, kasdien saulėtą žiemą. Tačiau kai visa tai 
patirsi, žiemos orų malonumus sudaužys slegianti ir nesveikatinga 
vasara; ten bus tironas Dionizijus?*, laisvės, teisingumo, įstatymų 


*8 Vergilijaus „Eneidos“ citara (III. 418). Čia ir toliau cituojamas Antano Dambrausko vertimas. 
Hesperija — poetinis Italijos pavadinimas. 

* Charibdė - Homero „Odisėjoje“ aprašyta graikų mitų jūrų pabaisa, siurbianti ir vėl išspjaunanti 
vandenį, o su juo praryjanti ir laivus. Romėnai manė, kad Homeras pavaizdavo verpetuotą jūros 
vietą tarp Italijos ir Sicilijos. 

* Buvo manoma, kad šiuo šaltiniu išsiveržia į žemės paviršių tekėjusi Graikijoje ir po žeme dingusi 
Alfėjo upė. 

*! 415 m. pr. Kr. atėniečiai bandė užkariauti Siciliją. Užpuolimui nepavykus, 7000 belaisvių buvo 
sumesti į akmenynuose esančią akmens skaldyklą ir turėjo joje dirbti ligi mirties. 

* Seneka turi galvoje ne savo laikų, o IV a. pr. Kr. Sirakūzus. Jų valdovą Dionizijų (367-344 m. 
pr. Kr.) Platonas peikė dėl žiaurumo ir palaido gyvenimo. Maištininkai Dionizijų ištrėmė, bet jis 
savavališkai grįžo, tada buvo nužudytas. 

žudikas, likęs godus valdžios, net supeiktas Platono,"? trokštąs gy- 
venti net ir grįžęs iš tremties. Vienus jis degins, kitus plaks, tre- 
čius dėl mažiausio pasipriešinimo lieps nugalabyti, skatins vyrų 
ir moterų geidulius, ir tiems šlykštiems karaliaus nesusivaldymo 
kaimenių gyvuliams per maža bus iš karto po du susieiti. Tai štai, 
girdėjai, kas gali tave patraukti, kas atbaidyti, taigi, arba plauk, 
arba pasilik.“ Jei koks nors žmogus ir išgirdęs šį apibūdinimą sakys 
norįs vykti į Sirakūzus, tai ar turės jis teisę skųstis kuo kitu, o ne 
savimi: juk ne atsitiktinai ten pateko, o atvyko sąmoningai ir viską 
žinodamas. Gimtis mums visiems sako taip: „Aš nė vieno neap- 
gaudinėju. Jei tu auginsi sūnus, tai jie gali būti arba gražūs, arba 
bjaurūs, o gal gims nebyliai. Bet kuris iš jų galės būti ir tėvynės 
gynėjas, ir išdavikas. Turi teisę tikėtis, jog jie bus tokie, kad niekas 
neišdrįs blogo žodžio ištarti, tačiau įsivaizduok, kad jie gali būti 
ir šlykštūs kaip gyvi keiksmažodžių įsikūnijimai. Niekas nedrau- 
džia vaikams tave kaip dera palydėti į kapus ir pasakyti laidotuvių 
kalbą, bet ir pati ruoškis juos dėti ant laužo, ar mažus, ar jaunus, 
ar pasenusius; metai nesvarbu, — kiekvienos laidotuvės, kuriose 
tėvai eina paskui palikuonių palaikus, yra žiaurios.“ Jei žinodama 
šiuos dėsnius augini vaikus, tai nepyk ant dievų, nieko tikra tau 
nežadėjusių. 


Nagi, pritaikykime pateiktą vaizdą viso gyvenimo pradžiai. Svars- 
tančiam, ar keliauti į Sirakūzus, išdėsčiau, kas ten smagu, kas grės- 
lu. Įsivaizduok, kad tau gimstant ateinu su patarimu: „Tu įžengsi į 
dievų ir žmonių valstybę, apglėbiančią viską, supančiotą tam tikrų 
amžinų dėsnių, sukančią nepavargstančius dangiškus kūnus. Ten 
išvysi įvairiai žibant daugybę žvaigždžių, o vieną spinduolį, sau- 
lę, šviesa pripildant visatą, kasdieniniu sukimusi dalijančią dienos 
ir nakties laiką, metus paskirstančią į taisyklingai besikeičiančias 
žiemas ir vasaras. Pamatysi naktį parekant mėnulį, švelniai atspin- 
dintį iš sesers paskolintą šviesą, tai pasislepiantį, tai kybantį virš 
žemės visu veidu, tai didėjantį, tai mažėjantį, vis nepanašų į bu- 


“ Platonas (427-347 m. pr. Kr.) - graikų filosofas. 

vusį. Pamatysi skirtingais keliais traukiančius penkis šviesulius“*, 
skriejančius priešinga kryptimi negu visas strimgalviais lekiantis 
pasaulis, nuo jų menkiausio judesio priklauso tautų likimai, klos- 
tosi sėkmės ir nesėkmės, destis ar laiminga, ar ne pakilo žvaigždė. 
Stebėsiesi susikaupusiais debesimis, pliaupiančiais lietumis, žaibų 
raizgalynėmis ir dangaus trenksmais. Kai pasisotinęs aukštybių 
reginiais nukreipsi akis į žemę, tave pasiglemš įvairūs daiktų pa- 
vidalai, kiekvienas savaip nuostabus: čia į begalinius tolius besi- 
driekiančios laukų platybės, ten didžiuliais, snieguotais gaugarais 
iškylančių kalnų stačios, aukštyn šaunančios viršūnės, upių vagos 
ir iš vieno šaltinio į vakarus ir rytus tekančios srovės, augalotais 
medžiais siūbuojančios girios ir daugybė miškų su gyventojais, 
su įvairiabalsiu paukščių skambesiu, visaip išsidėstę miestai ir ne- 
prieinamų vietovių atskirtos tautos: vienos pasitraukusios į dangų 
remiančius kalnus, kitos bailiai supamos pelkėtų krantų ar py- 
limų, iš dirvos virstantys dirbamų plotų javai, derlūs laukiniai 
krūmokšniai, lėtai tarp pievų vingiuojantys upeliai, žavios jūros 
įlankos ir patogios uostui pakrantės, bekraštybėje išbarstytos salos, 
paįvairinančios marių plynes. O dar akmenų ir perlų žvilgesys, 
auksą išplaunančių veržlių tėkmių spindėjimas, sausumoje ar jū- 
roje pasirodantys ugnies stulpai ir žemynų jungtis Okeanas, trimis 
įlankomis perskiriąs žmones ir laisvai banguojąs milžiniškomis 
vilnimis! Čia išvysi neramiose, net be vėjo besidaužančiose ban- 
gose nardant gyvūnus, dydžiu gerokai pralenkiančius sausumos 
gyventojus. Kai kurie sunkūs ir gali išsijudinti, tik vadovaujant ki- 
tiems??, kai kurie greiti, pražūtingi net geriausiems irkluotojams, 
kai kurie siurbia vandenį ir išspjauna, keldami pavojų pro šalį 
plaukiantiems laivams. Išvysi vykstančias ieškoti nežinomų kraštų 
eldijas, pamatysi, kad žmogus išdrįsta viską, būsi didelių užmojų 
žiūrovas ir dalyvis, mokysi ir mokysiesi įvairių dalykų, kurių vieni 
gyvenimą aprūpina, kiti puošia, treti vadovauja. Tačiau be viso 
to, ten bus tūkstančiai ir kūno, ir sielos rykščių: karai, plėšikai, 


* Turimos galvoje planetos Merkurijus, Marsas, Venera, Jupiteris ir Saturnas. 


* Senovėje manyta, kad banginiai plaukia, vadovaujami mažos, pele vadinamos žuvytės. 

nuodai, laivų sudužimai, kenksmingi orai, ligos, žiaurus gedulas 
dėl brangiausių žmonių netekties ir mirtis, nežinia, ar lengva, ar 
nuteistojo ir kankinamojo. Palaužyk sau vienas galvą ir pasverk, 
ko nori: prie to ateinant reikės per tai ir išeiti.“ Atsakysi norįs 
gyventi. Kodėl gi ne? Juk, manau, imsiesi to nesitikėdamas, kad 
ką nors prarasi be skausmo. Taigi, gyvenk, kaip sutarta. „Niekas, — 
sakai, — su mumis nesitarė.“ Mūsų tėvai nusprendė už mus. Mus 
augino, žinodami gyvenimo iškeltą sąlygą. 


Bet prieš pradėdami guosti pirma pažiūrėkim, ką reikia gydyti, 
paskui — kaip. Širdgėlą skatina mylimo žmogaus ilgesys. Šiaip tai 
yra pakeliamas daiktas: juk neapverkiame nesančių ir nebūsiančių 
šalia gyvųjų, nors negalime su jais bendrauti ar matytis. Taigi mus 
kankina įsitikinimas ir kiekviena nelaimė yra tokia, kaip ją įver- 
tiname. Vaistai mūsų galioje: galvokime, jog mirusieji yra iškelia- 
vusieji, apgaukime patys save. Išlydėjome juos, pažadėję pasivyti. 
Širdgėlą skatina ir tokia mintis: „Nebebus, kas mane gina, kas ma- 
ne saugo nuo paniekos.“ Pasinaudosiu menkai įtikinama, bet tiesą 
pasakančia paguoda: mūsų visuomenėje vaikų praradimas dau- 
giau palankumo atneša, negu atima, tad seniau žmonėms pragaištį 
teikusi vienatvė dabar veda į galybę; kai kurie net apsimeta ne- 
kenčią sūnų ir prisiekdami atsižada savo vaikų taip pasidarydami 
bevaikiais. Žinau, ką pasakysi: „Man gelia širdį ne dėl mano nuos- 
tolių. Juk nevertas užuojautos žmogus, gedįs sūnaus kaip kokio 
naudingo vergo, įžvelgęs sūnuje dar ką nors be jo paties.“ Tai dėl 
ko tau gelia širdį, Marcija? Ar kad tavo sūnus išėjo iš šio pasaulio, 
ar kad neilgai gyveno? Jei dėl to, kad išėjo, turėjai visados sielvar- 
tauti, juk visados žinojai jį esant mirtingą. Galvok, kad mirusio- 
jo neištinka jokia nelaimė, tik pasakos verčia mus bijoti požemio 
pasaulio. Ten iškeliavusiųjų nelaukia nei tamsa, nei kalėjimas, nei 
ugningos srovės, nei Užmiršimo upė, nei teisėjai, nei kaltinamieji. 
Toje visuotinėje laisvėje negresia jokie tironai, — visa tai —- poetų 
žaismas, raginantis mus tuščiai bijotis. Mirtis yra išsivadavimas iš 
visų skausmų ir riba, kurios mūsų nelaimės neperžengia; ji grąžina 
mus į tą ramybę, kurioje glūdėjome prieš gimdami. Kas apgaili 

mirusius, tegul apgaili ir negimusius. Mirtis nėra nei gėris, nei 
blogis. Gėris ar blogis gali būti tai, kas kažkas yra, o tai, kas yra 
niekas, viską paverčiąs nieku, mūsų neatiduoda jokiam likimui — 
gėris ir blogis susiję su kokia nors medžiaga. Likimas negali valdyti 
to, ką apleido gimtis, negali būti vargšas tas, kuris yra niekas. Tavo 
sūnus peržengė vergovės ribas, jį priglaudė didelė amžina ramybė. 
Jo nedirgina nei skurdo baimė, nei turto rūpesčiai, nei malonumo 
šydu prisidengę sielas gadinantys geismai, jis nesuka galvos dėl 
svetimos laimės, jo neslegia kitų pavydas dėl jo sėkmės; net barnių 
žodžiai neplėšo tyrų jo ausų. Jis nežvelgia į tolumoje kylančias vi- 
suomenės ar asmenines negandas, nerimastingai nelaukia ateities 
įvykių, visuomet žadančių netikrumą. Pagaliau jis ten, iš kur jo 
niekas neišstums, kur niekas neišgąsdins. 


Vai, kaip nepažįsta savo nelaimių tie, kurie negiria mirties kaip 
puikiausio gamtos išradimo ir jos nelaukia! Juk ji arba laimę 
aprėmina, arba nelabadę atbaido, arba užbaigia pasisotinusią ir 
nuvargusią senatvę, arba išveda jauną, kupiną vilčių žmogų, ne- 
leisdama žiedui nuvysti, arba pasišaukia vaiką, dar nepradėjusį 
kopti sunkesniais laiptais. Visiems ji —- pabaiga, daugeliui — iš- 
gijimas, kai kuriems — troškimas, bet niekam daugiau nenusi- 
pelno, kaip tiems, pas kuriuos ateina nekviečiama. Ji paleidžia 
iš vergijos prieš šeimininko valią, nuima belaisvių grandines, iš- 
veda iš kalėjimo tuos, kuriems išeiti uždraudė nepažabojamas 
valdovas, parodo tremtiniams, širdimis ir akimis krypstantiems 
į tėvynę, kad bet kuriame krašte gera ilsėtis; likimui blogai pa- 
dalinus bendrus turtus ir atidavus vienas kito valdžion vienodų 
teisių žmones, ji viską sulygina. Po jos niekas nieko nedaro kam 
nors įsakius, joje niekas nejaučia savo menkumo, ji nieko neat- 
stumia, jos, Marcija, panorėjo tavo tėvas. Kartoju: ji padaro, kad 
gimimas nereiškia kankynių pradžios, ji padaro, kad nepasiduo- 
du negandų grasinimams, kad galiu išlaikyti sveiką, nepriklau- 
somą sielą: turiu, ką pasišaukti pagalbon. Štai matau ne vienos 
rūšies, kiekvieną kitaip padarytus kryžius: vieni pakabina žemyn 
galva, kitų kuolas rėžiasi per dvišakumą, treti iškėtoja rankas ant 

skersinio; matau tempimo lynus, matau rykštes, — prietaisai iš- 
rasti kiekvienai kūno daliai. Bet matau ir mirtį. Regiu kraugerius 
priešus, išdidžiai siautėjančius piliečius. Bet regiu ir mirtį. Nėra 
sunku vergauti, kai labai įkyrėjus kieno nors viešpatavimui gali- 
ma vienu žingsniu pereiti į laisvę. Dėl mirties myliu tave, gyve- 
nime! Pagalvok, kiek gera turi laiku atėjusi mirtis, kaip daugeliui 
buvo nenaudinga ilgiau gyventi. Jei Gnėjų Pompėjų, valstybės 
pasididžiavimą ir ramstį, liga būtų nusinešusi Neapolyje, tai, be 
abejo, būtų miręs kaip pirmasis romėnų tautos pilietis. Tačiau 
maža laiko dalelė nustūmė jį nuo tos viršūnės: jis regėjo išžu- 
dytus legionus ir tame mūšyje, kuriame senatas stovėjo pirmoje 
eilėje, išlikusį (kokia nelemta liekana!) save, karvedį. Jis regėjo 
budelį egiptietį ir pergalių pašventintą galvą patikėjo palydovui, 
o jei būtų likęs gyvas, būtų gailėjęsis, kad išsigelbėjo: kas galėjo 
būti šlykščiau už Pompėjų, gyvenantį iš karaliaus malonės?!“ Jei 
Markas Ciceronas būtų kritęs tada, kai išvengė kartu su tėvyne 
jo siekusių Katilinos durklų, jei išlaisvinęs respubliką būtų žuvęs 
kaip jos išgelbėtojas, jei pagaliau būtų iškeliavęs į aną pasaulį 
vos palaidojęs dukterį, tai tuomet būtų miręs laimingas: nebū- 
tų matęs vienų prieš kitus iškeltų piliečių kardų, galvažudžių, 
besidalijančių užmuštųjų ir net mirusiųjų sava mirtimi turtą, 
nei ant ieties iškabintų parduoti konsulo šarvų, nei žudynių, nei 
valstybės lėšomis samdytų grobikų, karų, plėšimų - šitiek naujų 
kacilinų??. Jei jūra būtų prarijusi grįžtant iš Kipro sutvarkiusį 
karaliaus palikimą Marką Katoną su jo vežtais pinigais, vėliau ta- 
pusiais pilietinio karo lėšomis, ar jam nebūtų buvę gera? Jis būtų 
su savimi nusinešęs įsitikinimą, kad niekas neišdrįs nusikalsti 
Katono akivaizdoje. Deja, prisidėję keleri metai privertė šį vyrą, 
gimusį ne tik savo, bet ir visuotinei laisvei, bėgti nuo Cezario, 


> Iš Neapolio Pompėjus su kariuomene nuvyko į Graikiją, kur 48 m. pr. Kr. pralaimėjo pilietinių 
karų mūšį Julijui Cezariui. Po to jis pasitraukė į Egiptą, kur mažamečio karaliaus patarėjų iniciatyva 
buvo užmuštas. 

“ Ciceronas 63 m. pr. Kr. atskleidė tėvoniją iššvaisčiusio avantiūristo aristokrato Lucijaus Sergijaus 
Kacilinos ruošrą sąmokslą ir buvo laikomas tėvynės išgelbėtoju. Vykstant 43 m. pr. Kr. proskripcijai, 
į sąrašus įtraukti asmenys buvo žudomi be teismo (tada žuvo ir Ciceronas), jų žudikai ar įdavėjai 
gaudavo atlyginimą, pražudytųjų turtas buvo parduodamas varžytynėse. 

dėtis prie Pompėjaus**. Taigi per ankstyva mirtis neatnešė tavo 
sūnui nieko bloga, ji neleido jam patirti visų nelaimių. 


„Tačiau jis mirė per greitai ir per anksti.“ Pirmiausia įsivaizduok, 
kad jis gyveno ilgiau. Paskirk jam, kiek daugiausia žmogui leista. 
Kiek tai? Pagimdyti nepaprastai trumpam laikui, greitai apleisian- 
tieji šią neramią vietą, esame tik pakeleiviai. Kalbu apie mūsų am- 
žių, kuris, žinoma, praskrieja neįtikinamai sparčiai. O paskaičiuok 
miestų šimtmečius, pamatysi, kaip neilgai stovi tie, kurie didžiuo- 
jasi senumu. Visa, kas žmogiška, yra trumpa, slidu, neužima jokios 
begalinio laiko dalies. Šią žemę su miestais, žmonėmis, upėmis ir 
jūrų juosta sugretinę su visata, laikome tik tašku; mūsų amžiui ten- 
ka už tašką mažesnė dalelė, palyginti su visu laiku, kurio mastai 
didesni negu pasaulio, daugybę kartų atgimstančio jo erdvėje. Tai 
kam reikia išplėsti tai, kas kad ir kažin kiek pridėjus nedaug tesiskirs 
nuo nieko? Gyvenimas yra ilgas tik vienu atveju: jei jo pakanka. Gal 
man išvardysi visų atsimenamus guvius ilgaamžius vyrus, paminėsi 
išgyvenusius šimtą dešimtį metų, tačiau turint omenyje visą laiką 
tarp trumpiausio ir ilgiausio amžiaus nebus jokio skirtumo, kai ap- 
žvelgę kiekvieno gyventą atkarpą palyginsime su negyventa. Taigi, 
tavo sūnus išėjo laiku: gyveno tiek, kiek turėjo gyventi, daugiau jam 
nieko nebebuvo likę. Žmonių senatvė nevienoda, kaip ir kitų gy- 
vų būtybių; kai kuriuos gyvūnus ji vargina jau keturiolikos metų, 
toks ilgiausias jų gyvenimas, o žmogui jis tik prasideda. Kiekvienam 
duota skirtingų gyvybingumo atsargų. Niekas nemiršta per greitai; 
neturėjo ilgiau gyventi, negu gyveno. Kiekvienam nustatyta riba, ji 
yra ten, kur padėta, nei uolumas, nei malonė jos toliau nenukels. 
Manyk, kad sūnų praradai amžinojo dieviško proto nutarimu, sa- 
vo gavo „ir jis prie gyvenimo slenksčio priėjo.“?? Nereikia graužtis: 


*8 Markas Porcijus Katonas Utikietis ( 95—46 m. pr. Kr.) — sąžiningas romėnų politikas, Cezario 
priešininkas. Kadangi prieš Cezarį Pompėjus žygiavo senato pavestas, tai Katonas prisidėjo prie 
Pompėjaus. Šiam pralaimėjus Katonas su armijos likučiais dar bandė kautis, bet, Cezariui laimint, 
nusižudė Afrikos mieste Utikoje. Vėlesnių laikų literatūra jį laiko paskutiniuoju demokratijos ir 
laisvės gynėju Romoje. Seneka prisimena ankstesnius laikus, kai 58 m. pr. Kr. Katonas valstybės 
vardu priėmė Kipro karaliaus testamentu Romai paliktą turtą. 


* Vergilijaus „Eneidos“ citata (X. 472). 

„Galėjo ilgiau gyventi.“ Jo gyvenimas nenutrūko, mirtis niekuomet 
neįsiterpia tarp metų. Išsipildo, kas kiekvienam pažadėta, lemtys 
žengia savo keliu, nieko neprideda ir iš vienąsyk žadėto nieko ne- 
nuima. Veltui maldos ir pastangos, kiekvienas gaus tiek, kiek jam 
paskyrė pirmoji diena. Vos tik išvydęs dienos šviesą žmogus pradeda 
eiti mirties taku vis artėdamas prie lemtingos ribos. Jaunystei skirti 
metai irgi priklauso gyvenimui. Visi apsirinkame, manydami, jog 
tik seniai ir sukriošėliai stypso prie mirties vartų, o juk ten stirkso 
vaikystė, jaunos dienos ir bet koks kitas amžius. Lemtis dirba sa- 
vo darbą, ji pašalina mums mūsų žūties jausmą ir, idant lengviau 
prišliaužtų, mirtis pasivadina gyvenimu: kūdikystę pasigrobia vai- 
kystė, vaikystę — brendimas, jaunuolį pasiglemžia senis. Gerai pa- 
skaičiavę, pamatysime, jog kiekvienas naujas žingsnis atneša kito 


pragaištį. 


Vaitoji, Marcija, kad sūnus gyveno trumpiau, negu būtų ga- 
lėjęs. O iš kur žinai, ar jam vertėjo ilgiau gyventi, ar ši mirtis 
jam nėra gėris? Ar gali šiandien atrasti žmogų, kurio padėtis 
tokia tvirta ir užtikrinta, kad jam nieko nereikia bijotis bėgant 
laikui? Visa, kas priklauso mirtingiesiems, nuteka ir nubėga, o 
nepatvariausia yra mums labiausiai patinkanti gyvenimo pusė, 
todėl laimingieji turi trokšti mirties, nes viskam keičiantis ir 
maišantis tikra yra tik tai, kas praėjo. Kas tau laidavo, kad ne- 
paprastai gražus ir tyras tavo sūnaus kūnas būtų toks ir išlikęs, 
smaigstomas palaido miesto žvilgsnių, kad būtų išvengęs dau- 
gybės ligų ir iki senatvės išsaugojęs dailius bruožus? O pagal- 
vok apie sielos nuopuolius; daug vilčių teikę puikūs jaunuoliai 
neišlaiko gerųjų savybių iki senatvės, dažniausiai jie sugenda: 
arba juos patraukia vėlyvas ir todėl ypač šlykštus paleistuvavi- 
mas, verčiąs suteršti puikius pradmenis, arba įjunksta maukti 
ir ryti, jų didžiausias rūpestis tuomet, ką suvalgyti, ką išgerti. 
Dar pridėk gaisrus, pastatų griūtis, laivų sudužimus ir gydytojų, 
gyviems kaulus traukančių, visas rankas į vidurius sukišančių, 
nepaprastais skausmais gydančių gėdingąsias dalis, draskymus. 
Paskui prisimink tremtį (tavo sūnus nebuvo nekaltesnis už Ru- 

tilijų“?), kalėjimą (jis nebuvo išmintingesnis už Sokratą*!), sa- 
vanorišką durklo smūgį į krūtinę (jis nebuvo tyresnis už Kato- 
ną). Visa tai peržvelgusi suprasi, jog geriausiai pasielgta su tais, 
kuriuos gamta, atlygindama už jų gyvenimą, greitai pasiima į 
saugų prieglobstį. Žmogaus gyvenimas toks apgaulingas, toks 
kupinas žabangų, kad, dievaži, niekas jo neimtų, jei jis būtų do- 
vanojamas viską žinantiems. Taigi, jei laimingiausias daiktas — 
negimti, jam artimiausias, manau, — trumpai pagyvenus mirti 
ir grįžti į pirmykštę būseną. Prisimink tą nepaprastai kraupų 
laiką, kai Sejanas tavo tėvą atidavė suėsti savo klientui Satrijui 
Sekundui. Mat jis niršo dėl vieno ar kito laisvesnio pasakymo, 
nes Kordas negalėjo tyliai pakęsti, kad Sejanas buvo uždėtas, o 
tiksliau — užsirioglino ant mūsų galvų. Svarstant pasiūlymą dėl 
jo statulos įkurdinimo Pompėjaus teatre, kurį Tiberijus atstati- 
nėjo po gaisro, Kordas sušuko, kad tuomet teatrui iš tiesų galas. 
Kaipgi kitaip?! Ar galėjo neprasiveržti jo pasipiktinimas, kad 
ant Gnėjaus Pompėjaus pelenų stovės Sejanas, didžiausią karve- 
dį menančiame pastate bus garbinamas išdavikas kareivis?!“? Pa- 
sirašomas kaltinimo pareiškimas ir nuožmiausi šunys, kuriuos 
Sejanas, norėdamas, kad prie jo laižytųsi, o kitus — kąstų, laki- 
no žmogaus krauju, pradėjo loti apsupę net tuomet nesutrikusį 
vyrą. Ką jam daryti? Norint gyventi reikėjo prašyti Sejaną, no- 
rint mirti —- dukterį; abu nepermaldaujami. Jis nutarė dukterį 
apgauti. Idant sumažėtų jėgų, išsimaudė pirtyje, nuėjo į savo 
miegamąjį ir apsimetė užsigeidęs užkąsti. Išsiuntęs tarnus viską 
išmetė pro langą, idant atrodytų suvalgęs; paskui atsisakė pietų, 


* Publijus Rurilijus Rufas - II-I a. pr. Kr. karvedys, valstybės veikėjas. Būdamas Azijos provincijos 
vietininku, sąžiningai dirbo savo darbą, bet jį ėmė kaltinti tie, kuriems kliudė vykdyti machinacijas. 
Įsižeidęs išvyko iš Romos į savanorišką tremtį ir ligi gyvenimo pabaigos gyveno Micilenėse ir 
Smirnoje. 

*! Sokratas (470-399 m. pr. Kr.) - graikų filosofas, šmeižikiškai apkaltintas ir nuteistas myriop. 
Senovėje kalėjimo bausmės nebuvo, jame nuteistieji tik kelias dienas laukdavo mirties bausmės, bet 
Sokratas jos turėjo laukti mėnesį, nes nuo šventosios pasiuntinybės išvykimo į Apolono šventę Delo 
saloje ir grįžimo namo Atėnuose pasmerktajam nebuvo galima atimti gyvybės. 

** Gnėjus Pompėjus pastatė pirmąjį Romos akmeninį teatrą 55 m. pr. Kr. Jis buvo vadinamas 
Pompėjaus teatru. Pompėjus buvo žuvęs Egipte, tad pasakymas apie jo pelenus yra metatoriškas, 
Seneka norėjo pasakyti, kad teatras buvo tarsi Pompėjaus paminklas. 

lyg būtų pavalgęs miegamajame. Tą patį padarė kitą ir trečią die- 
ną. Ketvirtąją viskas paaiškėjo dėl nusilpimo. Apkabinęs tave jis 
tarė: „Brangiausioji dukterie, tai vienintelė mano paslaptis per visą 
gyvenimą: esu įžengęs į mirties kelią ir jau apie pusę nuėjęs, tu nei 
privalai, nei gali mane atšaukti.“ Paskui liepė uždangstyti šviesą ir 
pasislėpė tamsoje. Sužinoję jo sprendimą žmonės džiaugėsi, kad 
grobis sprunka iš godžių vilkų nasrų. Paskatinti Sejano kaltintojai 
kreipėsi į konsulų teismą, idant įsikišdamas leistų įvykdyti suma- 
nymą, skųsdamiesi, kad Kordas marinasi, norėdamas sužlugdy- 
ti jų ketinimus. Jiems atrodė, jog jis slysta iš rankų. Klausimas 
buvo sunkus: ar leisti prarasti kaltinamojo mirtį? Kol svarstoma, 
kol kaltintojai vėl kreipiasi, jis išsiteisina pats. Argi nematai, kaip 
netikėtai užgriūna neteisingų laikų negandos? Verki, kad vienam 
taviškiui reikėjo mirti. O juk kitam vos nebuvo sukliudyta. 


Be to, kadangi ateitis visuomet neaiški ir labiau linkusi į blogį, 
reikia turėti omenyje štai ką: lengviausia keliauti pas dievus greitai 
nustojusioms bendrauti su žmonių sritimi sieloms; mat jos neša- 
si mažiausiai nuosėdų. Dar nesudiržusios, ne taip užsikrėtusios 
žemiškais dalykais išsilaisvinusios sielos kaip plunksnos nuskren- 
da prie savo pradžios ir lengviau nusivalo paišus bei nešvarumus. 
Didžios prigimtys niekuomet nesti patenkintos gaišatimi kūne, 
joms maga išsiveržti, sunkiai pakelia šią ankštybę, nes pripratu- 
sios danguje visur klajoti, iš aukšto žiūrėdamos į žmonių reikalus. 
Štai kodėl Platonas šaukia: „Išminčiaus siela visa palinkusi į mirtį, 
to nori, apie tai mąsto, nuolatos to geidžia, tiesiasi į anapus.““* 
Kaipgi čia išeina? Ar tu, Marcija, matydama jaunuolyje seniokiš- 
ką protą, visus malonumus nugalinčią sielą, tyrą, neturinčią ydų, 
siekiančią turtų negodžiai, aukštų pareigų — netuščiagarbiškai, o 
malonumų — saikingai, manei galinti ilgai turėti jį gyvą? Visa, kas 
pasiekia aukščiausią tašką, yra netoli pražūties. Užbaigtos verty- 
bės išsiveržia ir dingsta iš akių, anksti subrendę dalykai nelaukia 
paskutinės akimirkos. Ryškiau tviskanti ugnis greičiau užgęsta, 


* Seneka savais žodžiais persakė Platono „Faidono“ mintis (64a ir 67d). 

gyvastingesnė toji, kuri, kurstoma gruzdančiomis bei smilkstan- 
čiomis malkomis, rūksta ir pro dūmus žiba, — jos buvimą pratęsia 
ta pati priežastis, dėl kurios jai stinga peno. Taip pat ir žmonės: 
kuo šviesesni, tuo trumpaamžiškesni; kai nebeaugama, pabaiga 
čia pat. Fabijanas sako (mūsų tėvai irgi yra tai regėję), kad Romo- 
je gyvenęs milžiniško stoto, jėga trykštantis berniukas, bet greitai 
apleidęs gyvuosius, ir kiekvienas nuovokus žmogus tvirtinęs, jog 
netrukus mirs: juk jis negalėjo pasiekti to amžiaus, kurį jau buvo 
pragyvenęs. Taip jau esti: ankstyva branda yra atsėlinančios pra- 
gaišties ženklas; kai nebėra kur augti, pradeda grūmoti galas. 


Pabandyk sūnaus amžių vertinti ne metais, o dorybėmis — išeis, kad 
gyveno ilgai. Kūdikystėje netekęs tėvo, iki keturiolikos metų jautė 
globėjų rūpestį, o motinos — visą laiką. Nors turėjo ir savo pena- 
tus“, nenorėjo palikti tavųjų; ir subrendęs tebegyveno po motinos 
stogu, o juk vaikai paprastai vos pakenčia net tėvo draugiją. Stotas, 
grožis, kūnas tiko karo stovyklai, bet karybos atsisakė, kad nereikėtų 
pasitraukti nuo tavęs. Pagalvok, Maccija, kaip retai mato savo vaikus 
ne tuose pačiuose namuose gyvenančios motinos, paskaičiuok, kiek 
nerimasties kupinų metų prapuola toms, kurių sūnūs kariuome- 
nėje, suprasi, jog gerokai pailgėja laikas, iš kurio nepraradai nė aki- 
mirkos. Jis niekuomet nebuvo dingęs iš tavo akiračio, regėjai, kaip 
ypatingai prigimčiai mokslai teikė pavidalą; būtų prilygęs seneliui, 
jei ne drovumas, tyla prislegiantis daugelio pasiekimus. Reto grožio 
jaunikaitis gadinančių vyrus moterų minioje nė vienai neteikė vil- 
ties ir kuriai nors nepadoriai parodžius dėmesį raudo, tarytum būtų 
nusidėjęs tuo, kad patiko. Dėl tokio dorumo jis, dar beveik vaikas 
būdamas, atrodė vertas žynio pareigų, be abejo, motinai palaikant, 
tačiau motina galėjo padėti tik geram kandidatui. Žvelgdama į šias 
vertybes tarsi glėbyje nešiokis sūnų. Dabar jis turi tau daugiau laiko, 
niekas jo nepašauks, neteks dėl jo nerimastauti ar liūdėti. Toks pui- 
kus sūnus galėjo tau suteikti tik vieną kančią, ją jau iškentėjai; visa 
kita — be negandų, vien malonumas, jei tik moki gėrėtis sūnumi, jei 


* Penatai —- namų dievai, metaforiškai - namai. 

tik supranti, kas jame vertingiausia. Žuvo tik tavo sūnaus pavidalas 
ir visai netobulas paveikslas, o jis pats dabar amžinas, jo būklė ge- 
resnė, kai nusimetė svetimą apdarą ir liko grynas. Tie matomi mūsų 
apvalkalai — kaulai, gyslos, viską aptraukianti oda, veidas, tarnaitės 
rankos ir visa kita, kuo esame apdengti, — yra sielos pančiai ir ka- 
lėjimai. Jie ją slegia, smaugia, gadina, atskiria nuo tiesos ir nuo jos 
pačios esmės, veda kreivais keliais. Ji be atvangos kaunasi su šia sun- 
kia mėsa, kad nenusmuktų žemyn, nenusėstų, veržiasi ten, iš kur 
nusileido, ten jos, po sumaišties ir tirštumos žvelgiančios į tyrumą ir 


skaidrybę, laukia amžinas atilsis. 


Todėl nebėgiok prie sūnaus kapo: ten guli menkiausia ir sunkiau- 
sia jo dalis — kaulai ir pelenai, tai jam nepriklauso, kaip ir drabu- 
žiai bei kitokie mūsų kūnų apdangalai. Vientisas, žemėje nieko 
nepalikęs pasitraukė, išėjo visas, truputėlį užgaišo neaukštai virš 
mūsų, kol apsivalė ir nusikratė prikibusių ydų bei mirtingo gy- 
venimo būsenos, o paskui pakilęs į dausas nubėgo pas laimingas 
sielas. Ten jį priėmė šventa Scipijonų ir Katonų draugija ir tavo, 
Maccija, tėvas su kitais savo pačių dėka tapusiais laisvais gyvenimo 
niekintojais. Jis priglobia anūką (nors ten visa visiems giminin- 
ga), besidžiaugiantį naująja šviesa, ir parodo čia pat skriejančių 
žvaigždžių kelius, ne spėliodamas, bet iš tiesų pažinęs, noriai veda 
į gamtos paslaptis ir kaip nepažįstamų miestų aprodytojas džiau- 
giasi svečiu, taip jis, vietinis aiškintojas, dėsto smalsiam atėjūnui 
dieviškųjų dalykų priežastis. Liepia užmesti akį ir į gelmes, kur 
žemė, — juk malonu iš aukštybių žvelgti į tai, kas palikta. Taigi, 
Maccija, elkis taip, tarsi į tave nuolatos žiūrėtų tėvas ir sūnus, ne 
tie, kuriuos pažinojai, bet dangiški, pasiekę aukščiausią būseną. 
Gėdykis neprakutusio žmogaus minčių, gėdykis apverkti geres- 
nę jų dabartinę padėtį. Laisvoje ir plačioje amžinybės erdvėje jų 
neišskiria nei jūros, nei aukšti kalnai, nei nepereinami slėniai ar 
klastingos Sirčių seklumos*? — viskas ten plyna. Lengvi, judrūs, 
laisvi ir savo ruožtu pereinami, jie susimaišė su žvaigždėmis. 


* Sirtės — dvi audringos ir seklios įlankos Šiaurės Afrikos pakrantėje. 

XXVI. Taigi įsivaizduok, Marcija, kad iš tos dangiškosios pilies tavo 


tėvas, turėjęs tau tokios pat reikšmės, kaip ir tu sūnui, kalba ne 
tuo didžiu balsu, kuriuo apverkė pilietinius karus ir amžinybėn 
įtraukė įtrauktuosius į žudytinų asmenų sąrašus, o tiek iškilnes- 
niu, kiek ir pats dabar didingesnis: „Dukterie, kodėl taip ilgai lieji 
ašaras? Kodėl taip nenori žinoti tiesos, galvodama, jog su sūnumi 
pasielgta neteisingai? Juk nenukentėjus namams pats nenukentė- 
jęs grįžo pas protėvius. Argi nežinai, kokios likimo audros viską 
maišo? Nesupranti, kad niekam jis nėra palaimingas ir lengvas, 
išskyrus labai trumpai su juo bendravusius? Gal išvardyti karalius, 
kurie galėjo būti laimingi, jei mirtis greičiau būtų juos nusinešusi 
nuo gresiančių nelaimių? Gal romėnų karvedžius, kurių didybei 
tetrūko tik striukesnio amžiaus? Gal kilmingiausius ir garsiausius 
vyrus, sulaukusius kareivio kardo smūgio į sprandą? Prisimink sa- 
vo tėvą ir senelį““. Pastarasis tapo galvažudžio sprendimo auka, o 
aš niekam neleidau nieko man padaryti ir nusimarinęs badu paro- 
džiau, kad gyvenau taip pat narsiai, kaip ir rašiau. Kodėl mūsų na- 
muose ilgiausiai gedima laimingiausiai mirusio šeimos nario? Mes 
visi čia draugėn suėję, išnirę iš gilios nakties aiškiai matome, kad 
pas jus nieko nėra verta geisti taip, kaip jūs manote, nėra nieko 
pakylėta, nieko, kas žėri, o viskas žema, sunku, ankšta, — tik blan- 
kus mūsų šviesos atšvaitas. Ar bereikia sakyti, kad čia nešėlsta be 
atvangos besigrumiančios kariuomenės, laivynai nedaužo laivynų, 
niekas nemano kėsintis į tėvo gyvybę, neūžia per ištisas dienas nuo 
teismų ginčų forumai, nėra miglų: mintys aiškios ir atviros, širdys 
atlapos, visi viską regi ir žino, mato ir prabėgusius, ir būsimus am- 
žius. Aš džiaugiausi aprašęs vieno šimtmečio mažytėje visatos da- 
lelėje nedaugelio žmonių atliktus darbus, o dabar galiu regėti dau- 
gybę šimtmečių, daugybės amžių suaustą eilę, visus metus, kiek 
jų esama, galiu apžvelgti atsirasiančias ir žlugsiančias karalystes, 
sugriūsiančius didmiesčius, išsiliesiančias jūras. Mat (jei tave siel- 
vartaujančią gali paguosti visuotinė lemtis) niekas nepasiliks ten, 
kur stovėjęs, karšatis viską sužnekins ir nusineš. Ji žaidžia ne tik 


** Spėjama, kad Marcijos senelis buvo 43 m. pr. Kr. proskripcijos auka. 

su žmonėmis (kelinta visaip siautėjančios galybės dėmesio dalelė 
jie tėra?!), bet ir su vietovėmis, kraštais, visomis visatos pusėmis. 
Vienur kalnus sugniuždys, kitur naujas uolas į aukštybes išspaus, 
marias susiurbs, upes pasuks atgal ir panaikinusi ryšį tarp tautų 
išardys žmonių giminės bendriją ir sąjungą, trečiur plačiomis žio- 
timis praris miestus, purtys žemės drebėjimais, iš gelmių paleis 
maro garus, užlies potvyniais žemės paviršių, pasauliui paskendus 
pražudys visą gyvūniją, milžiniškais gaisrais pleškins ir degins visa, 
kas mirtinga. O kai ateis laikas, kai pasaulis susinaikins, idant vėl 
atgimtų, jis žus savaime: žvaigždės susidurs su žvaigždėmis ir užsi- 
liepsnojus visatai viena ugnimi degs tai, kas dabar atskirai spindi. 
Kai Dievas nuspręs tai išjudinti, viskam griūvant mes, laimingos 
ir amžinybe apdovanotos sielos, kaip mažytė milžiniško irimo da- 
lelė, irgi pavirsime pirminiais pradais.“ 


Laimingas, Marcija, tavo sūnus, tai sužinojęs! 


APIE GYVENIMO TRUMPUMĄ 


„ Paulinai“", dauguma mirtingųjų skundžiasi gamtos šykštumu, nes 


gimstame trumpaamžiai, nes mums duotas laikas prabėga taip spė- 
riai, taip veržliai, kad gyvybė apleidžia vos spėjus susitvarkyti gyve- 
nimą, tik keliems tepadaroma išimtis. Dėl šios visuotine laikomos 
blogybės aimanuoja ne tik minia bei neišmintinga liaudis, apimti 
tokio pat jausmo dejuoja ir žymūs vyrai. Todėl garsiausias gydytojas*š 
sušunka: „Gyvenimas yra trumpas, o gydymo menas - ilgalaikis!“ To- 
dėl Aristotelis“ įsivelia į pagal daiktų prigimtį gyvenančiam išminčiui 
nepriderantį ginčą: „Gamta nepagailėjo amžiaus tik gyvūnams, kurie 
gali prabūti po penkias ar dešimtį kartų, o žmogui, gimusiam tokiai 
gausybei didelių darbų, užbrėžta daug artesnė riba.“ Mes ne mažai 
laiko turime, bet daug prarandame. Gyvenimas yra ganėtinai ilgas, 
sočiai užtenka jo didžiausiems žygiams, jei jis visas gerai išnaudoja- 
mas. Tačiau kai praplaukia palaidai ir be rūpesčių, kai nepaskiriamas 
jokiam tauriam reikalui, artėjant paskutiniajai valandai pajuntame, 
kad jis jau praėjo, o kada ėjo — nepastebėjome. Štai kaip yra: ne gau- 
name trumpą gyvenimą, bet padarome jį tokį; ne skurdžiai, o švais- 
tūnai esame. Kaip pas blogą šeimininką patekę gausūs karališki turtai 
beregint išsimėto, o nedideli, bet gerai saugomi auga, taip žmogaus 
amžius daug duoda mokančiam tinkamai tvarkytis. 


„ Ko skundžiamės gamta? Ji mums dosni: mokantiems pasinaudoti 


gyvenimas yra ilgas. Bet vienas — nepasotinamas šykštuolis, kitas 
uoliai vargsta dirbdamas beprasmį darbą, trečias mirksta vyne, ke- 
tvirtas suragėjo nieko neveikdamas, penktą alina visuomet svetimų 
nuomonių valdomas garbės troškimas, šeštą karštas noras prekiauti 


* Pompėjus Paulinas - I a. po Kr. politikas, Senekos svainis. 
* Va. pr. Kr. graikų gydytojas Hipokratas. 
* Aristotelis (384—322 m. pr. Kr.) - graikų filosofas. 

viliodamas pelnu veda per visas šalis, per visas jūras. Kai kas kanki- 
nasi trokšdamas kariauti ir nuolatos įsitempęs rezga pavojus kitiems 
arba nerimauja dėl jam iškilusiųjų, kai kas savanoriškai vergauja sle- 
giančiam viršesnių už save gyvenimo būdui. Daugelis leidžia laiką 
kišdamiesi į kitų likimą arba skųsdamiesi savuoju, daugybę jokio 
tikslo nesiekiančių žmonių blaško vis naujus sumanymus siūląs, ne- 
pastovus, pats savęs nemėgstąs klajoklis lengvabūdiškumas. Kai ku- 
rie neapsisprendžia, kur pasukti, ir paskutinioji valanda pasičiumpa 
juos snaudžiančius bei žiovaujančius. Todėl neabejoju, jog; teisingas 
yra didžiausio poeto tarytum pranašo pasakymas: „Gyvenimo tik 
trumpą dalį mes gyvename.“?? O kita dalis yra laiko leidimas, ne 
gyvenimas. Iš visų šonų apsupusios ydos slegia, neleidžia prisikel- 
ti ar pakelti akis į tiesą, spaudžia skęstančiuosius ir prirakintuosius 
prie geismų. Niekuomet nevalia nuo jų sugrįžti prie savęs, o jei kada 
pasitaiko ramybė, tokie niekada nepasiilsintys nuo geismų žmonės 
plakasi lyg po vėtrų dar tebevilnijanti gili jūra. Ar manai, kad kalbu 
apie neabejotinus nedorėlius? Pažvelk į tuos, kurių laimę visi garbsto. 
Jie dūsta nuo savo gėrybių. Kaip daugeliui žmonių turtai yra našta! 
Kaip daugeliui sekina kraują iškalba ir kasdieninis siekimas pasirody- 
ti gabumus! Kokia daugybė vaikšto išblyškusi nuo pasismaginimų! 
Kaip daugeliui nepalieka laisvos akimirkos apspitusi klientų?! minia! 
Pagaliau pereiliok visus nuo žemiausių iki aukščiausių: šitas teisme 
šaukiasi patikėtinio, šitas ateina, anas vaikšto ant bedugnės krašto, 
anas gina, anas teisia — niekas neapsisaugo, visi vienas kitą išnaudoja. 
Pasiteirauk apie įžymybes, pamatysi, kad jas galima įsidėmėti pagal 
štai ką: šis tarnauja anam, anas anam, niekas nepriklauso sau. 

Kai kurie labai paikai piktinasi skųsdamiesi galingųjų pasipūtimu, 
kad neturėjo laiko jų priimti. Kaip pats sau niekuomet neturin- 
tis laiko žmogus gali išdrįsti skųstis kito išdidumu?! Tačiau anas 
į tave, kas tu bebūtum, nors nepatenkintu veidu, bet retkarčiais 


*? Nėra aišku, kokio poeto citatą autorius pateikė. 

** Žiloje senovėje nekilmingi ir neįtakingi piliečiai burdavosi apie kilmingą ir įrakingą romėną. 
Jie būdavo vadinami klientais, o jų globėjas — parronu. Jų santykiai buvo bičiuliški ir šeimyniški. 
Tačiau vėliau jie išsigimė: klientai tapo dykaduonių, gyvenančių iš patrono malonės, minia, o 
daugelis patronų juos laikė dėl tuščios garbės. 

pažvelgia, ausį tavo žodžiams atsuka, prie šalies tave pasistato, o 
tu pats į save niekados nepasižiūri, nesiteiki savęs išklausyti. Tai- 
gi neverta kitam versti bėdą dėl savo pareigų, nes jas atlikdamas 
parodai, jog ne su kitu nori būti, bet negali būti su savimi. 


Nors visų laikų spindulingiausieji gabūnai sutaria dėl šio vieninte- 
lio dalyko, jie niekuomet iki soties neatsistebės žmonių tamsumu: 
šie niekam neduoda grobti savo žemės valdų ir kilus menkiausiam 
ginčui dėl ežių griebiasi akmenų ar ginklų, o į savo gyvenimą leidžia 
įsibrauti kitiems ir net patys atsiveda būsimus jo tvarkytojus. Nerasi 
norinčio išdalyti savo pinigus, o gyvenimą kiekvienas išskirsto dau- 
gybei kirų. Žmonės prisirišę prie tėvonijų turtų, o kai reikia prarasti 
laiką, tampa švaistūnais, nors tik laiko šykštauti yra garbinga. Maga 
pasičiupti bet kurį iš senių būrio ir pasakyti: „Matome tave atėjus 
prie žmogaus gyvenimo galo, slegia šimtas ar daugiau metų, nagi, su- 
skaičiuok visą savo amžių. Pateik, kiek iš to laiko atėmė kreditorius, 
kiek meilužė, kiek valdovas, kiek klientas, kiek barniai su žmona, 
kiek vergų priežiūra, kiek lakstymas po miestą atliekant pareigas, dar 
pridėk dėl paties kaltės įgytas ligas, pridėk niekam neišnaudotą laiką, 
pamatysi, jog turi mažiau metų, negu priskaičiuoji. Prisimink, kada 
tiksliai įvykdei savo užmojus, kiek dienų praėjo taip, kaip buvai nu- 
matęs, kada galėjai atsidėti sau, kada veidas buvo ramus, kada siela 
nedrebėjo, koks per tokį ilgą amžių padarytas darbas tikrai priklauso 
tau, ir pagalvok, kokia daugybė žmonių apiplėšinėjo tavo gyvenimą 
tau nejaučiant praradimo, kiek nusinešė beprasmis sielvartas, paika 
linksmybė, godi aistra, viliojantis bendravimo noras ir kaip mažai 
tau beliko — suprasi, jog miršti nesubrendęs.“ 

Kodėl taip išeina? Todėl, kad jūs gyvenate vis ruošdamiesi gyventi 
ateityje, niekuomet netopteli mintis apie būties trapumą, nesekate, 
kiek jau laiko parėjo, švaistote, lyg turėtumėte dar nepraimtą gau- 
sybę, kai gal toji diena, kuri dovanojama ar kokiam žmogui, ar rei- 
kalui, yra paskutinė. Visko bijote kaip mirtingi, visko trokštate kaip 
nemirtingi. Daugelį žmonių išgirsi sakant: „Nuo penkiasdešimties 
metų mesiu veiklą.“ „Šešiasdešimtmetis mane išlaisvins nuo parei- 


gų.“ O kas tau užtikrina ilgą gyvenimą? Kas tau leis eiti taip, kaip 

numatai? Ar tau ne gėda sau išsaugoti tik gyvenimo likučius ir ver- 
tingiems apmąstymams paskirti tą vienintelį laiką, kurio niekam ki- 
tam nebegali panaudoti? Ar ne per vėlu pradėti gyventi tada, kai jau 
reikia baigti? Kaip kvaila užmiršus, kad esame mirtingi, protingus 
užmojus nukelti į penkiasdešimtuosius ar šešiasdešimtuosius metus 
ir norėti pradėti gyvenimą nuo ten, kur tik nedaugelis tenueina! 


„ Gali pastebėti, jog galingiausieji, aukštai iškilę Žmonės prasitaria 


trokštą poilsio, šlovina jį, vertina labiau už visas savo gėrybes. Jie 
trokšta saugiai nusileisti nuo tos savo viršūnės, jei tai įmanoma, nes 
neturėdamas ką erzinti ar purtyti likimas užgriūna pats save. Dieviš- 
kasis Augustas, kuriam dievai davė daugiau negu kam kitam, niekuo- 
met nenustojo maldauti ramybės ir siekė atsisakyti valstybės reikalų. 
Kiekviena jo kalba krypdavo prie to, kad jis trokštų poilsio; šia, tegul 
ir apgaulinga paguoda, kad jis kada nors atkovos save sau, pasilen- 
gvindavo vargus. Viename senatui atsiųstame laiške, žadančiame, kad 
ramus jo atilsis bus orus ir toks pat šlovingas, kaip ir veikla, radau 
tokius žodžius: „Tikrovė būtų įspūdingesnė už pažadus. Nepaprastai 
geidžiamo laiko troškimas padarė, kad vėluojant tikrajam džiaugs- 
mui tam tikro malonumo gaunu iš kalbėjimo apie jį.“ Pasirodė, jog 
poilsis yra toks didelis dalykas, kad negalėdamas juo naudotis regėjo 
jį vaizduotėje. Tas, kuris matė viską priklausant nuo jo vieno, kuris 
skirstė ir žmonių, ir tautų likimus, džiaugsmingai mąstė apie tą dieną, 
kai nusimes savo didybę. Jis buvo patyręs, kiek tos visuose kraštuo- 
se žėrinčios gėrybės išsunkia prakaito, kiek slepia nerodomo nerimo. 
Priverstas iš pradžių su piliečiais, paskui su bendražygiais ir galų gale 
su giminaičiais ginklais spręsti ginčus, liejo kraują sausumoje ir jūroje. 
Karų gainiotas po Makedoniją, Siciliją, Egiptą, Siriją, Aziją ir visus 
kaimyninius pakraščius, romėnų žudynių nuvargintas kariuomenes?? 
nukreipė į išorės karus. Kol malšino Alpes ir tramdė seniau užkariau- 
tose žemėse atsiradusius priešus, kol nukėlė sienas už Reino, Eufrato 
ir Dunojaus, pačioje Romoje prieš jį galando kardus Murena, Cepijo- 
nas, Lepidas, Egnacijus ir kiti. Vos spėjo išvengti šių spąstų, kai duktė 


*“ Turimi galvoje pilietiniai 43-31 m. pr. Kr. karai. 

ir šitiek kilmingų jaunikaičių tarytum užkeikti pradėję paleistuvauti 
gąsdino jį, jau senyvą, paskui — Paulas ir su Antonijumi kelianti bai- 
mę moteris??. Šias votis jis nuplėšė su gyva mėsa, kitos vėl iškildavo, 
lyg nuo kraujo gausos apsunkęs kūnas nuolatos kur nors plyšinėjo. 
Taigi jis troško poilsio, vargo, jo vildamasis, galvodamas apie jį. Tokia 
buvo svajonė žmogaus, galinčio įvykdyti kitų svajones. 


„ Markas Ciceronas, blaškomas tarp katilinų, klodijų, pompėjų ir 


krasų?*, atvirų priešų ir abejotinų draugų, audringų bangų mė- 
tomas kartu su respublika, sulaikęs jos žlugimą, galop nušalintas, 
neradęs ramybės nei sėkmėje, nei kęsdamas nelaimes, šimtus kar- 
tų keikė savo konsulatą, išgirtą ne be priežasties, bet be galo! Kaip 
verkšlena jis viename laiške Atikui??, jau esant nugalėtam Pompė- 
jui tėvui, bet sūnui Ispanijoje vėl taisant sulaužytą kardą: „Klausi, 
ką čia veikiu. Pusiau laisvas lūkuriuoju savo Tuskulo dvare.“ Toliau 
priduria daugiau panašių žodžių, apverkdamas praėjusius laikus, 
skųsdamasis dabartimi ir nebesitikėdamas ateities. Ciceronas pa- 
sivadino pusiau laisvu, o išminčius, dievaži, niekuomet nenusileis 
taip žemai, niekuomet nebus pusiau laisvas, jo laisvė visuomet bus 
nepažeista ir tvirta, jis bus nepriklausomas, nepavaldus, aukštesnis 
už kitus. Kas gali būti virš to, kuris iškilęs virš likimo? 


VI. Aštrus ir karštas vyras Livijus Druzas įvedinėjo naujus įstatymus ir 


kėlė panašias į Grakchų?“ nelaimes, sutelkęs iš visos Italijos suplūdu- 
sias minias neįžvelgdamas, kuo viskas baigsis. Paskui nebeįstengė nei 
įvykių paveikti, nei užmojų laisvai palikti; keikdamas nuo pat pradžių 


> Turimi galvoje Augusto dukraitės vyras Lucijus Emilijus Paulas, ruošęs sąmokslą prieš Augustą ir 
buvusio Augusto priešininko Antonijaus sūnaus ryšys su jo dukterimi. 

* Būdamas konsulu, oratorius ir politikas Markas Tulijus Ciceronas (106—43 m. pr. Kr.) demaskavo 
Lucijaus Sergijaus Kacilinos (108-62 m. pr. Kr.) rengtą sąmokslą ir nubaudė jo dalyvius, todėl 
Publijus Klodijus Pulchras (92-52 m. pr. Kr.) pasiekė jo tremties ir sugriovė jo namus. Politikai ir 
karvedžiai Gnėjus Pompėjus Didysis (106—48 m. pr. Kr.) ir Markas Licinijus Krasas (115-53 m. 
pr. Kr.) bandė patraukti Ciceroną į savo pusę. 

* Titas Pomponijus Atikas (110-32 m. pr. Kr.) - Cicerono draugas. 


*“ I a. pr. Kr. politikas Livijus Druzas siūlė atlikti žemės reformą ir išplėsti italikų teises. Broliai 
Tiberijus Grakchas (162-133 m. pr. Kr.) ir Gajus Grakchas (153—121 m. pr. Kr.) siekė žemės ir 


teismų reformos. 

neramų gyvenimą, sakoma, kalbėjęs, esą jis tik vienas net vaikas bū- 
damas neturėjęs atostogų. Mat ir kūdikystėje, ir dėvėdamas preteks- 
tą?" drįso teisėjams teikti kalrinamuosius ir savo įtaką forume naudoti 
taip veiksmingai, kad žinoma, jog kai kurie sprendimai jo yra plėšte 
išplėšti. Kur tik neprasiveržia toks nesubrendęs garbės troškimas?! Ži- 
nok, kad toks žalias įžūlumas virsta milžiniška ir privačia, ir valstybine 
blogybe. Taigi per vėlai jis skundėsi neturėjęs atostogų, nuo vaikystės 
būdamas maištingas ir nepakeliamas forumui. Ginčijamasi, ar pats 
užsimojo prieš save; mat staiga parkrito nuo didelės žaizdos kirkšnyje. 
laikė. Neverta minėti daugelio, kurie kitiems atrodė labai laimingi, o 
patys tiesą kalbėjo sakydami nekenčią savo gyvenimo kelio, bet tomis 
aimanomis nepakeitė nei kitų, nei savęs pačių, nes žodžiams ištrūkus 
jausmai grįžta prie senųjų įpročių. Po paraliais, jūsų gyvenimas, nors 
tęstųsi daugiau kaip tūkstantį metų, susitrauks į dulkelę! Tokios ydos 
praris bet kokį amžių; būtinai akimirksniu prabėgs ši gamtos skubi- 
nama, bet protu įmanoma pailginti laiko atkarpa. Juk jūs negaudote, 
nesulaikote, nestabdote šio paties greičiausio daikto, bet leidžiate išei- 
ti jam kaip nereikalingam ir sugrąžinamam. 


Pirmiausia vardiju tuos, kurie neturi laiko niekam, išskyrus vyną 
ir geismus. Šių žmonių užsiėmimai šlykščiausi. Kiti, net pasiduo- 
dantys tuščiai šlovės regimybei, klysta bent jau dailiau. Ar išvar- 
dysi šykštuolius, ar pikčiurnas, ar neteisėtos neapykantos bei karų 
kurstytojus — šie visi nusideda vyriškiau, o pilvui ir geismams atsi- 
davusių žmonių pagedimas yra negarbingiausias. Išpurtyk visas jų 
dienas, pažiūrėk, kiek laiko jie skiria apskaičiavimams, kiek laiko 
tykoja, kiek laiko bijo, kiek laiko pataikauja, kiek laiko klauso pa- 
taikavimų, kiek laiko praleidžia savo ir kitų byloms, kiek puotoms, 
tapusioms pareigomis, — pamatysi, kaip jiems neleidžia atsikvėpti 
nei nelaimės, nei pasisekimai. Pagaliau visi sutaria, kad užsiėmęs 
žmogus dorai negali užsiimti jokiu daiktu: nei iškalba, nei laisvai- 
siais menais, nes išblaškyta siela nepriima jokio aukštesnio siekio, 


“ Preteksta — toga raudonais apvadais, dėvėta berniukų iki pilnamerystės. 


47 


Apie gyvenimo trumpumą 


bet viską išspjauna kaip prievarta įbruktą maistą. Užsiėmęs žmogus 
visai nesugeba gyventi, nes tai sunkiausiai išmokstamas daiktas. Ki- 
tų menų mokytojų visur pilna, kai ką, atrodo, net vaikai išmoksta 
taip, kad gali kitus mokyti, o gyventi reikia mokytis visą gyvenimą 
ir (tuo tu gal dar labiau stebėsiesi) visą gyvenimą reikia mokytis 
mirti. Tiek didžių vyrų, atsikračiusių visų kliūčių, atsisveikinusių su 
turtais, pareigomis, malonumais, iki pat amžiaus galo darė tą vieną: 
mokėsi gyventi, tačiau daugelis jų išėjo iš šio pasaulio, prisipažinę 
dar nemoką, o tuo labiau to nemoka anksčiau minėti žmonės. 
Patikėk, didžio, iškylančio virš žmonių paklydimų vyro savybė yra 
neleisti nieko iš savo laiko nuliežti ir jo gyvenimas nepaprastai ilgas 
todėl, kad visą, kiek tik truko, jis skyrė sau. Ten nebuvo nenaudoja- 
mų, dykų, kitiems pavaldžių dalykų, tas nepaprastai taupus sargas 
nerado prekės, vertos iškeisti į savo laiką. Taigi jam užteko. Mat iš tie- 
sų būtinai pritrūks tiems, iš kurių gyvenimo daug nusinešė kiti. Nėra 
pagrindo manyti, kad jie niekuomet nesuvokia savo nuostolių. Dau- 
gelį tų, kuriuos slegia aukšta padėtis, tikrai išgirsi klientų bandoje ar 
teisme, ar kitose pasigailėjimo vertose garbingose vietose sušunkant: 
„Neduoda man gyventi!“ Kaipgi duos? Visi į tave besikreipiantieji ap- 
vagia tave. Kiek dienų nusinešė anas kaltinamasis? Kiek anas kandi- 
datas? Kiek toji senė, nuvarginta paveldėtojų, mirsiančių taip pat kaip 
ir ji? Kiek anas, apsimetęs ligoniu, idant pakurstytų laukiančiųjų jo 
galo godumą? Kiek tas galingesnis draugas, laikantis jus ne draugais, 
o palydovais? Kartoju: išskirstyk ir peržiūrėk savo gyvenimo dienas, 
pamatysi, kad tau liko tik kelios ir tos netikusiai praleistos. 

Gavęs taip geistus fascius?Š vyras trokšta padėti atgal ir šneka: „Ka- 
da dar praeis šie metai!“ Anas ruošia pramoginius reginius ir, nors 
labai vertina jam tekusią dalią, kartoja: „Kada jų atsikratysiu?“ 
Anas gynėjas plėšosi forume ir plyšoja didžiulei, nebeįstengiančiai 
išgirsti miniai: „Kada gi baigsis reikalai?“ Kiekvienas strimgalviais 
gena savo gyvenimą ir vargsta trokšdamas ateities, bodėdamasis 
dabartimi. O tas, kuris sau sunaudoja visą laiką, kuris kiekvieną 
dieną tvarko kaip paskutinę, nei trokšta rytdienos, nei bijo. Kaip 


* Fasciai - aukštų valdininkų valdžios ženklai virbų ryšuliai. Valdininkai buvo renkami vieneriems 
metams. 

yra, ar kokia nors valanda gali atnešti nepatirto malonumo? Vis- 
kas žinoma, viskuo persisotinta. Visa kita tegu kaip nori tvarko 
atsitiktinumas ir likimas; gyvenimas yra saugus. Gali būti jo pri- 
dėta, bet negali būti atimta. O ir pridedama kaip jau sočiam ir pri- 
sikimšusiam pilvą žmogui. Tą kąsnelį jis ima nevarvindamas seilės. 
Negalvok, kad žilo plauko ar raukšlėto veido žmogus ilgai gyveno. 
Jis ne ilgai gyveno, bet ilgai prabuvo. Kaip, ar laikytumei daug 
plaukiojusiu tą, kurį išplėšusi iš uosto baisi audra blaško šen bei 
ten ir vėjams pakaitomis nirštant iš priešingos pusės varo ratu per 
tas pačias erdves? Jis ne daug plaukiojo, bet buvo daug blaškomas. 


Negaliu atsistebėti matydamas prašantį laiko ir tą, kurio maldau- 
jama, lengvai paskiriantį. Abu žiūri priežasties, dėl kurios prašo- 
ma, bet nė vienas nepažvelgia į patį laiką, tarsi nieko neprašoma, 
nieko neduodama. Tyčiojamasi iš visų vertingiausio daikto. Jis su- 
klaidina tuo, kad yra bekūnis, kad nematomas ir todėl vertinamas 
labai pigiai, o išties — jam neteikiama beveik jokios vertės. Žmonės 
labai mielai ima metines išmokas, pašalpas; kad jas gautų, padeda 
vargo, darbo, uolumo, bet niekas neįvertina laiko, eikvoja jį kaip 
nieko nekainuojantį daiktą. Tačiau pažvelk į susirgusius: kai pri- 
artėja mirties pavojus, puola į kojas gydytojams. O bijantieji aukš- 
čiausios bausmės pasiruošę atiduoti viską, kad tik liktų gyvi. Tokia 
baisi yra jų troškimų nedermė. Jeigu būtų galima kaip nors kie- 
kvienam parodyti praėjusių ir būsimų metų skaičių, kaip drebėtų 
žmonės matydami, jog nebedaug beliko, kaip juos taupytų! O juk 
mažą, bet tikrą daiktą lengva yra tvarkyti. Stropiau reikia saugo- 
ti tai, ką nežinai kada pasibaigsiant. Nemanyk, kad jie nežino, 
kaip tas dalykas yra brangus, paprastai sako esą pasiryžę atiduoti 
mylimiausiems asmenims dalį savo gyvenimo. Jie ir atiduoda, tik 
nesuvokia šito, atiduoda nuo savęs nutraukdami, bet nepadidin- 
dami anų žmonių metų skaičiaus. Tačiau jie nesupranta, nuo ko 
nutraukia, todėl nesipriešina nematomiems nuostoliams. Niekas 
neatstatys metų į senąją vietą, niekas tau jų negrąžins. Tavo amžius 
eis ten, iš kur prasidėjo, ir savo bėgimo nei atšauks, nei sulėtins. 
Jis nekels sąmyšio, neprimins tau savo skriejimo, praslys tylomis. 

Nei karaliaus valdžia, nei tautos garbstymas jo neprailgins. Kaip 
buvo paleistas nuo pirmosios dienos, taip ir bėgs, niekados negrįš, 
niekados negaiš. Kas bus? Tu užsiėmęs, gyvenimas skuba, o tuo 
metu ateis mirtis, jai noromis nenoromis reikės rasti laiko. 


IX. Ar gali būti kas <...>?? turiu galvoje įžvalgumu besigiriančių žmo- 


nių mąstyseną. Jie labai užsiėmę ir smarkiai darbuojasi. Idant 
galėtų tobuliau gyventi, gyvenimą pertvarko gyvenimo sąskaita! 
Veiklos metmenis nukelia į tolybes, o juk buvimui šiame pasau- 
lyje didžiausią nuostolį daro atidėliojimas: jis iš mūsų ištraukia 
kiekvieną dieną. Žadėdamas ateitį išplėšia dabartį. Didžiausia gy- 
venimo kliūtis yra laukimas. Jis priklauso nuo rytojaus ir žudo 
šiandieną. Tu tvarkai tai, kas yra likimo rankose, atmesdamas tai, 
kas tavo rankose. Ko lauki? Kur suki? Visa, kas ateis, yra neaišku, 
gyvenk tuojau pat. Štai didžiausias poetas, įkvėptas pranašas tary- 
tum Dievo lūpomis giedodamas išganingą giesmę šaukia: 
Amžiaus geroji diena mirtingiems vargšams šioj žemėj 


Pralekia greit.“ 


„Ko delsi? — sako jis. - Ko svyruoji? Prabėga, jei nepasiimi.“ Net jei 
ir pasiimtum, vis tiek prabėgs. Taigi su laiko sparta reikia grumtis 
žaibiškai juo naudojantis, turime greitai gerti iš šio ne visuomet 
plauksiančio veržlaus srauto. Sakydamas ne „gerasis amžius“, o 
„geroji diena“ poetas puikiausiai išpeikia begalinį delsimą. Kodėl 
tu toks nerūpestingas? Kodėl šitaip lekiant laikui klausydamas go- 
dumo balso nerangiai ištempi mėnesius ir metus į ilgą virtinę? Su 
tavimi kalbama tik apie dieną, ir tą pačią bėgančią. Ar kyla abejo- 
nių, kad pirmoji ir geroji diena prabėga vargšams mirtingiesiems, 
būtent užsiėmusiems? Jų dar vaikiškas sielas prispaudžia senatvė, 
kurią jie pasiekia nepasiruošę ir beginkliai, nes niekas nenumaty- 
ta, jie netikėtai staiga joje atsidūrė, nejuto kasdien ją artinantis. 
Kaip ar pašnekesys, ar skaitymas, ar koks įtemptesnis galvojimas 


* Dalis sakinio yra neišlikusi. 


60 Vergiliajus „Eneidos“ (III. 66) citata. Vertė Antanas Dambrauskas. 

atitraukia keleivių dėmesį ir jie išvysta pasiekę tikslą, nespėję pa- 
stebėti, kad artėja prie jo, taip nepertraukiamą ir nepaprastai grei- 
tą gyvenimo kelią, kurį tuo pačiu žingsniu einame ir būdraudami, 
ir miegodami, užsiėmusieji pamato tik pabaigoje. 


„ Norėdamas išdėstytuosius teiginius aptarti dalimis ir pateikti argu- 


mentų rasčiau daugelį įrodymų, kad trumpiausias yra užsiėmusių 
žmonių gyvenimas. Fabianas“', ne filosofijos dėstytojas, bet tikras 
senovinis filosofas, mėgdavo sakyti, jog su aistromis reikia kovoti 
ne švelniomis priemonėmis, o smogiant, jų rikiuotę priversti bėgti 
ne po truputį puldinėjant, o veržiantis. Išvedžiojimai čia netinka, 
mat priešą turime sutriuškinti, o ne peštelėti. Tačiau idant žmonės 
gėdintųsi paklydimo, reikia ne tik apverkti juos, bet ir mokyti. 

Gyvenimas skirstomas į tris laiko sandus: kas buvo, kas yra, kas 
bus. Tai, ką dabar veikiame, yra trumpa, ką veiksime, — netvirta, 
o ką nuveikėme, — užtikrinta. Į šią sritį likimas prarado teises, 
ji nebegali priklausyti nuo kieno nors sprendimo. Užsiėmusie- 
ji šito netenka, jie neturi laiko atsigręžti į praeitį, o jei ir turi, 
prisiminimai esti nemalonūs ir graužiantys. Nenoromis mintyse 
sugrįžta prie blogai praleistų laikų, nedrįsta jų vėl čiupinėti tie, 
kurių ydos, kadaise dangstytos malonumo vardu, dabar akyse sto- 
jasi visu gražumu. Į praeitį mielai atsisuka tik griežtu, niekados 
neapsirinkančiu žvilgsniu sekęs savo poelgius vyras. Būtinai bijos 
savo atminties daug ko garbėtroškiškai panoręs, išdidžiai panie- 
kinęs, nevaržomai nugalėjęs, pavojingai apgavęs, godžiai čiupęs, 
išlaidžiai švaistęs žmogus. O juk ši mūsų laiko dalis yra šventa 
ir nepažeidžiama, aplenkianti visus žmogui skirtus atsitiktinius 
atvejus, iškilusi virš karališkos likimo valdžios. Jos neišjudina nei 
skurdas, nei baimė, nei ligų puolimai, joje negalima sukelti są- 
myšio, jos neįmanoma išplėšti, jos turėjimas amžinas ir bebaimis. 
Tik kai kurios dienos, ir tos tik akimirksniais, yra dabartis, o iš 
praėjusių laikų tau paliepus ateis visos, leisis tavo nuožiūra tyrinė- 
jamos ir sulaikomos. Užsiėmusieji neturi laiko tą daryti. Ramios 


“ Papirijus Fabianas - Senekos laikų romėnų oratorius ir filosofas. 

ir nurimusios sąmonės žymė yra ėjimas per visas savo gyvenimo 
dalis, o užsiėmusiųjų sielos tarsi iš po jungo negali atsigręžti ir 
žvelgti atgal. Taigi jų gyvenimas grimzta į bedugnę, ir kaip nieko 
nebus, kad ir kažin kiek piltum į neturintį dugno prakiurusį indą, 
taip nesvarbu, kiek laiko duota. Neradęs kur pasidėti, jis išsilieja 
per suaižėjusias ir skylėtas sielas. Dabartinis laikas yra nepaprastai 
trumpas, toks trumpas, kad kai kuriems atrodo, jog jo nėra. Mat 
jis nuolatos bėga, plaukia, ritasi; baigiasi nespėjęs pasirodyti, ne- 
pakenčia gaišaties kaip pasaulis bei neramūs, amžinai skriejantys, 
niekuomet vienoje vietoje nestovintys žvaigždynai. Užsiėmusius 
domina tik dabartis, kuri yra tokia trumpa, kad neįmanoma su- 


gauti, o dar padalijus ją į daugelį reikalų nebelieka nieko. 


Ar tu pagaliau nori sužinoti, kaip neilgai jie gyvena? Pasižiūrėk, 
kaip jie trokšta ilgai gyventi, ir suprasi. Nukaršę seniai meldžia 
pridėti keletą metų, apsimeta esą jaunesni, patys sau melu nori 
įsiteikti ir mielai apgaudinėja save, tarsi kartu galėtų apmulkinti ir 
likimą. O kai kokia nors negalia primena mirtingųjų būklę, mirš- 
ta persigandę, lyg ne eitų iš gyvenimo, o būtų traukiami. Rėkia 
buvę kvaili, kad negyveno, ir jei išsiveržtų iš nesveikatos, gyventų 
nusikratę tarnybų. Tik tada pagalvoja, jog veltui įgijo tai, kuo ne- 
pasinaudojo, jog visas vargas kaip į balą išmestas. Ar ne erdvesnis 
yra neturinčių jokių pareigybių žmonių gyvenimas? Nieko iš jo 
neatiduodama, nieko neiššvaistoma, nieko nedovanojama liki- 
mui, nieko nepražūva dėl nerūpestingumo, nieko neatima dosnu- 
mas, nieko nelieka neišnaudota, jis visas, sakyčiau, yra pelningas. 
Ir trupinėlio laiko sočiai užtenka, todėl atėjus paskutinei dienai 
išminčius negaišuodamas tvirtai žengia į mirtį. 


Gal paklausi, ką vadinu užsiėmusiais? Nemanyk, kad jais laikau vien 
tuos, kuriuos iš bazilikos“? įmanoma išvaryti tik užsiundžius šuni- 
mis, kuriuos matai išdidžiai kyšant iš savo klientų minios ar niekin- 
gai stirksant kito palydoje, kuriuos tarnybos pašaukia iš namų tam, 


“ Bazilika — teismų, bankų ir kitų įstaigų pastatas. 

kad stypsotų prie svetimų durų, kuriuos pretoriaus ietis“? kviečia 
vaikytis negarbingos, kada nors vis tiek supūsiančios naudos. Kai 
kieno ir laisvalaikis labai užimtas: dvare, guolyje, vienatvėje, net nuo 
visų pasitraukę, jaučiasi patys sau esą našta — tai ne neveiklus gyve- 
nimas, o veiklus dykinėjimas. Ar gali pavadinti neveikliu tą, kuris 
susirūpinęs įmantriai rikiuoja keleto kvailių paskelbtas labai vertin- 
gomis Korinto vazas ir didesnę dienų dalį praleidžia tarp tų surū- 
dijusių skardinių? Kuris prasėdi imtynių aikštelėje (po paraliais, čia 
mus vargina net neromėniškos ydos!) žiopsodamas į besigrumian- 
čius berniūkščius? Kuris savo jaučių bandas išveda vieno amžiaus ir 
spalvos? Kuris šeria nugalėtojus atletus? Kaip? Tu vadini neveikliais 
tuos, kurie daug valandų praleidžia pas kirpėją, kol tas nučerškina 
tai, kas ataugo per praėjusią naktį, tariasi dėl kiekvieno plauko, su- 
dėlioja išsitaršiusias garbanas ar išsidraikiusias sustumia ant kaktos? 
Kaip jie pyksta, kai kirpėjas pasirodo nelabai rūpestingas! Tarytum 
jis kirptų vyrą. Kaip užsidega, jei nukerpa kokį karčių kuokštelį, 
jei kas truputėlį kyšo, jei vyturai krinta nelygiais žiedais! Kiek rasi 
tokių, kurie sutiktų, kad verčiau būtų išdraikytos jų garbanos, o ne 
valstybė?! Kas savo galvos išsaugojimu rūpinasi labiau negu grožiu? 
Kiek tokių, kurie nori būti ne dailiai sušukuoti, o garbingi? Ar vadi- 
ni neveikliais užsiėmusius šukomis ir veidrodžiu žmones? 

O ką pasakysi apie kuriančius dainas, jų klausančius ir besimokan- 
čius, įvairiais melodijos posūkiais tąsančius balsą, kuriam gamta 
padarė tiesų, puikų ir labai paprastą kelią? Apie tuos, kurių pirštai 
spragsi, kažką žymėdami dainuojant, kurie perėję prie rimtų ar net 
liūdnų dalykų tyliai murma? Jie mėgaujasi ne neveiklumu, o tingi- 
nių veikla. Po šimts pypkių, puotų rengėjų nepriskirčiau prie turin- 
čių laiko matydamas, kaip jie susirūpinę tvarko stalo sidabrą, kaip 
stropiai sujuosia patarnaujančių jaunikaičių tunikas, kaip jaudinasi, 
su kokiomis apeigomis atkeliaus iš virtuvės šernas, žiūri, ar davus 
ženklą bebarzdžiai tarnai spėriai išbėgioja vykdyti užduočių, ar me- 
niškai mažais gabalėliais kapojami paukščiai, ar rūpestingai vargšai 
** Varžytynių vietoje pretorius įsmeigdavo ietį. Varžytynėse būdavo parduodamas ir konfiskuotas 


dėl politinių priežasčių nužudytų ar ištremtų asmenų turtas. Tokio turto įsigijimą Seneka laiko 


negarbingu dalyku. 

berniukai valo girtų spjaudalus. Taip siekiama prašmatnų skonį tu- 
rinčio žmogaus šlovės. Jų blogybės taip persmelkusios visas jų gyve- 
nimo smulkmenas, kad be garbės troškimo neįstengia nei valgyti, 
nei gerti. Nepalaikysi poilsiaujančiais ir tų, kurie iš vieno galo į kitą 
tampomi nešiojamomis kėdėmis ar lovomis ir atskuba nustatytą tų 
išvykų (lyg jų nebūtų galima atsisakyti) valandą, kuriems kitas žmo- 
gus primena, kada praustis, kada plaukioti, kada pietauti, — nuo per 
didelio išglebimo išlepusios sielos taip ištyžta, kad pačios net nebega- 
li žinoti, ar yra ištroškusios. Girdėjau, jog vienas prašmatnusis (jei tik 
prašmatnybe vadintinas nebemokėjimas žmoniškai gyventi ir elgtis), 
iš pirties ant rankų išneštas ir pasodintas į kėdę, paklausė: „Ar jau 
sėdžiu?“ Ar tu manai, kad klausiantis, ar jis sėdi, žino, ar jis gyvena, 
ar mato, ar poilsiauja? Nelengva pasakyti, katras didesnis vargšas: ar 
tas, kuris nežino, ar tas, kuris apsimeta nežinąs. Daugelį dalykų jie 
užmiršo, bet daug ir vaidina; kai kuriomis ydomis džiaugiasi kaip lai- 
mės įrodymais, pernelyg žemas ir paniekinto žmogaus vardo vertas 
jiems atrodo žinojimas, ką darai. Štai dabar ir galvok, kad peikdami 
prabangą mimai daug ką išlaužia iš piršto. Dievaži, jie daugiau nutyli 
nei prasimano. Vien tik ydas garbinti sugebančiais laikais atsirado 
tokia neįtikimiausių kliaudų sankaupa, kad galėtume mimams pri- 
kišti per mažai kreipiant į jas dėmesio. Juk esama tokių, kurie taip 
toli nuėjo ištaigaudami, kad kitam patiki atsakymą į klausimą, ar jie 
sėdi. Taigi šis žmogus nėra neveiklus, apibūdink jį kitaip: jis ligonis 
ar net numirėlis. Neveiklus yra tas, kuris junta savo neveiklumą. O 
kaipgi gali būti kokio nors laiko šeimininkas šis pusgyvis padaras, 
kuriam reikia nurodymo, kad suvoktų savo kūno padėtį?! 


Ilgai reikėtų kalbėti, norint aprėpti tuos, kurių gyvenimą suėdė 
žaidimai plėšikėliais“ ar sviediniu, ar kūnui skirtas kepinimasis 
saulėje. Leidžiantys malonumams smarkiai veikti žmonės nepo- 
ilsiauja. Mat niekas neabejoja, kad netriūsia užsiimantieji nenau- 
dingais mokslais, jų jau ir Romoje nemažai esama. Graikų liga 
buvo tyrinėjimai, kiek irkluotojų turėjo Uliksas, ar pirma buvo 


6 Į šaškes ar šachmatus panašus žaidimas. 

parašyta „Iliada“, ar „Odisėja“, be to, ar jos abi sukurtos to paties 
autoriaus, ir panašių dalykų nagrinėjimas. Jei tai žinosi, sąžinė ne- 
bus ramesnė, o jei platinsi, neatrodysi mokytesnis, tik nepaken- 
čiamesnis. Jau ir į romėnų sielas įsiveržė beprasmis noras dėmėtis 
nereikalingus dalykus. Šiomis dienomis girdėjau vieną dėstant, ką 
koks romėnų vadas padarė pirmas: jūrų mūšyje pirmasis nugalė- 
jo Dujilijus“?, Kurijus Dentatas““ pirmasis triumfo eisenoje vedė 
dramblius. Nors tokios žinios ir neteikia tikrosios garbės, tačiau 
primena piliečių darbų pavyzdžius, toks žinojimas nėra naudin- 
gas, bet mus sulaiko nuo parodomosios tuštybės. Atleisime ir ieš- 
kantiems, kas pirmasis romėnams patarė įkopti į laivą (tai buvęs 
Klaudijus, anuomet pramintas Kaudeksu dėl to, kad daugelio 
lentelių rinkinį senovės žmonės vadino „caudex“, todėl įstatymų 
rinkiniai turį kodeksų vardą. Esą laivai, ir dabar Tiberiu atvežan- 
tys maisto, senovės papročiu vadinami kodikarijais). Prie to paties 
priskirsime žinią, kad Valerijus Korvinas pirmas užkariavo Me- 
saną ir pirmasis iš Valerijų giminės pasivadino užgrobto miesto 
vardu Mesana, o vėliau žmonėms sukeitus raides buvo šaukiamas 
Mesala. Gal duosi kai kam rūpintis ir tuo, kad Lucijus Sula“ pir- 
masis cirke paleido liūtus, o iki tol jie buvo laikomi pririšti, idant 
nusmeigtų karaliaus Bokcho““ atsiųsti ietininkai? Šis galvosūkis iš 
tiesų atleistinas, bet ar prie dorų dalykų galima priskirti tai, kad 
Pompėjus pirmasis į areną išleido aštuoniolika dramblių kautis su 
nusikaltėliais? Pirmasis valstybės asmuo, tarp senovės pirmųjų vy- 
rų garsėjęs, kaip skelbia gandas, ypatingu gerumu, sugalvojo, kad 
įsimintina reginio rūšis bus žmonių žudymas nauju būdu. Jie kau- 
nasi? Maža. Draskomi? Maža. Tegul milžiniški gyvūnai juos su- 
trypia. Verčiau tai būtų užmiršta, idant vėliau koks nors galiūnas 
nesimokytų ir nepavydėtų nežmoniško daikto. Kiek daug tamsos 
mūsų sąmonei teikia didelė sėkmė! Tas žmogus patikėjo esąs iški- 
lęs virš daiktų prigimties, įmesdamas žvėrims būrius po kitu dan- 


€ Gajus Dujilijus — III a. pr. Kr. romėnų karvedys. 

“ Markas Kurijus Dentatas — III a. pr. Kr. karvedys ir politikas. 

“ Lucijus Kornelijus Sula (138-78 m. pr. Kr.) - romėnų politikas ir karvedys. 
“* Bokchas - II a. pr. Kr. Mauritanijos (Afrika) karalius. 

gumi gimusių vargšų žmonių, versdamas kautis tokius skirtingus 
gyvius, romėnų tautos akivaizdoje praliedamas marias kraujo. Ne- 
trukus jis vertė lieti ir pačią tautą, o vėliau apgautas Aleksandrijos 
gyventojų išdavystės liepė jį persmeigti paskučiausiam vergui, tik 
tuomet suvokęs savo prievardžio pagyrūniškumą“". 

Bet grįždamas ten, nuo kur pradėjau, pasinaudojęs ta pačia medžiaga 
parodysiu nereikalingą kai kurių uolumą. Tas pats žmogus pasako- 
jo, kad triumfuodamas po pergalės Sicilijoje prieš pūnus Metelas“? 
vienintelis iš visų romėnų varė prieš triumfo vežimą šimtą dvidešimt 
paimtų į nelaisvę dramblių, Sula paskutinis iš romėnų išplėtė sakrali- 
nes miesto ribas, nes pagal senolių paprotį jas nukelti buvo galima tik 
prijungus daugiau Italijos sričių, o ne užėmus kitus kraštus. Iš tokio 
žinojimo daugiau naudos negu iš to, kad Aventino kalnas yra už tos 
ribos, kaip jis tvirtino, dėl vienos iš dviejų priežasčių: arba kad plebėjai 
buvo į jį pasitraukę, arba kad Remui buriant iš paukščių"! toje vietoje 
ženklai nebuvo palankūs. Panašiai ir su žinojimu šimtų kitų dalykų, 
kurie yra arba prikimšti prasimanymų, arba panašūs į išgalvotus. Net 
jei tartume, kad jie kalba sąžiningai, kaip tikina, kieno paklydimus 
tos žinios sumažins? Kieno aistras sutramdys? Ką padarys narsesnį, 
teisingesnį, dosnesnį? Mūsų Fabianas'* sakydavo abejojąs, gal geriau 
jokiais mokslais neužsiimti, užuot atsidėjus tokiems darbams. 


Neužsiėmę yra tik tie, kurie turi laiko išminčiai, jie vieninteliai te- 
gyvena. Mar jie ne tik puikiai saugo savo amžių, bet ir prisijungia 
visus laikus. Kad ir kiek metų būtų prabėgę prieš jiems ateinant į šį 
pasaulį, visi jiems priklauso. Jei nesame nepaprastai nedėkingi, tai 
turime pripažinti tuos mums šventų mokymų kūrėjus esant gimus 
dėl mūsų, jie parengė mums gyvenimo dėsnius. Esame vedami prie 
gražiausių dalykų, kitų vargo iškeltų iš tamsybių į šviesą. Jokie laikai 
6? Gnėjus Pompėjus (106—48 m. pr. Kr.), romėnų politikas ir karvedys, turėjo prievardį Didysis. 
Prie Graikijos miesto Farsalo jis susikovė su Cezariu ir jam pralaimėjęs pasitraukė į Egiptą. Pasak 
Plutarcho, ten jį nužudė ne jo vergas, o egiptiečiai. 

“ Lucijus Cecilijus Metelas 252 m. pr. Kr. Sicilijoje nugalėjo kartaginietį Hasdrubalą. 


" Romulas su Remu būrė iš paukščių, katras turėtų duoti miestui vardą. Remui pasirodė šeši, o 
Romului dvylika peslių, tad miestas buvo pavadintas Romulo vardu - Roma. 


“* Papirijus Fabianas - I a. po Kr. romėnų filosofas. 

mums neuždrausti, visi mus įsileidžia ir norėdami pasirėmę sielos 
didybe išeiti iš žmogaus silpnumo ankštumos turime daug laiko, 
per kurio erdves leista keliauti. Galime ginčytis su Sokratu, abejoti 
su Karneadu, ramiai ilsėtis su Epikūru“?, su stoikais nugalėti žmo- 
gaus prigimtį, su kinikais - nuo jos nutolti. Daiktų gimtis leidžia 
mums bendrauti su bet kuriuo amžiumi. Tai kodėl gi iš šios menkos 
ir slidžios laiko atkarpos visa širdimi netrokšti pasiekti begalybės, 
amžinybės, geresnių už mus būtybių srities? 

Ką gali matyti milžiniškame, įvairių aistrų tampomame mieste 
tie, kurie blaškosi atlikdami pareigas, kurie patys sau ir kitiems 
neduoda ramybės, kai jie jau tampa gerokai kvaištelėję, kai būna 
kasdien numindžioję visų slenksčius, nepraėję nė pro vienas atvi- 
ras duris skirtinguose miesto kampuose skubėdami atlikti priva- 
lomą sveikinimo?“ apeigą? Kaip daug bus tokių, kuriems jų neleis 
pastebėti ar miegas, ar palaidumas, ar nežmoniškumas! Kaip daug 
tokių, kurie, ilgai kankinę, pabėgs pro šalį, apsimetę skubą! Kaip 
daugelis vengs eiti per sausakimšą klientų atrijų“? ir pabėgs pro 
tamsųjį išėjimą, tarsi žmoniškiau būtų apgauti negu visai nepriim- 
ti! Kaip daugelis, apsnūdę nuo vakarykščio girtavimo ir nirštą ant 
vargšų, anksti kėlusių tam, kad sulauktų, kol atsikels tie puotau- 
tojai, į vos krutančiomis lūpomis bailiai tūkstantį kartų šnabždėtą 
vardą atsako išdidžiai žiovaudami! 

Mes pasakysime esą įsitikinę, jog tikrąsias pareigas atlikdami gaišta 
tie, kurie Zenoną, Pitagorą, Demokritą ir kitus kilniųjų menų at- 
stovus, kurie Aristotelį ir Teofrastą/“ nori kasdien matyti šalia kaip 
artimiausius šeimynykščius. Kiekvienas jų turės laiko, kiekvienas 
neatsisakys priimti atėjusio pas jį, laimingesnį ir labiau mylintį, 
kiekvienas niekam neleis išeiti tuščiomis rankomis; žmonės gali su 
jais susitikti ir naktį, ir dieną. 

“* Sokratas (470-399 m. pr. Kr.), Karneadas (214-129 m. pr. Kr), Epikūras (342-271 m. pr. 
Kr.) - graikų filosofai. 


74 . P M . 1 . . . . 
Romoje buvo rytinio sveikinimo paprotys. Šeimynos galvą pasveikindavo jos nariai, klientai 
sveikindavo patronus ir pan. 


75 -- . . . . 
“* Atrijus — svarbiausia romėnų namo menė. 


* Zenonas (333—264 m. pr. Kr.), Pitagoras (VI a. pr. Kr.), Demokritas (460-370 m. pr. Kr. ), 
Aristotelis (384—322 m. pr. Kr.), Teofrastas (372-288 m. pr. Kr.) — graikų filosofai. 

xv. Nė vienas nevers tavęs mirti; visi mokys tai daryti. Nė vienas ne- 


XVI. 


sudildys tavo metų, dar savuosius tau paskirs; nė su vienu nebus 
pavojinga šnekučiuotis, nė vieno draugystė negrės gyvybei, nė vie- 
nam reiškiama pagarba nereikalaus išlaidų. Iš jų išsineši, ką norėsi, 
ne jų kaltė, kad nepakelsi tiek, kiek užsimojai. Kokia laimė, kokia 
graži senatvė lydi jų klientu tapusį žmogų! Jis turės su kuo apsvars- 
tyti smulkmenas ir stambmenas, turės su kuo kasdien pasitarti, kas 
pasakys tiesą neįžeisdamas, kas pagirs nepataikaudamas, turės kieno 
panašumo siekti. Paprastai sakome negalėję pasirinkti tėvų, tenkan- 
čių žmonėms atsitiktinai, tačiau juk mums patiems leista užgimti 
ten, kur norime. Štai kilmingiausių talentų šeimynos, rinkis, kuriai 
norėtumei priklausyti, įsūnytas gausi ne tik vardą, bet ir turtus. Šių 
lobių nereikės niekingai pavydžiai saugoti: kuo daugiau išdalysi, tuo 
jie didės. Tie vyrai parodys kelią į amžinybę ir tave nukels ten, iš kur 
niekas neišmetamas. Yra tik ši viena priemonė pratęsti mirtingojo 
buvimą, net pakeisti jį nemirtingumu. Aukštos pareigos, paminklai, 
visa, ką garbės troškimas išreiškia dekretais ar statiniais, greitai su- 
griūna, slenkant ilgiems metams dūlėja ir trūnija, bet dienų bėgimas 
negali pakenkti išminties pašventintiems kūriniams. Laikas jų neiš- 
trins, nesumažins, kitas ir vėlesni būsimi amžiai vis pridės pagarbos, 
nes pavydas graužia šalimais esančius daiktus, o toliau padėtais ža- 
vimės nuoširdžiau. Taigi išminčiaus kelias tęsiasi labai toli, jo ribos 
kitokios negu visų kitų, jis vienintelis nepavaldus žmonių giminės 
dėsniams, jam tarsi Dievui tarnauja visi amžiai. Praėjo laiko atkarpa. 
Jis ją apima prisiminimu. Ji čia. Jis ja naudojasi. Ji ateis. Jis pasičium- 


pa ją iš anksto. Į viena sudėti visi laikai daro jo gyvenimą ilgą. 


Trumpiausias ir neramiausias gyvenimas tų, kurie pamiršta pra- 
eitį, nepaiso dabarties, bijo ateities; atėję prie gyvenimo krašto 
šie vargšai per vėlai supranta taip ilgai užsiėmę nieko neveikimu. 
Nemanyk, kad čia įrodinėjama, jog ilgai gyvena nuolatos be- 
sišaukiantys mirties; nesugebėjimas įžvelgti esmės juos dirgina 
neaiškiais jausmais, atsitrenkiančiais į tai, dėl ko nuogąstauja — 
mirties jie taip dažnai trokšta todėl, kad bijo. Nevertėtų manyti 
ilgai gyvenant tuos, kuriems diena dažnai atrodo be galo ištįsusi: 

jie skundžiasi lėtai slenkant valandas, kol ateina nustatytas pietų 
metas. Jei kada neturi įprastinių užsiėmimų, tai blaškosi nie- 
ko nedarydami, nemokėdami poilsio tvarkyti ir panaudoti. Jie 
siekia kažkuo užsiimti, atsiradęs laisvo laiko plyšys juos slegia, 
panašiai, dievaži, kaip ir paskelbus gladiatorių varžybų bei kokio 
nors kito reginio ar malonumo tikslų laiką, jie siekia peršokti 
likusias iki pramogos dienas. Bet koks trokštamo daikto nukė- 
limas jiems per ilgas, o jų mėgstamas laikas — trumpas, lekia 
galvotrūkčiais ir sutrumpėja dėl jų pačių ydos: juk perbėginėja 
iš vienur į kitur, negalėdami sustoti prie vieno geismo. Ne ilgos 
jų dienos, bet nekenčiamos; o naktys, praleidžiamos paleistuvių 
glėbyje arba girtaujant, priešingai, jiems atrodo striukiausios. 
Iš čia ir žmones prasimanymais maitinančių poetų proto apte- 
mimas: jie įsivaizdavo nuo sueities malonumo išglebusį Jupiterį 
dvigubai pailginus naktį. Kas kita gali labiau kurstyti mūsų ydas, 
kaip teiginys, jog jų pradininkai yra dievai ir dėl dievybės duoto 
pavyzdžio pagedimas atleistinas bei nedraudžiamas? Ar gali atro- 
dyti ne trumputėlaitės naktys, kai taip brangiai už jas mokama? 
Juk dieną jie praleidžia belaukdami nakties, o naktį - bijodami, 


kad neišauštų. 


Net jų malonumai kupini drebėjimo, neramūs dėl įvairių gąsčio- 
jimųsi. Mat ir labiausiai bedžiūgaujant staiga topteli mintis: „Ar 
tai ilgam?“ Dėl to karaliai apverkia savo galybę, jų nelinksmina 
padėties didingumas, o baugina kada nors ateisiantis galas. Nepa- 
prastai išdidus persų karalius, išskleidęs kariuomenę per begalines 
laukų platybes ir teįstengęs aprėpti ne jos skaičių, o matmenis, 
liejo ašaras, kad iš tokios daugybės jaunų vyrų po šimto metų nie- 
kas nebegyvens"", o juk jis pats, tas virkautojas, siuntė juos į mirtį, 
pražudė vienus jūroje, kitus - sausumoje, trečius - mūšyje, ketvir- 
tus — traukiantis; per akimirką pragaišino tuos, dėl kurių šimto 
metų nerimavo. Kaip čia išeina, kad jų net džiaugsmai neramūs? 
Mat jie neturi tvirto pamato: sąmyšį kelia toji pati tuštybė, iš ku- 


Va. pr. Kr. pradžioje ruošdamasis pulti Graikiją persų karalius Kserksas surinko milžinišką 
kariuomenę. Autorius turi galvoje jos apžiūrą. 

rios jie kilę. Kaip manai, kokius laikus jie pripažins esant vargin- 
gus, jei nėra giedri net tie, kurie juos iškelia ir padaro antžmogiais? 
Visoms didelėms gėrybėms būdinga nerimastis, nepasitikima 
jokia padėtimi, o juo labiau aukšta; saugoti sėkmei reikia kitos 
sėkmės, išpildytos maldos reikalauja naujų maldų. Netvirta yra 
visa, kas pasitaiko atsitiktinai; aukščiau iškilus lengviau nukristi. 
Būsimo žlugimo nuojauta niekam neleidžia džiaugtis, taigi ne tik 
trumpiausiu, bet ir labiausiai apgailėtinu turime laikyti gyvenimą 
tų žmonių, kurie baisiausiai vargdami įgyja tai, ką valdo dar labiau 
kamuodamiesi. Sunkiai pasiekia, ko nori, susirūpinę turi, ką įgiję, 
visai neskaičiuoja niekuomet nebesugrįšiančio laiko: nauji rūpes- 
čiai keičia senuosius, viltis kursto viltį, garbės troškimas garbės 
troškimą. Ne vargų galo siekiama, o tik keičiama jų medžiaga. 
Ar mus iškankino aukštos mūsų pareigos? Daugiau laiko atima 
svetimos. Pabaigėme kandidato vargus? Pradėjome rinkimų vei- 
kėjo. Nusimetėme kaltintojo naštą? Imamės teisėjauti. Jis jau ne- 
be teisėjas? Betgi jis — tardytojas. Nuseno tvarkydamas kito turtą? 
Dabar plėšosi dėl savo. Marijus"? nusiavė kareivio batus? Jį tampo 
konsulo pareigos. Kvintijus'? skuba pabaigti diktatoriaus darbus? 
Jis vėl bus pašauktas nuo arklo. Žygiuos prieš pūnus dar nesubren- 
dęs tokiam žygiui Scipionas““, Hanibalo nugalėtojas, Antiocho 
nugalėtojas, pats šlovingai ėjęs konsulo pareigas ir parūpinęs jas 
broliui, galėjęs lygintis su Jupiteriu, jei pats tam nebūtų trukdęs. 
Šį valstybės išgelbėtoją tampys piliečių maištai, jaunystėje atme- 
tęs dievams prilygstančios pagarbos ženklus senatvėje džiaugsis 
išdidaus ištrėmimo šlove. Ir laimėje, ir varge netruks nerimasties, 


"** Gajus Marijus (156-86 m. pr. Kr.) — romėnų karvedys, dėl pergalių prieš germanus išrinktas 
konsulu. 


* Lucijus Kvintijus Cincinatas 458 m. pr. Kr. iškilus pavojui valstybei buvo išrinktas diktatoriumi. 
Tautos pasiuntiniai, atvykę pranešti apie senato nutarimą, rado jį ariant lauką. Nugalėjęs priešus, 
Cincinaras vėl grįžo prie arklo. 

* Publijus Kornelijus Scipionas Afrikietis (235-183 m. pr. Kr.) visiškai jaunutis išgelbėjo tėvo 
gyvybę mūšyje prie Ticino, narsiai kovėsi prie Kanų, dvidešimt ketverių metų tapo vyriausiuoju 
kariuomenės vadu ir sėkmingai kariavo su pūnais Ispanijoje, paskui persikėlė į Afriką, ten 
puldinėdamas Kartaginą privertė kartaginiečius atšaukti iš Italijos Hanibalą. 202 m. pr. Kr. sumušė 
Hanibalą prie Zamos. 190 m. pr. Kr. su broliu sėkmingai kovojo prieš Sirijos karalių Antiochą, 
bet priešininkų buvo apkaltinti simpatijomis Antiochui ir kitais dalykais. Įsižeidęs Scipionas 
apsigyveno savo dvare tarytum tremtyje ir į valstybės reikalus nebesikišo. 

gyvenimą sumals rūpesčių girnos, veiklos atsisakymas visados bus 
tik geidžiamas, o ne įvykdomas. 


Brangiausias Paulinai, išsiskirk iš minios ir ne pagal amžių šitiek 
blaškytas pagaliau patrauk į ramesnį uostą. Pagalvok, kiek bangų esi 
atrėmęs, kiek asmeninių audrų atlaikęs, kiek visuomeninių į save 
nukreipęs; vargai ir neramumai pakankamai atskleidė tavo dory- 
bę, pabandyk, ką ji galėtų nuveikti atsisakiusi veiklos. Didesnė ir 
geresnė amžiaus dalis atiduota valstybei, nors trupinėlį savojo laiko 
pasiimk ir sau. Kviečiu ne į išglebusią ir nerangią ramybę, ne miege 
ir minios vertinamuose malonumuose skandinti guvios prigimties 
duotybes. Tai ne poilsis. Rasi didesnių už visus ligi šiol uoliai vyk- 
dytus darbus; juos galėsi atlikti atsisakęs pareigų ir rūpesčių. Viso 
pasaulio sąskaitas tu tvarkai abejingai kaip svetimas, stropiai — kaip 
savas, sąžiningai — kaip valstybės. Meilę pelnai pareigomis, kurias 
einant sunku išvengti neapykantos, tačiau tikėk manimi, verčiau ži- 
noti savo gyvenimo, o ne valstybės grūdų sąskaitą. Šauk didžiausius 
žygius atlikti gebantį sielos gyvastingumą atgal nuo garbingos, bet 
netinkamos laimingam gyvenimui tarnybos ir galvok, jog ne tam 
nuo jaunystės atsisakei visų laisvųjų mokslų, kad tau būtų patikėta 
daug tūkstančių svarų javų; esi žadėjęs šį tą didesnio ir aukštesnio. 
Netrūks itin saikingų ir darbščių žmonių; naštai nešti labiau tinka 
lėtaeigiai jaučiai negu taurūs žirgai; kas kuomet nebandė prislėgti jų 
kilnaus agnumo nešulio svoriu?! 

Be to, pagalvok, kaip baisiai neramu užsikrovus šitokią milžiniš- 
ką sunkenybę: tau tenka rūpintis žmogaus pilvu?!; išalkusieji ne- 
pakenčia įrodymų, nesušvelnėja nuo teisingumo, nepalenkiami 
prašymais. Tik kelios dienos prieš žūtį (jei esama kokios požemio 
pasaulio nuojautos) Gajus Cezaris baisiai niršo žinodamas Romos 
gyventojams likus maisto septynioms ar aštuonioms dienoms. Kol 
jis iš laivų statė tiltus ir žaidė su imperijos jėgomis, atėjo tik ap- 
gultuosius ištinkanti paskutinė nelaimė — maisto stygius. Pragaiš- 
tį, badą ir badą lydinčią suirutę atnešė noras mėgdžioti pamišusį 


** Paulinas buvo atsakingas už Romos miesto aprūpinimą grūdais. 

svetimšalį, taip prakeiktai išdidų karalių?*. Kaip tuomet jautėsi tie, 
kuriems buvo pavesta rūpintis duona, žinodami, kad ant jų už- 
grius akmenys, kardas, ugnis, Gajus? Nepaprastai apsimetinėda- 
mi, jie slėpė nuo visuomenės dar neiškilusią į paviršių nelaimę ir, 
žinoma, toks elgesys buvo protingas: kai ką reikia gydyti ligoniui 
nežinant, kad jis serga; juk daugybė žmonių mirė sužinoję apie 
savo nelaimę. 


Pasitrauk prie ramesnių, saugesnių, didesnių dalykų. Nejau manai, 
jog bus tas pats, ar rūpinsiesi, kad į klėtis supilti grūdai būtų ne- 
nukentėję dėl vežėjų klastos ir nerūpestingumo, kad nesudrėktų ar 
nesukaistų, kad atitiktų saikus ir svorį, ar pereisi prie to, kas šventa 
ir iškilnu: kas yra Dievo medžiaga, kas - malonumas, kas — sąlyga, 
kas — forma, kas laukia tavo sielos, kur gamta padeda mus išėju- 
sius iš kūno, kas sunkiausius šio pasaulio sandus išlaiko viduryje, 
o lengvus pakabina viršuje, nuneša prie aukštutinės ugnies, kas iš- 
judina suktis žvaigždynus, ir kitų nepaprastai stebinančių dalykų? 
Palikęs žemę tu juk nori tai regėti. Dabar, kol kraujas dar neatvėsęs, 
gyviems reikia eiti į geresnį tikslą. Šis gyvenimo būdas žada tau 
daug taurių užsiėmimų, tobulybės meilę ir naudojimąsi ja, geismų 
užmiršimą, mokėjimą gyventi ir mirti, gilią ramybę. 

Visų užsiėmusiųjų būklė apgailėtina, tačiau labiausiai pasigai- 
lėjimo verta tų, kurie vargsta ne dėl savo rūpesčių. Jie sapnuoja 
svetimus sapnus, vaikšto svetimais žingsniais, jiems nurodinėjami 
labiausiai laisvę mėgstantys daiktai: ką mylėti ir ko neapkęsti. No- 
rėdami žinoti, koks trumpas jų gyvenimas, tegu pagalvoja, kelinta 
jo dalis jiems tepriklauso. 


Pamatęs dažnai užsivelkantį pretekstą“? vyrą, išgirdęs forume kar- 
tojant jo vardą, nepavydėk: tai gyvenimo nuostoliai. Tam, kad 


8? Imperatorius Kaligula buvo pastatęs jūroje ilgą pontoninį tiltą, skirtą pasivaikščiojimams. 
Tam jis paėmė visus krovininius laivus, tad grūdų tiekimas Romai nutrūko. Pontoninį tiltą per 
Helespontą V a. pr. Kr. buvo pastatęs persų karalius Kserksas. Pirmąjį Kserkso tiltą audra išardė. 
Supykęs karalius liepė rykštėmis išplakti jūrą, įmesti į ją grandines ir taip parodyti, kad ji yra jo 
vergė. Senovės žmonių požiūriu, toks poelgis liudijo besaikį karaliaus išdidumą. 


83 Preteksta — aukštųjų valdininkų dėvima toga raudonais apvadais. 


62 


SENEKA. Apie rai, kas svarbiausia. Pašnekesiai 


vieneri metai būtų pavadinti jų vardais“, tie žmonės sudildys 
visus savo metus. Kai kurių dienos baigėsi vos pradėjus grum- 
tis dėl siekiamų garbės troškimo aukštumų, kai kuriems, per 
tūkstančius negarbių užropojusiems į mėgavimosi garbe būse- 
ną, staiga išnyra apgailėtina mintis, kad jie vargo dėl užrašo ant 
kapo, kai kurie karšinčiai seniai lyg jaunuoliai rikiuodami vis 
naujas viltis, užsimoję didžiulius nelabus darbus pasijunta visiš- 
kai nusibaigę. Šlykštus tas senyvas žmogus, kuris pristinga kvapo 
teisme gindamas nepažįstamus ginčininkus ir siekdamas neišma- 
nėlių klausytojų plojimų. Bjaurus tas, kuris gyvenimo nuvargin- 
tas greičiau negu darbo parkrito eidamas pareigas, bjaurus tas, 
iš kurio mirštančio ant būsimo pelno sąskaitų kvatojosi ilgai ne- 
paskirtas paveldėtojas. Negaliu nepateikti atėjusio į galvą pavyz- 
džio. Sekstas Turanijus buvo itin stropus seniokas. Sulaukęs per 
devyniasdešimt ir Gajaus Cezario atleistas iš vietininko pareigų 
liepė jį paguldyti lyg negyvą ir šeimynai raudoti apstojus guolį. 
Visi namai apverkė seno šeimininko poilsį ir nesiliovė liūdėję 
tol, kol jam buvo sugrąžintas buvęs vargas. Ar taip malonu mirti 
užsiėmusiam: 

Daugelio nuostata vienoda: noras vargti išlieka ilgiau už pajėgu- 
mą. Jie kovoja su kūno silpnumu, senatvę sunkia vadina todėl, 
kad ji atima galimybę eiti pareigas. Pagal įstatymus nuo penkias- 
dešimties metų nebeimama į karo tarnybą, nuo šešiasdešimties 
nebešaukiama į senatą - žmonėms lengviau išprašyti poilsį iš įsta- 
tymo negu iš savęs. Kol jie apiplėšiami ir plėšia, kol drasko vienas 
kito ramybę, kol vieni kitus daro nelaimingus, gyvenimas bėga be 
vaisiaus, be malonumo, be sielos pažangos. Visi neregi mirties, visi 
tempia tolyn vilčių siūlus, kai kas tvarko net anapusinio gyveni- 
mo reikalus: milžiniškas kapavietes, visuomenei skirtus statinius, 
gladiatorių varžybas prie laužo ir didžiules gedulingas eisenas. 
Kadangi jie beveik negyveno, jų laidotuvėms, dievaži, reikėtų tik 
deglų ir vaško žvakiųs". 


** Metai Romoje buvo vadinami tais metais konsulavusių vyrų vardais, pvz., 63 m. pr. Kr. buvo 
vadinami Marko Tulijaus Cicerono ir Gajaus Antonijaus metais. 


* Vaikų laidotuvių atributai. 


APIE APVAIZDĄ 


„ Lucilijauš“, tu manęs klausi: jei pasaulį valdo Apvaizda, tai kodėl 
geriesiems vyrams“ atsitinka daug nelaimių? Tai patogiau būtų 
išdėstyti platesniame darbe, įrodinėjant, kad Apvaizda vadovauja 
visatai ir Dievas glūdi mumyse, bet kadangi tu nori išplėšti vi- 
sumos dalelę ir išspręsti vieną prieštaravimą, palikęs neliestą visą 
ginčą, atliksiu tą nesunkų darbą, vesiu dievų bylą. 

Neverta dabar įrodinėti, kad tokia didinga kūrinija negali būti 
be sargo ar kad žvaigždynų suartėjimai ir išsiskyrimai nėra atsi- 
tiktiniai protrūkiai, kad dažnai susimaišo ir beregint susibado 
tai, ką gena atsitiktinumas, kad tas nekliudomas skriejimas, 
nešąs šitiek sausumos ir jūros daiktų, šitiek skaisčių, šitiek tvar- 
kingai spindinčių šviesulių, gali vykti tik vadovaujant amžina- 
jam dėsniui; kad ši tvarka nebūdinga klajoklei materijai, kad 
neatsitiktinai susijungė visa, kas priklauso nuo tokio sutvarky- 
mo: nepaprastai sunki žemė tūno nejudėdama ir stebi aplink ją 
skubančio dangaus bėgimą, duburiuose pasklidusios jūros drė- 
kina žemynus ir nedidėja, įtekėjus upėms, milžiniški dalykai 
gimsta iš mažutėlaičių sėklelių. Net tai, kas rodosi sumiša ir 
netvirta (turiu galvoje liūtis, debesis, sviestų žaibų pliūpsnius 
ir sprogus kalnų viršūnėms išsiveržusias ugnis, svyruojančio 
žemės paviršiaus drebėjimus ir kitokius nerimastingosios pa- 
saulio dalies sukeliamus reiškinius), nevyksta gaivališkai, nors 
ir atrodo nelaukta; turi priežastis, kaip ir svetimuose kraštuose 
matyti stebuklai: karštas vanduo tarp bangų ar plačioje jūroje 
iššokantys naujų salų plotai. Žmogus, stebintis, kaip atslūg- 


5 Lucilijus — Senekos draugas, I a. po Kr. Sicilijos provincijos valdytojas. Jam skirtas didelis 
Senekos laiškų rinkinys. 

š“ Gerasis vyras (lot. vir bonus) — visais acžvilgiais padorus, atliekąs privalomas pareigas, pavyzdingas 
žmogus. Stoikų požiūriu, išminčius, nes, jų nuomone, tik išminčius gali būti tobulas žmogus. 

dama jūra nuplauna krantus ir netrukus vėl užneša, pamanys, 
kad aklai besirisdamos bangos tai sutankėja ir susitraukia, tai 
sprogsta ir sparčiai bėgdamos vėl siekia užimti savąją vietą, o iš 
tiesų jos auga dalimis ir pagal valandas bei dienas tampa plates- 
nės ar mažesnės, destis kaip jas kilsuoti ragina šviesulys, pagal 
kurio valią tvinsta Okeanas. Tai paliksime kitam kartui, juo 
labiau kad tu dėl Apvaizdos ne abejoji, bet tik klausi. Sutaiky- 
siu tave su dievais kaip taurų su tauriaisiais. Daiktų prigimtis 
neleidžia, kad gėris kenktų geriesiems. Gerųjų vyrų ir dievų 
draugystė klesti suartinant dorybei. Pasakiau „draugystė?“ Tai 
glaudumas ir panašumas, nes kartais gerasis žmogus nuo Die- 
vo tik laiku tesiskiria, jis jo mokinys, varžovas ir tikrasis vaikas, 
kurį tas didingasis gimdytojas, veiklus dorybių sargas, kaip ir 
visi griežti tėvai, auklėja griežčiau. Taigi kai pamatysi puikius 
dievų mylimus vyrus vargstant, prakaituojant, į statumas ko- 
piant, o bloguosius tik išdykaujant ir malonumuose skęstant, 
prisimink, kad mums džiaugsmo teikia sūnų saikingumas, o 
vergiūkščių — palaidumas; pirmiesiems tenka kietoka drausmė, 
antrųjų laisvumą ugdome. Tegul tau tas pats būna aišku apie 
Dievą: gerojo vyro jis nelepina, bando, grūdina, sau jį ruošia. 


„ Kodėl geruosius vyrus ištinka daug negandų? Gerajam vyrui ne- 


gali atsitikti nieko bloga: priešybės nesantykiauja. Kaip šitiek 
upių, tiek iš aukštybių užgriūvančių liūčių, tokia gydomųjų šal- 
tinių galia nepakeičia jūros skonio, net neatskiedžia, taip negan- 
dų puolimas nepakeičia narsaus vyro sielos, ji lieka tokia pat, 
kad ir kas atsitiktų, viską nudažo savo spalva, mat ji yra galin- 
gesnė už visus išorinius dalykus. Ne taip pasakiau: siela ne bando 
juos pajusti, o nugali ir iš viso rami, maloni pakyla prieš besi- 
veržiančius. Visas negandas laiko pratybomis. Koks gi garbingų 
nuostatų vyras netrokšta teisingo vargo ir nepasiryžęs vykdyti 
pavojingų pareigų?! Kokiam veiklūnui poilsis nėra bausmė?! Be- 
sirūpinančius jėgomis atletus matome grumiantis su kiekvienu 
stipriausiuoju ir reikalaujant, kad mankštintojai eitų prieš juos 
iš visų jėgų, jie leidžiasi daužomi ir mėtomi, o jei neranda vie- 

no sau lygaus, iš karto puolami daugelio. Gerosios savybės be 
priešininko vysta; jų dydis ir jėga atsiskleidžia tada, kai kantrybė 
parodo, ką jos gali. Žinok, tą parį reikia daryti geriesiems vy- 
rams, idant neišsigąstų grublų ir sunkumų, nesiskųstų likimu, 
kad visa, kas atsitinka, priskirtų gėriui. 

Svarbu, ne ką, o kaip pakeli. Ar nematai, kaip nevienoda tėvų ir 
motinų globa? Pirmieji liepia, kad vaikai būtų skatinami laiku 
lavintis, nepakenčia jų dykinėjimo net per šventes, verčia prakai- 
tuoti, o kartais ir ašaroti. O motinos nori glausti glėbyje, laikyti 
paunksnėje, kad jie niekuomet neliūdėtų, niekuomet neverktų, 
niekuomet nevargtų. Dievas gerųjų atžvilgiu yra tėviško nusista- 
tymo, juos stipriai myli ir sako: „Tegul darbai, skausmai ir nuos- 
toliai juos kamuos, idant įgytų tikrąją tvirtybę.“ Peniukšliai silps- 
ta nejudėdami, netekę ne tik vargo, bet ir galimybės krutėti ar 
net įprasto svorio. Nepažeidžiama laimė nepakelia jokio smūgio, 
o to, kuris be perstojo kirtosi su nesėkmėmis, oda nuo skriaudų 
surambėjo. Toks nenusileido jokiai nesėkmei, toks ir parkritęs 
kaunasi keliaklupsčias. Tu stebiesi, kad nepaprastai mylįs geruo- 
sius Dievas, norėdamas, kad jie būtų puikiausi ir žymiausi, skiria 
jiems dalią, su kuria grumdamiesi jie galėtų mankštintis? O aš 
išties nesistebiu, jei dievai kada nors panori pasižiūrėti į didžius 
vyrus, kaktomuša einančius prieš kokią nors nelabystę. Mums 
juk kartais smagu, kai tvirtabūdis jaunikaitis pataiko iš laidynės 
į beužgriūvantį žvėrį, kai neišsigąsta liūto puolimo, ir tas reginys 
tuo malonesnis, kuo garbingesnio žmogaus tai darbas. Tokie da- 
lykai negali atkreipti dievų akių, tai vaikiškos žmonių lengvabū- 
diškumo pramogos. 

Štai vertas užsiėmusio savo darbu Dievo žvilgsnio reginys, štai 
kas verta Dievo: narsus vyras, susidūręs su nelabu likimu, net jei 
pats jį prisišaukė. Sakau, nematau, ką žemėje gražesnio galėtų 
turėti Jupiteris, jei norėtų į ten atkreipti dėmesį, už Katoną““, 


88 Markas Porcijus Katonas (95—46 m. pr. Kr.) — romėnų politikas, respublikos santvarkos 
gynėjas, karštas monarchinių tikslų turinčio Cezario priešininkas. Cezariui nugalint senato 
įgalioto Pompėjaus kariuomenės likučius, nusižudė. Kai kirtis į krūtinę pasirodė esąs nemirtinas ir 
gydytojas žaizdą sutvarstė, atsigavęs Katonas rankomis perplėšė žaizdą. 

jau ne kartą palūžus šalininkams, vis tiek tiesiai stovintį tarp 
valstybės griuvėsių. Jis taria: „Lai viskas pereis vieno valdžion, 
lai legionai saugos sausumą, laivynas — jūras, Cezario kariai ap- 
guls vartus, Katonas turi kur išeiti. Viena ranka jis atvers platų 
kelią laisvei. Ši net pilietiniame kare švari ir nekalta geležis atliks 
gerą ir kilnų darbą: laisvę, kurios negalėjo suteikti tėvynei, ati- 
duos Katonui. Siela, srverkis seniai apmąstyto darbo, išsiveržk 
iš žmonių reikalų! Jau susitiko Petrėjus su Juba“? ir guli vienas 
kito rankos nužudyti. Narsi ir nepaprasta yra mirties sutartis, 
bet ji netinka mano didybei. Katonui taip pat šlykštu prašyti ką 
nors kitą mirties, kaip ir gyvybės.“ Man aišku, kad dievai ne- 
paprastai smagūs žiūrėjo, kaip tas vyras, ryžtingas keršytojas už 
save, gelbsti kitus, tvarko išvykstančiųjų atsitraukimą, kaip net 
paskutinę naktį skaito, kaip įsmeigia kardą į taurią krūtinę, kaip 
išplėšia širdį, ranka išleisdamas tą labai šventą sielą, nevertą tepti 
geležimi. Manau, jog toji žaizda buvo netaikli ir neveiksminga 
štai dėl ko: nemirtingieji dievai negalėjo atsižiūrėti į Katoną, to- 
dėl sulaikė ir dar kartą pašaukė narsą, idant ji atsiskleistų sunkes- 
niu atveju. Jis vėl dar didžiadvasiškiau ėmėsi mirties, negu buvo 
pradėjęs. Kodėl gi jie negalėjo mielai žiūrėti į savo augintinį, 
išeinantį taip garbingai ir įsidėmėtinai?! Mirtis pašventina tuos, 
kurių pasitraukimą šlovina net jų bijantys. 


Toliau kalbėdamas parodysiu, kad nelaimės tik atrodo tokios esą, o 
dabar sakau, jog tai, ką tu vadini grublais, negandomis ir bjauras- 
timi, pirma, yra naudinga tiems, kuriems tenka, antra, naudinga 
visiems žmonėms, nes jais dievai labiau rūpinasi negu pavieniais 
asmenimis, trečia, tai atsitinka to norintiems, ir jie verti nelaimės, 
net jei ir nenorėtų. Pridursiu, kad taip yra lemta, ir gerųjų atžvil- 
giu veikia tas pats dėsnis, pagal kurį jie yra gerieji. Patarsiu tau nie- 
kada negailėti gerojo vyro, mat jis gali būti vadinamas apgailėtinu, 


bet negali toks būti. 


* Markas Petrėjus — Pompėjaus karininkas. Juba — prie pompėjininkų prisidėjęs Numidijos 
(Afrika) karalius. Cezariui 46 m. pr. Kr. sumušus Pompėjaus armijos likučius, jie susitarė nužudyti 
vienas kitą dvikovoje. 

Sunkiausia iš visų išvardytųjų paaiškinti pirmąjį dalyką: tai, 
dėl ko šiurpstame ir drebame, yra naudinga tiems, kuriems 
tenka. „Iu sakai naudinga esant būti išvarytam į tremtį, nu- 
skurdintam, palaidoti vaikus, žmoną, būti apjuodintam, su- 
žalotam?“ Jei stebiesi tai esant kam nors naudinga, stebėsiesi 
išgirdęs, kad kai kuriais žmonėmis dievai rūpinasi pasitelkę 
kardą ir ugnį, badą ir troškulį. Bet jei vienas sau pagalvosi, 
kad kai kam gydant skutami kaulai, ištrraukiamos ir išplėšiamos 
gyslos, nupjaunamos pavojingai gadinusios visą kūną rankos ar 
kojos, sutiksi su įrodymu, kad nemalonumai naudingi tiems, 
kuriems tenka, taip pat, dievaži, kaip kai kurie giriami ir sie- 
kiami dalykai yra žalingi jais besidžiaugiantiems; pavyzdžiui, 
apsirijimas, girtuokliavimas ir panašūs dalykai žudo prisidengę 
malonumo šydu. 

Tarp daugybės didingų mūsų Demetrijo pasakymų yra ir toks, 
mano neseniai išgirstas, jis dar tebeaidi ir tebeskamba ausyse: 
„Nėra nelaimingesnio žmogaus už tą, kuriam niekada neatsitin- 
ka jokių negandų.“ Mat jam neleista savęs išbandyti. Ar pagal jo 
norą jam viskas plūsta, ar prieš norą, tačiau dievai apie jį mano 
nekaip: jis pasirodė nevertas nugalėti likimą, vengiantį ištižėlių it 
tarytum sakantį: „Kam man toks priešininkas? Jis tuojau sudės 
ginklus, nereikės prieš jį visos mano galybės, menkas grasinimėlis 
jį nublokš, jis neįstengs atlaikyti mano žvilgsnio. Reikia dairytis 
kito, su kuriuo galėčiau susidurti, gėda kirstis su pralaimėti pa- 
siruošusiu žmogumi.“ Gladiatorius laiko nešlove poruotis su sil- 
pnesniu ir žino, jog pergalė be pavojų yra pergalė be šlovės. Tą patį 
daro likimas: ieškodamas sau prilygstančių stipruolių, pro kai ką 
niekinamai praeina. Puola priešgynas ir nenuolaidas, prieš juos 
gali įtempti jėgas: ugnį panaudoja prieš Mucijų??, skurdą prieš Fa- 
bricijų?!, tremtį prieš Rutilijų, kankinimus prieš Regulą, nuodus 
* Romėnų karys Gajus Mucijus (V a. pr. Kr.) prasiskverbė į priešų stovyklą, pasiryžęs užmušti jų 
karalių. Jis nepažino karaliaus ir nužudė jo raštininką. Sučiupras atsistojo prie židinio ir laikydamas 
dešinę ranką virš ugnies leido jai sudegti, tarytum bausdamas už apsirikimą. Karalius, supratęs, kad 
tokių ištvermingų vyrų ginamo miesto nepaims, pasitraukė. 


*! Gajus Fabricijus (III a. pr. Kr.) — teisingumu, nepaperkamu ir kuklia gyvensena garsėjęs romėnų 
politikas ir karvedys. 

prieš Sokratą, mirtį prieš Katoną. Didžius pavyzdžius pateikia tik 
blogas likimas. 

Ar nelaimingas Mucijus, kad dešine prigesino priešų ugnį ir pats 
save nubaudė dėl apsirikimo? Kad nudeginta ranka prispyrė atsi- 
traukti karalių, kurio neįstengė priversti ginkluota? Kaip čia išei- 
na? Ar jis būtų buvęs laimingesnis, ta ranka glamonėdamas mei- 
lužės krūtinę? 

Ar nelaimingas Fabricijus, kad turėdamas nuo valstybės reikalų 
atliekamo laiko rausė savo sklypą? Kad kariavo ir su Piru??, ir su 
turtais? Kad tas buvęs triumfatorius pasenęs prie židinio valgė lau- 
ke išsirautas šaknis ir žoles? Kaipgi čia išeina? Ar jis būtų buvęs 
laimingesnis, kimšdamas į pilvą tolimų pakrančių žuvis ir svetimų 
kraštų paukščius, Viršutinės ir Žemutinės jūrų?? moliuskais bakš- 
tindamas neveiklų, viską išvemiantį skrandį, milžiniškomis vaisių 
krūvomis apdėliodamas dailiausius laukinius žvėris, pagautus pa- 
aukojant daugelio medžiotojų gyvybes? 

Ar nelaimingas Rutilijus?“, kad jį pasmerkusius amžinai teis vi- 
sų laikų teismas? Kad jis sutiko, jog geriau tegu tėvynė bus be 
jo, negu kad jis nebus ištremtas?! Kad vienintelis pasipriešino 
diktatoriui Sulai ir šaukiamas atgal negrįžo, o dar toliau pasi- 
traukė? „Tepažiūri, — tarė jis, — tie, kuriuos Romoje sučiupo tavo 
laimė??. Teišvysta forume kraujo valkas ir iš Servilijaus ežero (jis 
buvo Sulos proskripcijos lavoninė) kyšančias senatorių galvas, ir 
po miestą pasklidusias skerdikų gaujas, ir tūkstančius Romos pi- 
liečių vienoje vietoje nugalabytų, pamiršus duotąjį žodį, o tiks- 
liau — dėl duotojo žodžio. Teišvysta tai tie, kurie negali gyventi 
tremtyje.“ 

Tai kaip čia išeina? Ar laimingas Lucijus Sula, kad jam leidžiantis 
į forumą kardu skinamas kelias, kad rodomos buvusių konsulų 


** Piras — III a. pr. Kr. su romėnais kariavęs Epiro karalius. 

*> Viršutinė jūra - Tirėnų jūra, Žemutinė jūra - Adrijos jūra. 

** Publijus Rurilijus Rufas — II-I a. pr. Kr. karvedys, valstybės veikėjas. Būdamas Azijos provincijos 
valdytoju, sąžiningai dirbo savo darbą, bet jį ėmė kaltinti tie, kuriems kliudė vykdyti machinacijas. 
Įsižeidęs išvyko iš Romos į savanorišką tremtį ir ligi gyvenimo pabaigos gyveno Mitilenėse ir 
Smirnoje. 


* Užuomina į Sulos sau prisiskirtą pravardę Laimingasis. 

galvos, kad žudynių vertę jis skaičiuoja pasitelkęs kvestorių ir vals- 
tybės finansų sąrašus? O juk visa tai išdarinėjo tas, kuris įvedė 
Kornelijaus įstatymą“. 

Pereikime prie Regulo?". Ar likimas jam pakenkė, padarydamas jį 
priesaikos ir kantrybės pavyzdžiu? Vinys sminga į jo odą, kad ir 
kaip kreiptų nukamuotą kūną, visur užgauna žaizdą, akys nega- 
li užsimerkti... Kuo daugiau kankynių, tuo daugiau šlovės. Nori 
žinoti, kodėl ne gėda šitaip vertinti jo narsumą? Atgaivink jį ir 
nusiųsk į senatą, jis kalbės tą patį! 

Ar tu manai laimingesnį esant Mecenatą“*, kuris susikrimtęs 
dėl meilių ir apverkdamas kasdienines skyrybas su irzlia žmona 
griebiasi iš tolo švelniai skambančių muzikos palydimų dainų, 
kad užsnūstų? Nors migdosi vynu, raminasi vandens čiurleni- 
mu ir tūkstančiais malonumų bando apgauti susikrimtusią są- 
monę, tačiau jis labiau būdraus pūkų pataluose negu anas ant 
kryžiaus. Bet anam paguoda, kad negandą kenčia dėl garbin- 
go dalyko, nuo kantrybės aukštumų jis žvelgia į savo būklę. O 
šį, vystantį dėl malonumų ir dėl per didelės laimės, labiau už 
kankynes vargina kankynių priežastis. Ydos dar taip neužkariavo 
žmonių giminės, kad kiltų abejonių, ar visi norėtų, jei lemtis 
leistų pasirinkti, gimti regulais, o ne mecenatais. O jei atsirastų 
žmogus, išdrįsęs pasakyti labiau trokštąs gimti Mecenatu negu 
Regulu, tai toks, nors ir neprasitaria, labiau norėtų gimti Teren- 
cija??. Ar, tavo nuomone, Sokratas pasielgė blogai, kad visuome- 
nės sumaišytą gėralą nurijo kaip nemirtingumo vaistą, iki pat 
mirties samprotaudamas apie mirtį?! Ar jam bloga, kad stingo 
kraujas, pamažu šliaužiant šalčiui nustojo pulsuoti gyslos? Jam 


*“ Lucijaus Kornelijaus Sulos iniciatyva 81 m. pr. Kr. įvestas ir jo vardu pavadintas įstatymas 
numatė mirties bausmę už Romos piliečio nužudymą. 

* Markas Atilijus Regulas — III a. pr. Kr. romėnų valstybės veikėjas ir karvedys. Patekęs į nelaisvę 
kartaginiečiams ir jų pasiųstas į Romą pranešti siūlomų taikos sąlygų patarė romėnams jų nepriimti. 
Grįžo į Kartaginą, nes buvo davęs žodį. Kartaginiečiai jį nukankino nupjaustę akių vokus, paskui 
įkišę į vinių prikaltą dėžę ir nuritinę nuo kalno. 

* Gajus Cilnijus Mecenaras (I a. pr. Kr.) — jokių valstybės pareigų nėjęs raitelių luomo vyras, 
Augusto draugas ir patarėjas, menininkų globėjas, poetas. 


» Mecenato žmona. 

pavydėti reikia labiau negu tiems, kuriems padedamos branga- 
kmenių taurės, kuriems viską iškęsti įpratęs išpjauto ar abejoti- 
no vyriškumo berniokėlis aukso inde tirpdo sniegą. Šie susisukę 
vėmalais matuos išgertą kiekį ir ragaus savo tulžį, o anas smagus 
noriai gurkštelės nuodų. Apie Katoną pasakyta pakankamai, vi- 
suotinė nuomonė pripažins, kad jam teko didžiausia laimė, jį 
daiktų prigimtis pasirinko sumušti baimei. „Galingųjų nemeilė 
yra sunki; tegu bus iš karto supriešintas su Pompėjumi, Ceza- 
riu, Krasu. Sunku yra būti aplenktam garbe blogesniųjų? Tegul 
Varinijus'?? bus labiau vertinamas už jį. Sunku dalyvauti pilieti- 
niuose karuose? Tegu visame pasaulyje nesėkmingai ir atkakliai 
jis kovos už kilnų reikalą. Sunku pakelti prieš save ranką? Tegu 
jis tai padaro. Ką tuo pasieksiu? Visi žinos, kad ne blogybės yra 
tie dalykai, kurių esant vertą aš laikau Katoną.“ 


Kaip iš pypkės viskas eina tik paprastiems, menkos prigimties 
žmogeliams, didžiavyrio klotis — paniekinti mirtingųjų nelai- 
mes ir baubus. Troškimas visada būti laimingam, noras per- 
eiti per gyvenimą su neapkandžiota siela yra antrosios daiktų 
prigimties pusės neišmanymas. Tu — didžiavyris. Bet iš kur aš 
apie tai sužinosiu, jei likimas tau neduoda galimybės parodyti 
narsą? Tu dalyvavai olimpiadoje, bet nebuvo varžovų. Turi vai- 
niką!*!, neturi pergalės. Sveikinu tave ne kaip stiprų vyrą, bet 
kaip gavusį konsulatą ar pretūrą — bus daugiau garbės. Tą patį 
galiu pasakyti ir gerajam vyrui, jei atsitiktinumas jam nedavė 
sunkesnės progos parodyti dvasios jėgą: „Mano nuomone, tu 
vargšas, todėl kad niekuomet nebuvai vargšas. Tu ėjai per gy- 
venimą be priešininko, niekas nesužinos, ką gali, net tu pats.“ 
Reikia išbandymų, norint pažinti save. Kiekvienas suvokia sa- 
vo galias tik išmėginęs. Todėl kai kurie savanoriškai stoja prieš 
delsiančias nelaimes ir šešėlyje tūnančią narsą, kviesdami, kad 
ji suspindėtų šviesoje. 


'90 Publijus Vatinijus (I a. pr. Kr.) — romėnų politikas ir karvedys. 


'' Olimpiadų nugalėtojai būdavo apdovanojami alyvmedžių vainikais. 

Sakau: didžiavyriai džiaugiasi sankirta taip pat, kaip drąsūs kariai 
karu. Tiberijaus Cezario laikais gladiatorių Triumtą'“? girdėjau 
besiskundžiant, kad reta varžybų: „Kaip eina niekais geriausias 
laikas!“ Narsumas trokšta pavojaus ir galvoja, kur pasukti, o ne 
ką kentės, kadangi kančios bus šlovės dalelė. Kariai didžiuojasi 
žaizdomis, smagūs dėl puikios progos rodo bėgantį kraują; nors tą 
patį nuveikė grįžtantys iš mūšio sveiki, visi labiau žiūri į pareinantį 
sužeistąjį. 

Sakau: pats Dievas, pateikdamas sąlygas ką nors nuveikti di- 
džiadvasiškai ir narsiai, globoja tuos, kuriuos nori padaryti 
kuo garbingiausius. Tam reikia tam tikro aplinkybių sunku- 
mo: vairininką pažinsi audroje, o karį — mūšio rikiuotėje. Iš 
kur galėčiau žinoti, kiek tavyje drąsos priešintis skurdui, jei 
skęsti turtuose? Iš kur galėčiau žinoti, kiek turi atkaklumo 
priešintis šmeižtui, nešlovei ir visuotinei neapykantai, jei sens- 
ti tarp liaupsių, jei tave lydi nepalaužiamas ir dėl kažkokio visų 
mąstysenos polinkio palankus susižavėjimas? Iš kur sužinoti, 
ar ramiai pakelsi vaikų netektį, jei tu dar regi savo palikuo- 
nis? Girdėjau tave guodžiant kitus, norėčiau pažiūrėti, ar save 
paguostumei, ar uždraustum sau sielvartauti. Maldauju neišsi- 
gąsti to, ką nemirtingieji dievai siunčia sieloms kaip akstinus. 
Nelaimė yra proga narsumui. Pamatuotai kas nors pavadins 
vargšais tuos, kurie sustingę pernelyg didelėje laimėje, kuriuos 
tarytum tykioje jūroje laiko apsupusi nejudri rimtis; kas jiems 
benutiktų, bus nauja. Žiaurumai labiau prislegia nepatyrėlius, 
jungas sunkesnis jaunam kaklui. Naujokas bąla tik įrardamas 
esąs sužeistas, veteranas drąsiai žvelgia į savo kraują, nes žino 
taip nugalintis save. Taigi Dievas grūdina, tikrina, mankština 
bandomus ir mylimus, o tuos, kuriuos atrodo globojąs ir gailįs, 
lepius saugo būsimoms nelaimėms. Klystate ką nors laikydami 
išimtimi, ir pas laimingąjį ateis sava skirtis. Visiems iš pažiū- 
ros paleistiesiems tik atidėta. Kodėl Dievas geriesiems įtaiso 
ligą, sielvartą, kitas negandas? Todėl, kad ir kare pavojingos 


'02 Gladiatoriaus pravardė. 

užduotys tenka drąsiausiems: vadas rinktinius siunčia naktį pa- 
spendus spąstus užpulti priešą, išžvalgyti kelią, nušluoti apsau- 
ginį būrį. Nė vienas iš ten einančių nesako: „Vadas man blogai 
padarė“, bet „Jis puikiai nusprendė.“ Tą patį tesako bailiai ir 
ištižėliai, kai jiems liepiama ištverti ašarų pakriūtę: „Dievui pa- 
sirodėme verti išmėginti, kiek gali ištverti žmogaus prigimtis.“ 
Venkite pramogų, venkite bejausmės laimės, visiškai nusilpni- 
nančios sielas, nuolatos snaudžiančias tartum apgirtusias, jei ne- 
įsimaišo koks nors žmogaus dalios šauklys. Tą, kurį langai vis už- 
stojo nuo oro gūsio, kurio kojos rėpso tučtuojau pakeičiamuo- 
se pašilduose, kurio valgomąjį kaitina iš po grindų ir sienomis 
plūstanti šiluma, parblokš net lengvas nepavojingas vėjelis. Nors 
kenkia visa, kas nesaikinga, pavojingiausias yra laimės perviršis, 
jis jaudina smegenis, tuščioje sąmonėje kelia vaizdinius, daug 
miglos paskleidžia tarp pramano ir tiesos. Ar ne verčiau pasitel- 
kus narsumą išturėti nuolatinę nesėkmę negu plyšti nuo amžino 
besaikio gerumo?! Bado mirtis lengvesnė, o anie sprogsta nuo 
nevirškinimo. 

Taigi dievai žiūri į geruosius vyrus taip, kaip mokytojai į moki- 
nius: daugiau vargo reikalauja iš tų, kurie teikia daugiau vilčių. 
Tu juk nemanai, kad lakedemoniečiai nekenčia savo vaikų, kai 
viešai plaka, bandydami jų prigimimą. Tėvai patys ragina juos 
narsiai pakelti virbų smūgius, sučaižytus ir leisgyvius prašo, kad 
toliau leistųsi žaizdas žaizdoti. Kas čia nuostabaus, jei Dievas 
kietai bando kilnias sielas? Narsumo įrodymas niekuomet ne- 
būna švelnus. Likimas mus plaka ir čaižo, — ištverkime! Tai ne 
žiaurumas, tai — kautynės, kuo dažniau jose dalyvausime, tuo 
stipresni būsime. Tvirčiausia kūno dalis yra ta, kurią judina daž- 
na mankšta. Reikia atsiduoti likimui, kad jis užgrūdintų kovai 
su juo pačiu; pamažu jis padarys mus sau lygius, nuolatiniai pa- 
vojai išmokys niekinti pavojus. Kieti jūrininkų kūnai atremia 
jūros smūgius, valstiečių delnai pūslėti, kario rankos turi jėgų 
paleisti ietį, bėgikų eiklios kojos, — kiekvieno tvirčiausia tai, kas 
išmankštinta. Kančios išmoko sielą niekinti nelaimių teikiamas 
kančias. Ką jos gali su mumis padaryti, sužinosi įsižiūrėjęs, kaip 

daug vargas duoda plikoms ir dėl skurdo stipresnėms tautoms. 
Prisimink gentis, kurioms negalioja romėnų taika (turiu ome- 
nyje germanus ir visas klajokles gentis aplink Histrą'*?): juos 
spaudžia nesibaigianti žiema, apniukęs dangus, menkos dirvos 
šykščiai maitina, nuo lietaus jie ginasi šiaudų ar lapų pastogėmis, 
šuoliuoja per užšalusius pelkynus, maistui gaudo žvėris. Ar jie 
tau atrodo vargšai? Nevarginga tai, ką įpratimas pavertė antruo- 
ju prigimimu, būtinybės darbai pamažu tampa malonumu. Jie 
neturi jokių namų, jokių būstų, išskyrus tuos, kuriuos pastato 
nuovargis, maistas kuklus, ranka pasiekiamas, orai siaubingai 
bjaurūs, kūnai nuogi. Tai, ką vadini nelaime, yra daugelio gen- 
čių gyvenimas. Ko stebiesi, kad gerieji vyrai talžomi, idant susti- 
prėtų? Tvirtas ir stiprus yra tik vėjų pagairės medis: lankstomas 
diržta ir tinkamiau leidžia šaknis; saulėtame slėnyje išauga tik 
trapūs. Taigi geriesiems vyrams naudinga, kad gali būti neįbau- 
ginami, sukinėtis klaikynėse ir ramiai išturėti tai, ką blogybėmis 


laiko tik blogai jas pakeliantieji. 


„ Pridurk dar tai, kad geriausieji eina tarytum karo tarnybą ir at- 


lieka darbus visų naudai. Dievo, kaip ir išmintingo vyro, užda- 
vinys yra rodyti, jog tai, ko žmonės siekia ar ko bijosi, nėra nei 
gėris, nei blogis; gėriu virs, jei jis paskirs tik geriesiems vyrams, 
ir blogiu, jei pasiūlys tik blogiesiems. Aklumas baisus, jei visi 
turi akis, išskyrus tą, kuriam jos išplėštos — tegu dienos šviesos 
neregi Apijus ir Metelas!“*. Turtai nėra gėris — teturi jų ir sąva- 
dautojas Elijus, kad žmonės, aukoję pinigus tik šventykloms, 
matytų juos ir landynėje. Dievas niekaip kitaip negali pajuokti 
geidžiamų dalykų, kaip tik paskirdamas juos bjaurybėms, nu- 
ginęs nuo geriausiųjų. 

„Ber juk neteisinga, kai geras vyras žalojamas, badomas, supan- 
čiojamas, o blogieji vaikšto sveiki, laisvi, išlepę.“ O kas toliau? 
Ar nėra neteisinga, kad narsūs vyrai griebiasi ginklų, nakvoja 
'* Dunojaus žemupio vardas. 


'04 Apijus — IV a. pr. Kr. Romos valstybės veikėjas, karvedys. Metelas — III a. pr. Kr. romėnų 
valstybės veikėjas ir karvedys. 

stovyklose, stovi už pylimo su aprištomis žaizdomis tuomet, kai 
mieste išromytieji ramiai skelbia ištvirkimą? Kas toliau? Ar nėra 
neteisinga, kad kilmingiausios merginos žadinamos naktį atlikti 
aukojimų, o pasileidėlės giliai miega? Vargas gainioja geriausius: 
senatas dažnai ištisą dieną tariasi, o tuo metu koks pašlemėkas 
ar aikštyne poilsiauja, ar smuklėje lindi, ar dildo laiką kokia- 
me nors būrelyje. Tas pats visoje didelėje valstybėje: gerieji vyrai 
vargsta, eikvoja jėgas ir verčiami eikvoti. Beje, visa tai jie daro 
noriai, likimas jų netempia, jie seka paskui jį, žengia šalia. Jei 
būtų žinoję, būtų atėję anksčiau už jį. Prisimenu, esu girdėjęs 
tokį didžiadvasišką nepaprastai narsaus vyro Demetrijo posakį: 
„Nemirtingieji dievai, galiu tik vienu skųstis, kad anksčiau ne- 
pranešėte man savo valios, greičiau būčiau atėjęs ten, kur dabar 
esu pašauktas. Norite pasiimti vaikus? Aš jums juos auginau. 
Norite kurios nors kūno dalies? Imkite. Dabar siūlau nedidelę jo 
dalį, greitai paliksiu visą. Norite dvasios? Kodėl turėčiau gaišinti, 
kad atsiimtumėte tai, ką esate davę? Iš norinčio teikti gausite 
visa, ko prašote. Kodėl? Todėl, kad aš labiau trokštu dovanoti 
negu atiduoti. Kam reikėjo atimti? Galėjote gauti. Bet ir dabar 
neatimsite, kadangi išplėšiama tik iš geidžiančio pasilaikyti sau.“ 
Nesu verčiamas, nesikaunu nenoromis, ne vergauju Dievui, o 
pritariu, tuo labiau kad žinau, jog viskas rieda pagal tvirtą, am- 
žiams nustatytą dėsnį. 

Lemtis mus veda, ir pirmoji gimimo akimirka parvarkė, kiek 
kam lieka laiko. Priežastis priklauso nuo priežasties, ilga nusta- 
tyta aplinkybių eilė tempia privačius ir visuomeninius dalykus, 
narsiai reikia ištverti, nes tai ne atsitinka, kaip kartais manome, 
o ateina. Jau kadaise nutarta, dėl ko džiaugsiesi, dėl ko verksi, ir 
nors atrodo, kad pavienių žmonių gyvenimas skiriasi, esmė viena: 
mes, pradingsiantieji, gauname tai, kas pradings. Tai ko piktina- 
mės? Ko skundžiamės? Tam esame pagimdyti. Tegul gamta kaip 
nori naudojasi jai priklausančiais kūnais, mes visuomet linksmi 
ir narsūs galvokime, kad mūsų niekas nežūva. Kokia gerojo vyro 
ypatybė? Atsiduoti likimui. Didelė paguoda yra būti pagrobtam 
su visata. Kas bebūtų tai, kas liepė mums taip gyventi ir mirti, 

ta pačia būtinybe susiejo ir dievus. Nesugrąžinama tėkmė traukia 
dievų ir žmonių reikalus, o visa ko kūrėjas ir vadovas, nors pats 
surašė lemties nuostatus, bet laikosi jų, visuomet paklūsta tam, ką 
pats įsakė. 

„Tačiau kodėl dievas taip neteisingai padalijo lemtį, kad geriems 
vyrams užrašė skurdą, žaizdas, žiaurią mirtį?" Menininkas negali 
pakeisti medžiagos, ji tinkama. Kai ko nuo kai ko negalima atskir- 
ti, nes sukibę ir nedaloma. Tingios, į miegą ar miegą primenantį 
būdravimą linkusios prigimtys sudarytos iš neveiklių elementų. 
Kad išeitų tikru vyru vadintinas žmogus, reikia stipresnės lem- 
ties. Jo kelias nebus lygus, reikės eiti aukštyn ir žemyn, plūdu- 
riuoti ir vesti laivą per audrą. Teks traukti prieš likimą, pasitaikys 
daug akmenynų ir grublų, bet jis pats juos suminkštins ir išlygins. 
Ugnis išbando auksą, nedalia — narsius vyrus. Žiūrėk, kaip aukštai 
turi užkopti dorybė, žinosi, kad jai reikia žengti ne per nerūpes- 
tingas vietas: 


Kelio pradžia stati, kurią po nakties pailsėję 

Vos įkabina žirgai, vidurys - padangių aukštybėj, 

Ir man pačiam ne sykį baisu į marias ir žemynus 
Zvelgti iš ten, ir dreba širdis iš baimės niekingos. 

Galas — pakalnėn tiesiog ir valdymo tvirto privalo. 

Net Tetija, manęs laukdama į marias nusileidžiant, 
Baiminas nuolat pati, kad aš stačia galva nekrisčiau'“?. 


Tai išgirdęs, anas taurus jaunikaitis!“* tarė: „Toks kelias man pa- 
tinka. Kopsiu. Verta juo eiti, nors ir nukrisiu.“ Ryžtinga siela be 
paliovos gąsdinama: 


Nors tu laikytumeis kelio, ir niekas tavęs neklaidintų, 
Vis dėlto gausi keliaut pro Jaučio ragus atstatytus, 
Taipgi pro Liūto nasrus ir Šaulio kilpinį stangrų. 


105 Čia ir toliau autorius cituoja Ovidijaus „Metamorfozes“ (II. 63-69; 79-81). Vertė Antanas 
Dambrauskas. 


106 Graikų mitų herojus Faetontas. 

Po šių žodžių anas pasakė: „Kinkyk žadėtąjį vežimą. Mane skati- 
na tavo siekiančios atbaidyti kalbos. Malonu stovėti ten, kur pats 
Saulius sudreba.“ Menkystos ir ištižėliai ieško saugių takų, narsa 
žengia per aukštumas. 


„Tačiau kodėl Dievas leidžia, kad geriesiems vyrams atsitiktų 
kas nors bloga?“ Jis tikrai neleidžia. Jis atitolina nuo jų visas 
blogybes: nusikaltimus, begėdystes, nedoras mintis, godžius 
sumanymus, aklą geismą, kitam gresiantį šykštumą. Jis juos 
sergsti ir gina. Argi kas nors reikalauja, kad dievas dar saugotų 
ir gerųjų vyrų mantą? Jie palieka šį rūpestį Dievui, nes nieki- 
na visa, kas išoriška. Demokritas!*" išmetė turtus, laikydamas 
juos teisingai protaujančio žmogaus našta. Ko tu stebiesi, jog 
dievas leidžia, kad gerajam vyrui atsitiktų tai, ko gerasis vyras 
nori, kad kada nors atsitiktų? Geri vyrai praranda sūnus. Kodėl 
gi ne? Juk kartais jie juos ir nužudo. Jie ištremiami. Kodėl gi 
ne? Juk kartais patys visam laikui palieka tėvynę. Jie žudomi. 
Kodėl gi ne? Juk kartais patys pakelia ranką prieš save. Kodėl 
jie kenčia sunkumus? Idant kitus pamokytų kęsti. Jie gimę būti 
pavyzdžiu. Manyk, jog Dievas taip sako: „Ar turite kuo mani- 
mi skųstis jūs, kuriems patinka teisingumas? Kitus apkroviau 
netikromis gėrybėmis, suvedžiodamas jomis tuščias jų sielas 
tarytum ilgu ir apgaulingu sapnu: išpuošiau auksu, sidabru, 
dramblio kaulu, o viduje nėra nieko gero. Tie, į kuriuos žvelgi 
kaip į laimingus (žiūrėk ne į kevalą, o į branduolį), yra vargšai, 
nusmurgėliai, bjaurybės, iš išorės pasidabinę kaip ir jų namų 
sienos; ta laimė nėra tvirta ar nuoširdi, tai tik plonas lukštas. 
Taigi kol jiems leista stovėti ir pagal savo norą rodytis, blizga 
ir vadovauja. Pasitaikius visa sumaišančiam ir atidengiančiam 
įvykiui, paaiškėja, kokią gilią ir tikrą šlykštynę slėpė nenuo- 
savas blizgesys. Jums daviau tikrą, išliksiantį gėrį, kuo žmo- 
gus bus veiklesnis, tuo išvys puikesnį ir didesnį. Leidau jums 
pažeminti baugus, niekinti aistras, iš išorės jūs nežėrite, jūsų 


* Demokritas (460—370 m. pr. Kr.) - graikų filosofas, atomisrikos teorijos kūrėjas. 

gėris nukreiptas į vidų. Taip visata paniekino išorinius dalykus, 
pasitenkindama savęs pačios reginiu. Viduje padėjau visą gėrį. 
Jūsų laimė yra nestokoti laimės.“ 

„Tačiau kiek užgriūna sielvarto, siaubo, sunkumų!“ — „Kadan- 
gi negalėjau jūsų nuo jų atitolinti, apginklavau jūsų sielas prieš 
visas negandas, narsiai jas pakelkite. Tuo jūs pralenkite Dievą, 
jis nepatiria nelaimių, jūs — jas ištveriate. Niekinkite skurdą: 
niekas nėra toks skurdžius, koks buvo gimdamas. Niekinkite 
skausmą: jis arba išnyks, arba jus sunaikins. Niekinkite mir- 
tį: ji arba jus užbaigia, arba perkelia kitur. Niekinkite likimą: 
jam nedaviau ginklo parblokšti sielai. Pirmiausia pasirūpinau, 
kad kas čia jūsų nelaikytų prievarta. Kelias atviras, jei neno- 
rite kovoti, galima atsitraukti. Iš visų mano nutarimu jums 
būtinų dalykų mirtį padariau lengviausią. Gyvybę padėjau 
nuolaidžioje vietoje, lengva ištraukti. Tik atkreipkite dėmesį 
ir pamatysite, koks trumpas ir lengvas kelias veda į laisvę. Ne- 
verčiu taip ilgai gaišti išeinant, kaip įeinant. Priešingu atveju, 
jei žmogus taip lėtai mirtų, kaip gimsta, likimas turėtų į jus 
didelę valdžią. Bet koks laikas, bet kokia vieta jus moko, kaip 
lengva atsisakyti gimties, priversti ją atlikti savo pareigą. Ša- 
lia aukurų ir aukotojų atliekamų iškilmingų apeigų, kur pra- 
šoma gyvybės, mokykitės mirties. Stambūs bulių kūnai par- 
krinta nuo mažytės žaizdos, žmogaus rankos smūgis parverčia 
didžiajėgius gyvūnus: plonyte geležimi perrėžiamos sprando 
slankstelių jungtys ir, nukirtus tą galvą ir kaklą laikantį sąnarį, 
žlegteli šitoks svoris. 

Gyvybės kvėpsnis tūno negiliai, jį galima atkasti ne tik geležimi, 
nereikia vidine žaizda skrosti krūtinės, mirtis čia pat. Nepasky- 
riau šiems smūgiams nustatytos vietos, jiems visur pakeliui. Tai, 
kas kviečia mirti, dėl ko gyvybė išeina iš kūno, yra trumpiau, nei 
galima tą staigumą pajusti: ar mazgas gerklę užgniaužia, ar van- 
duo uždaro kvėpavimo takus, ar žemyn galva kritusius sukneži- 
na kieta žemė, ar ugnies gurkšnis gyvybės tėkmę perkerta — kad 
ir kas tai būtų, vyksta spėriai. Tai ko drovitės? Ilgai bijote to, kas 
taip trumpa.“ 


APIE ISMINCIAUS TVIRTYBĘ 


„ Serėnai!“š, visai pagrįstai būčiau linkęs tvirtinti, kad stoikai nuo kitų 
išminties skelbėjų skiriasi taip kaip vyrai nuo moterų. Nors abeji 
tiek pat svarbūs gyvenimo bendrijai, bet vieni gimę paklusti, antri — 
valdyti. Kiti išminčiai tarytum namų ar šeimos gydytojai ligotus kū- 
nus gydo švelniai ir maloniai: ne taip, kaip geriausia ir greičiausia, o 
taip, kaip jiems leidžiama. Vyrų keliu žengią stoikai nesirūpina, kad 
jis keleiviams atrodytų patrauklus, bet stengiasi kuo greičiau mus 
pačiupti ir nuvesti į aukštą viršūnę. Jos, iškilusios virš likimo, nepa- 
siekia mestos ietys. „Tačiau esame šaukiami į pakriūtes ir gaugarus. 
O kaip? Ar įmanoma pasiekti aukštumas, einant lyguma? Bet ten ne 
vien kriaušiai, kaip kai kas mano. Tik iš pradžių uolos, akmenys, ir, 
rodos, jokio kelio nėra. Taip ir daugelis kitų iš toli stebimų dalykų 
atrodo statūs ir susipynę, nes atstumas apgauna akis, o arčiau priė- 
jus lėtai prasiskiria visa, ką akių kliauda buvo suliejusi į viena, ir iš 
toli atrodę skardžiai pamažu virsta lėkštais šlaitais. 

Kai neseniai užsiminėme apie Marką Katoną!“?, tu piktinaisi (ka- 
dangi nepakenti neteisybės), kad Katono laikai jo nesuprato, nes 
vyrą, pralenkusį pompėjus ir cezarius, vertino žemiau už vatinijus. 
Tau atrodė pikta, kad tuomet, kai jis nepritarė įstatymui, forume 
jam buvo nuplėšta toga ir maištaujančios gaujos stumdomas nuo 
rostrų iki Fabijaus arkos!!? turėjo iškęsti keiksmus, spjūvius ir ki- 
tokius beprotės minios įžeidimus. 


'*6 Anėjus Serėnas — autoriaus draugas. 


19 Markas Porcijus Katonas Utikietis (95-46 m. pr. Kr.) - sąžiningas romėnų politikas, Cezario 
priešininkas. Kadangi prieš Cezarį Pompėjus žygiavo senato pavestas, tai Katonas prisidėjo prie 
Pompėjaus. Šiam pralaimėjus, su armijos likučiais dar bandė kautis, bet Cezariui laimint nusižudė 
Afrikos mieste Utikoje. Vėlesnių laikų literatūra jį laiko paskutiniuoju demokratijos ir laisvės 
gynėju Romoje. 

"9 Rostrai — kalbėtojų tribūna forume, papuošta iš priešų atimtais laivų snapais (lot. rostra). 
Kvinto Fabijaus Maksimo 121 m. pr. Kr. forume pastatyta arka neišliko. 

Tuomet atsakiau, kad tau verta jaudintis tik dėl respublikos, 
kurią iš vienos pusės pardavinėjo Publijus Klodijus!!', iš kitos — 
Vatinijus bei kiekvienas kitas niekšas. Pagauti aklo godumo jie 
nesuprato, kad bepardavinėdami parsiduoda patys. O dėl paties 
Katono liepiau tau būti ramiam. Išminčius negali būti nei nu- 
skriaustas, nei įžeistas. Mat Katoną nemirtingieji dievai mums 
tikriausiai davė kaip dar tikresnį išmintingo vyro pavyzdį ne- 
gu Uliksą ar Herkulį ankstesniems amžiams. Neįveiktus vargų, 
paniekinusius malonumą, nugalėjusius visa, kas baugina, juos 
stoikai paskelbė išminčiais. O Katonas grūmėsi ne su žvėrimis 
(juos persekioti — medžiotojo ir kaimiečio darbas), su ugnimi 
ir kardu nesivaikė pabaisų, gyveno ne tais laikais, kai buvo tiki- 
ma, jog vienas žmogus pečiais gali paremti dangų. Išbakštinus 
senąjį patiklumą ir laikams pasiekus paskutinę suktybių ribą, 
jis susikovė su daugiagalviu blogiu — tuščiagarbiškumu, milži- 
nišku galybės troškimu, kurio nepajėgė pasotinti net visas į tris 
dalis padalytas pasaulis''?. Vienas stojo prieš išsigimstančios ir 
apsunkusios, žemyn smengančios valstybės ydas ir laikė žlun- 
gančią respubliką, kiek buvo galima suturėti viena ranka, kol 
atplėštas parvirto kartu su taip ilgai ramstytais griuvėsiais ir 
drauge užgeso tai, kas neatskiriama: nei Katonas gyveno mirus 
laisvei, nei laisvė mirus Katonui. Manai, kad tamsuoliai galė- 
jo jį nuskriausti atimdami pretūrą ar togą, aptaškydami šventą 
jo galvą skrepliais? Išminčius yra saugus, jo negalima nei nu- 
skriausti, nei įžeisti. 


Įsivaizduoju tavo užsidegusią ir įkaitusią sielą. Tu pasiruošęs su- 
šukti: „Štai kas nubloškia šalin jūsų pamokymų patrauklumą: 
žadate tokius aukštus dalykus, kokių neįmanoma ne tik trokšti, 
bec ir tikėtis, o pasakę didingų minčių, tvirtinę išminčių nesant 


"* Publijus Klodijus (92-52 m. pr. Kr.) — patricijų kilmės plebėjų lyderis, senato valdžią 
apribojančio įstatymo projekto autorius. Susipykęs su kitais politikais kėlė riaušes, per kurias 
pats žuvo. Publijus Vatinijus — I a. pr. Kr. politikas, Cezario šalininkas, organizavęs priešininkų 
užsipuolimus ir taip kėlęs sumaištį. 

''? Pirmojo triumvirato užuomina. Jo nariai pasidalijo pasaulį: Cezariui teko Galija, Pompėjui — 
Ispanija, Krasui — Rytai. 

nuskurdėlį, teigiate, jog paprastai jam trūksta ir vergo, ir būsto, ir 
maisto. Tvirtinę išminčių nesikraustant iš proto, neneigiate, kad 
ir kuokteli, ir ne visai blaiviai šneka, ir išdrįsta visa, ką priverčia 
liga. Tvirtinę išminčių nesant vergą, neprieštaraujate, kad jis ir 
bus parduotas, ir darys, kas liepta, ir savo ponui patarnaus kaip 
vergas. Taigi nors ir užrietėte nosis, galop nusileidote prie to pa- 
ties, ką sako ir kiti, tik kitaip pavadinate. Todėl nors iš pažiūros 
tai gražu ir didinga, abejoju, ar išminčiaus nepalies nei skriauda, 
nei įžeidimas. Juk toli gražu ne tas pats, ar išminčių pastatai už 
pasipiktinimo, ar už skriaudos ribų. Mat jei sakai jį išturėsiant, 
tada jis neturi jokios pirmenybės, tai įprastas atvejis, to išmoks- 
tama dažnai pakenčiant skriaudas, o jei tvirtini, kad jo skriauda 
nepalies, nes niekas nieko nebandys jam daryti, tai pametęs visus 
darbus tampu stoiku.“ 

Aš iš tiesų nusprendžiau ne papuošti išminčių išgalvotų žodžių 
šlove, bet padėti jį ten, kur neįmanoma jokia skriauda. „Tai kaip 
čia išeina? Ar niekas jo neįžeis? Niekas net nebandys?“ Nėra pa- 
saulyje tokios šventenybės, į kurią nesikėsintų šventvagis, bet 
dievybių nepažemina tokie, kurie siekia toli už pasiekiamos ri- 
bos esančios didybės neįstengdami jos paliesti. Nesužeidžiama 
ne tai, į ką nesmogiama, bet tai, kas neužgaunama. Išminčius 
priklauso pastarajai grupei. Ar kyla abejonių, kad tikresnė yra 
ne neužsipuolama, o nenugalima stiprybė? Juk pirmuoju atve- 
ju jėgos lieka neišbandytos. Ar verta abejoti, jog pagrįstai pačiu 
tikriausiu laikomas į visus puolimus spjaunantis patvarumas? 
Taigi žinok, kad išminčius yra geresnės prigimties būtybė, nepai- 
sant to, ar jam kenkia kokia skriauda, ar nėra jokios. Aš drąsiu 
vyru pavadinčiau veikiau tą, kurio nesugniuždo karai, nebau- 
gina priartėjusio priešo jėga, negu tingiai leidžiantį laiką tarp 
ramių Žmonių. 

Taigi sakau, kad išminčius nepavaldus jokiai skriaudai. Vadinasi, 
nesvarbu, kiek į jį metama iečių, nes nė viena neįsminga. Kaip kai 
kurių kietų akmenų neįveikia geležis, kaip deimanto neįmanoma 
nei suskaldyti, nei sudaužyti, nei nudildyti, nes jis atbukina visus 


įrankius, kaip kai kurie daiktai nedega, o apsupti liepsnos išlieka 

standūs ir to paties pavidalo, kaip į jūrą išsikišusios uolos plėšo 
marias, o ant jų pačių, tiek per amžius trankytų, nematyti jokio 
įtūžusių vandenų pėdsako, taip išminčiaus siela yra patvari ir su- 
telkusi tiek kietumo, kad skriauda jos neliečia kaip ir anų minėtų 
daiktų. 


„ „Tai kaip čia išeina? Ar niekas nebandys nuskriausti išminčiaus?“ 


Bandys, bet skriauda iki jo nenueis: mat nuo viso, kas žemiau, 
jį skiria toks didelis atstumas, kad jokia kenksminga jėga savo 
galiomis jo nepasiekia. Net jei norės pakenkti galingieji, iškelti 
valdžios ir stiprūs dėl vergaujančių pritarimo, visi jų antpuoliai 
pristigs veržlumo žemiau išminties. Taip paleisti aukštyn lan- 
ko ar pabūklų šaudmenys dingsta iš akių, bet pradeda kristi 
žemyn nepasiekę dangaus. Kaip? Nejaugi tu manai, kad iečių 
debesimi užtemdęs dangų anas kvailys karalius nors vieną akstį 
įsmeigė į saulę ar nuleidęs į gelmes grandines įstengė pasiekti 
Neptūną?! Kaip žmogaus rankos nepaliečia to, kas dangiška, 
ir dievybei nepakenkia šventyklų griovikai ar statulų išlydytojai, 
taip bet koks į išminčių nukreiptas begėdiškumas, akiplėšišku- 
mas, išdidumas yra bevaisis. „Bet verčiau nebūtų tokio, kuris 
norėtų taip elgtis.“ Tu trokšti nekaltybės, sunkaus žmonių gi- 
minei dalyko. Kad skriaudos nebūtų, svarbu besiruošiantiems 
ją įvykdyti, o ne tam, kuris jos net nejaus. Tarp kitko, nežinau, 
ar išminties jėgų labiau neatskleidžia ramybė tarp puldinėtojų; 
juk aiškiausias ginklų ir vyrų pertekusio karvedžio įrodymas yra 
saugi ramuma priešų žemėje. 


V. Jei tau, Serėnai, taip atrodo, atskirkime skriaudą nuo įžeidimo. 


Pirmoji iš prigimties sunkesnė, antrasis — lengvesnis ir sunkus 
tik išlepėliams. Jis žmonių nesužeidžia, tik užgauna. Tačiau sielos 
taip ištižusios ir tuščios, kad atsiranda manančių, jog įžeidimas 
yra baisi atšiaurybė. Lengvai rasi vergą, kuris labiau norėtų būti 
mušamas botagais negu kumščiais ir kuris tiki, kad mirtį ir rykš- 


"3 Turimas galvoje V a. pr. Kr. persų karalius Kserksas, kuris, supykęs, kad audra išardė tiltą, jo 
pastatytą per Helespontą, įsakė įmesti į jūrą grandines ir tuo parodyti, kad ji yra jo vergė. 

tes lengviau iškęsti negu užgauliojimus. Pasidarėme tokie paikšiai, 
kad kankinamės ne dėl skausmo, o dėl nuomonės apie skausmą. 
Panašiai vaikai bijo patamsio, kraupių kaukių ir persikreipusių 
veidų, verkia dėl nemalonių žodžių, grasinimo pirštu ir kitko, kas 
verčia trauktis nesuprantat savo ūmaus suklydimo. Skriauda turi 
tikslą kam nors padaryti bloga. Išmintis nepalieka vietos blogiui. 
Mat jai vienintelis blogis yra begėdystė, negalinti įžengti ten, kur 
jau yra dorybė ir garbingumas. Nebūna skriaudos be blogio, o 
blogio be begėdiškumo. Begėdiškumas negali pasiekti garbingais 
dalykais užsiėmusio žmogaus. Vadinasi, skriauda nepasiekia iš- 
minčiaus. Mat skriauda yra kokio nors blogio patyrimas, o išmin- 
čius nepatiria jokio blogio. Taigi išminčius nesusijęs su skriauda. 
Kiekviena skriauda yra užpultojo pažeminimas, niekas negali būti 
nuskriaustas nepadarant žalos ar rangui, ar kūnui, ar išoriniams 
dalykams. Tačiau išminčius nieko negali prarasti, viską jis laiko 
savyje, nieko nepatiki likimui. Jo turtai patvarūs, jis patenkintas 
dorybe, nepriklausančia nuo atsitiktinumų ir todėl negalinčia nei 
didėti, nei mažėti. Mat ji jau pasiekė viršūnę ir nebeturi kur augti. 
Likimas atima tik tai, ką buvo davęs. Dorybės jis neduoda, va- 
dinasi, ir neišplėšia. Dorybė yra nepriklausoma, nesužeidžiama, 
nepajudinama, nesudaužoma, taip užsigrūdinusi prieš visas nelai- 
mes, kad ne tik nugalėti jos neįmanoma, bet ir palenkti. Išminčius 
tiesiai žvelgia į bauginimus, jo veidas nesikeičia nei sunkumų, nei 
sėkmės atveju. Taigi jis nepraranda nieko, ką galėtų pajusti žū- 
vant. Jam priklauso vien dorybė, o ji niekuomet negali būti atim- 
ta. Visu kitu išminčius naudojasi laikinai. O kas gi jaudinasi dėl 
svetimo daikto žūties? Tad jei skriauda negali pažeisti to, kas yra 
išminčiaus nuosavybė, nes dorybei esant sveikai visas jo turtas yra 
sveikas, išminčiaus nuskriausti neįmanoma. 

Poliorketu pramintas Demetrijus'!* užkariavo Megarą. Filosofas 
Stilbonas!“, jo paklaustas, ar ką praradęs, atsakė: „Nieko. Visa, 


kas mano, — su manimi.“ O juk jo tėvonija buvo tapusi karo gro- 


"* IV a. pr. Kr. kariautojas Demetrijus gavo Poliorketo (Miesto apgulėjo) pravardę, patobulinęs 
įtaisus apsuptiems miestams paimti. 


"5 Stilbonas — IV a. pr. Kr. graikų filosofas. 

biu, priešai pagrobė dukteris, tėvynė pateko svetimųjų valdžion 
ir jį parį iš aukšto klausinėjo karalius, apstotas karių nugalėtojų. 
Bet Stilbonas išplėšė iš Demetrijaus pergalę, paliudydamas, jog, 
užėmus miestą liko ne tik nenugalėtas, bet net nenukentėjęs. Mat 
tikrąsias, neįmanomas pasisavinti vertybes jis turėjo su savimi. To, 
ką priešai išgrobstė ar išbarstė, nelaikė nuosavais, o atėjusiais iš 
šalies, priklausomais nuo likimo valios dalykais. Juos mylėjo ne 
kaip savo nuosavybę. Visų iš išorės atplaukiančių gėrybių valdy- 
mas paženklintas slidumo ir nepastovumo. 


Dabar pamąstyk, ar gali vagis, šmeižikas, įžūlus kaimynas ar koks 
nors valdingas vienišas sukriošęs turtuolis nuskriausti tą, iš kurio 
nieko negalėjo išplėšti karas, priešas ir skelbiąs ypatingą mies- 
tų daužymo meną Demetrijus. Visur blizgant kardams, kariams 
sumišai plėšiant, liepsnojant gaisrams, liejantis kraujui, vykstant 
kritusio miesto gyventojų skerdynėms, drioskėjant savo dievus 
užgriūvančioms šventykloms vienas žmogus buvo ramus. Taigi 
nėra pagrindo mano pažadą laikyti akiplėšišku. Jei jis nelabai 
įtikimas, atvesiu tau laiduotoją. Mat vargu ar tiki, kad žmogui 
duota tiek patvarumo ar tokios sielos didybės. Bet štai jis žengia 
į priekį sakydamas: „Neabejok, kad žmogus gali iškilti virš viso, 
kas žmogiška, ramiai žvelgti į skausmus, nuostolius, išopėjimus, 
žaizdas, didžiulės visa ko kaitos bruzdesį, romiai pakelti sunku- 
mus, o sėkmę — saikingai. Pirmiesiems jis nepasiduoda, antrąja 
nesimėgauja, skirtingose padėtyse lieka lygiai toks pat, yra įsiti- 
kinęs, jog visa yra ne jo, išskyrus geresniąją, vidinę jo dalį. Aš esu 
čia pasiruošęs įrodyti jums štai ką: daugybės miestų griovikui va- 
dovaujant suzmenka tarano daužomos sienos, prarausus urvus ar 
slaptas duobes beregint susmunka aukšti bokštai, su iškiliausiais 
kuorais susilygina išaugęs pylimas, tačiau nerasime įstengiančių 
išjudinti gerai įtvirtintą sielą įrenginių. Aš ką tik iššliaužiau iš po 
namo griuvėsių, aplinkui šviečiant gaisrams bėgau per liepsnas 
ir kraują, nežinau, ar mano dukteris ištiko didesnė nelaimė už 
visuotinę. Aplink matydamas vien priešus aš, vienišas senis, vis 
dėlto skelbiu, kad mano turtas yra sveikas ir nepaliestas, tebelai- 

kau ir tebeturiu tai, ką turėjau. Tau nėra prasmės tikėtis, jog aš 
esu nugalėtas, o tu — laimėtojas, tai tik tavo likimas nugalėjo ma- 
no likimą. Nežinau, kur anie nepastovūs ir šeimininką keičian- 
tieji dalykai. Visa, kas man priklauso, yra ir bus su manimi. Anie 
turtuoliai prarado tėvonijas, gašlūnai — meiles bei didelės pa- 
dorumo kainos reikalavusias paleistuves, garbėtroškos — kuriją, 
forumą ir kitas viešam ydų lavinimui skirtas vietas, palūkininkai 
prarado sąskaitas, gobšuoliui keliančias klaidingą džiaugsmą dėl 
įsivaizduojamų turtų, o mano visa tebėra sveika ir neapkandžio- 
ta. Todėl klausk verkiančių, vaitojančių, nuogais kūnais ginan- 
čių pinigus nuo kardų, bėgančių nuo priešo pilnais užančiais.“ 
Taigi įsidėmėk, Serėnai, kad tobulas, žmogiškųjų ir dieviškųjų 
dorybių kupinas vyras nieko nepraranda. Jo vertybės apjuostos 
nesutrupinamais ir nenugalimais įtvirtinimais. Su jais negalima 
lyginti Babilono mūrų, pro kuriuos įsiveržė Aleksandras, vieno 
būrio paimtų Kartaginos ar Numantijos sienų, net Kapitolijaus 
ar pilies!'“ — ant jų visų liko priešo pėdsakų. Išminčiaus gynybi- 
nės užtvaros nebijo nei ugnies, nei puolimo, į jas nėra įėjimo, jos 
iškilnios, neužkariaujamos, beveik dieviškos. 


Nėra pagrindo tvirtinti, kaip esi įpratęs, kad tokio mano išmin- 
čiaus niekur nerasi. Aš tuščiai nešlovinu žmogaus prigimties ir ne- 
pradedu kurti netikro daikto didžiulio paveikslo, bet rodau ją to- 
kią, kokią suformuojame, padarome ir padarysime. Gal ji pasitai- 
ko retai, gal tik viena per daugelį amžių, nes juk nedažnai gimsta 
tai, kas didu, kas peržengia įprastumo ir kasdienybės rėmus. Antra 
vertus, bijau, kad Markas Katonas, kurį prisiminę pradėjome šį 
pokalbį, nebūtų didesnis už mano pateiktą pavyzdį. 

Pagaliau tai, kas pažeidžia, turėtų būti stipriau už tai, kas pažei- 
džiama. Niekšiškumas nėra stipresnis už dorybę. Vadinasi, iš- 
minčius negali būti pažeidžiamas. Geruosius skriausti bando tik 


"6 Aleksandras Didysis įžengė į Babiloną 331 m. pr. Kr., Publijus Kornelijus Scipionas užėmė 
Kartaginą 147 m. pr. Kr., o Ispanijos miestą Numantiją - 133 m. pr. Kr. Ant vienos Kapitolijaus 
kalno viršūnės stovėjo šventyklos, ant kitos — tvirtovė. Kapitolijus vienintelį kartą istorijoje VIII 
a. pr. Kr. buvo užimtas sabinų, IV a. pr. Kr. galai, užėmę visą miestą, tvirtovės negalėjo užimti. 

blogieji; gerieji sutaria tarpusavyje, o blogieji pražūtingi ir gerie- 
siems, ir vieni kitiems. Taigi jei tik silpnesnis gali būti pažeistas (o 
blogasis ir yra silpnesnis už gerąjį), jei geriesiems reikia bijoti tik 
kitokių nei jie skriaudos, tai išmintingo vyro skriauda neužgriūva. 
Tau jau nebereikia priminti, kad gerasis yra tik išminčius. „Bet jei 
Sokratas!!", — sako jis, — buvo pasmerktas neteisingai, tai skriau- 
da jį palietė.“ Čia turime suvokti, jog gali atsitikti taip: kažkas 
man daro skriaudą, bet ji manęs nepaliečia. Pavyzdžiui, jei kas 
nors iš mano dvaro nušvilptą daiktą padėtų mano namuose, tai 
jis būtų pavogęs, o aš nebūčiau nieko praradęs. Kai kas gali tapti 
kaltas, nors nepakenkė. Jei vyras su savo žmona guli taip, kaip su 
svetima, tai jis bus meilužis, nors ji ir nėra meilužė. Kažkas įpylė 
man nuodų, bet susimaišę su maistu jie neteko galios. Duodamas 
nuodų jis tapo nusikaltėliu, nors ir nepakenkė. Tas, kurio ginklui 
įsmigti sukliudė rūbai, vis tiek galvažudys. Jei užtenka kaltybės, 
tai visi nepasiekę tikslo nusikaltimai laikytini įvykdytais. Kai kurie 
reiškiniai yra tokie ir taip vieni su kitais santykiauja, kad vienas 
be kito gali įvykti, o kitas be antrojo — negali. Pabandysiu aiškiau 
pasakyti. Aš galiu judinti kojas nebėgdamas, bet negaliu bėgti jų 
nejudindamas. Būdamas vandenyje galiu neplaukioti, bet plau- 
kiodamas negaliu nebūti vandenyje. Mūsų aptariami dalykai yra 
tos pačios rūšies. Jei skriauda mane palietė, tai būtina, kad ji būtų 
padaryta. Jei ji padaryta, tai nebūtinai turėjo mane paliesti. Mar 
gali atsirasti šimtai skriaudą pašalinsiančių veiksnių. Kaip pakeltą 
smogti ranką koks nors atsitiktinumas gali nuleisti ir išmestą ietį 
nukreipti į šalį, taip koks nors įvykis gali nustumti į šoną bet ko- 
kias skriaudas ar įpusėjusias nutraukti. Tuomet ir padarytos jos 


nepalies. 


Be to, teisingumas negali pakęsti jokio neteisėtumo, nes priešybės 
nedera. Skriauda gali būti padaryta tik neteisėtai. Vadinasi, išmin- 
čiui negalima padaryti skriaudos. Nesistebėk, kad niekas negali jo 


nuskriausti. Padėti irgi niekas negali. Išminčiui nieko netrūksta, 


"!' Sokratas (470—399 m. pr. Kr.) - graikų filosofas. 

ką galėtų gauti dovanų. Blogas žmogus negali jam paskirti nieko, 
kas būtų verta išminčiaus. Mat jis turi turėti, ką duoti, bet juk ne- 
turi nieko, ką gavęs išminčius džiaugtųsi. Niekas negali išminčiui 
nei pakenkti, nei padėti, nes dieviškieji dalykai netrokšta būti pa- 
gelbėjami ir negali būti sužeidžiami, o išminčius juk yra dievų kai- 
mynas ir giminaitis, panašus į Dievą viskuo, išskyrus mirtingumą. 
Verždamasis ir siekdamas to, kas dangiška, tvarkinga, narsu, kas 
teka lygiai ir darniai, kas ramu, palaiminga, skirta visuotinei gero- 
vei, jam ir kitiems sveika, jis nei trokš jokių žemės gėrybių, nei dėl 
jų raudos. Kas pasiremdamas protu per žmonių nedalias žengia 
su dieviška siela, tas neturi vietos, kur jį galėtų paliesti skriauda. 
Manai, kad turiu galvoje tik žmogaus skriaudą? Likimo irgi. Susi- 
grūmęs su dorybe šis visuomet pralaimi. Jei tą aukščiausią laipsnį, 
virš kurio pikti įstatymai ir žiauriausi viešpačiai nebeturi kuo gra- 
sinti, kur likimas esti išnaudojęs savo valdžią, pasitinkame ramiai 
bei maloniai, jei žinome, jog mirtis nėra blogis, dėl to skriauda irgi 
nėra blogis, tai daug lengviau pakęsime visa kita: žalą, skausmus, 
nešlovę, vietos pakeitimą, vaikų netekimą, išsiskyrimus. Net ir visi 
iš karto išminčių apsupę nepaskandins, nekalbant jau apie tai, kad 
jo neliūdins pavienės negandos. O jei jis ramiai ištveria likimo 
skriaudas, tai juo labiau ištvers galingųjų smurtą. Mat žino, kad 
šie — likimo rankos. 


„ Taigi jis viską pakenčia lyg žvarbią žiemą ar atšiaurų klimatą, 


karštines, ligas bei kitus atsitiktinius dalykus. Nė vieno žmogaus 
išminčius labai nevertina ir negalvoja, jog kas nors veikia vadovau- 
damasis savo sprendimu, nes taip tegali daryti tik išminčius. Visų 
kitų yra ne sprendimai, o apsigavimas, pinklės, nedarnūs sielų ju- 
desiai, kuriuos išminčius priskiria prie pasitaikančių. Mar kiekvie- 
nas atsitiktinumas siautėja šalia mūsų puldamas visa, kas menka. 

Galvok ir apie tai, kad skriaudos daugiausia peno randa ten, kur 
mums užtraukiamas pavojus. Užsiundomas kaltintojas, prikišami 
nebūti nusižengimai, kurstomas galingesniųjų pyktis — tokios ir 
panašios togomis apsivilkusių vyrų galvažudystės. Dažnos ir to- 
kios skriaudos, kai iš ko nors paveržiamas pelnas ar seniai lauktas 

atlygis, kai su dideliu vargu siektas palikimas užrašomas kitam, 
kai išplėšiama pelningų namų malonė. Išminčius viso to išvengia, 
nes negyvena nei viltimi, nei baime. Pridėk tai, kad niekas nenu- 
skriaudžiamas nesujudinus sąmonės, kad žmogus sukrečiamas iki 
širdies gelmių. Bet išsiveržusio iš paklydimų, save valdančio, labai 
ramaus ir romaus vyro sąmyšis neapima. Mat jį palietusi skriauda 
ir jaudina, ir kursto, tačiau išminčius neniršta skatinamas skriau- 
dos regimybės, lygiai kaip jis nenirštų, jei skriaudos apskritai ne- 
būtų. Todėl jis toks tiesus ir linksmas, todėl nuolatos pakylėtas 
džiaugsmo. Jis nesusigūžia puolant ar aplinkybėms, ar žmonėms 
ir skriauda jam net naudinga: ja išbando save ir išmėgina dorybę. 
Meldžiu pritarti šiai minčiai ir ramiai suvokti bei išklausyti, kad 
išminčius išimamas iš skriaudos veikimo srities. Juk tuo nieko ne- 
atimama iš jūsų įžūlumo, grobuoniškiausių geismų, aklo karšta- 
galviškumo ir išdidumo. Šios laisvės išminčiui siekiama išsaugant 
visas jūsų ydas. Aš deruosi ne dėl to, kad jums nebebūtų leidžiama 
skriausti, bet kad jis visas skriaudas nublokštų į pragarmes ap- 
sigindamas kantrybe ir sielos didybe. Taip šventosiose varžybose 
dažnas nugalėjo smogiančias priešininko rankas nuvargindamas 
atkaklia kantrybe. Ir išminčių laikyk tokios rūšies žmogumi, kuris 
ilgalaike ir nuolatine mankšta pasiekė ištvermės kietybės ir gebėji- 
mo nualsinti bet kokią jėgą. 


„ Perbėgę pirmąją dalį pereikime prie antrosios. Dabar kai kuriais 


ypatingais, bet daugiausia bendrais įrodymais sutriuškinsime įžei- 
dimą. Jis mažesnis už skriaudą. Dėl jo dažniau skundžiamasi nei 
keršijama. Ir įstatymai jį laiko nevertu bausmės. Įžeidinėjimo aistrą 
kursto dėl užtraukiančio nešlovę žodžio ar poelgio susigūžiančios 
sielos menkybė. „Šiandien jis kitus priėmė, o manęs — ne.“ „Arba 
išdidžiai nusigręžia man kalbant, arba atvirai juokiasi.“ „Mane pa- 
guldė ne viduriniajame, o žemiausiame guolyje.“!'š Kaip vadinti 


"8 Romėnai vyrai valgydavo gulėdami. Aplink stalą iš trijų pusių stovėdavo trys gultai. Juose 
gulėdavo po tris žmones. Iš ketvirtosios pusės stalas nebūdavo užstatomas, idant galėtų prieiti 
pararnautojai. Žiūrint nuo neužstatytosios pusės geriausiu buvo laikomas priešais esantis gultas, 
vadintas viduriniuoju, o blogiausiu — kairėje esantis gultas, vadintas žemiausiu. 

tokias ir panašias dejones, jei ne niurgzlios sielos skundais? Juos 
taria išlepėliai ir laimingieji. Tas, kuriam gresia didesnis blogis, 
neturi laiko kreipti dėmesio į tokius niekus. Iš prigimties netvir- 
tos, moteriškos prigimtys dėl per didelio neveiklumo bei tikrosios 
skriaudos trūkumo išdyksta ir jaudinasi dėl to, kas daugiausia re- 
miasi vertinančiojo yda. Taigi įžeidimo užgautas žmogus parodo, 
kad neturi nei įžvalgumo, nei pasitikėjimo savimi. Mat jis jaučiasi 
esąs neabejotinai paniekintas. Jam įkandama kažkaip pažeminant 
susikūprinusią ir nusmukusią sielą. O išminčiaus niekas nepanie- 
kina. Jis žino savo didybę ir niekam neleidžia turėti teisių į jį. Jis 
ne nugali tuos sielos vargus, kuriuos aš pavadinčiau ne vargais, o 
nemalonumais, bet nejaučia jų. Kitos nelabystės išminčiui tren- 
kia, nors ir neparbloškia. Tai - kūno skausmas ir luošumas, drau- 
gų ar vaikų netektis, karo liepsnose degančios tėvynės nelaimė. 
Nesakau, kad jis jų nejaučia. Juk netvirtinsime, kad jo neužgauna 
akmens kietybė. Nėra dorybės, kuri nejaustų, jog ji ištveria. Kaip 
čia išeina? Kai kurie smūgiai išminčių paliečia; jis juos įveikia, gy- 
do, užgniaužia, o mažesnių ir visai nejaučia; prieš įprastus antpuo- 
lius net nepasitelkia narsos grublams iškęsti, bet arba nepastebi jų, 
arba laiko juokų darbu. 


Be to, kadangi dažniausiai įžeidinėja išdidūs, nesuvaldomi, nemo- 
kantys pakelti laimės žmonės, išminčius šiai pasipūtusiai aistrai at- 
remti turi priemonę — sielos didžiadvasiškumą, gražiausią dorybę. 
Jis perbėga per visas tokias negandas kaip per tuščius sapnų reginius 
bei nakties vaizdinius, neturinčius nei tvirtumo, nei tiesos. Be to, 
jis įsitikinęs visus esant gerokai žemiau už jį ir neišdrįstant žvelg- 
ti iš aukšto į tokį iškilumą. Žodis „įžeidimas“ yra kilęs iš žodžio 
„panieka“!?, nes čia nėra kitos skriaudos, tik paniekinimas; mat 
niekas neniekina didesnio ir geresnio už save net ir elgdamasis kaip 
niekintojas. Juk ir vaikai muša tėvams per veidą, ištaršo motinoms 
plaukus, kūdikiai apdrasko, apspjaudo ar prie saviškių nusmaukia 


drabužį, ar pasako nešvankų žodį. Ir to nevadiname įžeidimu. Ko- 


"* „Įžeidimas“ — lot. „contumelia“, „panieka — lot. „contemprus.“ 

dėl? Todėl, kad darantysis negali paniekinti. Dėl tos pačios priežas- 
ties mus linksmina šeimininkus įžeidinėjantis vergų sąmojis. Pradė- 
ję nuo šeimininko jie įžūliai užkabinėja svečius; palaidžiausią liežuvį 
turi labiausiai paniekintieji ir išjuoktieji. Kai kas perka akiplėšas 
berniukus, kursto ir lavina jų begėdiškumą, kad blevyzgotų pasi- 
rengę. Tai vadiname ne įžeidimu, o aštriu liežuviu. Kokia beprotybė 
dėl to paties tai džiaugtis, tai rūstauti ir draugo pasakymą vadinti 


piktžodžiavimu, o niekingo vergo — juokingu burnojimu! 


Kaip mes žiūrime į vaikus, taip išminčius visus — ir subrendusius, 
ir žilo plauko sulaukusius — laiko vaikais. Ar nors kiek patobu- 
lėjo tebeturintieji tuos pačius arba jau išaugusius į paklydimus 
vaiko sielos trūkumus, besiskiriantieji nuo vaikų tik kūno išvaiz- 
da ir dydžiu, bet tokie pat nepastovūs ir nepatvarūs, siekiantys 
malonumų be jokios atrankos, bailūs ir nuraminami ne prigim- 
ties, o baugų? Kiekvienas pasakys, kad jie nė per nago juodymą 
nesiskiria nuo vaikų: kaip vaikai godūs lošimo kauliukų, riešutų, 
smulkių pinigų, taip šie — aukso, sidabro, miestų; kaip vaikai 
vaizduoja magistratus, liktorius, teisėjus, taip šie rimtai žaidžia 
rinkimuose, forume, kurijoje; kaip vaikai jūros pakrantėje iš 
smėlio stato namus, taip šie užsimoję kažką didaus, kraudami 
akmenis, sienas, stogus, kūno apsaugai išrastą daiktą paverčia 
pavojumi!??. Vadinasi, jie tebėra tokie patys paaugę vaikai, tik 
paklydimas krypsta kitur ir prie didesnių užmojų. Taigi jų įžei- 
dimus išminčius pagrįstai nuleidžia juokais. Kartais jis jiems 
kaip vaikams grasina, jog bus blogai ar gaus į kailį, ir nubaudžia 
ne todėl, kad jaučiasi nuskriaustas, bet kad jie skriaudė ir kad 
liautųsi skriausti. Juk lygiai taip pat ir gyvuliai tramdomi laz- 
da; nepykstame ant jų, kad neprisileidžia raitelio, bet tvardome, 
idant skausmas įveiktų atkaklumą. Vadinasi, dabar žinosi, jog iš- 
sprendėme ir kitą mums užduodamą klausimą: kodėl išminčius 
baudžia skriaudžiančius ir įžeidinėjančius, jei tai jo nepaliečia? 
Jis ne už save keršija, bet juos taiso. 


'* I a. po Kr. apie milijoną gyventojų turinčioje Romoje namai dažnai sugriūdavo, nes būdavo 
sugrūdami, statomi paskubomis, be to, turėjo įtakos ir seisminiai procesai. 

XIII. Kaip čia išeina, kodėl netiki išminčių turint tokią sielos ištvermę, 


nors gali pastebėti kitus ją turint dėl kitų priežasčių? Koks gydyto- 
jas pyksta ant pamišėlio? Kas blogai pakreipia piktus karščiuojančio 
žmogaus, kuriam užginta duoti šalto vandens, žodžius? Išminčiaus 
jausmai visų atžvilgiu tokie kaip gydytojo ligonių atžvilgiu. Pastarasis 
nemano, kad jo orumą žemina gėdingųjų dalių čiupinėjimas, jei rei- 
kia gydyti, išmatų ir šlapimo apžiūrinėjimas ar įnirtusių pakvaišėlių 
plūdimai. Išminčius žino, jog visi šie žmonės, kaip sveiki vaikštantys 
su paprastomis ar purpuru apvedžiotomis togomis, tik apsimeta ne- 
są sergantys ir žvelgia į juos kaip į nesusivaldančius ligonius. Jis ne- 
susierzins, jei jie sirgdami stačiokiškiau elgsis su gydytoju. Kaip gar- 
bingas jų tarnybas laiko bato purvo nevertomis, taip ir jų nepagarbų 
elgesį. Kaip nesipūs, jei jį garbins elgeta, kaip nelaikys įžeidimu, jei 
paskutinis prastuomenės žmogelis pasveikintas neatsakys, taip nieko 
blogo neįtars, jei daugelis turtuolių į jį žvelgs iš aukšto. Juk jis žino, 
kad jie niekuo nesiskiria nuo elgetos ir net yra už jį labiau apgailė- 
tini: elgetai mažai tetrūksta, o šiems — labai daug. Antra vertus, jis 
neįsižeis, jei medų karalius ar Azijos Atalas!?! išdidžiu veidu tylomis 
praeis pro jį nekreipdami dėmesio į pasveikinimą. Išminčius žino, 
kad jo būklei nereikia pavydėti, kaip ir tam, kuriam teko tramdyti 
didelės šeimynos ligonius ir pakvaišėlius. 

Ar man niršti, kad susitikęs manęs vardu nepavadino kuris nors iš 
niekšų, prie Kastoro šventyklos'*? perkančių ir parduodančių lais- 
vės neturinčius, prigrūdusių prekyvietę prasčiausių vergų? Manau, 
kad ne. Juk ką gera turi žmogus, kurio valdžioje vien pašlemėkai? 
Taigi kaip išminčius nepaisys šio nenaudėlio žmoniškumo ar ne- 
žmoniškumo, taip ir karaliaus. „Tavo valdžioje partai, medai ir 
baktrai'?3, bet juos išlaikai baime, bet dėl jų nepaleidi iš rankų lan- 
ko, bet jie - kokčiausi priešai, bet jie —- parsidavėliai, bet jie vaikosi 
naujo valdovo.“ Vadinasi, niekieno įžeidimas jo nesujaudins. Visi 
jie tarpusavyje skiriasi, bet išminčius dėl vienodo kvailumo laiko 
lygiais. Sykį nusileidęs iki jaudinimosi dėl skriaudos ar įžeidimo, 
5i Analai valdė Mažosios Azijos valstybę Dergainą, 

!* Turimi galvoje vergų pirkliai, prekiavusieji prie Kastoro šventyklos prasidedančioje garvėje. 


1 Mažosios Azijos pusiasalio tautos. 

niekada nebegalės neturėti rūpesčių. O juk rūpesčių neturėjimas 
yra ypatingasis išminčiaus gėris. Jis saugosis, kad vertindamas jam 
skirtą įžeidimą tuo nesuteiktų garbės įžeidėjui. Mat liūdintis dėl 
įžeidimo žmogus paprastai džiugina įžeidėją. 


Esama bepročių, įsitikinusių, jog paniekinti gali ir moteris. Ar 
svarbu, kurią jie turi galvoje, kiek lektikarijų'** laikančią, kokia 
našta sveria jos ausis, kokio platumo jos kėdė? Jei neišsimoks- 
linusi ir smarkiai neišsilavinusi, tai ji - neprotingas gyvis, žiau- 
rus, nesuvaldąs geismų. Kai kurie liūdi įžeisti kirpėjo ir panieki- 
nimu vadina nesukalbamą durininką, išdidų nomenklatorių!*?, 
užrietusį nosį kambarinį. Reikėtų sprogti iš juoko, džiūgauti iš 
visos širdies iš svetimų paklydimų sąmyšio stebint savąją ramy- 
bę. „Tai kaip čia išeina? Ar išminčius neis prie atkaklaus duri- 
ninko sergimų durų?“ Jei būtinai reikės, pabandys. Kad ir kas 
jis būtų, prisijaukins kaip piktam šuniui numesdamas kaulą, 
nenusimins darydamas išlaidų slenksčiui peržengti; galvos, jog 
ir ant kai kurių tiltų reikia mokėti už perėjimą. Įteiks dovanų 
ir pasveikinimus tvarkančiam vergui, kad ir kas jis būtų; mat 
žino, jog parsidavėliai nuperkami variu. Menkasielis tas, kuris 
pučiasi laisvai atsikirtęs durininkui, sulaužo jo rykštę, prieina 
prie šeimininko ir reikalauja išplakti. Grumdamasis įsigyja prie- 
šininką ir siekdamas įveikti susilygina su juo. „O ką darys ap- 
kultas išminčius?“ Tą patį, kaip ir gavęs per veidą Katonas. Jis 
neužsidegė, nekeršijo už skriaudą, net neatleido, o paneigė ją'*. 
Didesnę sielą parodė, nepripažindamas, negu kad būtų dova- 
nojęs. Daugiau su tuo negaišime. Kas nežino, kad nė vienas 
iš blogiu ar gėriu laikomų dalykų išminčiui neatrodo toks pat 
kaip visiems?! Jis neatsižvelgia, kad žmonės kai ką laiko bjauras- 
timi ar vargu, neina ten, kur minia, bet kaip žvaigždynai skrieja 


14 Lektikos (neštuvų) nešėjai. 
' Nomenklatorius — svečių vardus šeimininkui primenantis, kviestinių pierų dalyvių sąrašus 
sudarinėjantis, rytinio pasveikinimo ceremonijai vadovaujantis vergas. 


126 Traktate „Apie pyktį“ (II. 32) Seneka pasakoja, kad Katonas Vyresnysis, kuriam kažkoks 


apsirikęs pilietis pirtyje skėlė antausį, atsiprašinėjančiam atsakė neprisimenąs tokio daikto. 

priešinga pasauliui kryptimi, taip jis žengia, prieštaraudamas 
visuotinei nuomonei. 


Taigi liaukitės klausinėti: „Ar išminčiaus nepalies skriauda, jei 
bus žudomas, jei bus išdurta akis? Ar jo nepalies įžeidinėjimai, 
jei bus genamas per forumą nešvankaus plūdimo? Jei karaliaus 
puotoje bus liepta gulėti prasčiausioje vietoje ir valgyti su gėdin- 
giausioms pareigoms paskirtais vergais? Jei bus verčiamas pakelti 
dar kokius nors kitokius tauriam dorovingumui nepriimtinus 
sunkumus?“ Visi šie dalykai, nepaisant jų skaičiaus ar didumo, 
bus tokios pat prigimties. Jei jo nepalies maži, tai didesni tuo 
labiau neužkliudys; jei nepalies keletas, tai daugybė tuo labiau 
neužgaus. Apie didžią sielą sprendžiate remdamiesi savo silpnu- 
mu. Galvodami, kiek galite iškęsti, išminčiaus kantrybei ribą 
užbrėžiate truputį aukščiau. Bet juk jį, neturintį su jumis nieko 
bendra, tobulybė padėjo visiškai kitokių matų pasaulyje. Klausk 
apie nuožmumus ir nepakeliamus atšiaurumus, apie siaubingas 
girdėti ir matyti baisybes. Jo neužgrius jų pulkas; kaip priešinsis 
vienai, taip ir visoms. Kas sako, jog išminčiui tai pakeliama, o 
tai nepakeliama ir jo sielos didybę apibrėžia tam tikromis ribo- 
mis, blogai daro. Likimas mus nugali, jei mes nenugalime jo 
viso. Nemanyk, jog tai — stoikų ištvermė. Epikūras!*', kurį pa- 
siimate savo ištižimo globėju ir manote, kad jis moko švelnu- 
mo, tinginystės ir malonumų kelio, sako: „Retai likimas trukdo 
išminčiui.“ Jis prabilo beveik kaip vyras! O tu kalbėk narsiau 
ir likimą apskritai pašalink iš kelio! Išminčiaus namai ankšti, ne- 
išpuoselėti, be klegesio, be puošmenų, nesaugomi parsidavėlišku 
išdidumu paskirstančių minią durininkų, bet per šį tuščią, be 
vartininko slenkstį likimas neperžengia. Jis žino, kad jam nėra 
vietos ten, kur niekas nuo jo nepriklauso. 


XVI. Jei net kūnui labai atlaidavęs Epikūras pakyla prieš skriaudas, ko- 


dėl tai gali atrodyti neįtikima ar viršijant žmogaus prigimties matą 


* Epikūras (342-271 m. pr. Kr.) - graikų filosofas. 

mums? Jis sako, jog skriaudos išminčiui pakeliamos, mes — kad 
skriaudų nėra. Nėra pagrindo tvirtinti tai prieštaraujant prigim- 
čiai. Neneigiame, kad nėra jauku būti plakamam, stumdomam, 
neturėti kokios nors kūno dalies, tačiau neigiame, kad tai yra 
skriaudos. Ne skausmo pojūtį atimame, bet skriaudos vardą, ku- 
rio negalima prisiimti esant sveikai dorybei. Pažiūrėsime, katras 
teisingiau kalba. Abu pritaria skriaudos paniekai. Klausi, kuo jie 
skiriasi? Kaip du narsiausi gladiatoriai: vienas užspaudžia žaizdą 
ir stovi, antras nepaisydamas šaukiančių žiūrovų rodo, kad nie- 
ko neatsitiko ir neleidžia nutraukti kovos. Skiriamės tik trupučiu. 
Dėl esmės, dėl to, kas jums svarbiausia, abeji išminties skelbėjai 
sutaria ragindami niekinti skriaudas ir įžeidimus. Pastaruosius aš 
pavadinčiau skriaudų šešėliais ir įtarinėjimais. Jiems atmesti ne 
išmintingo vyro reikia, o tik sugebančio galvoti, idant galėtų pasa- 
kyti sau: „Ar pelnytai man tai atsitinka, ar nepelnytai? Jei pelnytai, 
tai nėra įžeidimas, tai teisinga, o jei nepelnytai, tegu rausta tie, 
kurie elgiasi neteisėtai.“ O kas yra tai, kas vadinama įžeidimu? 
Anas pasišaipė iš mano minkštagalviškumo, aklinėjimo, kreivų 
blauzdų, menko stoto. Koks čia įžeidimas? Tai ir be žodžių aišku. 
Vieno žmogaus akivaizdoje juokiamės dėl kokio nors pasakymo, 
o daugelio akivaizdoje — piktinamės, kitiems neleidžiame laisvai 
kalbėti to, ką įpratome sakyti patys sau. Saikingais juokavimais 
džiaugiamės, dėl nesaikingų pykstame. 


Chrizipas'“* pasakoja, jog vienas žmogus piktinosi, kažkieno pra- 
vardžiuojamas jūrų avinu. Senate matėme verkšlenant Ovidi- 
jaus Nazono!*? žentą Fidą Kornelijų, kai Korbulonas jį pavadi- 
no nupeštu stručiakupranugariu. Prieš kitus dorovę ir gyvenimą 
juodinančius piktus žodžius jis tvirtai atsilaikė, o nuo šio, tokio 
absurdiško, pabiro ašaros, — kai protas apleidžia, sielos tampa vi- 
siškai bejėgės. Ko nirštame kam nors mėgdžiojant mūsų kalbėse- 
ną, eigastį, parodant mūsų kūno ar kalbos ydą? Tarytum kitam 


““* Chrizipas (280—204 m. pr. Kr.) - graikų filosofas. 
*? Publijus Ovidijus Nazonas (43 m. pr. Kr.-18 m. po Kr.) — romėnų poetas. 

mėgdžiojant viskas labiau išryškėja negu mums darant! Kai kas 
nenoromis klauso esąs senas, žilas ar dar kitoks, ko paprastai linki- 
ma sulaukti. Kai ką pribloškia pravardžiavimas skurdžiumi, nors 
slapčia žmogus sau priekaištauja dėl to paties. Akiplėšoms ir pa- 
šaipūnams nebeliks medžiagos, jei ja pasinaudosi pirmas. Niekas 
nesijuokia iš besijuokiančio iš savęs. Prisimenama, jog Vatinijus, 
pajuokai ir neapykantai gimęs žmogus, buvo dantingas ir dailiais 
sąmojais besišvaistąs aštrialiežuvis. Jis smarkiai tyčiojosi iš savo 


0. Taip išvengė nedraugų, kurių turėjo 


kojų ir perkirstos gerklės 
daugiau negu ligų, pirmiausia Cicerono'?!, sąmojo. Jei dėl nenu- 
lūžtančio liežuvio šitai įstengė tas, kurį nuolatiniai kivirčai atpra- 
tino gėdytis, kodėl negalėtų tas, kuris pasiekė tam tikros tobulybės 
užsiiminėdamas laisvaisiais mokslais ir išminties ugdymu? Pridurk 
dar tai, jog įžeidimo malonumo atėmimas iš įžeidėjo yra keršto 
rūšis. Tokiu atveju šie iššieptadančiai sako: „Ak, vargeli! Manau, 
jis nesuvokė.“ Įžeidimo vaisius yra jį kenčiančio jausmas ir pasi- 
piktinimas. Antra vertus, kada nors atsiradęs lygiai toks kaip jis 
atkeršys ir už tave. 


Tarp kitų gausių Gajaus Cezario?“ ydų buvo ir įžeidinėjimas. Jį 
apimdavo stebėtinas noras visiems smogti kokia nors pastaba, 
nors pats teikė juokui parankiausios medžiagos: nepaprastai bjau- 
rus blyškumas liudijo pakvaišimą, nepaprastai žiaurios, tarytum 
po senės kakta pasislėpusios akys, nepaprastai šlykšti, nupiepusiais 
plaukais styrinti išplikusi galva. Dar pridėk šeriais apaugusį spran- 
dą, plonutėles blauzdas, milžiniškas pėdas. Jei panorėčiau išpasa- 
koti visus jo įžeidimus tėvams, seneliams, visų luomų žmonėms, 
būtų pasaka be galo. Paminėsiu tik tai, kas jį pražudė. Tarp jo 
artimiausių draugų buvo Aziatikas Valerijus, vargu ar įstengsiantis 
ramiai pakęsti įžeidimą rūstuolis. Puotoje, tai yra susirinkime, Ga- 
jus jam garsiai svieste sviedė, kokia lovoje jo žmona. Gerieji die- 


"9 Publijus Vacinijus - I a. pr. Kr. romėnų politikas. 
"* Markas Tulijus Ciceronas (106—43 m. pr. Kr.) - romėnų politikas, oratorius, rašytojas. 


Turimas galvoje imperatorius Kaligula. 

vai! Vyras tai girdi, princepsas?? žino, pasileidimas taip išsikerojęs, 
kad neminėsime to, kad buvusiam konsului, neminėsime to, kad 
draugui, pasakysime tik, kad sutuoktiniui princepsas pasakoja sa- 
vo svetimoteriavimą ir pažeminimą! Su karių tribūnu Cherėja“?“ 
buvo visiškai kitaip. Tvirtos rankos vyras kalbėjo silpnu balsu ir 
nežinodamas galėjai į jį žvelgti iš aukšto. Jam klausiant slaptažo- 
džio Gajus skirdavo „Venera“ arba „Priapas“ vis kitaip ir kitaip 
priekaištaudamas dėl kariškiui netinkamo švelnumo. O pats juk 
vilkėjo peršviečiamą tuniką, avėjo sandalais, dabinosi auksu"??. 
Taip ir privertė jį panaudoti kardą, kad nebereikėtų klausti slap- 
tažodžio: Cherėja pirmas iš sąmokslininkų pakėlė ranką, jis vie- 
nu smūgiu perkirto kaklą. Paskui susmigo daugybės keršytojų už 
bendras ar asmenines skriaudas kalavijai, bet pirmasis buvo ma- 
žiausiai tikėtinas vyras. 

Antra vertus, tas pats Gajus viską laikė įžeidimais kaip ir kiti 
trokštantys užsipuldinėti, bet patys nepajėgiantys to pakęsti už- 
gauliotojai. Buvo supykęs ant Herenijaus Makro, kad tas pasvei- 
kino jį Gajumi, nepaliko nenubaudęs pirmojo trijarijų"?* būrio 
šimtininko, ištarusio Kaligulos"?? vardą. Juk jis buvo gimęs karo 
stovykloje ir paprastai vadinamas legionų sūnumi. Šiuo vardu 
kariai išreiškė jam savo prieraišumą, bet apsiavęs koturnais'?š 
Kaligulą jau laikė plūdimosi ir keiksmo žodžiu. Taigi net jei mes 
maloningai paliksime neatkeršiję, šis pavyzdys bus paguoda, kad 
atsiras kam nubausti akiplėšą, pasipūtėlį, skriaudiką. Mat šios 
ydos niekada neapsiriboja vienu žmogumi ir vienu įžeidimu. 


93 Princepsas — pirmais senatorių sąrašo vyras. Kadangi imperijos laikais pirmasis būdavo įrašomas 
imperatorius, tai jis dažniau vadintas ne imperatoriumi, bet princepsu. 

* Gajus Kasijus Cherėja buvo asmeninės imperatoriaus gvardijos vadas. 

> Įvairios formos sandalus romėnai avėdavo tik namuose, jų avėjimas viešose vietose laikytas 
išlepimo ženklu. Tokie par ženklai buvo plonos medžiagos tunika ir aukso papuošalai. 

"6 Trijarijai - labiausiai patyrę kariai. Jie stovėdavo trečioje kautynių eilėje ir būdavo siunčiami į 
mūšį tik jam susiklosčius nepalankiai. 

* Romėnų armijų prie Reino karvedžio Germaniko sūnus Gajus augo karo stovykloje ir avėjo 
tokio par dizaino batus (lot. „caliga“) kaip ir kareiviai. Jie mylėjo vado sūnų ir praminė mažybine 


forma Kaligula. 


"* Koturnai — storapadis, žmogų paaukštinantis graikų tragedijų aktorių apavas. Čia metafora: 
apsiavęs koturnais — aukštos padėties, iš aukšto į kitus žvelgiąs žmogus. 

Pažvelkime į tuos, kurių kantrybę giriame, į Sokratą. Komedijų 
rašytojų viešai į jį nukreiptą karčią pašaipą sutiko taikiai juok- 
damasis, kaip ir paplavomis apipiltas žmonos Ksantipės. Antis- 
tenui'?? buvo prikišta, kad jo motina — barbarė trakė. Jis atsakė, 
kad ir Dievų Motina frigė. 


Nereikia bartis ir kivirčytis. Turime tolyn nešti kudašių, kad ir ką 
tie tuščiagalviai darytų (o tai daryti gali tik tuščiagalviai), reikia 
nekreipti dėmesio. Ir minios pagarbą, ir skriaudą laikykime vienu 
kaišteliu kaištomis. Pirmąja nesidžiaukime, dėl antrosios nesiel- 
vartaukime. Priešingu atveju baisiai bijodami būti įžeisti ar šlykš- 
tėdamiesi tuo apleisime būtinus ir visuomeninių, ir asmeninių 
pareigų reikalus, kartais gal nepaprastai svarbius, nes moteriškas 
nerimas mus smaugs, priešindamasis norui išgirsti. Supykę ant ga- 
lingesniųjų, paleidę nesivaldymo vadžias kai kada atskleisime šią 
aistrą. Klystame manydami, jog laisvė — jokio kančios patyrimo 
neturinti būsena. Laisvė yra sielos pakėlimas virš skriaudų, pada- 
rymas jos savastimi, idant vien iš jos ateitų džiaugsmai, pašalini- 
mas iš savęs išorės dalykų, idant nereikėtų gyventi nerimaujant, 
bijant visų juoko, visų liežuvių. 

Kas gi yra tas, kuris negalėtų tavęs užgauti, jei kiekvienas gali? 
Tačiau išminčius ir išminties siekėjas naudosis skirtingais vais- 
tais. Netobuliems ir į visuotinę nuomonę dar besidairantiems 
žmonėms reikia numatyti, kad teks būti skriaudų ir įžeidimų 
sūkuryje. To laukiant viskas eisis lengviau. Kuo žmogus garbin- 
gesnis kilme, šlove, tėvonijos turtais, tuo narsiau turi elgtis ne- 
pamiršdamas, jog pirmojoje kautynių eilėje stovi senieji luomai. 
Įžeidimus, plūdimus, gero vardo suteršimą ir kitokią negarbę 
tegu pakenčia kaip priešų riksmą ir toliau krintančias ietis, kaip 
į šalmą pokšinčius, bet nesužeidžiančius akmenis. Skriaudas te- 
gu ištveria kaip žaizdas: vienos sugadino ginklus, kitos pervėrė 
krūtinę, bet jis neparblokštas, net nesustodamas tegu žengia to- 
liau. Net jei priešiška jėga prispaus ar prislėgs, gėda atsitraukti. 


* Antistenas (444—366 m. pr. Kr.) - graikų filosofas. 

Saugok gimties paskirtą vietą. Klausi, kokia tai vieta? Vyro. Iš- 
minčiui skirta kitokia, šiai priešinga pagalba. Mat jūs kaunatės, 
o jis jau yra nugalėjęs. Nesipriešinkite savo turtui ir kol ateisite 
į tiesą, puoselėkite sielose šią viltį, noriai sutikite gėrį, padėkite 
sau įsitikinimu ir tikėjimu. Žmonių giminės valstybei reikia, kad 
būtų kažkas nenugalima, kad būtų koks nors vyras, į kurį liki- 
mas neturėtų jokių teisių. 


PAGUODOS ŽODIS MOTINAI 
HELVIJAI!*? 


„ Geroji mama, dažnai apimdavo veržlus polėkis tave paguosti, 
dažnai jį užgniauždavau. Daug kas skatino išdrįsti. Pirmiausia 
atrodė, jog pašalinsiu skaudulius, bent tam sykiui nušluostyda- 
mas tavo ašaras, net jei nepavyktų pasiekti, kad jos suvis nustotų 
byrėjusios. Antra, neabejojau turėsiąs daugiau įtakos tau padrą- 
sinti, pirma būdamas pakilęs pats. Be to, būgštavau, kad mano 
įveiktas likimas neįveiktų ko nors iš mūsiškių. Taigi, uždėjęs ran- 
ką ant savo opos, šiaip taip bandžiau šliaužti aprišti jūsų žaizdų. 
Tačiau mano užmojus sulaikydavo kitos mintys. Supratau, jog 
nereikia liesti neseniai įsisiautėjusio tavo sielvarto, idant paguo- 
dos žodžiai jo dar smarkiau nepakurstytų ir neuždegtų, - juk ir 
negaluojant smarkiai pakenkia per ankstyvas gydymas. Laukiau, 
kol jis pats palauš savo galią ir laiko suminkštintas, pasidaręs pa- 
kantesnis vaistams, leisis palytėti ir apčiuopti. Be to, peržiūrėjęs 
visus žymiausius veikalus, skirtus sumažinti ar pažaboti širdgė- 
lai, neradau nė vieno pavyzdžio, kur guostų pats apverkiamasis. 
Svyravau dėl to neįprasto dalyko, baimindamasis, kad išeis ne 
paguoda, o žaizdojimas. Tarytum iš laidotuvių laužo pakylan- 
čiam guosti saviškių žmogui reikėjo naujų, neįprastų ir nekas- 
dieniškų užuojautos žodžių. Pats milžiniškas besaikis skausmas 
turėtų juos plėšte išplėšti, tačiau dažnai jis net neleidžia pra- 
bilti. Šiaip ar taip, pabandysiu visas viltis sudėdamas ne į savo 
gabumus, o į tai, kad pats guodėjas galiu būti veiksmingiausia 
paguoda. Nors širdperša visuomet yra atkakli, tikiuosi, jog leisi 
man, kuriam leisdavai viską, pasiekti, kad laikytumeisi mano 
nustatyto graužaties saiko. 


“*" Senekos motina. 

„ Žiūrėk, kiek pasitikėjimo įgyju dėl tavo maloningumo: neabejoju 


būsiąs galingesnis nei tavasis sielvartas, už kurį nelaimingiesiems 
nėra nieko galingesnio. Susigrumsiu su juo ne iš karto. Pirmiau 
pristosiu prie jo ir siundysiu: apnuoginsiu ir atversiu užsitrauku- 
sias žaizdas. Kas nors gal pasakys: „Kokia čia guodimo rūšis, kai 
primenamos atmintyje jau blėstančios nelaimės, kai vieną negan- 
dą vargiai pakelianti siela verčiama matyti visas kančias?“ Bet tegul 
jis pagalvoja, jog pragaištinga, vaistų nepaisanti negalia dažniau- 
siai gydoma šiurpiomis priemonėmis. Taigi priminsiu visas šird- 
gėlas, visus gedulus, tai bus ne švelnus gydymas, o deginimas ir 
pjaustymas. Ką tuo pasieksiu? Ištisai randuoto kūno siela susigės, 
kad nugalėjusi tiek skausmų vargiai pakelia vieną žaizdą. Taigi te- 
gul toliau verkia ir vaitoja ilgos laimės išpaikintieji ir išlepintieji, 
tegul jie sugniūžta nuo menkiausio skriaudos krustelėjimo, o visą 
gyvenimą vargusieji tegu nuolatos pakels sunkumus atkakliai ir 
ištvermingai. Nedalia turi vieną gerą ypatybę: be paliovos kamuo- 
jamus žmones ji galop užgrūdina. Likimas be atvangos smarkiai 
gildė tau širdį. Net gimimo valanda nebuvo išimtis: vos gimusi, 
netekai motinos, netgi tiksliau, — gimdama, ir atėjai į gyvenimą 
lyg pamestinukė. Augino pamotė, kurią tu tikros dukters nuolan- 
kumu ir pagarba privertei tapti motina, tačiau niekam pamotės 
gerumas nekainavo taip brangiai. Nepaprastai švelnus dėdė, pui- 
kus ir narsus žmogus, mirė tuomet, kai kaip tik laukei atvyks- 
tančio. Idant pavieniui išsklaidęs jėgas neprarastų šėlsmo, likimas 
nepraėjus nė trisdešimčiai dienų privertė palaidoti brangų vyrą!“!, 
su kuriuo turėjai tris vaikus. Pas gedinčią dėdės atėjo žinia apie 
naują gedulą, vaikų tuomet nebuvo šalia, tarytum tyčia nelaimės 
užgriuvo kartu, kad sielvartaudama neturėtum į ką atsiremti. Ne- 
kalbu apie daugybę pavojų, daugybę baugesių, kuriuos iškentei be 
perstojo puolančius. Ką tik glaudusi glėbyje tris anūkus, turėjai 
glausti jų pelenus. Praėjus dvidešimčiai dienų po to, kai palaidojai 
mano sūnų, mirusį ant tavo rankų ir tavo pabučiuotą, išgirdai, jog 
neganda pasigrobė mane. Tau betrūko tik šito: gedėti gyvųjų. 


"*! Helvijos vyras, autoriaus tėvas Lucijus Anėjus Seneka (55 m. pr. Kr.-40 m. po Kr.) — raitelių 
luomo vyras, rašytojas, retorikos teoretikas ir praktikas. 

Sutinku, kad paskutinė žaizda sunkiausia iš visų, kada nors atsi- 
vėrusių tavo kūne. Ji ne odos paviršių įdrėskė, o įsiskverbė giliai į 
širdį. Lengvai sužeisti naujokai rėkia ir labiau bijo gydytojo rankų 
negu priešo kardo, o kiaurai subadyti veteranai kantriai nedejuo- 
dami leidžia gydyti savo kūną tarsi svetimą. Taip ir tu dabar turi 
narsiai klausytis sveikatą suteiksiančių mano žodžių. Neaimanuok, 
nevaitok, neliek sielvarto kaip nors kitaip moteriškai dejuodama; 
šitiek tavo negandų buvo veltui, jei dar neišmokai būti nelaimin- 
ga. Ar aš pasielgiau neatsargiai? Nenuslėpiau nė vienos tavo bėdos, 
bet visas sukrovęs į krūvą padėjau priešais. 


„ Dariau tai drąsiai, mat nusprendžiau ne aprašyti tavo sielvartą, o 


nugalėti. Nugalėsiu, manau, iš pradžių parodydamas, kad aš ne- 
jaučiu nieko, dėl ko galėčiau būti pavadintas vargšu, ir juo labiau 
nieko, dėl ko galėčiau padaryti vargšais savo artimuosius. Paskui 
pereisiu prie tavęs ir įrodysiu, jog nuo manęs priklausantis ta- 
vo likimas nėra sunkus. Pradėsiu nuo to, kad tavo meilė trokšta 
girdėti, jog man nėra nieko bloga. Jei tik įstengsiu, tai kaip ant 
delno padėjęs parodysiu mane slegiančias aplinkybes nesant ne- 
pakeliamas. Net ir tavęs neįtikinęs, vis tiek didžiuosiuosi, kad esu 
laimingas tarp negerovių, paprastai žmones padarančių vargšais. 
Netikėk, ką kalba apie mane kiti. Kad dėl neteisingų nuomonių 
nesusipainiotumei, aš pats pranešu, jog nesu vargšas. O idant bū- 
tumei ramesnė, pridursiu: aš net negaliu tapti vargšas. 


Gimstant iškelta sąlyga yra gera, tik vėliau jos kartais atsisakome. 
Daiktų prigimtis taip nustatė, kad geram gyvenimui nedaug te- 
reikia, kiekvienas gali pasidaryti laimingas. Išoriniai dalykai ne- 
svarbu, nei vienu, nei kitu atveju jie neturi didelės reikšmės: nei 
sėkmė išminčių pakelia aukštyn, nei nedalia nutupdo. Juk jis dar- 
bavosi, idant į save daugiau sudėtų, idant iš savęs semtųsi džiaugs- 
mo. Kaip čia išeina? Ar aš teigiu esąs išminčius? Jokiu būdu ne. 
Jei norėčiau juo skelbtis, tai tvirtinčiau ne tik nesąs vargšas, bet 
iš visų laimingiausias, panašus į Dievą. Dabar aš tik atsidaviau 
išmintingiems vyrams (o to užtenka sušvelninti visiems vargams): 


102 


Vl. 


SENEKA. Apie tai, kas svarbiausia. Pašnekesiai 


dar neįstengdamas sau padėti, atbėgau į stovyklą tų, kurie lengvai 
gali apsiginti patys ir apsaugoti savuosius. Jie liepė man nuolatos 
budėti lyg sargybiniui ir visus likimo puolimus numatyti gerokai 
prieš užgriūnant. Likimas sunkus tik tiems, kuriems yra netikėtas, 
o laukusieji lengvai atlaiko jo smūgius. Juk ir priešų pasirodymas 
pribloškia nesitikinčius, o pasiruošusieji karui, dar prieš karą tin- 
kamai viską sutvarkę, lengvai atremia pirmąjį, sumaištingiausiąjį 
smūgį. Aš niekuomet nepasiklioviau likimu, net tada, kai taikin- 
gai elgėsi. Visa, ką jis maloningai teikė (pinigus, garbingas par- 
eigas, šlovę) dėjau į tokią vietą, iš kurios galėtų pasiimti, manęs 
nejudindamas. Pats buvau nuo jos toli, taigi jis viską nusinešė, o 
ne išplėšė. Priešiškas likimas atima tik iš to, ką apgauna sėkmė. 
Tie, kurie pamilo jo dovanas kaip savo amžiną turtą, kurie norėjo, 
kad žmonės jais dėl to žavėtųsi, parpuolę liūdi, kai tie klaidinantys 
ir nepastovūs žaislai palieka jų tuščias vaikiškas sielas, nepažįstan- 
čias jokio tvirto malonumo. O tas, kas dangaus ragu nerėžė dėl 
sėkmingos padėties, ir jai pasikeitus nesugniūžta. Ir prieš vieną, ir 
prieš kitą būklę laiko atsukęs nenugalėtą, jau išbandytos tvirtybės 
sielą. Sėkmėje pasitikrino, kiek jėgų turėtų prieš nesėkmę. Tai- 
gi aš visuomet buvau įsitikinęs, kad visų trokštamuose dalykuo- 
se nėra tikrojo gėrio, tik pasipūtimo ir apgaulės dažais padengta 
tuštybė, visiškai nepanaši į išorinį sluoksnį. Dabar ir nelaimėmis 
vadinamuose reiškiniuose nematau nieko taip siaubinga ir kieta, 
kaip grasina visuotinė nuomonė. Mat pats žodis dėl tam tikro įsi- 
tikinimo ir sutarimo jau žeidžia ausis ir smogia kaip liūdesys ar 
prakeikimas, nes taip yra nusprendusi tauta, tačiau išminčiai ne- 
pripažįsta didesnės dalies tautos nutarimų. 


Taigi atmetę pirmajam įspūdžiui pasiduodančios minios nuomo- 
nę pažiūrėkime, kas yra tremtis. Tai — vietos pakeitimas. Nenorė- 
damas pasirodyti mažinąs jos galybę ir menkinąs blogąsias puses, 
pripažįstu, kad tą vietos pakeitimą lydi šios negerovės: skurdas, 
nešlovė, panieka. Su jomis susikausiu vėliau, šiuo kartu pirmiau- 
sia noriu pažvelgti, kokios papjūties teikia pats vietos pakeitimas. 


„Nepakeliama gyventi ne tėvynėje.“ Nagi, užmesk akį į knibždė- 

lyną, kuriam vos užtenka milžiniško miesto namų“? — didžioji 
šios minios dalis gyvena ne tėvynėje. Žmonės suplaukė iš mu- 
nicipijų ir kolonijų!“?, pagaliau — iš viso pasaulio. Vienus atvedė 
garbės troškimas, kitus — valstybės pareigos, trečius — pasiuntinių 
priedermės, ketvirtus — patogios ir ydomis pertvinkusios vietos 
ieškantis prabangos siekimas, penktus — mokslų troškimas, šeš- 
tus — reginiai. Kai kuriuos pritraukė draugystė, kai kuriuos — pla- 
tesnė dirva parodyti savo sugebėjimus, kai kurie atnešė parduoti 
grožį, kai kurie — iškalbą. Visokiausio plauko žmonės suplaukė į šį 
miestą, didžiai vertinantį ir dorybes, ir ydas. Liepk juos pašaukti iš 
eilės ir kiekvieno paklausk, iš kur kilęs; pamatysi, jog didesnė dalis 
palikę savo kraštą atvyko į didžiausią ir gražiausią miestą, tačiau — 
ne savo. Paskui išeik iš šio, taip sakant, bendro miesto, apeik ki- 
tus, kiekviename rasi daug svetimų gyventojų. Nuo tų, į kuriuos 
daugumą pritraukia žavios vietos ir srities patogybės, pereik prie 
dykrų ir atšiaurių salų Scijato, Serifo, Gijaro ir Kosuros!“* — visur 
rasi savanorių tremtinių, gyvenančių ten, nes jiems patinka. Ar yra 
kur nuogesnė ir statesnė už šią uolą, ant kurios dabar esu?!“? Ar 
yra labiau stokojanti maisto? Ar yra nesvetingesnė? Siaubingesnio 
kraštovaizdžio? Žvarbesnių orų? Tačiau ir čia svetimšalių daugiau 
negu čiabuvių. Taigi pakeisti vietą visai nėra sunku, jei net šis kraš- 
tas kai kuriuos iškvietė iš tėvynės. Žinau vyrų, teigiančių, jog sie- 
lose glūdi įgimtas raginimas pakeisti namus, perkelti būstą. Mat 
žmogui esąs duotas judrus ir neramus vidus: jis nerimsta savyje, 
trykšta į šalis, kreipia mintis į visa, kas pažįstama ir nepažįstama, 
klaidžioja, nepakenčia ramybės, džiaugiasi naujovėmis. Tuo nesi- 
stebėsi, pažvelgusi į jo atsiradimą. Jis nėra nukrėstas iš žemiško ir 
sunkaus kūno, jis nusileido iš dangiškos dvasios, o dangaus kūnų 
gimtis visuomet juda, bėga, žaibiškai skrieja. Pažvelk į pasauliui 


42 Turima omenyje Roma. Senekos laikais joje gyveno apie milijoną gyventojų. 


43 Municipijus - romėnų užkariautas miestas, turintis finansinių, karinių ir kitokių įsipareigojimų 
Romai. Kolonija - Romos piliečių įkurtas miestas užkariautoje teritorijoje. 


144 Sciatas, Serifa, Giaras — Egėjo jūros salos, Kosura — salelė Viduržemio jūroje tarp Sicilijos ir 


Afrikos. 


145 Seneka buvo ištremtas į Korsiką. 


104 


VII. 


SENEKA. Apie tai, kas svarbiausia. Pašnekesiai 


šviečiančias žvaigždes: nė viena nestovi. Saulė be paliovos slenka, 
rieda iš vienos vietos į kitą ir sukdamasi su visata niekuomet ne- 
patraukia priešinga pasauliui kryptimi, nestabtelėjusi pereina per 
visus žvaigždynus, amžinai juda ir keliauja. Visi dangaus kūnai 
ritasi ir kruta, dėsnio ir gimties būtinybės verčiami keliasi iš vienur 
į kitur, per nustatytą metų kiekį apsukę ratus, vėl eis ten, iš kur 
atėję. Ar tai regint galima teigti, kad žmogaus siela, susidedanti iš 
tų pačių sėklų kaip ir tai, kas dieviška, kenčia dėl persikėlimo ir 
klajonių? Juk Dievo prigimtis ir džiaugiasi nuolatine greita kaita, 
ir jai padedant laikosi. 


Nuo dangaus mestelėk akį į žemę, išvysi, kad gentys ir ištisos tautos 
yra pakeitusios vietą. Ko nori barbarų kraštuose graikų miestai? Ko 
reikia makedonų kalbai Indijoje ir Persijoje? Skitija bei visos ne- 
sutramdytos gentys gali parodyti ant Ponto"“““ krantų išsidėsčiusias 
achajų valstybėles — nei amžinos žiemos siautėjimas, nei tokie pat 
kaip ir orai siaubingi žmonės neatbaidė persikėlėlių. Azijoje knibž- 
dėte knibžda atėniečių, iš Mileto į visas puses pasklido septynias- 
dešimt penkių miestų gyventojai, visas Žemutinės jūros!* skalau- 
jamas Italijos šonas buvo Didžioji Graikija. Azija savinasi etruskus, 
tiriečiai — Afrikos nausėdžiai, pūnai — Ispanijos, graikai atsikraustė į 
Galiją, galai - į Graikiją, Pirėnai nesulaikė germanų. Nenuoramos 
žmonės traukė šunkeliais ir nežinomomis vietovėmis. Gabenosi vai- 
kus, žmonas, senatvės prislėgtus tėvus. Vieni, ilgai klaidžioję ir blaš- 
kęsi, ne sąmoningai išsirinko vietą, o įsikūrė ten, kur pavargo, kiti 
ginklais įgijo teisę į svetimą žemę. Kai kuriuos, traukiančius neži- 
nia kur, prarijo jūra, kai kurie įsikūrė ten, kur privertė visokeriopas 
stygius. Jie paliko tėvynę ir ieškojo kitos dėl nevienodų priežasčių: 
vienus, išvengusius priešo ginklų, bet netekusius galimybės gintis, 
išbloškė gimtojo miesto žlugimas, kitus išdangino pilietinių karų 
neramumai, trečius išvarė siekis nusikratyti gyventojų pertekliumi, 
ketvirtus išginė maras, dažni žemės drebėjimai ar kokia nors kitokia 


“6 Taip senovėje buvo vadinama Juodoji jūra. Jos pakrantėse graikai (achajai) kūrė kolonijas. 


'** Žemutinė jūra — pietinė Viduržemio jūros dalis. 

nepakeliama tos padangės yda, penktus sugundė gerokai perdėtas 
garsas apie derlingą žemę. Kiekvieną iš namų išviliojo kitokia prie- 
žastis, aišku tik tai, kad niekas nepasiliko ten, kur atsirado, žmonių 
giminė be perstojo bruzda. Dideliame pasaulyje kasdien kas nors 
pasikeičia: klojami naujų miestų pamatai, atsiranda naujų genčių 
vardų išnykus ankstesnėms ar prisijungs prie stipresnių. O kas gi 
yra visi tie tautų persikraustymai, jei ne visuotinė tremtis? Tačiau 
ko aš taip ilgai traukiu apylankomis? Ar reikia paminėti Patavijaus 
įkūrėją Antenorą ir į Tiberio pakrantes arkadų karalystę perkėlusį 
Evandrą, po svetimus kraštus pasipylusius Diomedą bei kitus Trojos 
karo"'*š laimėtojus ir nugalėtuosius? Juk patį Romos valstybės pra- 
dininką, tremtinį, bėglį, po tėvynės užėmimo su skurdžiais likučiais 
patraukusį į tolimus kraštus, būtinybė ir užkariautojų baimė atvedė 
į Italiją!“?. O paskui kiek kolonijų kiekvienoje provincijoje!?? įsteigė 
ši tauta! Romėnai gyvena visur, kur nugalėjo. Jie savanoriškai sutiko 
pakeisti vietą, ir palikę savo aukurus senoliai sekė už jūrų marių 
paskui naujakurius. Užteks vardyti, pridursiu tik vieną į akis kritusį 
dalyką: ši sala irgi dažnai keitė gyventojus. Praleidęs ankstesnius, 
senovės aptrauktus įvykius, pereisiu prie štai ko: palikę Fokėją!?!, 
dabar Masilijoje gyvenantys graikai pirmiausia sustojo šioje saloje. 
Nežinia, kas juos iš čia išvijo: ar žvarbūs orai, ar labai galingos Ita- 
lijos kaimynystė, ar beuostė jūra; tik aišku, kad laukiniai čiabuviai 
nebuvo dėl to kalti, nes graikai įstengė įsiskverbti tarp nuožmių ir 
grasių Galijos tautelių. Paskui į salą persikėlė ligurai, persikėlė ir 
ispanai, kaip rodo panašūs papročiai; jų galvos apdangalai ir avalynė 
yra tokie pat kaip kantabrų, taip pat kai kurie žodžiai (mat kalbos 
visuma dėl graikų ir ligurų įtakos atsiskyrė nuo gimtosios). Buvo 


148 Patavijus — dabartinė Paduja. Pasak legendos, miestą įkūrė iš Trojos atvykęs Antenoras. Arkadai — 
graikų gentis, Evandras - jos karalius. Diomedas - graikas, Trojos karo herojus, vienas svarbiausių 
Homero „Iliados“ personažų. Troja - labai senas Mažosios Azijos pusiasalio miestas, graikų genčių 
kariuomenės užimtas ir sugriautas XIII a. pr. Kr. Bėgant laikui, susiklostė Trojos karo mitas. 


149 Pasak legendos, kilmingo trojėno Anchizo ir deivės Veneros sūnus Enėjas dievų lieptas 
pasitraukė iš achajų siaubiamos Trojos, surinko kitus pabėgėlius, pasistatė laivyną ir atplaukė į 
Italiją. Tolimi Enėjo palikuonys įkūrė Romą. 

"9 Provincija - romėnų užkariautos teritorijos sritis. 


5! Fokėja —- miestas Mažosios Azijos pusiasalyje. Išeiviai iš jo įkūrė Masiliją, dabartinį Marselį. 

įsteigtos ir dvi romėnų kolonijos: viena Marijaus"'?, kita — Sulos!?*. 
Daugybę kartų keitėsi šios perdžiūvusios, dygliakrūmiais apžėlusios 
uolos gyventojai. Apskritai, kažin ar kur rasi čiabuvių gyvenamą 
kraštą. Viskas sumaišyta ir atvežta. Vieni atėjo vietoj kitų, tas pa- 
noro ano paniekintos žemės, anas išguitas iš ten, iš kur buvo išgujęs 
kitą. Lemtis pageidauja, kad visų likimas nuolatos keistųsi. 


Mokyčiausias romėnas Varonas!?* mano, kad atmetus kitus trem- 
ties sunkumus vien nuo vietos pakeitimo užtenka tokių vaistų: 
kur beateitume, rasime tą pačią daiktų tvarką. Markas Brutas!?? 
mano, jog užtenka to, kad tremtiniui leidžiama neštis savo dory- 
bes. Kiekvienas žmogus, įsitikinęs, jog atskiri šie teiginiai per sil- 
pnai paguodžia tremtinį, pripažins, kad, sudėti kartu, jie gali labai 
daug. Praradome tik trupinėlį. Kad ir kur pajudėtume, su mumis 
keliaus du gražiausi dalykai: bendra pasaulio tvarka ir savosios do- 
rybės. Patikėk, taip padarė tas, kuris suteikė pavidalą visatai: ar jis 
yra visa ko valdovas Dievas, ar milžiniškų darbų atlikėjas neme- 
džiagiškas Protas, ar po didžiausius ir mažiausius dalykus su vie- 
noda įtampa pasklidusi Dieviškoji dvasia, ar lemtis ir nekintama 
tarpusavyje susijusių priežasčių grandinė"?“. Kartoju: padarė, kad 
svetimon valdžion patenka tik smulkmenos. Į geriausius žmogaus 
dalykus žmogaus galia negali kėsintis: jie nei duodami, nei atima- 
mi. Šis pasaulis, už kurį daiktų gimtis nesukūrė nieko didingesnio 
ar puošnesnio, ir puikiausia jo dalis, į jį žvelgianti ir juo besižavin- 
ti siela, priklauso tik mums, yra amžini ir bus su mumis tol, kol 
mes patys būsime. Taigi pakėlę sparnus, išdidūs drąsiai skubėkime 
ten, kur aplinkybės veda. Išmatuokime žingsniais visas šalis, nie- 
152 Gajus Marijus (156-86 m.pr.Kr.) — romėnų karvedys ir valstybės veikėjas. 

2 Lucijus Kornelijus Sula (138-78 m. pr. Kr.) - karvedys ir valstybės veikėjas. 


153 Markas Terencijus Varonas (116-27 m. pr. Kr.) — rašytojas, mokslininkas, valstybės veikėjas, 
karvedys. 

15 Markas Junijus Brutas (85—42 m. pr. Kr.) — karvedys, valstybės veikėjas, rašytojas, sąmokslo 
prieš Cezarį organizatorius. 

"6 Seneka išdėsto įvairių filosofų požiūrį: Ksenofanas, Anaksagoras, Aristotelis Dievu laikė 
nematerialų Protą arbą Dievišką dvasią. Buvo teigiama, jog Dieviškoji dvasia įvairiais būdais 
persmelkia pasaulį ir sužadina įpavidalinančias Logo jėgas, stoikai deterministiškai akcentavo 
nulemtą reiškinių ir įvykių priežastinį ryšį, neigdami atsitiktinumų buvimą. 

kur nerasime tremties, nėra pasaulyje kampelio, kuris būtų sveti- 
mas žmogui. Iš bet kur nukreiptas į dangų jo žvilgsnis nueina vie- 
nodą atstumą: visa, kas dieviška, visur yra tokio pat tolumo nuo 
viso, kas žemiška. Todėl kol nepasotinamos mano akys gali žvelg- 
ti į šį reginį, kol man leista žiūrėti į saulę ir mėnulį, prikaustyti 
žvilgsnį prie kitų šviesulių, tyrinėjant jų parekėjimą, nusileidimą, 
nuotolius ir greitesnio ar lėtesnio skriejimo priežastis, regėti dau- 
gybę naktimis spindinčių žvaigždžių: vienas nejudančias, kitas po 
truputėlį išsisklaidančias, bet neiškrypstančias iš pačių nusibrėž- 
to rato, kai kurias staiga atriedėjusias, kai kurias akinačias ugnies 
pliūpsniais, tarytum kristų žemyn, ar pralekiančias pro šalį su ilga 
stiprios šviesos uodega — kol esu su visu tuo, kol tiek, kiek žmogui 
dera, prisiliečiu prie dieviškų dalykų, kol siekianti regėti tikrąją 
tėvynę siela kyla į aukštybes, argi svarbu, kokią žemę mindau?! 


. „Tačiau ši žemė neveda nei vaisingų, nei vešlių medžių, jos nedrė- 


kina didelės laivuojamų upių vagos, ji negimdo to, ką norėtų pirkti 
kitos tautos, derliaus vos užtenka pramisti, nėra vertingo akmens, 
nerasta aukso bei sidabro gyslų.“ Žemiškais dalykais besidžiaugian- 
ti siela yra susitraukusi. Turime ją nuvesti ten, kur visa vienodai 
matyti, kur visa vienodai spindi. Reikia turėti galvoje, kad klai- 
dingas ir neteisingas supratimas trukdo tikrajam gėriui. Ištempus 
ilgesnius portikus, iškėlus aukštesnius bokštus, plačiau išskėtus sta- 
tinius, išrausus gilesnes vasaros olas, "7 apkrovus valgomųjų lubas 
puošmenų svoriu, dangus bus labiau užstotas. Nelabadė nubloškė 
tave į tokį kraštą, kuriame lūšnelė yra prabangiausias būstas. Ar tu 
tokios menkos, taip nevykusiai besiguodžiančios sielos, kad narsiai 
ją pakenti tik prisimindamas Romulo lūšnelę?!? Geriau taip sakyk: 
„Ar ši žema trobelė pasiima mano dorybes? Juk už visas šventyklas 
bus gražiau, kai ten spindės teisingumas, santūrumas, įžvalgumas, 
pareigingumas, tinkamas visų priedermių išdėstymas, žmogiškų 
ir dieviškų dalykų pažinimas. Ir ankščiausioje vietoje telpa tuntas 


5" Poilsiui per karščius skirtos kalnuose iškastos olos. 


58 Nuolatos remontuojama ir atnaujinama Romoje kaip paminklas stovėjo jos įkūrėjo ir pirmojo 
karaliaus iš moliu apdrėbtų žabų pastatyta, nendrėmis dengra trobelė. 

didelių dorybių, jokia tremtis nebaisi, kai galima keliauti su šito- 
kia palyda.“ Brutas knygoje Apie dorybę sakosi matęs Mitilenėse 
ištremtą Marcelą“?. Kiek tik leido žmogaus prigimtis, jis gyveno 
laimingai ir niekuomet labiau netroško kūrybinio darbo kaip tuo 
metu. Brutas priduria, jog ruošiantis grįžti be jo, jam pasirodė, kad 
pats vyksta į tremtį, o ne palieka ištremtąjį. O Marcelai! Tu buvai 
laimingesnis tuomet, kai Brutui patiko tavo tremtis, nei tada, kai 
valstybei — tavo konsulavimas. Kokio didelio būta vyro, padariusio 
įspūdį, kad žmogus, grįžtąs iš tremtinio, pats sau atrodė tremtinys! 
Kokio didelio būta vyro, privertusio juo žavėtis tą, kuriuo žavėjosi 
net jo mylimas Katonas!!“ Tas pats Brutas pasakoja, kad Gajus 
Cezaris!“! nesustojo Mitilenėse, nes neįstengė pažvelgti į pažemintą 
vyrą. Senatoriai valstybės vardu išmeldė jo sugrąžinimą, bet buvo 
tokie neramūs ir niūrūs, kad atrodė, jog tądien visus yra persmel- 
kusi Bruto nuotaika: visi jautėsi prašą ne dėl Marcelo, o dėl savęs, 
nes suvokė be jo patys būsią tremtiniai. Tačiau daugiausia jis pa- 
siekė tą dieną, kai Brutas negalėjo laikyti jo tremtiniu, o Cezaris — 
matyti. Tai abu aiškiai parodė: Brutas graužėsi, grįždamas iš Marce- 
lo, Cezaris susigėdo. Neabejok, kad anas didis vyras tokiais žodžiais 
dažnai ragino širdį ramiai pakęsti tremtį: „Tu nebeturi tėvynės, bet 
tai nėra nelaimė. Mokslingi raštai įteigė tau, jog išmintingam vyrui 
bet kokia vieta yra tėvynė. Ką čia bepridursi? Ar tas, kuris tave 
išvežė, pats ištisų dešimties metų nepraleido svetur? Be abejo, tam, 
kad išplėstų romėnų valdžios ribas. Tačiau vis tiek svetur. Dabar 
štai jį tampo kylančio karo grėsmės apimta Afrika, sumuštą ir par- 
blokštą sambūrį priglaudusi Ispanija, išdavikiškas Egiptas, pagaliau 
visas pasaulis, besistengiantis pasinaudoti valstybės pairimu.!“? Ko 
jis stversis pirmiausia? Kam pasipriešins? Pergalė varys jį per visus 
9 Markas Klaudijus Marcelas — I a. pr. Kr. vidurio valstybės veikėjas, Cezario priešininkas. 
Cezariui laimėjus Farsalo mūšį, savanoriškai išvyko į tremtį Mitilenėse. 

"0 Markas Porcijus Katonas Utikietis (95-46 m. pr. Kr.) — romėnų politikas, Cezario priešininkas. 
Kadangi prieš Cezarį Pompėjus žygiavo senato pavestas, tai Katonas prisidėjo prie Pompėjaus. Šiam 


pralaimėjus, su armijos likučiais dar bandė kautis, bet Cezariui laimint nusižudė Afrikos mieste 
Utikoje. Vėlesnių laikų literatūra jį laiko paskutiniuoju demokratijos ir laisvės gynėju Romoje. 

'6! Turimas galvoje Gajus Julijus Cezaris (100—44 m. pr. Kr.), romėnų politikas ir karvedys. 

"6? Išvardyti priešais Cezarį iškilę uždaviniai. Pralaimėjusio Pompėjaus kariuomenės likučiai 
įsitvirtino Ispanijoje. 

kraštus. Tegul jį garbsto ir dievina ištisos tautos, o mums užtenka 
Bruto žavėjimosi. 


„ Taigi Marcelas narsiai pakėlė tremtį. Vietos pakeitimas nepakeitė 


jo sielos, nors atnešė skurdą, kuris visai nėra blogybė. Kiekvie- 
nas, dar netapęs bepročiu dėl viską aukštyn kojomis apverčiančio 
godumo ir prabangos siekimo, tą supranta. Juk žmogui tereikia 
tik trupinėlio! Kaip jo gali trūkti kokios nors dorybės turėtojui?! 
Kai dėl manęs, tai aš jaučiuosi praradęs ne turtus, o rūpesčius. 
Kūno poreikiai menki: jis pageidauja nešalti, nealkti, netrokšti. 
Jei geidžia daugiau, tai vargsta dėl ydų, ne dėl reikalo. Nebūtina 
naršyti marių gelmių, kimšti į pilvą užmuštus gyvūnus, gabentis 
tolimų jūrų, nežinomų pakrančių moliuskų. Tegul dievai ir deivės 
parauna tuos, kurių prabangos siekiai peržengia net stulbinančio 
dydžio mūsų valdomos šalies ribas! Tie pagyrūnai nori, kad žvė- 
rys jų virtuvei būtų gaudomi už Fazido!“?, nesigėdija už paukščius 
mokėti partams, kuriems dar nesame kaip reikiant atsimokėję.'““ 
Iš visur suvežama visa, ką tik žino ir ko nežino įnoringa jų ger- 
klė, gardumynų išlepintas jų skrandis prisileidžia tik tolimiausių 
Okeano pakraščių peną. Vemia, kad vėl galėtų valgyti, valgo, kad 
išvemtų, iš viso pasaulio surinkto maisto nesiteikia net suvirškinti. 
Jei žmogus tai niekina, ar skurdas gali jam pakenkti? Jei žmogus to 
geidžia, skurdas jam net padės. Mat ir nenorėdamas pasigydys: kai 
vaistus prisileidžia tik per prievartą, negalintis trokšti prabangos 
tampa panašus į sąmoningai jos atsisakantį. Gajus Cezaris, kurį, 
man atrodo, daiktų gimtis sukūrė tam, kad parodytų, ką padaro 
didžiausios ydos, atsidūrusios aukščiausioje valdžioje, vieniems 
pietums išleido dešimt milijonų sestercijų'*? ir pasitelkęs visų sme- 
genines vos ne vos sugalvojo, kaip vienai puotai galėtų užtekti trijų 
provincijų duoklės. O kokie vargšai jūs, kurių gomurys sujunda, 
tik pajutęs brangų maistą! Brangų jį daro ne ypatingas skonis ar 


'6 Kaukazo upė. 


'* 53 m. pr. Kr. romėnai pralaimėjo Artimųjų Rytų genčiai partams. Nuo to laiko kerštas partams 
tapo bendrąja romėnų literatūros vieta. 


165 Turimas galvoje imperatorius Kaligula. Sestercijus - sidabrinė moneta. 

kad gerklei malonu ryti, bet kad retas ir sunkiai pasiekiamas. Be- 
je, nusprendę grįžti į protą, jie turėtų pagalvoti: kam reikia šitiek 
įvairių pilvui vergaujančių išmonių? Kam reikia prekybos? Miškų 
niokojimo? Gelmių naršymo? Visur esama daiktų gimties įvairio- 
se vietose padėto maisto, tačiau lyg akli jie eina pro šalį, išmaišo 
visus kraštus, perskrodžia jūras ir galėdami numalšinti alkį už kelis 
skatikus jį kursto didžiulėmis lėšomis. Norėtųsi jiems pasakyti: 
„Kam vedate į jūras laivus? Kam ginkluojatės prieš žvėris ir žmo- 
nes? Ko lakstote, keldami šitokį sąmyšį? Kam kaupiate turtus? Ko- 
dėl nenorite pamąstyti, kokie maži jūsų kūnai? Ar ne pamišimas 
ir visiškas smegenų suminkštėjimas yra noras geisti daug teturint 
tokią mažą talpyklą?! Didindami pajamas, plėsdami valdų ribas, 
niekuomet nepraplatinsite savo kūnų. Nors gerai seksis prekyba, 
daug pelno teiks karo tarnyba, iš visur plauks išrankiausi valgiai, 
neturėsite kur padėti visų tų dalykų. Ko vis šniukštinėjate? Išeitų, 
jog mūsų protėviai, kurių tobulumas dar ir dabar atbaido mūsų 
ydas, buvo nelaimingi: patys gaminosi maistą, miegojo ant žemės, 
jų namų stogai nežibėjo auksu, o šventyklos nespindėjo perlais. 
Tuomet pamaldžiai buvo pasižadama prie molinių dievų"““, jais 
prisiekusieji, idant nesulaužytų žodžio, grįždavo mirti pas prie- 
šus!*". Išeitų, jog mūsų diktatorius!“*, klausęs samnitų pasiunti- 
nių, paprasčiausią valgį pats ant židinio vartydamas rankomis, ku- 
riomis taip dažnai buvo parbloškęs priešą, kuriomis Kapitolijaus 
Jupiterio prieglobstyje nusiėmė lauro vainiką, gyveno nedalingiau 
už mūsų atsimenamą Apicijų'“?, tame mieste, iš kurio kadaise kaip 
jaunuomenės tvirkintojai buvo išvyti filosofai'“*, skelbusį virtuvės 
mokslą ir tomis pamokomis pagadinusį visą amžių!“ Verta žinoti 
166 Senų senovėje romėnai gamino dievų statulas ir starulėles iš molio. 


'“* Romėnai labai didžiavosi duotojo žodžio laikymusi. Seneka turi galvoje III a. pr. Kr. karvedį 
ir valstybės veikėją Regulą. Patekęs į nelaisvę, jis buvo pasiųstas į Romą pranešti siūlomų taikos 
sąlygų. Regulas pasakė kalbą senate, ragindamas atmesti priešų pasiūlymus, ir grįžo atgal, nes buvo 
priešams davęs žodį grįžti. Ten buvo nukankintas. 

'68 Italijos genties samnitų nugalėtojas konsulas Markas Kurijus Dentaras senato nutarimu už 
nuopelnus galėjo gauti didesnį žemės sklypą už kitus karius, bet jis atsisakė. 

' Markas Gavijus Apicijus — I a. po Kr. gurmanas ir kulinarijos žinovas. 

"9 155 m. pr. Kr. senato nutarimu buvo išvaryti į Romą atvykę trys graikų filosofai, nes romėnams 
atrodė, kad jų idėjos kenkia jaunimui. 

apie jo galą. Sukišęs valgiui milijoną sestercijų, per keletą palėba- 
vimų pragėręs daugybę valdovų dovanų ir didžiulę Kapitolijaus 
pašalpą, prispaustas skolų, pirmą sykį buvo priverstas pažvelgti į 
sąskaitas. Suskaičiavo, kad liko dešimt milijonų sestercijų. Gyven- 
ti iš dešimties milijonų pasirodė baisus badas ir jis nusinuodijo. 
Koks pasileidimas! Dešimt milijonų jam jau buvo vargo vakarie- 
nė. Štai ir manykite dabar, kad šio įvykio esmė — pinigai, o ne sie- 
la. Išsigando dešimties milijonų, nuodų padedamas pabėgo nuo 
to, ko kiti meldžia. Paskutinysis gėrimas kreivais keliais nuėjusiam 
žmogui buvo sveikatingiausias. Nuodus jis valgė ir gėrė tada, kai 
ne tik džiaugėsi, bet ir didžiavosi milžiniškomis puotomis, kai ro- 
dė savo ydas, kai valstybę kreipė į prabangos siekį, kai skatino jį 
mėgdžioti jaunuomenę, ir be blogų pavyzdžių to išmokstančią. 
Taip atsitinka visiems, turtus tvarkantiems ne pagal proto, žinan- 
čio tikras ribas, patarimus, o pagal ydingą visuotinę nuomonę, 
besivadovaujančią begaliniu ir nesuprantamu matu. Godumui 
niekuomet negana, prigimčiai gana ir kruopelės. Taigi skurdas nė- 
ra tremtinio rykštė, nes ir elgetiška tremties vieta dosniai maitina 
žmogų. 


„Bet tremtinys geis aprangos, namų.“ Jei jų jis irgi geis tik tiek, kiek 
reikia, tai nestigs nei pastogės, nei apdaro: kūnui prisidengti reikia 
nedaug, kaip ir prasimaitinti. Visus būtinus dalykus gamta padarė 
nesunkiai pasiekiamus. Tačiau jeigu žmogus geidžia sodriai purpu- 
ro spalva nudažyto, auksu atausto, įvairiais marguliais ir raštais pa- 
puošto drabužio, tai jis yra skurdžius ne dėl turto trūkumo, bet dėl 
savo ydos. Net jam davus tiek, kiek prarado, nieko neišeis: jis trokš 
gerokai daugiau, negu turėjo tuomet, kai tapo tremtiniu. Iačiau 
jei žmogus geidžia aukso vazomis žibančio indų rinkinio, senovės 
menininkų vardais garsaus sidabro, dėl kai kurių paikumo vertinga 
laikomos bronzos ir didelius namus sausakimšus padarančios ver- 
gų minios, nupenėtų ir nutukusių galvijų, visų šalių marmuro, tai 
net ir viską sugabenus nepasotinama siela niekuomet nepasisotins, 
kaip joks vandens kiekis vis prašančio gerti nepagirdys ne todėl, 
kad trūksta gėrimo, o todėl, kad dega karščiuojantis kūnas: tai ne 

troškulys, bet liga. Tas pats ne tik su pinigais ir maistu. Bet kokio ne 
dėl stygiaus, o dėl ydos atsiradusio troškimo prigimtis vienoda: kiek 
jam beteiksi, galo nebus, tik ėjimas tolyn. Skurdo nejaus natūralaus 
saiko besilaikąs žmogus; peržengus natūralų saiką skurdas lydės ir 
tarp didžiausių gėrybių. Būtinuosius poreikius patenkina ir tremtis, 
besaikiams negana ir karalystės. Siela daro žmones turtingus. Ji lydi 
į tremtį ir atšiauriausiose dykynėse radusi tiek, kiek gana gyvybei 
palaikyti, mėgaudamasi užlieja savo gėrybėmis. Pinigai nesusiję su 
siela kaip ir su nemirtingaisiais dievais. Visa, kuo žavisi nepatyru- 
sios ir per daug atsidavusios kūnui prigimtys, - marmuras, auksas, 
sidabras, dideli nusvidinti stalų skrituliai — yra žemės sunkmenos, 
jų negali mylėti tyra, savo prigimties nepamiršusi, švari ir, kai bus 
paleista, sužibėsianti aukštybėse siela. Kol kas, kiek jai leidžia ne- 
rangus kūnas, toji iš visų pusių slegianti našta greitomis sparnuo- 
tomis mintimis aplanko dievybes. Todėl ji niekuomet negali būti 
tremtinė; ji — laisva, ji — dievų giminaitė, visos erdvės ir viso laiko 
dalininkė. Nes jos mintijimas persmelkia visą dangų, visą praeitį ir 
ateitį. Kūniūkštis, sielos sargas ir kalėjimas, blaškosi tai šen, tai ten, 
jį užgriūna kankinimai, plėšikai, ligos, o siela yra šventa ir amžina, 


niekas negali jos paliesti. 


Nemanyk, kad vien išminčių pamokymais naudojuosi palengvin- 
ti skurdui, kurio niekas nelaiko sunkumu, išskyrus tuo besiskun- 
džiančius. Atkreipk dėmesį, kad dauguma skurdžių nėra liūdnes- 
ni ar labiau susirūpinę už turtinguosius. Išties nežinau, gal žmo- 
nės tuo linksmesni, kuo mažiau jų sielos turi blaškytis nuo vieno 
reikalo prie kito. Palikime skurdžius, pereikime prie pasiturin- 
čiųjų. Daugybę kartų jie darosi panašūs į skurdžius. Keliautojai 
dažnai turi atsisakyti dalies krovinio ir, kai būtina ypač skubėti, 
paleisti palydovų būrį. Kelinta daiktų dalis teišlieka kariui? Juk 
stovyklos drausmė draudžia apsikrauti. Ne tik dėl orų ar vietos 
sąlygų atsiradę nepritekliai sulygina turtuolius su skurdžiais: kai 
turtai įgrysta, jie kai kada išsitiesę ant žemės valgo iš molinių 
indų, atsisakę aukso ir sidabro. Kvailiai! Be perstojo bijo to, ko 
retsykiais geidžia. Koks didelis proto aptemimas! Kaip smarkiai 

juos apakina tiesos nepažinimas! Juk ramybės jiems neduoda to 
paties dėl pramogos mėgdžiojamo skurdo baimė. Kai prisime- 
nu senovės pavyzdžius, man gėda guostis dėl skurdo, nes mūsų 
laikų prabangos siekiai nužengė taip toli, kad dabar tremtinių 
kelionpinigiai didesni už anų pirmųjų valstybės vyrų tėvonijas. 
Gerai žinoma, jog Homeras turėjo vieną vergą, Platonas — tris, 
griežto ir vyriško stoikų mokymo pradininkas Zenonas"?! — nė 
vieno. Kas, pasakęs, jog jie gyveno vargingai, pats visų nebus 
pavadintas didžiausiu vargšu?! Menenijus Agripa,''* senatorių ir 
plebėjų sutaikytojas, buvo palaidotas už surinktus pinigus. Atili- 
jus Regulas,'"? mušęs Afrikoje pūnus, parašė senatui, kad jo sam- 
dinys išvyko, dėl to dvaras apleistas. Senatas nutarė, jog valstybė 
pasirūpins, kol grįš Regulas. Ar jam nevertėjo neturėti vergo, 
kad visa romėnų tauta artų jo žemę?! Scipiono''* dukterys gavo 
kraitį iš valstybės iždo, nes tėvas joms nieko nepaliko. Dievaži, 
teisingai išėjo, kad romėnų tauta vieną sykį sumokėjo duoklę 
Scipionui, pastoviai ją gabenusiam iš Kartaginos. Laimingi mer- 
ginų vyrai, kurių uošviai buvo visi Romos piliečiai. Nejau tuos, 
kurių šokėjos išteka su milijonu sestercijų, laikai laimingesniais 
už Scipioną, kurio mergaitės variu gavo kraitį iš savo globėjo 
senato? Ar kas niekins skurdą, turintį tokias garsias pomirtinės 
protėvių kaukes?!'? Ar tremtinys lies apmaudą, kad jam ko nors 
trūksta, kai Scipijonui trūko lėšų kraičiui, Regului — samdinio, 
Menenijui — laidotuvių pinigų, kai visų tų trūkumų padengimas 
jiems teikė tik garbės, nes iš tiesų trūko? Šie pavyzdžiai ne tik 
apgina skurdą, bet ir daro jį šlovingą. 


"! Homeras - IX ar VIII a. pr. Kr. gyvenęs graikų poetas. Platonas (427-347 m. pr. Kr.) — graikų 
filosofas. Zenonas (333—264 m. pr. Kr.) -— stoicizmo pradininkas. 

"2 Menenijus Agripa — VI-V a. pr. Kr. karvedys ir valstybės veikėjas, įkalbėjęs iš Romos 
pasitraukusius plebėjus grįžti. 

5 Markas Atilijus Regulas — III a. pr. Kr. romėnų valstybės veikėjas ir karvedys. Patekęs į nelaisvę 
kartaginiečiams ir jų pasiųstas į Romą pranešti siūlomų taikos sąlygų patarė romėnams jų nepriimti. 
Grįžo į Kartaginą, nes buvo davęs žodį. Kartaginiečiai jį nukankino nupjaustę akių vokus, paskui 
įkišę į vinių prikaltą dėžę ir nuritinę nuo kalno. 

Vs Turimas galvoje Gnėjus Scipionas, III a. pr. Kr. karvedys ir valstybės veikėjas. 

"5 Romėnai užpildavo šilto vaško ant mirusiojo veido ir, vaškui sustingus, nuimdavo jo atvaizdą. 
Protėvių kaukės buvo laikomos namuose ir perduodamos iš kartos į kartą. 

xIII. Man gali būti atsakyta taip: „Kodėl dirbtinai išskirstai sunkumus? 


Po vieną jie gali būti pakeliami, o visi kartu — ne. Vietos pakeiti- 
mą galima būtų iškęsti, jei tik vietą pakeistumei; skurdą galima 
iškęsti, jei nebūtų nešlovės, ši ir viena paprastai prislegia sielą. 
Gąsdinančiam nelaimių griūtimi šitaip paprieštarausiu: jei už- 
tenka stiprybės atsispirti prieš vieną likimo šoną, tai užteks ir 
prieš visus. Sykį sutvirtėjusi siela tampa nesužeidžiama iš visų 
pusių. Jei tave paliko godumas, baisiausia žmonių giminės liga, 
tai garbės troškimas ilgai nedels. Jei į paskutinę dieną žvelgi ne 
kaip į bausmę, o kaip į gamtos dėsnį ir išmetei iš širdies mirties 
siaubą, tai jokio daikto baimė nedrįs į ją įžengti. Jei galvoji, kad 
lytinis geismas žmogui duotas ne malonumui, o giminei pratęs- 
ti, tai gali neabejoti, jog bet kokios aistros praeis pro tą, kurio 
nesužeidė ši kūno gelmėje slypinti pražūtis. Teisinga mąstysena 
parbloškia ne pavienes ydas, o visas iš karto, vienu ypu viską 
nugali. Ar manai, kad nešlovė gali sujaudinti kokį nors išminčių, 
visa sudėjusį į save ir pasitraukusį nuo minios nuomonių? Nešlo- 
vinga mirtis yra blogesnis daiktas už nešlovę, tačiau Sokratas!'“ 
su tokia pačia veido išraiška, su kokia kadaise sutramdė trisde- 
šimtį tironų, įžengė į kalėjimą, savo buvimu pašalindamas tos 
vietos nešlovę. Negalėjo būti kalėjimo ten, kur buvo Sokratas. 
Ar atsirastų toks tiesos neįžvelgiantis apakėlis, kuris manytų, jog 
Markui Katonui!'? nešlovės teikė du kartus pralaimėti rinkimai 
į pretūrą ir konsulatą?! Tai buvo pretūros ir konsulato''* nešlo- 
vė, Katonas būtų šias tarnybas pagerbęs savo dalyvavimu. Kitas 
negali paniekinti žmogaus, jei jis pats savęs neniekina. Nusiže- 
minusią ir parblokštą sielą patogu įžeisti, bet prieš Žiauriausias 
negandas pakilęs ir tas nelaimes, kurios kitus prislegia, nuvertęs 


"6 Sokratas (470—399 m. pr. Kr.) - graikų filosofas, neteisingai apkaltintas ir pasmerktas myriop. 
VW“ Markas Porcijus Katonas Utikietis ( 95-46 m. pr. Kr.) - sąžiningas romėnų politikas, Cezario 


priešininkas. Kadangi prieš Cezarį Pompėjus žygiavo senato pavestas, tai Katonas prisidėjo prie 
Pompėjaus. Šiam pralaimėjus Katonas su armijos likučiais dar bandė kautis, bet, Cezariui laimint, 
nusižudė Afrikos mieste Utikoje. Vėlesnių laikų literatūra jį laiko paskutiniuoju demokratijos ir 
laisvės gynėju Romoje. Seneka prisimena ankstesnius laikus, kai 58 m. pr. Kr. Katonas valstybės 
vardu priėmė Kipro karaliaus testamentu Romai paliktą turtą. 


"8 Prerūra - pretoriaus, teisėtvarkos valdininko pareigos; konsulatas - konsulo, aukščiausio Romos 
valdininko, pareigos. 

vyras visus vargus padaro gerbtinus. Juk taip esame sugedę, kad 
žavimės tik dideliu vargšu. Atėnuose vedant myriop Aristidą!“? 
visi sutiktieji nubesdavo akis ir pradėdavo vaitoti, lyg būtų iš- 
vydę pasmerktą ne teisingą žmogų, bet patį teisingumą. Tačiau 
atsirado vienas, spjovęs jam į veidą. Aristidas galėjo įširsti, nes ži- 
nojo, kad tokį dalyką išdrįsta tik nešvari burna. Bet jis nusišluos- 
tė veidą ir šypsodamasis tarė lydinčiam valdininkui: „Liepk jam 
ateityje taip nederamai nesibučiuoti.“ Taip buvo įžeistas įžeidi- 
mas. Žinau, kai kas teigia, kad panieka — sunkiausias dalykas, 
verčiau jau mirtis. Jiems atsakysiu: tremtis dažnai neužtraukia 
paniekos. Parkritęs didis vyras ir ant žemės didis, jis niekinamas 
ne daugiau už mindomus šventovės griuvėsius, kuriuos tikintieji 
vis tiek garbina kaip tebesantį statinį. 


Brangioji mama, kadangi dėl manęs nėra ko be galo ir krašto rau- 
doti, išeitų, jog tai daryti esi verčiama su tavimi pačia susijusių 
priežasčių. Jų yra dvi: arba jautiesi netekusi tam tikros atramos, 
arba negali įveikti ilgesio. Pirmąją nesunku atmesti: žinau, kad 
tavo širdis myli tik pačius savuosius ir nieko daugiau. Tegul į 
tave pasižiūri motinos, kurios moteriškai nevaldomai naudoja- 
si vaikų valdžia, kurios pačios negalėdamos užimti aukštų vietų 
pučiasi dėl jų tarnybų, kurios gviešiasi ir prašvilpia sūnų tėvo- 
nijas, kurios juos alina, versdamos rodyti iškalbą. Tu nepapras- 
tai džiaugeisi vaikų gėrybėmis, bet neėmei nė trupinėlio, mūsų 
dosnumą tramdei, o savojo — ne. Tu, šeimos duktė!*?, dar dova- 
nodavai pasiturintiems sūnums, tu tvarkei tėvo mums paskirtą 
turtą, vargdama su juo kaip su savu, bet neliesdama kaip sveti- 
mo, mūsų padėtį visuomenėje branginai, tačiau ja nesinaudojai 
ir iš mūsų aukštų tarnybų teturėjai malonumo ir išlaidų, — tavo 
meilė niekuomet nežiūrėjo naudos. Taigi ir išplėšus sūnų, tu ne- 
"8 Aristidas — V a. pr. Kr. graikų karvedys ir valstybės veikėjas, garsėjęs sąžiningumu ir teisingumu. 
Seneka čia jį supainiojo su promakedoniškų nuotaikų veikėju Fokionu: Aristidas nebuvo 
pasmerktas myriop. 

80 Išrekėdama romėnė teisės požiūriu galėjo arba pereiti vyro valdžion, arba pasilikti tėvo valdžioje. 


Pastaruoju atveju ji išlaikydavo šeimos dukters būklę, jos turto reikalus rvarkė tėvas. Tad Seneka 
nori pasakyti, kad motina neturėjo daug savo turto. 

gali sielvartauti dėl to, ką laikei sau nepriklausant, kai jis buvo 
namie. 


Vadinasi, paguodos žodžius man reikia kreipti ten, iš kur kyla tik 
motinai būdingas sielvartas: „Brangusis sūnus nebeapkabina manęs. 
Nebegaliu džiaugtis, į jį žiūrėdama ar šnekučiuodamasi su juo. Kurgi 
tas, kurį išvydus nušvisdavo mano veidas, kuris nubraukdavo visus 
rūpesčius? Kur tie pokalbiai, kurių vis būdavo negana? Kur kūry- 
bingi darbai, kuriuose dalyvaudavau noriau už kitas moteris, nuo- 
širdžiau už kitas motinas? Kur tie mieli susitikimai, kur tas visuomet 
vaikiškas džiugesys, pamačius motiną?“ Šių žodžių sielvartą pagilina 
vietų, kur taip smagiai mudviejų pasibūta, vaizdai ir kiti, paprastai 
labiausiai širdį graudinantys neseno bendravimo ženklai. Likimas 
žiauriai sumanė, panorėjęs, kad tuomet, kai mane pribloškė, tu rami 
ir dėl nieko panašaus nebūgštaudama buvai išvykusi prieš dvi dienas. 
Gerai, kad nuotoliai seniau jau buvo mus išskyrę, gerai, kad kelerių 
metų nesimatymas tave jau buvo šiai nelaimei paruošęs. Grįžai ne 
tam, kad džiaugrumeisi sūnumi, bet kad jo daugiau nebesulauktu- 
mei. Jei būtume išsiskyrę gerokai anksčiau, tai laikui sušvelninus il- 
gėjimąsi tvirčiau būtumei pakėlusi nelaimę, o jei nebūtumei iškelia- 
vusi, tai dar dviem dienomis ilgiau būtumei regėjusi sūnų paskutinį 
kartą. Dabar žiauri lemtis taip sudėstė, kad nebuvai mano likimo 
liudininkė ir nepripranti, kad manęs nėra šalia. Tačiau kiek visa tai 
sunkiau, tiek didesnę narsą tau reikia pasitelkti ir nuožmiau susi- 
grumti tarytum su žinomu ir jau nugalėtu priešu. Kraujas paplūdo 
ne iš nesužaloto kūno, smogta per užgijusių žaizdų randus. 


Nereikia teisintis moters padėtimi. Joms kone įstatymo leista ne- 
tramdyti raudų. Tačiau ne be galo. Senoliai todėl paskyrė našlėms 
dešimtį mėnesių gedėti vyrų, kad valstybės nutarimu nutrauktų 
atkaklų moterų sielvartą. Jie ne uždraudė gedulą, bet apribojo. 
Juk kvailas meilumas yra pasiduoti begaliniam skausmui, netekus 
labai brangių artimųjų, o visai neliūdėti — nežmoniška kietybė. 
Geriausia rasti saiką tarp prieraišumo ir blaivaus proto: reikia ir 
liūdėti, ir įstengti tą liūdesį numalšinti. Nežiūrėk į tas moteris, ku- 

rių širdgėlą nutraukė tik mirtis. Juk pažinojai kelerą, kurios nete- 
kusios sūnų visam laikui apsivilko gedulo drabužius. Iš tavęs, nuo 
pat pradžios narsesnės, gyvenimas reikalauja daugiau. Negalima 
teisinti moteriškumu tos, kuri niekada neturėjo nė vienos moters 
ydos. Didžiausia mūsų laikų blogybė — nedorovingumas — tavęs 
nepatraukė į daugumos pusę, tavęs negundė nei brangakmeniai, 
nei perlai, turtai tau nežėrėjo kaip didžiausias žmonių giminės 
gėris, tavęs, gražiai išauklėtos senoviniuose griežtuose namuose, 
neišvedė iš kelio net tyroms pavojingas noras mėgdžioti blogesnes. 
Tarytum priekaištaudama laikams tu niekuomet nesigėdijai savo 
vaisingumo, niekuomet neslėpei kaip kitos, vien į grožį tededan- 
čios visas viltis, didėjančio pilvo lyg nedailios naštos, niekuomet 
nenaikinai įsčiose pradėtų būsimų vaikų. Nedarkei veido dažais 
bei kitokiais pašvaitalais, niekuomet tau nepatiko labiau apnuo- 
ginantis negu dengiantis drabužis, vieninteliu dabiniu, nuostabiu, 
nesenstančiu grožiu, didžiausia puošmena laikei dorumą. Taigi 
negali teisinti sielvarto moters vardu. Tavo tobulos savybės atskyrė 
tave nuo jo, moters ašaros turi būti tau svetimos, kaip svetimos yra 
moters ydos. Tačiau net moterys neleis tau džiūti dėl šios žaizdos: 
neišvengiamai truputį pasielvartavusiai jos lieps tau pakelti galvą. 
Pažvelk į tas moteris, kurias jų narsa pastatė greta vyrų. Korneli- 
ja'*! turėjo dvylika vaikų, likimas jų skaičių sumažino iki dviejų. 
Suskaičiuok Kornelijos laidotuves: ji juk neteko dešimties, įver- 
tink praradimą: ji juk neteko Grakchų. Tačiau aplinkui verkian- 
tiems ir jos lemtį prakeikiantiems artimiesiems uždraudė kaltinti 
likimą, davusį sūnus Grakchus. Tik tokia moteris galėjo pagim- 
dyti tą, kuris susirinkime sušuko: „Tu plūsti mano motiną:! Juk ji 
mane pagimdė!“ Tačiau motinos žodžiai man atrodo didingesni: 
sūnus įvertino Grakchų gimimą, o motina ir laidotuves"“*. Rutili- 
ja!'š? keliavo su sūnumi Kota į tremtį. Taip buvo prie jo prisirišu- 
si, kad nutarė geriau kęsti ištrėmimą, o ne ilgesį ir grįžo į tėvynę 


8! Kornelija — išsilavinimu ir kuklumu garsėjusi, idealios romėnės pavyzdžiu laikyta Scipiono 
duktė, garsių valstybės veikėjų Grakchų motina. 
'82 Kornelijos žodžiai cituojami „Paguodos žodyje Marcijai“ (XVI). 


'8 Rutilija - I a. pr. Kr. moteris, valstybės veikėjo Gajaus Aurelijaus Kotos motina. 

tik kartu su juo. Grįžusio ir puikiai besidarbuojančio valstybėje 
sūnaus netektį pakėlė taip pat drąsiai, kaip kadaise vyko su juo: 
išnešus velionį, niekas nepastebėjo jos ašarų. Išvarius sūnų paro- 
dė narsą, jam mirus — išmintingumą. Anksčiau niekas nesulaikė 
jos meilės, o paskui niekas nepratęsė nereikalingo kvailo liūdesio. 
Noriu tave priskirti prie šių moterų. Visuomet gyvenai taip kaip 
jos, jų pavyzdžiu paseksi pažabodama ir užgniauždama skausmą. 


Žinau, kad ne mūsų galioje yra nevergauti kokiam nors jausmui, 
ypač gimusiam iš skausmo: jis nesulaikomas, atkakliai priešina- 
si bet kokiems vaistams. Kartais norime jį užgriūti ir vaitojimus 
praryti, tačiau ašaros prasiveržia pro apsimestinai ramaus veido 
uždangą. Kartais kvaršiname galvą gladiatorių kautynėmis ar ki- 
tokiomis pramogomis, bet turinčiame prablaškyti reginyje ko- 
kia nors nežymi užuomina staiga sukelia širdyje sumaištį. Todėl 
širdgėlą geriau nugalėti negu apgauti. Mat apdumta, malonumų 
ar rūpesčių atitraukta, ji vis tiek sukyla, ramybėje sukaupusi jė- 
gų šėlstančiam puolimui, o pralaimėjusi protui nurimsta visam 
laikui. Taigi nerodysiu priemonių, kuriomis žinau daugelį pasi- 
naudojus: nepatarsiu užtrukti ilgoje ar prasiblaškyti malonioje 
kelionėje, daug laiko skirti stropiai vedamoms sąskaitoms ir turto 
tvarkymui, imtis vis kokio nors naujo darbo — visa tai padeda tik 
akimirką, ne gydo skausmą, o tik sukliudo. Aš noriu jį nutrauk- 
ti, o ne suklaidinti. Taigi vedu tave ten, kur reikia bėgti visiems 
bėgantiems nuo likimo — prie protinio darbo. Jis pagydys tavo 
žaizdą, išraus liūdesį. Net jei niekuomet nebūtumei su juo susi- 
jusi, dabar reikėtų pasinaudoti. Tačiau, kiek tau leido senoviškai 
griežtas mūsų tėvas, gal neaprėpdama visų dailiųjų menų gelmės, 
bec tikrai prie jų esi prisilietusi. O kad puikiausias iš visų žmonių 
mano tėvas būtų mažiau paisęs protėvių nuostatų ir leidęs tau ne 
tik susipažinti su išminties pamokymais, bet ir jų padedamai pra- 
silavinti! Nereikėtų dabar tau ieškoti ginklų likimui atremti, o tik 
juos iškelti. Jis nelabai pritarė tokiems užsiėmimams dėl tų mote- 
rų, kurių mokslai nedaro išmintingesnių, o tik tvirkina. Tačiau dėl 
godaus žinių proto pasiėmei daugiau, negu galėjai: pakloti visų 

dalykų pamatai. Dabar grįžk prie jų, jie tave apsaugos, paguos ir 
pradžiugins. Kai jie sąžiningai įeis į tavo sielą, ten niekuomet ne- 
beįžengs skausmas, vienatvė, tuščia kankynė dėl netikro smūgio. 
Jiems tavo širdis neatsivers. Kitoms ydoms ji jau seniai uždaryta. 
Tai patikimiausia apsauga, vienintelė, galinti tave išplėšti iš likimo 


valdžios. 


Tačiau kol pasieksi tų užsiėmimų žadamą uostą, reikės lazdų pa- 
siremti. Todėl noriu parodyti, kas tuo tarpu galėtų paguosti. Paž- 
velk į mano brolius. Kol jie sveiki gyvi, tau neleista kaltinti liki- 
mo. Abu gali tave pradžiuginti skirtingomis puikiomis savybėmis: 
vienas stropumu pelnė garbingas tarnybas, antras išmintingai jas 
paniekino.!** Nusiramink, matydama vieno sūnaus įrakingumą, 
kito — ramybę, abiejų — meilę. Žinau slapčiausius brolių jausmus: 
vienas puoselėja aukštas pareigas, idant tau teiktų garbės, kitas pa- 
sirinko ramų ir tylų gyvenimą, idant turėtų laiko tau. Likimas 
gerai tavo vaikus paskirstė kaip pagalbą ir paguodą: gali jaustis 
saugi dėl vieno svorio visuomenėje, gali mėgautis kito neužim- 
tumu. Jie varžysis dėl atsidavimo tau, ir dviejų sūnų meilė užstos 
vieno ilgėjimąsi. Drąsiai galiu pažadėti: tau netrūks nieko, išsky- 
rus vaikų skaičių. Nuo jų atsuk akis į anūkus, į nepaprastai mielą 
berniuką Marką!*?, į kurį žvelgiant joks liūdesys negali ilgai trukti. 
"Tas vaikas užglosto bet kokią, kad ir didelę ar šviežią širdgėlą. Kie- 
no ašarų nenušluostys jo linksmumas?! Kieno rūpesčių prislėgta 
siela nenušvis nuo jo mitrumo?! Ko neprajuokins jo išdaigos?! Ko 
nepatrauks ir neprablaškys jo čiauškėjimas, kurio negali atsiklau- 
syti?! Meldžiu dievų, kad leistų jam mus pergyventi. Tegul lemties 
kraugerystė pavargusi sustoja prie manęs. Visa, dėl ko sielvartauja 
motina ir senelė, tegu teks man, likusieji tegu klesti nepaliesti. Vi- 
sai nedejuočiau nei dėl visų netekčių, nei dėl dabartinės padėties, 
jei būčiau tik vienintelė niekuomet nebesielvartausiančių namų 
auka. Švelniai globok netrukus proanūkių tau padovanosiančią 


!8* Vyresnysis Senekos brolis Novatas buvo atsidėjęs valstybės veiklai, o jaunesnysis Mela gyveno 
privataus žmogaus gyvenimą. 


"85 Markas - jaunesniojo Senekos brolio Melos sūnus. Tada jis turėjo apie trejus metus. 

Novarilą!*“. Kaip prie dukters buvau taip prie jos prisirišęs, kad 
manęs netekusi gali atrodyti našlaitė, nors jos tėvas ir gyvas. My- 
lėk ją vietoje manęs. Neseniai likimas pagrobė iš jos motiną. Tavo 
prieraišumas galėtų padaryti, kad ji tik liūdėtų dėl motinos netek- 
ties, bet nesijaustų ją praradusi. Ugdyk jos būdą, teik jam pavida- 
lą, jauname amžiuje nuostatai giliau įsispaudžia. Tegu pripranta 
su tavimi šnekučiuotis, tegu tampa tokia, kaip tu norėsi, daug 
duosi ir neduodama jai nieko, išskyrus pavyzdį. Ši šventa pareiga 
tau bus vaistas. Skaudančią sielą nuo nerimasties nukreipti gali tik 
arba protas, arba garbingas užsiėmimas. Tarp didžiausių guodėjų 
būčiau įrašęs ir tavo tėvą, jei jis būtų šalia. Tačiau žvelgdama pro 
savo išgyvenimų šydą pagalvok ir apie jo jausmus tau, suprasi, jog 
daug teisingiau būtų skirti save jam, o ne aukotis man. Kai tik 
užplūdęs besaikis sielvartas norės tave pasigrobti, pagalvok apie 
tėvą. Nors padovanojusi jam tiek anūkų ir proanūkių, tu nebesi 
vienintelė, bet laiminga jo gyvenimo pabaiga priklauso nuo tavęs. 
Kol jis gyvas, tau nevalia skųstis gyvenimu. 


Iki šiol nutylėjau didžiausią paguodą — tavo seserį, nepaprastai 
ištikimą širdį, prisiimančią visus tavo rūpesčius, antrąją visų mū- 
sų motiną. Ji verkė su tavimi, jos glėbyje tu atsipeikėjai. Nors ji 
visuomet žiūri tavo išgyvenimų, tačiau mano atveju kenčia ne 
tik dėl tavęs. Juk ant jos rankų aš atvažiavau į Romą,!*" pasiauko- 
jamai, motiniškai jos slaugomas ilgai gijau nuo sunkios ligos!*“, 
ji rūpinosi mano kvestūra!“?, ji, paprastai nedrįstanti kitų užkal- 
binti ar garsiai pasveikinti, dėl manęs nugalėjo baikštumą. Nei 
nuošali gyvensena, nei kaimietiškas, palyginti su kitų moterų 
įžūlumu, kuklumas, nei ramybės pomėgis, nei tylaus užsidarymo 
įprotis nesukliudė jai dėl manęs imtis veiklos. Brangioji mama, 


186 Novatila — vyresniojo Senekos brolio Novato duktė. 


18“ Seneka gimė Ispanijos mieste Korduboje, bet vaikas buvo atvežtas į Romą, kur tėvas jau 
anksčiau buvo įsigijęs namus. 


88 Susirgęs kažkokia plaučių liga Seneka nuvyko gydytis į Egiptą, kur jo tetėnas ėjo Romos 
vietininko pareigas. 


'8 Kvestūra - žemiausia pareigybių pakopa. Kvestoriai tvarkė valstybės finansus. 

ji - tave atgaivinsianti paguoda, kiek galėdama glauskis ir prisi- 
rišk prie jos. Liūdintieji paprastai vengia mylimiausių žmonių, 
stengiasi savo skausmui įgyti laisvės, o tu patikėk jai savo mintis. 
Ar norėsi išlaikyti dabartinę būklę, ar jos atsikratyti, sesuo padės 
ir nutraukti skausmą, ir toliau sielvartauti. Bet, kiek pažįstu šios 
nepaprastai tobulos moters išmintį, ji neleis, kad tave nugaluotų 
nieko neduosianti širdgėla, ir pateiks savo pavyzdį. Aš esu buvęs 
jos elgesio liudininkas. Plaukiant ji neteko karštai mylimo vyro, 
mūsų tetėno, už kurio skaisti buvo ištekėjusi. Tačiau pakėlė ir 
širdperšą, ir baimę ir sudužus laivui, nugalėjusi audras, išgelbėjo 
jo kūną. Kiek daugelio moterų puikių darbų niekas nežino! Jei 
ji būtų gyvenusi kuklioje, dorybėmis besižavinčioje senovėje, tai 
menininkai būtų varžęsi, šlovindami žmoną, kuri pamiršusi sil- 
pnumą, pamiršusi net ir stipruolius gąsdinančią jūrą dėl vyro pa- 
kasynų patikėjo savo galvą pavojams ir galvodama apie vyro ka- 
pą nepabūgo pati likti nepalaidota. Dainos mini tą, kuri numirė 
vietoje vyro"“?, bet dar gražiau yra rūpintis vyro palaidojimu, 
nekreipiant dėmesio į savo gyvybę. Didesnė yra toji meilė, kuri 
mažiau išlošia, esant vienodam pavojui. Po to niekas nebesistebi, 
kad per šešiolika metų, kai jos vyras valdė Egiptą, ji niekuomet 
nebuvo pastebėta viešoje vietoje, savo namuose nepriėmė nė vie- 
no provincijos gyventojo, nieko dėl jo iš vyro neprašė ir nesilei- 
do pati būti prašoma. Taigi plepi ir mėgstanti valdytojus juo- 
dinti provincija, kurioje net nekaltieji neišvengdavo nešlovės, ją 
gerbė kaip vienintelį dorybės pavyzdį ir prikando palaidą liežuvį. 
O juk tai nepaprastai sunku tiems, kurie mėgsta net pavojingai 
pasišaipyti. Egiptas ir šiandien be perstojo trokšta, nors ir nesiti- 
kėdamas gauti, panašios moters. Didelis dalykas būtų buvęs, jei 
šešiolika metų provincija būtų ją gyrusi, bet didesnis, - kad apie 
ją nekalbėjo. Pasakoju ne siekdamas kaip dera ją pašlovinti (taip 
šykščiai ir paskubomis paminėdamas tik nubrėžiu apybraižas), 
bet kad suvoktum, jog ji - didžios dvasios moteris, jos nenugalė- 
jo nei pataikavimas, nei godumas, kiekvienos valdžios palydovai 


0 Turima galvoje graikų mito herojė Alkesridė, dievams leidus, savanoriškai numirusi vietoje savo 
vyro Admeto. 

ir pražūtis. Jau suirus laivui, mirties baimė neprivertė jos, regin- 
čios sudužimą, prigludusios prie bedvasio vyro, stengtis pačiai 
išeiti, o ne jį išnešti. Parodyk tokią pat narsą, išvaduok sielą nuo 
širdgėlos ir elkis taip, kad niekas negalėtų pamanyrti, jog gailiesi 
mane pagimdžiusi. 


Beje, nors visa būsi padariusi, kur buvusios, kur nebuvusios ta- 
vo mintys nenumaldomai vis kryps į mane ir nė vieno vaiko 
paveikslas dažniau neiškils prieš akis ne todėl, kad kiti būtų ne 
tokie brangūs, bet kad paprastai skaudamą vietą dažniau paglos- 
tome. Taigi žiūrėk, kokį mane turi įsivaizduoti: linksmą ir guvų 
žmogų, kuriam viskas puikiai klojasi. O ar ne puikiai, kai jokių 
rūpesčių neturinti siela gali skirti laiko savo darbams ir tai mė- 
gaujasi lengvesniais užsiėmimais, tai trokšdama tiesos pakyla ap- 
žvelgti savos ir visatos gimties? Pirmiausia tiria įvairius kraštus ir 
jų išsidėstymą, paskui — aplinkui išsiliejusios jūros padėtį, pasi- 
kartojančius jos potvynius ir atoslūgius, po to skrodžia žvilgsniu 
visa, kas kelia siaubą tarp dangaus ir žemės, tą dėl griaustinio, 
žaibų, vėtrų, liūčių, sniego ir krušos pliūpsnių sumaištingą er- 
dvę, pagaliau išraižiusi žemesnes sritis veržiasi į aukštybes ir mė- 
gaujasi nepaprastai gražiu dieviško pasaulio vaizdu. Prisiminusi 
savo amžinumą, ji vaikšto iš vieno šimtmečio į kitą po praeitį ir 
ateitį. 


APIE LAIMINGĄ GYVENIMĄ 


„ Galijone!?!, broli, visi trokšta laimingai gyventi, bet dauguma mi- 
glotai įsivaizduoja, kas sudaro laimingo gyvenimo esmę. Pasiekti 
laimę nėra lengva todėl, kad išklydęs iš kelio žmogus tuo greičiau 
nuo jos tolsta, kuo atkakliau į ją veržiasi. Žengiant priešinga kryp- 
timi pats skubėjimas kaltas dėl didėjančio atstumo. Taigi pirmiau- 
sia reikia numatyti sieksimą tikslą, paskui pasidairyti priemonių 
jam kuo greičiausiai įgyvendinti. Jau kelyje (jei tik pasirinksime 
teisingą) suprasime, kaip toli kasdien nudrožiame ir kiek priartė- 
jame prie būsenos, į kurią šaukia įgimtas troškimas. Kai be vadovo 
šen bei ten klaidžiojame, atsiliepdami į balsus ir šauksmus, kvie- 
čiančius traukti į skirtingas puses, gyvenimas sudyla klajonėse, o 
juk jis būtų per trumpas net tada, jei dieną naktį rūpintumės vidi- 
nio pasaulio tobulinimu. Taigi turint patyrusį, pažįstantį tą sritį, į 
kurią žengiame, vedlį, reikia nuspręsti, ko siekti ir kaip, mat čia ne 
tokios sąlygos kaip paprastose kelionėse, kur galima rasti kokį ta- 
kelį ar nenuklysti, pasiklausus gyventojų. Čia dažniausiai apgauna 
visų pamėgtas arba labiausiai išvažinėtas vieškelis. Turime tvirtai 
užsibrėžti nesekti tarsi avių banda paskui kitus ir žingsniuoti ten, 
kur reikia, o ne ten, kur jie eina. 

(Didžiausios nesėkmės ištinka todėl, kad derinamės prie kitų nuo- 
monės, nusprendę, jog geriausias yra tas daiktas, kuriam visi prita- 
ria]Marydami daugybę pavyzdžių gyvename ne protingai, o pana- 
šiai į kitus. Štai iš kur toji vienas kitam ant galvos lipančių žmonių 
kamšalynė. Kaip grūdantis ir lamdantis baisiame sąmyšyje vienas 
griūdamas parverčia kitą, pirmasis pražudo paskesnįjį, taip ir gy- 
venime: žmogus ne tik pats klysta, bet ir klaidina kitus. Žalinga 
lygiuotis į žengiančius priekyje. Kiekvienas labiau linkęs patikėti 

negu svarstyti, niekuomet nesamprotauja apie gyvenimą pats, bet 
visada tiki kitais, todėl iš kitų pasiimtos klaidos išmuša mus iš vė- 
žių ir parbloškia. Žūvame vadovaudamiesi svetimais pavyzdžiais. 
Išsigelbėsime tik atsiskyrę nuo bandos. Dabar žmonės patys puo- 
selėja savo nelaimes nepakęsdami protingų minčių. Panašiai esti 
rinkimuose, kai išrinkę ką nors pretoriais"??, kurių populiarumas 
paskui krinta, visi patys stebisi galėję taip daryti. Tą patį giriame, 
tą patį peikiame. Tokia kiekvieno balsų dauguma priimto spren- 
dimo dalia. 


„ Kai kalbame apie laimingą gyvenimą, neturi man sakyti kaip bal- 


savimuose: „Atrodo, dauguma šioje pusėje.“ Vadinasi, toji pusė 
blogesnė. Žmonija dar nesitvarko taip, kad dauguma būtų už gėrį. 
Liaudies pritarimas — blogio įrodymas. Ieškokime to, kas geriausia, 
o ne to, kas įprasta, to, kas suteiktų mums amžiną laimę, o ne to, 
ką giria prastuomenė, nevykusi teisybės aiškintoja. Prastuomene 
vadinu ne tik pilkasermėgius, bet ir karūnuotuosius. Mat nežiūriu 
kūną dengiančių drabužių spalvos, spręsdamas apie žmogų nepa- 
sitikiu akimis, tiesai nuo apgaulės atskirti turiu geresnę, tikresnę 
žvalguonę: sielos gėrio tegu ieškos siela. Jei ji kada nors atsigaus, 
sugrįš į save, tai pripažins kraipiusi tiesą ir žmogus pasakys: „Ge- 
riau būčiau nedaręs to, ką dariau lig šiolei. Prisiminęs savo kalbas 
pavydžiu nebyliams tylėjimo, buvusius troškimus vadinu priešų 
prakeiksmu, tai, ko bijojau, (o gerieji dievai!) buvo daug vertin- 
giau už tai, ko siekiau. Su daug kuo buvau susipykęs ir neapykantą 
iškeičiau į santaiką (jei tik su niekšais galima gyventi santaikoje), 
o pats su savimi dar nesusidraugavau. Visomis jėgomis stengiausi 
išsiskirti iš kitų ir pagarsėti kokioje nors srityje. Taip elgdamasis aš 
tik atsidengiau ginklų smūgiams ir leidausi kandžiojamas pikta- 
valių. Pažvelk į tuos, kurie giria iškalbą, kurie prisiriša prie turtų, 
kurie padlaižiauja siekdami malonės, kurie aukština galią. Visi jie 
arba priešai, arba gali jais pasidaryti (o tai visiškai tas pats). Kiek 
garbintojų, tiek pavyduolių. Todėl aš verčiau ieškau tikrojo, vidi- 


9 Teisėrvarkos reikalus rvarkę aukšti Romos valdininkai. 

nio, o ne išorinio gėrio. Kas traukia akį, prie ko žmonės sustoja, ką 
apstulbę rodo vieni kitiems, iš išorės žiba, o viduje — apgailėtinas 
šlamštas.“ 


Ieškokime ne paviršutiniško, o tvirto ir pastovaus gėrio, nema- 
tomosios pusės grožio; ryžkimės kasti šį lobį. Jis netoli. Rasi- 
me. Tik reikia žinoti, kurlink tiesti rankas. Dabar lyg paramsyje 
praeiname pro šalį prasilenkdami su trokštama laime. Nenorė- 
damas tampyti tavęs aplinkui neminėsiu kitų vyrų nuomonių, 
nes jas išdėstydami ir atmesdami sugaištume daug laiko. Klausyk 
manosios. „Manosios“ sakau todėl, kad nepriskiriu savęs vieno 
kurio nors žymaus stoiko mokyklai: pasilieku teisę turėti savo 
supratimą. Taigi vienu seksiu, kito mintis perimsiu tik dalinai, 
o pateikęs visų ankstesnių filosofų teiginius galbūt nė vieno ne- 
peikdamas tarsiu: „Norėčiau pridurti štai ką.“ Kolei kas skelbiu 
gyvenimo pagal daiktų gimties dėsnius nuostatą (jai pritaria visi 
stoikai); nenuklysti nuo jos, būti ugdomam jos dėsnių ir pavyz- 
džių — išmintis. Taigi laimingas gyvenimas turi atitikti prigimtį. 
Taip esti tada, kai žmogus pirmiausia yra sveiko proto ir sugeba 
tą sveikatą išlaikyti; antra, kai jis stiprus ir veržlus, trečia, stebėti- 
nai ištvermingas, viskam pasiruošęs, savo kūnu ir tuo, kas su juo 
susiję, rūpinasi be nerimastingo blaškymosi, stropiai tvarko nau- 
dingas gėrybes visai jomis nesižavėdamas, moka naudotis likimo 
dovanomis netapdamas jų vergu. Ir be mano pastabos supranti, 
kad tokio žmogaus sieloje viešpatauja nuolatinė ramybė, lais- 
vė, nėra nieko, kas ją erzintų ar baugintų. Mat malonumams ir 
<...>!3 vietoje menkų, trumpų ir pačioms begėdystėms žalingų 
smagumų, iškyla didžiulis, neužtemdomas ir pastovus džiaugs- 
mas, sielos ramybė ir santarvė bei kukli didystė. Silpnybė visada 
gimdo žiaurumą. 


Galima ir kitaip apibrėžti mūsų gėrio supratimą, tą pačią mintį iš- 
sakant kitais žodžiais. Ta pati kariuomenė čia plačiau išsiskleidžia, 

čia į krūvą susitelkia arba viduriui atsitraukus išsilenkia sparnais, 
arba išsirikiuoja tiesia linija, bet jos jėga ir norai stovėti po tomis 
pačiomis vėliavomis, kad ir kaip ji tvarkytųsi, lieka tie patys. Taip 
ir aukščiausiojo gėrio apibrėžimą galime ištęsti, plačiai išdėstyti 
arba sutraukti, sutrumpinti. Taigi bus tas pars, jei pasakysiu: „Di- 
džiausias gėris — tai niekinanti likimo išdaigas ir pasitenkinanti 
dorybėmis siela.“ Arba: „Nenugalima dvasios jėga, turinti gyve- 
nimo patirtį, ramiai atliekanti savo darbus, žmogiška, rūpestinga 
tiems, su kuriais bendrauja.“ Galima ir taip apibrėžti: „Laimingu 
vadiname tokį žmogų, kuriam neegzistuoja joks gėris ir blogis, 
išskyrus dvasios gėrį ir blogį, kuris yra garbingas, tenkinasi dory- 
be, kurio likimo išdaigos nei išaukština, nei palaužia, kuris nežino 
didesnio už paties sau duotą gėrį, kuriam tikrasis malonumas yra 
malonumų niekinimas.“ 

Jei norėtum išsiplėsti, tai tą pačią mintį galime apvilkti vis kitais 
ir kitais rūbais, palikdami sveiką ir nepaliestą esmę. Iš tiesų, kas 
mums trukdo laimingu gyvenimu pavadinti laisvą, tiesią, neį- 
bauginamą ir tvirtą sielą, nepažįstančią nei baimės, nei aistros? 
Garbingumas yra vienintelis jos gėris, gėdingumas — vienintelis 
blogis. Visi kiti dalykai - menkaverčiai; jie nei prideda laimės, nei 
atima, pasirodydami ir išnykdami nei didina gėrio, nei naikina. 
Taigi ant šio pamato stovintis žmogus noromis nenoromis visą 
laiką jaus nuolatinį linksmumą ir gilų, iš širdies gelmių plaukiantį 
džiaugsmą, bus patenkintas savo vidumi ir nenorės nieko didesnio 
už jo turinį. Ar gali šis dalykas prilygti menkiems, niekingiems, 
trumpiems mūsų kūniūkščio pojūčiams?! Malonumų vergu tapęs 
žmogus tą pačią akimirką patenka ir į kančios vergiją. Pamatysi, 
kokią nelabą ir žalingą vergovę vilks tas, kurį pakaitomis valdys 
malonumai ir kančios, tie nepastoviausi, savivališkiausi viešpačiai. 
Taigi reikia išeiti į laisvę. Ją teikia ne kas kita, kaip abejingumas 
likimui. Tik tuomet atsiras tas neįkainojamas gėris, saugiai besi- 
jaučiančios dvasios ramybė bei didybė ir išvijus paklydimus iš tie- 
sos pažinimo atsiradęs didingas nekintantis džiaugsmas, gerumas, 
sielos sklaida. Visa tai žmogų džiugins ne kaip gėrybės, bet kaip 


savojo gėrio padariniai. 

Kad jau paleidau liežuvį, tai pasakysiu, jog laimingu gali būti pa- 
vadintas tas, kuris dėl teisingo protavimo nieko netrokšta ir nieko 
nebijo. Ir uolos, ir gyvuliai nejaučia baimės ir liūdesio, tačiau jų 
niekas nepavadins laimingais, nes jie nesuvokia laimės. Dėk į tą 
pačią vietą ir tuos žmones, kuriuos buka prigimtis bei savęs pa- 
ties nesupratimas nubloškia tarp gyvulių ir negyvų daiktų. Nė per 
nago juodymą nesiskirs jie vieni nuo kitų: gyvuliai neturi proto, 
o tokių žmonių sąmonė - išklypusi, sau kenkianti, nepastovi. Ne- 
gali būti laimingas tiesos neįžvelgiantis žmogus. Taigi laimingas 
gyvenimas remiasi teisingu, tikru sprendimu ir yra nekintamas. 
Juk tuomet neaptemusi, laisva nuo visų blogybių sąmonė sugeba 
išvengti ne tik kankynių, bet ir peštelėjimų. Visada ji stovės kur 
stovėjusi, net nirštant ir šėlstant likimui nesitrauks iš vietos. Nors 
malonumai apsupa mus iš visų pusių, skverbiasi visokiausiais ke- 
liais, lepina sielą, įvairiomis vilionėmis gundo visą mūsų asmeny- 
bę ar atskiras jos dalis, koks mirtingasis, turintis bent lašelį žmo- 
giškosios savigarbos, norės per dienas ir naktis svaigti nuo geismų 
ir pamiršęs sielą atsiduos kūno įgeidžiams?! 


„ „Bet ir siela, — tvirtina jis, — turės savo malonumų.“ Tegu turi, 


tegu tampa prabangos ir malonumų vertintoja, prisipildo viso 
to, kas teikia smagių pojūčių. Paskui tegu pagalvos apie praeitį 
ir prisiminusi senus pasismaginimus tedžiūgaus laukdama naujų, 
tesurikiuos į vietas savo norus ir kūnui auginant dabarties lašinius 
tesiųs mintis į ateitį. Tai man atrodo apgailėtina, nes kvaila rink- 
tis blogį užuot pasiėmus gėrį. Be sveiko proto niekas nebūna lai- 
mingas; žmogus, siekiąs blogio vietoje gėrio, yra sutrikusio proto. 
Taigi laimingas yra sugebąs teisingai spręsti žmogus. Laimingas 
dėl dabarties, kad ir kokia būtų, jis patenkintas nesipriešina savo 
padėčiai. Laimingas tas, kuriam protas paveda visus reikalus. 


Ir malonumus didžiausiu gėriu laikantys žmonės mato, į kokią 
bjaurią vietą jie nustūmė gėrį. Jie tvirtina, kad malonumai negali 
būti atskirti nuo dorybės, ir sako, jog garbingas gyvenimas yra 
malonus, o malonus gyvenimas -— garbingas. Nesuprantu, kaip jie 

sujaukia į krūvą tokias skirtingybes. Kodėl, — klausiu jus, — kodėl 
malonumai negali būti atskirti nuo dorybės? Gal todėl, kad bet 
koks gėris kyla iš dorybės, iš jos šaknų išdygsta ir tai, ką jūs mėgs- 
tate, ko siekiate? Jei jie būtų neatskiriami, tai nematytume, jog kai 
kas yra malonu, bet negarbinga, o kai kas iš tiesų labai garbinga, 
bet atšiauru ir skausmingai pasiekiama. 

Be to, nereikia pamiršti, kad malonumai veda į šlykščiausią gyve- 
nimą, o dorybė neįsileidžia blogio. Kai kurių žmonių nelaimė — 
ne malonumų stoka, o patys malonumai. To nebūtų, jei dorybė 
galėtų susimaišyti su malonumais. Ji dažnai jų neturi, bet niekuo- 
met nepasigenda. Kodėl gi tu derini skirtingus, netgi priešingus 
dalykus? Dorybė — tai didystė, aukštuma, karalienė, pergalė, sti- 
prybė, o malonumas — purvas, vergovė, silpnybė, nepastovumas. 
Jo vieta ir būstas — landynės ir smuklės. Dorybę rasi šventovėje, 
forume, kurijoje"?“, ji pirmutinė miesto sienų gynėja, ji dulkėta, 
įdegusi, sudiržusiais delnais. Malonumas paprastai slapstosi, ieško 
patamsio, sukinėjasi apie pirtis ir maudykles, apie vietas, bijančias 
edilo"? žvilgsnio. Jis išglebęs, silpnas, dvokia vynu ir tepalais, iš- 
blyškęs ar pasirausvinęs skruostus, išsitepliojęs dažais. Didžiausias 
gėris yra nemirtingas, negali išnykti, nepažįsta persisotinimo ir 
gailėjimosi. Tiesi mintis juk niekad neiškrypsta, nesipiktina sa- 
vimi, nieko tobulame gyvenime nekeičia. O malonumas pradeda 
blėsti dar beliepsnodamas. Jis užima nedaug vietos, taigi greitai ją 
užpildo, paskui kelia bjaurėjimąsi ir po pirmo protrūkio atslūgsta. 
Judrios prigimties dalykuose nėra nieko tikra. Taigi negali būti 
tvirto branduolio ten, kur viskas akimirksniu ateina ir išeina, toks 
daiktas išnyksta benaudojamas. Vis veržiasi į pabaigą ir dar nespė- 
jęs gimti rieda į pražūtį. 


Kaip čia yra? Juk malonumų turi ir gerieji, ir blogieji. Paleistuvius 
ištvirkavimas džiugina ne mažiau kaip garbingus žmones — pa- 


vyzdinga gyvensena. Todėl senoliai nurodė, kad reikia siekti doro 


'** Kurija - Romos senato posėdžių vieta. 

gyvenimo, o ne malonaus. Malonumą turime padaryti ne tiesos 
ir geros valios vadu, o palydovu. Prigimtis turi būti vadas, o pro- 
tas ją stebi, klausia jos patarimo. Taigi tarp gyvenimo pagal pri- 
gimties dėsnius ir laimingo gyvenimo reikia dėti lygybės ženklą. 
Parodysiu, kas tai yra. Stropiai ir drąsiai rūpinsimės atitinkančiais 
prigimtį kūno poreikiais kaip duotais tik šiai dienai ir prading- 
siančiais, nevergausime jų įnoriams, neleisime, kad mus valdytų 
svetimi mūsų prigimčiai dalykai. Kūno smagybės ir mažareikšmiai 
reikalai užims tokią vietą, kokią stovykloje pagalbiniai būriai ir 
lengvai ginkluoti kariai. Tegu jie paklūsta, o ne įsakinėja. Tik tada 
jie naudingi protui. Tikrojo vyro tegu negadina išoriniai dalykai, 
neįveikiamas tesižavi jis tik savo dvasios turtais. Tegu pasitikėda- 
mas savimi būna bet kam pasiruošęs, tebūna savo gyvenimo kūrė- 
jas. Jo pasitikėjimas tegu remsis žinojimu, žinojimas — tvirtybe, jo 
sprendimai tebūna pastovūs, be jokių taisymų. Net jei nepridur- 
čiau, savaime suprantama, kad toks vyras bus darnus, tvarkingas, 
visur elgsis kilniai ir atlaidžiai. Jo jausmuose tegu įsikurs tikrasis 
protas, nurodantis jausmams gyvenimo principus, nes nėra dau- 
giau iš ko pradėti, semtis jėgų ir į ką sugrįžti. Juk visata taip pat yra 
viską aprėpianti, ir pasaulio vairininkas Dievas stengiasi išsilieti 
į išorę, tačiau iš visur grįžta į save. Tą patį tedaro mūsų sąmonė. 
Nors ji lydi jausmus, per juos siekia išorę, tegu lieka ir jų, ir savęs 
valdovė. Taigi pasidarys viena darni jėga bei galia ir gims tikra- 
sis protas, neskaidomas prieštaravimų, visada tvirtos nuomonės, 
sampratos ir įsitikinimų. Šitaip išsidėstęs, jis susiderina, sakyčiau, 
susigieda su savo dalimis ir pasiekia aukščiausiąjį gėrį. Nėra jam 
kreivo, slidaus kelio, nėra kliūčių ar nuosmukių. Jis viską darys 
pagal savo norą, neatsitiks nieko nelaukta. Visi darbai neš gėrį, 
bus lengvi, miklūs, darbininkas nesitrauks atgal. Nerangumas ir 
svyravimas yra kovos ir blaškymosi ženklas. Todėl drąsiai galima 
tvirtinti, jog didžiausias gėris yra sielos darna. Dorybės bus ten, 
kur sutarimas ir vienybė, o ydos neša prieštaravimus. 


„Betgi tu pats, — sako jis, — dorybę gerbi todėl, kad lauki iš jos 


kokio nors malonumo.“ Pirmiausia, jei dorybė ir teikia malonu- 

mo, tai ne dėl jo siekiame dorybės, ne tik malonumus ji teikia. Ji 
stengiasi ne vien dėl to, bet jos pastangos siekiant kitų tikslų atne- 
ša ir malonumų. Javams išpurentoje dirvoje išdygsta ir viena kita 
gėlė, bet ne dėl šių akį džiuginančių piktžolių įdėta tiek darbo, 
sėjėjas turėjo kirą tikslą, o tai — papildomas prieduras. Taip ir ma- 
lonumas yra ne mokestis už dorybę, ne jos priežastis, bet priedė- 
lis. Džiaugsmas kyla ne iš malonumo, o priešingai - malonumas 
iš džiaugsmo. Didžiausias gėris glūdi pačiame vertinime ir proto 
tobulybėje. Kai baigęs kelią protas sudaro uždarą ratą, jis pasie- 
kia aukščiausiąjį gėrį ir jam nebėra ko daugiau trokšti. Juk nieko 
nėra šalia visumos, už pabaigos. Taigi klysti klausdamas, ko dar, 
be dorybės, siekti. Ieškai kažko aukščiau viršūnės. Teiraujiesi, ko 
aš siekiu iš dorybės? Jos pačios. Juk ji nieko geresnio neturi, pati 
savimi apsidovanoja. Ar šito maža? Aukščiausias gėris yra nepa- 
laužiama sielos tvirtybė, įžvalgumas, iškilnumas, sveikata, laisvė, 
darna, grožis. Ar ir po šių žodžių reikalauji kažko didesnio už visa 
tai? Kam kiši malonumą? Juk aš ieškau gėrio žmogui, o ne pilvui. 


Gyvulių ir žvėrių pilvas talpesnis. 


„ „Tu, — sako jis, - apsimeti nesuprantąs mano žodžių. Aš juk tvir- 


tinu, kad niekas negali gyventi maloniai negyvendamas garbingai. 
Gyvuliai ir žmonės, matuojantys gėrį ėdalo kiekiu, su tuo netu- 
ri nieko bendra. Aiškiai ir atvirai pareiškiu, kad mano maloniu 
vadinamas gyvenimas pasiekiamas tik padedant dorybei.“ O kas 
nežino, kad jūsų malonumuose skęsta didžiausi kvailiai, kad jais 
smaguriauja ištižėliai, kad net pati siela sau teikia daugybę žemos 
rūšies malonumų. Pirmiausia — tai išdidumas ir nepaprastas savęs 
vertinimas, iki dangaus pasikėlusi puikybė, akla ir buka savimeilė, 
lengvapėdiškumas, vaikiškas džiūgavimas dėl niekų, paskui — kan- 
dumas, įžeidinėjimo smagybe besidžiaugiąs pasipūtimas, dykinė- 
jimas, tingios, savo reikalus pramiegančios sielos išglebimas. Do- 
rybė kratosi viso to, pirma įžvalgiai įvertina malonumus papur- 
čiusi sau už peties, kad nesnaustų, paskui įsileidžia ir net pačios 
giriamus laikydama per nieką džiaugiasi ne juos įsileidusi, bet pa- 
žabojusi. O juk, pasak jūsų, malonumų pažabojimas yra skriauda 

aukščiausiajam gėriui. Tu malonumu žaviesi, aš tramdau, tu juo 


mėgaujiesi, aš naudojuosi, tu laikai didžiausiu gėriu, aš — visai ne 
gėriu. Tu viską darai dėl malonumo, aš - nieko. 


„ Sakydamas, kad nieko nedarau dėl malonumo, kalbu apie išmin- 


čių, žmogų, kuriam, mano nuomone, vienam prieinami malo- 
numai. Nevadinu išminčiumi to, kurį kažkas valdo, net jei ir ne 
malonumai. Ar gali malonumų gerbėjas priešintis vargui, pavo- 
jui, skurdui ir daugybei kitų žmogui gresiančių negandų?! Kaip 
jis žvelgs mirčiai į akis, kaip iškęs skausmą? Ar jo, nugalėto tokio 
švelnaus priešininko, nenugalės pasaulio griausmai ir pačių Žiau- 
riausių priešų gauja? „Jis elgsis taip, kaip lieps malonumai.“ O 
ar nematai, kiek daug jie patars? Sakai: „Nieko negražaus nega- 
lės įsakyti, nes dorybė neleis.“ Ar ir vėl nematai, koks tas aukš- 
čiausias gėris, kuriam išlaikyti reikia sargo? Kaipgi dorybė valdys 
malonumus, sekdama paskui juos, jei sekimas yra paklūstančiojo 
savybė, o įsakinėjimas — valdančiojo? Kodėl valdančiąją galią jūs 
nustumiate į galą? Dorybei siūlote išties neprastas pareigas: ragau- 
ti malonumus. Bet žiūrėkime, ar išlieka dorybė žmonėse, kurie ją 
taip įžeidžiamai supranta. Juk praradusi esmę dorybė negali turėti 
to vardo. Taigi kalbėdamas apie tai parodysiu daugelį malonumo 
vergų, kuriuos likimas dosniai apdovanojo ir kurie tačiau vadinti- 
ni blogais žmonėmis. Pažvelk į Nomentą ir Apicijų"?“, verdančius 
žemių ir jūrų turtus (taip jie vadina), apžiūrinėjančius visokiausių 
rūšių gyvūnus, atgabentus ant jų stalo. Pažvelk į tuos, kurie nuo 
rožėmis apibertų guolių žvelgia į savo šunvaišes džiugindami ausis 
garsų skambesiu, akis — reginiais, o gomurį — gardėsiais. Švelnūs, 
minkšti apklotai glosto jų kūną, o kad ir nosis turėtų ką veikti, 
kvepalais apšlakstoma lėbavimų vieta. Sakysi juos skęstant malo- 
numuose, tačiau jiems nebus gera, nes ne gėriu jie džiaugiasi. 


„Jiems bus blogai, — sako jis, — daugybė įvykių drums sielą, o 
prieštaringos nuomonės neduos ramybės protui.“ Sutinku, kad 


** Nomentas (I a. pr. Kr.) ir Apicijus (I a. po Kr.) - garsūs Romos gurmanai. 

taip yra, bet nors jie kvailiai ir lengvapėdžiai, nors juos graužia 
atgaila, jie patirs daug malonumų, nes jų tol neslegia joks sunku- 
mas, kol jie neturi sveiko proto ir (tai daugeliui pasitaiko) dūksta 
beprotiškai linksmindamiesi, šėlsta kvatodami. O išminčiaus ma- 
lonumai santūrūs ir saikingi, netgi menki, kuklūs ir vos pastebimi, 
bet kadangi jie ateina nekviesti, patys save išsikvietę, tai nėra nei 
liaupsinami, nei ypatingo džiugesio teikia. Malonumai įsiterpia į 
gyvenimą jį padažydami kaip išdaiga ar juokas rimtoje dramoje. 
Todėl anie tegu nejungia nesuderinamų dalykų, nededa dorybės 
prie malonumų, nes ši klaida patinka tik niekšams. Šis pasken- 
dęs malonumuose, nuolatos raugėjantis girtuoklis žino smagiai 
gyvenąs, bet mano, kad ir dorai, nes girdi malonumus esant ne- 
atskiriamus nuo dorybės; be to, savo ydas jis vadina išmintimi ir 
skelbia, kad jas reikia slėpti. Taigi jie lėbauja ne Epikūro"? skati- 
nami, bet apnikti ydų, savo palaidumą slepia filosofijos glėbyje ir 
susirenka ten, kur nugirsta giriant malonumus. Jie nežiūri, kad 
Epikūro malonumas blaivus ir rimtas (dievaži, nuoširdžiai kalbu), 
bet sulekia, vien išgirdę tą žodį, ieškodami savo geiduliams kokio 
nors prieglobsčio ir užuovėjos. Taip jie praranda vienintelę teigia- 
mą nenaudėlių savybę — gėdą. Giria tai, dėl ko anksčiau rausdavo, 
ir didžiuojasi ydomis. Neįmanomas jaunuomenės atgimimas ten, 
kur gerbtini dalykai užleido vietą bjauriam ištižimui. Malonumų 
šlovinimas pražūtingas štai kuo: garbingi pamokymai lieka nepa- 
stebėti, o tai, kas gadina, — visiems kaip ant delno. 


Aš pats esu tos nuomonės (pasakysiu, neįtikdamas savo bendra- 
minčiams), jog Epikūro mokslas — gerbtinas, teikiąs teisingus pa- 
tarimus ir geriau pažiūrėjus net griežtas. Iš tikrųjų malonumus jis 
sutraukia į kruopelytę ar dulkelę, mat malonumui taiko tas pačias 
taisykles kaip ir mes dorybei. Jis liepia malonumui paklusti pri- 
gimčiai. Bet palaidumas juk nesitenkina tuo, ko užtenka prigim- 
čiai. Tai kaip čia išeina? Tas, kuris tinginystę, rajumą, ištvirkimą, 
vadina laime, ieškodamas gero vardo blogam dalykui pridengti, 


“" Epikūras (341-270) - graikų filosofas. 

ateina į Epikūro mokyklą, paviliotas dviprasmiškų jos šūkių ir 
atsiduoda ne tokiems malonumams, apie kuriuos ten kalbama, 
bet tokiems, kokių pats trokšdamas atsidangina. Toks ima išve- 
džioti, kad jo ydos neprieštarauja Epikūro mokymui, todėl jis ir 
nuolaidžiauja joms ne bailiai, ne paslapčiom, o ištvirkauja, nepa- 
narindamas galvos. Taigi aš neteigiu kaip daugelis mūsiškių, kad 
Epikūro teiginiai yra begėdysčių mokykla, tik sakau: nepelnytai 
jis turi blogą vardą. Šitaip galima tvirtinti tik gerai apžiūrėjus vi- 
dų, išorė duoda pamatą gandams ir skatina nekokią nuomonę. 
Atrodo taip, lyg narsus vyras būtų apsivilkęs moters drabužiais. 
Jam galima pasakyti: „Tavo dorovė tyra, garbė — nepažeista, tavo 
kūnas neatsidavęs jokiam bjauriam pasismaginimui, bet tavo ran- 
kose — timpanas.“ Reikia išsirinkti garbingą vėliavą bei raginantį 
sielą šūkį, o šis pataikauja kūnui ir kviečia ateiti beregint atei- 
siančias ydas. Dorybę pasiekęs žmogus teikia tobulo garbingumo 
vaizdą. Malonumų sekėjas atrodo silpnas, palaužtas, visai nevy- 
riškas. Jis įkris į pamazgų duobę, jei kas nors nenumalšins jame 
malonumų, nepasakys, kuriuos riboja natūralus troškimas, kurie 
skrieja galvotrūkčiais ir niekada nesibaigia: kuo daugiau žmogus 
jų semia, tuo labiau jie neišsemiami. Tegu dorybė žengia prieky- 
je, tada nepavojingas kiekvienas žingsnis. Nesaikingi malonumai 
kenkia, o dorybei vedant nereikia bijoti, kad ko nebūtų per daug, 
nes saikas — joje pačioje. Gėris niekada nevargsta dėl didumo. 
Tu - protinga būtybė. Sakyk, kas gali būti geriau už protą? Jei tau 
patinka dorybės ir malonumo derinys, jei nori eiti į laimę lydint 
šiam dvejetui, tai dorybė tegu ves, o malonumas teseks iš paskos 
tarsi šešėlis, sėlinantis paskui kūną. Tik dvasios skurdžius gali pa- 
versti dorybę, tą didžiausią šventenybę, malonumo tarnaite. 


Dorybė tegu eis pirma, ji teneš vėliavas. Turėkime malonumų, bet 
būkime jų šeimininkai ir tramdytojai. Šį tą jie išprašys iš mūsų, 
bet nieko teneprivers daryti. Žmonės, atidavę pirmenybę malo- 
numams, netenka ir vieno, ir kito. Mat praranda dorybę ir ne jie 
malonumus, o juos pačius malonumai valdo: tokie arba kamuoja- 
si dėl jų stokos, arba dūsta nuo pertekliaus. Nelaimingi, kai malo- 

numai juos palieka, dar nelaimingesni, kai užgriūva. Taip audra, 
užklupusi jūrininkus Sirčių mariose, čia išmeta į seklumą, čia blaš- 
ko šėlstančiose bangose. Visa tai įvyksta dėl per didelio nesusilai- 
kymo ir aklos meilės kokiam nors dalykui. Žmogui, siekiančiam 
blogio vietoje gėrio, pasisekimas pavojingas. Kaip sunku ir pavo- 
jinga medžioti žvėris, net sugavus laikyti rizikinga (mat jie dažnai 
sudrasko savininkus), taip pramogautojai įpuola į baisią nelaimę 
pasidarydami savo malonumų aukomis. Kuo daugiau malonumų, 
kuo jie didesni, tuo mažesnis ir nuolankesnis yra tas, kurį žmonės 
vadina laimingu. Norėčiau sustoti prie šio vaizdo. Medžiotojas, 
tykojantis žvėrių guolių ir ketinantis 


spęst žabangas žvėrims 
bei labai mėgstantis 
su šunim apsupti kalnagūbrius!?*, 


sėlindamas jų pėdsakais palieka svarbesnius reikalus, atsisako dau- 
gelio pareigų. Taip ir malonumų sekėjai viską palieka antroje vie- 
toje ir pirmiausia netenka laisvės, išmainydami ją į pilvo užgaidas. 
Jie ne perka malonumus, o parsiduoda jiems. 


„Kas gi trukdo, — sako jis, - dorybę su malonumais sulieti į vieną 
vietą ir sukurti aukščiausiąjį gėrį taip, kad tas pats būtų ir garbin- 
ga, ir malonu?“ Bet garbingumo dalis tegali būti tik garbingumas. 
Aukščiausias gėris nebus tyras matydamas savyje kai ką, kas nėra 
gėris. Netgi dorybės pagimdytas džiaugsmas, būdamas gėris, nėra 
absoliutaus gėrio dalis; linksmumas ir ramybė - irgi, nors jų atsi- 
radimo priežastys ir labai gražios. Tai geri dalykai, bet jie — aukš- 
čiausiojo gėrio padariniai, jie neįeina į jį. Kas sieja malonumus su 
dorybe, ir dar nelygiomis dalimis, tas dėl vienos gėrybės trapumo 
pažaboja visa, kas gyva kitoje, ir pavergia laisvę, kurios negalima 
nugalėti tik tada, kai nieko už ją nėra vertingesnio. Tokiam žmo- 
gui prisireikia likimo, o tai — didžiausia vergystė. Prasideda nera- 


"8 Abi citatos paimtos iš Vergilijaus poemos „Georgikos“ (I. 139-140). Vertė Antanas 


Dambrauskas. 

mus, kupinas įtarinėjimų, bailus, drebąs dėl atsitiktinumų, pri- 
klausantis nuo aplinkybių gyvenimas. Tu nebeduodi dorybei tvir- 
to, nejudamo pamato, liepi jai stovėti liumpsinčioje pelkėje. Nėra 
didesnės liumpos už atsitiktinumo laukimą ir kūno poreikių bei 
su kūnu susijusių veiksnių kaitą. Kaip gali toks žmogus paklusti 
Dievui, ramiai pasitikti visa, kas jam atsitinka, nesiskųsti lemtimi, 
geraširdiškai teisinti savo negandas, jei jį sukrečia mažiausias ma- 
lonumų ir skausmų dilgtelėjimas?! Nebus jis nei tėvynės gynėjas, 
nei gelbėtojas, nei draugų užtarėjas, jeigu jam malonumai terūpi. 
"Taigi didžiausias gėris tegu užkopia ten, iš kur jo jokia jėga nenu- 
stums, kur neprieis nei skausmas, nei viltis, nei baimė — niekas, 
kas siekia sumažinti aukščiausiojo gėrio teisę. Ten užkopti gali tik 
dorybė, tik ji sugeba įveikti statų šlaitą, ji tvirtai ten stovės ir ne 
tiek kentėdama, kiek savo noru pakels viską, kad ir kas atsitiktų. 
Ji žinos, jog bet kokie laikmečio sunkumai yra gamtos dėsnis, ir 
kaip geras karys ištvers žaizdas, skaičiuos randus, o perverta ieties 
mirs mylėdama vadą, už kurį žūva su senu pamokymu širdyje: sek 
Dievu! Daugelis skundžiasi, verkia ir vaitoja jėga verčiami atlikti 
įsakytus darbus ir nenoromis pildo paliepimus. Kokia kvailystė! 
Nejaugi geriau būti tempiamam, negu pačiam sekti?! Dievaži, 
tik bepročiai ir neišmanantys savo būties sąlygų žmonės, ko nors 
trūkstant ar užgriuvus negandai, stebisi, silpnadvasiškai pakelia 
vargus, kurių pasitaiko tiek geriesiems, tiek blogiesiems. Turiu 
galvoje ligas, mirtis, luošumą ir kitus aukštyn kojomis apverčian- 
čius žmogaus gyvenimą dalykus. Narsiai pasitikime pasaulio dės- 
nių duotas kančias prisiekdami ištverti tai, kas tenka mirtingie- 
siems, ir neliūdėti dėl to, ko patys negalime išvengti. Esame gimę 
priklausomi. Laisvė yra klusnumas Dievui. 


Taigi tikroji laimė glūdi dorybėje. Ką dorybė tau patars? Pirma: 
nei gėriu, nei blogiu nevadinti to, kas neišplaukia nei iš dorybės, 
nei iš blogybės. Antra: būti atspariam ir tam blogiui, kuris kyla 
iš gėrio, stengtis, kiek tai leista, būti panašiam į Dievą. Kas tau 
žadama už tai? Dideli, beveik dieviški dalykai. Niekas tavęs nieko 
nevers, nieko nestokosi, būsi laisvas, saugus, nebaudžiamas, nie- 

ko veltui nebandysi, niekas tau nieko nedraus. Viskas vyks taip, 
kaip pageidausi, nieko neatsitiks prieš tavo valią, nuomonę ir no- 
rą. „Tai kaip čia išeina? Ar laimingam gyvenimui užtenka dory- 
bės?“ O kodėl gi jos turėtų neužtekti, tokios tobulos ir dieviškos? 
Net per daug. Ko gali trūkti visus troškimus palikusiam vyrui? Ko 
reikia lauke tam, kurio turtas viduje? Tačiau dar tebesiekiančiam 
dorybės žmogui, net jei ir spėriai žengia pirmyn, kol dar grumiasi 
su žemiškais reikalais nenusimetęs šių pančių ir kitokių mirtin- 
giesiems skirtų grandinių, reikia kažkokio likimo atlaidumo. Kuo 
jie visi skiriasi? Vieni vos pririšti, kiti prirakinti, net prikaustyti 
už rankų ir kojų. Didesnių dalykų siekiantis žmogus pakyla aukš- 
čiau, atpalaiduoja grandines, jis dar ne laisvas, bet jau panašus į 
laisvąjį. 

Tačiau koks nors filosofijos plūdikas kaip paprastai gali pasaky- 
ti: „Kodėl tu drąsiau šneki negu gyveni? Kodėl ir nuolankesniais 
žodžiais kalbi su galingesniu, ir pinigus laikai būtinu daiktu, ir 
jaudiniesi dėl nuostolių, ir ašaroji išgirdęs apie žmonos ar draugo 
mirtį, ir saugai gerą verdą, nerimsti dėl šmeižtų? Kodėl tavo dvare 
daugiau ištaigos už būtiną natūraliems poreikiams? Kodėl pietau- 
damas nesilaikai savo taisyklių? Kodėl tavo indai labiau spindi, ne- 
gu derėtų? Kodėl tavo svečiai geria už tave patį senesnį vyną? Kam 
toks namo išplanavimas? Kam sodini medžius, teikiančius vien 
šešėlį? Kodėl tavo žmonos auskarai verti prašmatniausių namų? 
Kodėl vergai vilki brangiais drabužiais? Kam tau reikia įmantraus 
patarnavimo? Kodėl indai išdėstomi ne bet kaip, o pagal taisykles? 
Kam laikai mėsos pjaustymo meistrą?“ Jei nori, gali dar pridurti: 
„Kodėl turi valdų užjūryje, ir dar tiek daug, kad net ir pats nesu- 
sigaudai? Kodėl taip begėdiškai esi apsileidęs, kad nepažįsti keleto 
savo vergų, o gal esi toks turtingas, kad turi jų daugiau, negu gali 
įsidėmėti?“ Paskui aš dar pridėsiu radęs daugiau priekaištų sau, 
negu tu tikiesi. Dabar tik širaip atsakysiu. Aš nesu išminčius ir 
pasotindamas tavo piktą džiaugsmą sakau, jog juo ir nebūsiu. Rei- 
kalauk iš manęs, kad būčiau ne lygus su geriausiais, bet geresnis už 
bloguosius. Man užtenka, kad kasdien atsisakau kokios nors ydos 
ir peikiu savo klaidas. Aš dar neišgijau ir neišsigydysiu, aš ruošiu 

lengvinančias priemones nuo savo podagros, o ne tikrus vaistus. 
Esu patenkintas, jei priepuoliai retesni ir mažiau kamuoja. Nors 
aš ir raišas, bet palyginti su jumis esu greitakojis. Aš čia neginu 
savęs. Esu nugrimzdęs visokių ydų gelmėn. Ginu tą žmogų, kuris 
yra šio to pasiekęs. 


Sakai: „Vienaip kalbi, kitaip darai.“ Didžiausi niekšai, kiekvie- 
no doro žmogaus priešai priekaištavo Platonui, Epikūrui, Ze- 
nonui"?. O juk visi šie dėstė, ne kaip jie patys gyvena, bet kaip 
reikia gyventi. Aš kalbu apie dorybę, o ne apie save, ir kai prikišu 
ydas, pirmiausia prikišu sau. Kai galėsiu, gyvensiu taip, kaip rei- 
kia. Jūsų nuodingas, piktas džiūgavimas neatbaidys manęs nuo 
gėrio ir tas užkratas, kuriuo šlakstote kitus ir žudotės patys, man 
nekliudys be perstojo girti ne tokį gyvenimą, kokį gyvenu, o 
tokį, kokį reikia gyventi, nesutrukdys garbinti dorybę ir iš tolo 
šliaužti jai iš paskos. Nejau galiu laukti, kad nieko neįžeis pikta- 
darys, nepagailėjęs nei Rutilijaus, nei Katono“““? Visi jiems at- 
rodys per daug turtingi, jei kinikas Demetrijus“?! neatrodo per- 
nelyg didelis skurdžius. Beje, šis tvirtas vyras, kovojąs su visais 
prigimties poreikiais, yra daug vargingesnis už kitus kinikus, nes 
anie draudė turėti, o jis — ir trokšti. Na, o šie sako, kad jis nėra 
visiškas elgeta. Tačiau tu juk matai: jis paskelbė ne dorybės, o 
neturto pažinimą. 


XVII. Jie tvirtina, jog epikūrininkas filosofas Diodoras, kuris prieš keletą 


dienų nusižudė persipjaudamas gerklę, pasielgė ne pagal Epikūro 
nuostatas. Vieni tame jo poelgyje įžvelgia beprotybę, kiti — staigų 
būdą. O juk šis laimingas ir grynos sąžinės vyras išeidamas iš gy- 


199 Platonas (428-347 m. pr. Kr.) - graikų filosofas, Akademijos įkūrėjas. Zenonas (333-264 m. 
pr. Kr.) - graikų filosofas, stoicizmo pradininkas. 

0 Publijus Rutilijus Rufas (II-I a. pr. Kr.) — karvedys, valstybės veikėjas. Būdamas Azijos 
provincijos vietininku, sąžiningai dirbo savo darbą, bet jį ėmė kaltinti tie, kuriems kliudė vykdyti 
machinacijas. Įsižeidęs išvyko iš Romos į savanorišką tremtį ir ligi gyvenimo pabaigos gyveno 
Mitilenėse ir Smirnoje. Markas Porcijus Katonas Utikietis (95-46 m. pr. Kr.) — sąžiningas romėnų 
politikas, karštas demokratijos ir laisvės gynėjas. 


“| Demerrijus - I a. po Kr. filosofas kinikas. 

venimo išsiteisino, pagyrė uoste atsidūrusio ir pritvirtinusio prie 
inkaro laivą keleivio ramybę, tardamas (šių žodžių nenorite klau- 
sytis, tarytum jums reikėtų tą patį daryti): 

Nugyvenau ir likimo skirtąjį laiką praleidau. 


Apie vieno gyvenimą, o kito mirtį samprotaujate aplodami di- 
džių, ypatingos šlovės nusipelniusių vyrų vardus lyg niekingi 
šuniūkščiai, sutikę nepažįstamus žmones. Jums apsimoka, kad 
niekas neatrodytų geras, tarsi svetima dorybė priekaištautų dėl 
visų jūsų klaidų. Pavydžiai lyginate taurios dvasios spindesį su 
savo purvu nesuprasdami, kokią žalą sau darote. Jei dorybės 
sekėjai yra gobšūs, gašlūs, garbėtroškos, tai kokie gi esate jūs, 
kurie nekenčiate vien dorybės vardo? Sakote, kad niekas nesiel- 
gia taip, kaip kalba, ir negyvena pagal savo pamokymų pavyzdį. 
Kas čia nuostabaus, kad jie kalba apie stiprius, milžiniškus, iš- 
vengiančius bet kokių gyvenimo audrų dalykus? Kad jie bando 
nulipti nuo kryžių, prie kurių kiekvienas iš jūsų pats prisikala? 
Pasmerktas nusikaltėlis kybo ant tik dviejų sukryžiuotų mietų, o 
tie, kurie savanoriškai prisikala, — ant tiek kryžių, kiek turi ais- 
trų. Jie žavingai plūsta ir dygiai įžeidinėja kitus. Manyčiau, jog, 
nereikėtų skirti jiems dėmesio, jeigu kai kurie nuo savo kryžiaus 
neapspjaudytų praeivių. 


„Eilosofai nedaro taip, kaip kalba.“ Tačiau jie daug padaro tuo, 
kad kalba, kad nužymi garbingo gyvenimo gaires. Jei jie ir elgtųsi 
pagal savo žodžius, tai kas būtų už juos laimingesnis?! O kolei 
kas nereikia niekinti gerų žodžių ir gerų minčių sklidinų širdžių. 
Reikia girti žmones, užsiiminėjančius sveikais dalykais, net jei tie 
užsiėmimai nedaro poveikio. Kas čia nuostabaus, kad jie, priėję 
prie aukštikalnės, neužkopia į viršūnę? Bet jei esi vyras, vertink 
bandančius užkopti, net jei jie ir paslysta. Gerbtinas tas žmogus, 
kuris matuodamas ne savo, bet apskritai gimties duotas jėgas dva- 
sios pastangomis bando siekti aukštų tikslų, mėgina ir svajoja apie 


“* Vergilijaus „Eneidos“ ( IV. 653) citata. Vertė Antanas Dambrauskas. 

didesnius už milžinų darbus. Tas žmogus sau prisiekė: „Aš į mir- 
tį žvelgsiu tokiomis pat akimis kaip ir į komediją. Aš paklusiu 
vargams, kad ir kokie sunkūs jie būtų, kūną sustiprinęs dvasios 
jėgomis. Aš vienodai niekinsiu ir esamą, ir nesamą turtą, neliū- 
dėsiu, jei jis atsidurs kitur, nesididžiuosiu, jei žėrės šalia manęs. 
Aš abejingai žvelgsiu ir į besiartinantį, ir į tolstantį likimą. Aš į 
visas žemes žiūrėsiu kaip į savo, o į savo — kaip į visų. Aš gyvensiu 
galvodamas, jog esu gimęs dėl kitų, ir už tai dėkosiu gimčiai. Ar 
galėjo ji ką dar geriau nuveikti mano labui?! Mane vieną padova- 
nojo visiems, man vienam — visus. Ką turėsiu, nei saugosiu, nei 
švaistysiu manydamas, jog didžiausias mano turtas — tai deramai 
išdovanotos dovanos. Jas vertinsiu ne skaičiumi ir svoriu, bet gau- 
nančiojo kokybe. Nusipelniusiam žmogui niekada nebūsiu davęs 
per daug. Kiekvienas darbas man bus sąžinės, o ne garbės reikalas. 
Ką bedaryčiau, darysiu taip, lyg žiūrėtų visa tauta. 

Valgymo ir gėrimo tikslas bus prigimties poreikių patenkinimas, 
o ne pilvo prikimšimas ir ištuštinimas. Draugams būsiu malonus, 
priešams atlaidus ir kuklus, paslaugą atliksiu nemaldautas, garbin- 
gų prašymų visada palankiai išklausysiu. Savo tėvyne laikysiu visą 
pasaulį. Jį valdo dievai, jie yra virš manęs, aplink mane, jie - mano 
darbų ir žodžių vertintojai. O jei kada gamta vėl panorės atsiimti 
gyvybę arba protas prabils apie tai, išeisiu parodęs, kad mylėjau 
gryną sąžinę, taurius užsiėmimus, neribojau niekieno, pirmiausia 
savo laisvės.“ Kas numatys sau tokį tikslą, norės ir sieks, tas prasi- 
skins kelią pas dievus. O anas gal jo ir nepasieks, bet bus 


kritęs dėl užmojo didžio“"?. 


Jūs, kurie nekenčiate dorybės ir jos puoselėtojų, nedarote nieko 
nauja. Taip vengia saulės ligotos akys, taip vengia žibančios dienos 
nakties gyviai: akinami pirmųjų spindulių, jie skuodžia į savo lan- 
dynes ar bijodami šviesos slepiasi plyšiuose. Maurokite, mankš- 
tinkite nelaimingą liežuvį, šmeiždami doruosius pulkite, kąskite; 
greičiau dantis išsilaužysite, negu įkąsite. 


5 Ovidijaus „Meramorfozių“ (Il. 328) citara. Vertė Antanas Dambrauskas. 

„Kodėl tas filosofijos mylėtojas gyvena taip turtingai? Kodėl sako, 
jog turtus reikia niekinti, bet jų turi? Kodėl mano, kad gyvybę 
reikia niekinti, bet gyvena? Kodėl niekina sveikatą, bet kruopš- 
čiausiai ją saugo ir trokšta kuo geriausios? Muilo burbulu laiko 
ištrėmimą, pareikšdamas: „Kas čia bloga persikelti?“ Tačiau jei 
gali, nusensta tėvynėje. Tvirtina nesant jokio skirtumo tarp il- 
gesnio ir trumpesnio laiko, tačiau, kai niekas netrukdo, stengiasi 
prailginti amžių ir gerokai nukaršęs mėgautis nesukriošusia se- 
natve.“ Betgi išminčius sako, jog šituos dalykus reikia niekinti 
ne tam, kad jų neturėtume, o kad nesijaudintume dėl jų. Jis ne 
visiškai jų atsisako, bet neliūdi jų netekęs. O likimui juk daug 
saugiau padėti turtą ten, iš kur jis gali atsiimti be valdytojo dejo- 
nių. Markas Katonas?“ gyrė Kurijų, Konkuranijų??? ir tuos lai- 
kus, kai pilietis, turėdamas keletą sidabro gabaliūkščių, gaudavo 
cenzoriaus??* pastabą, o juk pats Markas Katonas turėjo ketu- 
riasdešimt milijonų sestercijų. Be abejo, mažiau už Krasą““", bet 
daugiau už cenzorių Katoną?“š. Juos palyginus išeis, kad Katono 
Jaunesniojo ir Katono Vyresniojo turto skirtumas buvo didesnis 
negu Katono Jaunesniojo ir Kraso. Ir jei jam būtų tekę didesni 
lobiai, nebūtų atstūmęs. Mat išminčius nemano esąs nevertas li- 
kimo dovanų. Nemėgsta turtų, bet vertina juos labiau už skurdą, 
ne į širdį, o į savo namus įsileidžia, neišmeta atėjusių, o saugo, 
norėdamas didesnes lėšas skirti įgyti dorybei. 


Nėra abejonių, kad turėdamas daugiau lėšų išmintingas vyras 
turi daugiau galimybių tobulinti savo sielą negu skursdamas. 
Skurdžiui būdinga viena dorybės rūšis: nepasiduoti klaidoms ir 


*4 Turimas galvoje Markas Porcijus Katonas Utikietis, dar vadintas Karonu Jaunesniuoju. 


** Manlijus Kurijus Dentaras (III a. pr. Kr.) — romėnų politikas ir karvedys, atsisakęs jam už 
nuopelnus valstybės paskirto didelių žemės valdų ir gyvenęs kukliai. Tiberijus Korunkanijus (III a. 
pr. Kr.) — romėnų politikas, vyriausiasis žynys, garsėjęs kuklia gyvensena. 

*6 Cenzorius - piliečių turto sąrašus sudarinėjęs ir moralę stebėjęs valdininkas. 

“* Karvedys ir politikas Markas Licinijus Krasas (115-53 m. pr. Kr.) buvo pramintas Turtuoliu. 
8 Markas Porcijus Katonas Vyresnysis (234—149 m. pr. Kr.) — romėnų politikas, karvedys, 
rašytojas. Garsėjo griežtais dorovės, ištikimybės protėvių gyvensenai reikalavimais. Vėliau laikytas 
idealaus romėno pavyzdžiu. 


141 


XXI. 


Apie laimingą gyvenimą 


priespaudai, o turtuoliui plačiai atsiveria vartai į susivaldymą, 
dosnumą, uolumą, mokėjimą tvarkytis, didžiadvasiškumą. Iš- 
minčius nepeiks savęs dėl žemo ūgio, tačiau norėtų būti aukštas 
ir tiesus. Jis jausis sveikas ir su negalios prispaustu kūnu, be vie- 
nos akies, tačiau labiau norėtų kūno tvirtybės. Žinodamas, kad 
jo siela sveikesnė už kūną, pakęs prastą sveikatą, bet trokš kuo 
geriausios. Nors jis teigia, jog kai kurie dalykai iš esmės nėra 
svarbūs, tačiau jie šį tą prideda prie nuolatinio iš dorybės kylan- 
čio pasitenkinimo. Turtai išminčiui kelia nuotaiką ir džiugina 
taip kaip jūrininką — palankus ir stiprus vėjas, kaip visus — geras 
oras ar atokaita žiemą. Nė vienas išminčius (turiu galvoje mū- 
siškius, kuriems vienintelis gėris yra dorybė) neteigs, jog net tie 
dalykai, kuriuos vadiname beskirčiais, turi šiek tiek svarbos, o 
kai kurie yra už kitus svarbesni. Vieni jų užsitarnauja šiek tiek 
pagarbos, kiti - daug. Turėk galvoje: turtai yra tarp svarbesnių. 
Prikiši: „Kodėl iš manęs tyčiojiesi, jei jie tau tą patį reiškia, kaip 
ir man?“ Žinok, ne tą patį. Jei mano turtai pradings, tai be jų 
pačių aš nieko neprarasiu, o tu apstulbtum, atrodytum pats sa- 
vęs netekęs, jei jie tave paliktų. Man turtai tik šį tą reiškia, tau 
jie — esmė. Pagaliau aš — turtų valdovas, tu — jų vergas. 


Liaukis draudęs filosofams turėti pinigų, nes niekas dar nenubau- 
dė išminčiaus skurdu. Teturi filosofas lobių krūvas, bet jie iš nie- 
kieno neatimti, neapšlakstyti svetimu krauju, o įgyti be skriaudos, 
ne šlykščiais būdais. Jie garbingai ateina ir garbingai išeina, dėl jų 
niekas nedūsauja, nebent pavyduolis. Didink juos, kiek nori, liks 
garbingi. Kas nors norėtų, kad tie turtai būtų jo, bet niekas nega- 
lės pasakyti, kad jie jo yra. Išminčius neatstums likimo dosnumo 
ir garbingai įgytu labu nei girsis, nei raus dėl jo. Tačiau turės kuo 
pasigirti, jei atidaręs duris ir įleidęs piliečius galės ištarti: „Kas at- 
pažins savo daiktą, teišsineša.“ Didis ir nepaprastai turtingas tas 
vyras, jei po šių žodžių jam liks tiek pat, kiek turėjo! Dar kartą 
kartoju: jei jis ramiai, nenuogąstaudamas leis žmonėms daryti kra- 
tą, jei niekas pas jį nieko savo neras, tai drąsiai ir viešai tesivadins 
turtuoliu. 

Išminčius nė vienai nedorai įgytai dešimtinei neleis peržengti savo 
slenksčio, bet neniekins, nevarys lauk didelių lobių, likimo do- 
vanos ir dorybės vaisiaus. Kodėl jis turėtų neleisti jų į gerą vietą? 
Tegu ateina, apsigyvena. Nei girsis jais, nei slėps. Pagyros yra buko 
pasipūtėlio savybė, o slapstymas — baikštaus menkystos, kuris de- 
dasi turįs užantyje kažin kokių gėrybių. Ne, kaip sakiau, neišmes 
jų iš namų. Ką kalbės, taip darydamas? „Turtai nenaudingi?“ Ar: 
„Nemoku jais naudotis?“ Kaip galėdamas ir pėsčias nukeliauti jis 
geriau važiuos važiuotas, taip galėdamas būti skurdžius norės bū- 
ti turtingas. Valdys lobius lyg lengvus ir beregint nuskrisiančius 
daiktus taip, kad nei kitiems, nei jam pačiam nebūtų sunkenybė. 
Jis dovanos... Ko pastatėte ausis? Ko ištiesėte rieškučias? Dovanos 
arba doriesiems, arba tiems, kuriuos galės padaryti dorus. Dova- 
nos labai atidžiai išrinkdamas vertingiausius ir prisimindamas, jog 
turi sau duoti išlaidų ir pajamų sąskaitą. Dovanos tik dėl teisingų 
ir girtinų priežasčių, nes nesėkmingas dovanojimas yra gėdingas 
praradimas. Jo kišenė bus pasiekiama, bet neskylėta, iš jos daug 
išeis, bet nieko neiškris nejučiomis. 


Jei kas mano, jog dovanoti lengva, tai klysta. Šis dalykas yra nepa- 
prastai sunkus, kai žmogus skirsto sąmoningai, o ne staigaus po- 
stūmio pagautas švaisto šen bei ten. Šiam duodu, idant pelnyčiau 
palankumą, anam grąžinu skolą, širam padedu, to pasigailiu. Kai 
kam pataisau piniginius reikalus, idant skurdas nepaklaidintų ar 
nepasiglemžtų vertingo žmogaus. Vieniems neduosiu, nors jiems 
trūksta, nes jei ir duočiau, jiems vis tiek trūks, antriems pasiūly- 
siu, tretiems primygtinai įsprausiu. Čia negaliu būti aplaidus ir 
niekada taip stropiai neužsirašau į skolos knygas kaip dovanoda- 
mas. „Nejaugi, - klausi tu, - dovanoji tam, kad atsiimtum?“ Kad 
nežūtų. Dovana tegu bus ten, iš kur ji neprivalo, bet gali būti 
susigrąžinta. Geradarystė tegu bus panaši į giliai paslėptą lobį, 
kurį išsikasi tik tuomet, kai būtinai prisireiks. Turtingas vyras ir 
namuose turi dideles galimybes geradarystei. Kas rodys dosnumą 
tik vilkintiems togomis? Gimtis man liepia būti naudingam žmo- 
nėms. Vergams ir laisviesiems, kilmingiems ir atleistiniams, tu- 

rintiems tikrąją laisvę ar tik draugų akivaizdoje duorą?“?. Nejaugi 
tai svarbu? Proga geradarystei atsiras visur, kur tik sutiksi žmogų. 
Taigi išminčius gali leisti savo pinigus ir namuose rodydamas dos- 
numą, nes dosnumą vadiname žodžiu „liberalitas“ ne todėl, kad 
apdovanojami laisvieji, bet todėl, kad plaukia iš laisvos sielos*!“. 
Išminčius niekada neduoda piktadariams ir nedorėliams, bet ra- 
dęs vertą žmogų jo dosnumas niekada neišsenka ir liejasi upeliu. 

Taigi neiškreipkite garbingai, drąsiai, įkvėptai išminties mylėtojų 
sakomų žodžių prasmės. Įsidėmėkite: vienas dalykas yra išminties 
mylėtojas, kitas — išminčius. Pirmasis tau pasakys: „Kalbu apie kil- 
nius dalykus, bet kol kas skęstu aibėje ydų. Netaikyk man mano 
taisyklių. Save tobulindamas ir formuodamas išsikeliu aukštą ide- 
alą; kai pasieksiu, ką esu užsibrėžęs, reikalauk, kad darbai atitiktų 
žodžius.“ Pasiekęs žmogui skirtą aukščiausiąjį gėrį su tavimi kalbės 
kitaip. Jis pasakys: „Pirmiausia neturi sau leisti vertinti geresnius 
už save. Aš jau esu nepatikęs niekšams, o tai — teisumo įrody- 
mas. Bet tau pateiksiu ataskaitą, kad neatstumiu jokio mirtingojo. 
Klausyk, ką žadu, kaip ką vertinu. Neigiu, kad turtai yra gėris. Jei 
jie būtų gėris, darytų žmones gerus. Kadangi daiktas, kurį turi ir 
nedorėliai, negali būti pavadintas gėriu, aš jų taip ir nevadinu, ta- 
čiau pripažįstu, jog jie turėtini ir teikia daug gyvenimo patogumų. 
Taigi, klausykite, kaip čia išeina, kodėl turtų nepriskiriu prie gė- 
rio ir ką kita juose įžvelgiu negu jūs, nors abeji sutariame, kad jų 
reikia. Apgyvendink mane visko pertekusiuose namuose, padėk 
sočiai aukso ir sidabro, aš nepradėsiu žavėtis savimi, nes, būda- 
mi pas mane, jie nėra manyje. Perkelk mane ant Rąstinio tilto*!!, 
nusviesk tarp elgetų, neniekinsiu savęs, sėdėdamas šalia ištiesusių 
ranką išmaldai pavargėlių. Nesvarbu, kad trūks duonos riekės, jei 
netrūks galimybės numirti. Tai kaip? Žinoma, aš labiau norėčiau 
anų spindinčių namų negu tilto. Padėk mane tarp puikių baldų, 
skoningoje aplinkoje, nemanysiu esąs laimingesnis, dėvėdamas 


*“* Buvo keli vergų paleidimo į laisvę būdai, teikę nevienodas teises atleistiesiems. Paleidimas 
draugų akivaizdoje garantavo ne visas pilietines teises. 


" Žodžiai „liberalitas“ („dosnumas“) ir „liber“ („laisvas“) laikyti bendrašakniais. 


“! Seniausias Romos tiltas per Tiberį, ant jo rinkdavosi elgetos. 

minkštą apsiaustą ar guldydamas svečius ant purpurinių užtiesalų. 
Pakeisk patalus, nebūsiu nelaimingesnis dėdamas pavargusią gal- 
vą ant šieno pagalvės, gulėdamas ant čiužinio iš cirko nendrių“““, 
kyšančių pro suplyšusią drobę. Tai kaip? Žinoma, labiau norėčiau 
pasirodyti žmonėms apsivilkęs pretekstą?“ ir <...>“ nurodinėjąs 
priežastis negu nuogais pečiais arba <...> Tegu visos dienos eina 
įkūnydamos mano troškimus, tegu nauji džiūgavimai susipina su 
senaisiais, ne dėl to sau patiksiu. Pakeisk malonius laikus prie- 
šingais, tegu sielą iš ten į čia blaško nuostoliai, gedulas, antpuo- 
liai, tegu kiekviena valanda bus sklidina aimanų, nesakysiu esąs 
varguose atsidūręs vargšas, nekeiksiu kurios nors dienos; juk esu 
numatęs, kad nė viena man nebus juoda. Tai kaip? Žinoma, labiau 
norėčiau tramdyti džiaugsmus negu malšinti skausmus.“ 

Tasai Sokratas?!? tau kalbės taip: „Padaryk mane visų genčių nuga- 
lėtoju, tegu malonus Liberio?!“ vežimas veža triumfuojantį mane 
nuo kraštų, kur pateka saulė, iki Tėbų, tegul karaliai manęs klausia 
penatų teisių?!?, tvirtai būsiu įsitikinęs, jog esu žmogus, visų lyg 
Dievas klausiamas patarimo. Šalia šios tokios aukštos viršūnės pa- 
dėk staigų kritimą į bedugnę: svetimame krašte tempdamas neš- 
tuvus su pavergėjų grobiu, didinsiu išdidaus ir žiauraus nugalėtojo 
šlovę. Varomas paskui triumfo vežimą nesijausiu menkesnis kaip 
pats jame važiuodamas. Tai kaip? Žinoma, labiau norėčiau nuga- 
lėti negu patekti į nelaisvę. 

Niekinsiu visą likimo karalystę, bet jei bus galima pasirinkti, im- 
siu iš jos tai, kas geriau. Kad ir kas man tektų, taps gėriu, bet 
norėčiau, kad ateitų lengvesni, malonesni, mažiau kamuojantys 
dalykai. Nesitikėk, kad dorybes galima kaip nors pasiekti be var- 
go, tačiau vienoms reikia botago, kitoms — žąslų. Kaip kopiantis į 


"1? Žirgų lenktynių vieta, Didysis cirkas, buvo drėgname slėnyje, tad šalia jo augo nendrės. 

25 Preteksta - aukštų valdininkų toga raudonais apvadais. 

24 Šio sakinio pabaiga yra blogai išlikusi. 

25 Sokratas (470—-399 m. pr. Kr.) — graikų filosofas, neteisingai apkaltintas ir pasmerktas myriop. 
“19 Romėnišku Liberio vardu pavadintas graikų dievas Dionizas buvo, pasak mito, gimęs Tėbuose, 
bet užaugo Rytuose ir grįžo į gimtinę važiuotas žvėrių traukiamu vežimu. 

“V Penarai - namų dievai, maisto atsargų globėjai. Penatų teisės — šeimos galvos ir kirų šeimos 
narių teisės. 

statų kalną žmogus išsilaiko tik palinkęs, taip kai kurios dorybės 
jau yra ant šlaito, kai kurios tik pradeda lipti. Be abejo, ropščia- 
si, stengiasi, braunasi kantrybė, stiprybė, ištvermė ir kitos sun- 
kumams besipriešinančios ir likimą pajungiančios dorybės. Kaip 
čia išeina? Ar neaišku, jog nuokalne eina dosnumas, saikingumas, 
švelnumas? Jie apsaugo sielą nuo nuosmukio, o anos aukščiau mi- 
nėtos dorybės ją smarkiai ragina ir skatina. Taigi skurde pasitelksi- 
me mokančias kautis, stipresnes, o turtuose — atidesnes, galinčias 
žengti su našta ir nelygioje vietoje. Taip padalinęs labiau norėčiau 
naudotis ramesnėmis, o ne tomis, kurios sunkia kraują ir prakaitą. 
„Taigi, - sako išminčius, — ne aš kitaip gyvenu, negu kalbu, bet 
jūs kitaip girdite, jūsų ausis pasiekia tik žodžių garsas, neieškote 
jų prasmės.“ 


„Tai koks skirtumas tarp manęs, kvailio, ir tavęs, išminčiaus, jei 
abu norime turėti?“ Didžiausias. Išmintingam vyrui turtai tar- 
nauja, kvailį - valdo; išminčius turtams nieko neleidžia, o jums 
turtai leidžia viską. Tarytum kas juos būtų jums pažadėjęs am- 
žiams, priprantate prie savo lobių ir prisirišate, o išminčius ta- 
da daugiausia mąsto apie skurdą, kai skęsta turtuose. Karvedys 
niekuomet nepasitiki taika taip smarkiai, kad nesiruoštų karui: 
jis paskelbtas, net jei mūšiai nevyksta. O jus verčia ragu dangų 
rėžti gražūs namai, tarytum jie negalėtų nei sudegti, nei sugriū- 
ti, jūs stulbstate prieš visokias gėrybes, tarytum jų neištiks joks 
pavojus, lyg jos bus stipresnės už visa kita, ką sunaikinti likimas 
turi jėgų. Dykinėdami žaidžiate su turtais, nenumatydami jų ke- 
liamų pavojų. Panašiai apsupti svetimų kraštų žmonės nepažin- 
dami karo prietaisų tingiai stebi apgulėjų darbą ir nesupranta, 
kam reikia tų tolėliau renčiamų statinių. Tas pats išeina ir jums: 
apkerpėjate tarp savo reikalų ir negalvojate, kiek pasiruošusių 
pasičiupti vertingą grobį negandų gresia iš visų pusių. Kad ir kas 
nusineštų išminčiaus turtus, jam paliks visą lobį, nes jis gyvena, 
džiaugdamasis dabartimi ir ramus dėl ateities. „Nieko tvirčiau, — 
sako tasai Sokratas ar kas nors kitas, turintis tokią pat teisę ir 
galią į žmonių reikalus, — sau neįsikaliau kaip įsitikinimo nepa- 


146 


SENEKA. Apie rai, kas svarbiausia. Pašnekesiai 


kreipti savo gyvenimo pagal jūsų nuomonę. Surinkite visus savo 
įprastus žodžius, man atrodys, jog ne vainojate, o zirziate lyg 
apgailėtini kūdikiai.“ Šitaip kalbės tas, kuriam teko išmintis, ku- 
riam nepažįstanti ydų širdis įsako barti kitus ne iš neapykantos, 
bet norint pagydyti. 

Jis dar pridurs: „Tai, kad manęs nevertinate, yra bloga ne man, 
bet jums, nes žmogus, šaukiąs, jog nekenčia dorybės ir puo- 
ląs ją, neteikia jokios vilties. Neįžeisite manęs, kaip dievų neį- 
žeidžia aukurų griovėjai. Bet blogas tikslas ir sumanymas atsi- 
skleidžia ir ten, kur negali pakenkti. Jūsų zaunijimai man rūpi 
tiek, kiek Maloningajam Didžiajam Jupiteriui poetų paikys- 
tės. Vienas jam pritaisė sparnus, kitas — ragus, trečias nupiešė 
jį svetimoteriaujantį ir namie nenakvojantį, ketvirtas — žiaurų 
dievams, penktas — neteisingą žmonėms, šeštas — kilmingųjų ir 
net giminaičių grobiką, septintas — tėvažudį, iš tėvo paveržusį 
karaliaus valdžią. Tokie jų veikalai padarė, kad žmonės, patikė- 
jusieji dievus esant tokius, prarado nuodėmės gėdą. Nors manęs 
ir nepaliečia šie jūsų užgauliojimai, tačiau jūsų labui raginu: 
gerbkite dorybę, patikėkite tais, kurie šaukia ilgai ėję paskui ją 
kaip kažką didinga, kurie kviečia sekti kaip paskui kasdien vis 
didingiau atrodantį dalyką ir garbinkite ją kaip dievus, o jos 
skelbėjus — kaip pranašus. Kam nors užsiminus apie tuos šven- 
tuosius raštus, pagarbiai rylėkite. Šis žodis nėra kilęs iš žodžio 
„pagarba“, kaip daugelis mano; jis įsako tylėti, idant būtų ga- 
lima deramai atlikti apeigas, idant niekas nepašnibždėtų kokio 
netinkamo žodžio. Daug svarbiau jums įsakyti, kad tuomet, kai 
skelbiama toji pranašystė, atidžiai klausytumėte prikandę lie- 
žuvius. Kai koks nors purtantis sistrą?!š žmogėnas meluoja įsa- 
kytas, kai kitas, susimanęs nukirsti savo dilbius, kadaruojančia 
rankos dalimi susikruvina žastus ir pečius, kai kokia nors keliais 
šliaužiojanti moteris urzgia, kai drobiniais marškiniais apsivil- 
kęs lauru vainikuotas senis viduryje dienos nešdamasis deglą 
sušunka, kad koks nors dievas yra supykęs, jūs visi subėgate, 


“8 Sistras — tarškynė, naudota Izidės ir kai kurių kitų neromėniškų dievų adeprų. Senekos laikais 
Romoje pasirodė įvairių tikėjimų ir religijų skelbėjų. 

klausotės jų ir tuo maitindami buką siauraprotystę tvirtinate, 
jog jis yra Dievo siųstas. 


Štai Sokratas iš kalėjimo, kurį įeidamas apvalė ir padarė garbin- 
gesnį už visas kurijas, šaukia: „Kokia beprotybė, kokia priešiška 
dievams ir žmonėms prigimtis yra polinkis šmeižti dorybes ir 
piktais žodžiais įžeidinėti šventenybes! Jei galite, girkite geruo- 
sius, jei ne, eikite toliau. Jei norite lavinti savo šlykštų savi- 
valiavimą, tai pulkite vieni kitus. Nesakau, kad šventvagiškai 
elgiatės, užgauliodami dangų, bet bergždžiai stengiatės. Kadai- 
se Aristofanas*!? iš manęs šaipėsi, visa komedijų rašytojų gau- 
ja laidė nuodų pertvinkusius sąmojus, bet mano dorybė žėrėte 
sužėrėjo dėl to, kad buvo puolama. Jai apsimoka būti visiems 
rodomai ir bandomai, nes žmonės geriau suvokia jos didystę 
tuomet, kai smogę pajunta jos jėgas. Akmens tvirtybę žino tik 
jo skaldytojai. Aš stūksau kaip iš jūros seklumos kyšanti uola, 
kurią be perstojo plaka iš visur suplaukusios bangos, tačiau nei 
nustumia, nei per amžius daužydamos sunaikina. Šokinėkite į 
akis, puldinėkite, nugalėsiu kantrybe. Trenkdamas tvirtai ir ne- 
nugalimai kliūčiai kiekvienas pats sau duobę kasasi. Todėl pa- 
siieškokite kokios nors minkštos ir paslankios medžiagos savo 
ietims įsmeigti. Jūs turite laiko iššniukštinėti kitų trūkumus ir 
bet ką teisti: „Kodėl šio filosofo prabangūs namai? Kodėl praš- 
matnūs jo pietūs?“ Ant kito pastebite šiaudą, o ant savęs ir veži- 
mo nematote. Panašiai išeitų, jei koks nors bjaurus raupsuotasis 
juoktųsi iš puikaus kūno apgamų ar intapų. Prikiškite Plato- 
nui, kad prašė pinigų, Aristoteliui, kad ėmė, Demokritui, kad 
jų nepaisė, Epikūrui, kad išleido, man primeskite Alkibiadą ir 
Fedrą??? jūs, kurie būtumėte labai laimingi, jei kada tektų pa- 
kartoti mano ydas. Kodėl verčiau nepažvelgiate į savąsias blogy- 


"* Aristofanas (445—386 m. pr. Kr.) - graikų komedijų rašytojas, kūriniuose išjuokęs Sokratą. 


20 Platonas (427-347 m. pr. Kr.) — graikų filosofas, Sirakūzų valdovo parduotas į vergiją ir 
išpirktas vieno draugo. Graikų filosofas Aristotelis (384—322 m. pr. Kr.) buvo Aleksandro Didžiojo 
auklėtojas, rad gaudavo atlyginimą. Graikų filosofas Demokritas (460—370 m. pr. Kr.) pasiėmė 
mažiausią tėvo trims sūnums palikto turto dalį. Alkibiadas ir Fedras — Sokrato mokiniai, užtraukę 
nešlovę mokytojui Sokratui. 

bes, iš visų pusių apsiautusias, vienas — gadinančias odą, kitas — 
spirginančias pačią širdį? Žmogui nėra duota tiek daug (net jei 
nesuvokiate savo padėties), kad turėtumėte marias laisvo laiko 
plakti liežuviais geresniuosius. 

Šito nesuprasdami savo likimui pritaikote svetimą veidą, kaip tie, 
kuriems pramogaujant cirke ar teatre namuose kas nors numiršta, 
bet jie dar to nežino. O aš, žvelgdamas iš aukščiau, matau, kokios 
audros gresia jums veikiai pratrūksiant debesiui arba jau visai arti 
prisėlino, pasiruošusios pasigrobti jus ir visa, ką turite. Nejau tai 
dar tik bus? Ar ne dabar, net jei dar nejaučiate, kažkoks viesulas 
sukioja ir ritinėja vienu sykiu tų pačių dalykų ir vengiančias, ir 
siekiančias jūsų sielas, tai aukštai pakeldamas, tai į bedugnę nu- 


blokšdamas?!“ 


APIE SIELOS RAMYBĘ 


„ (Serėnas)*?!. Betyrinėjant išryškėjo, kad kai kurios mano ydos, 
Seneka, yra atviros, aiškios, tarytum ant delno padėtos, kai ku- 
rios — neryškios ir slaptingos, kai kurios —- nenuolatinės, periodiš- 
kai sugrįžtančios. Šias pavadinčiau sunkiausiomis, puolančiomis 
kaip besibastantys aplink ir laukiantys progos priešai. Jos neleidžia 
nei palaikyti karo būklės padėtį, nei nerūpestingai mėgautis taika. 
Tačiau labiausiai pastebima mano būsena (kodėl negalėčiau tau lyg 
gydytojui prisipažinti tiesos?) yra štai kokia: nesu nei sąžiningai iš- 
silaisvinęs iš to, ko bijojau arba nekenčiau, nei, antra vertus, šioms 
ydoms pasidavęs. Mano padėtis nėra blogiausia, bet labai verksmin- 
ga ir dirginanti: nei pakartas, nei paleistas. Nekalbėk, kad visų ydų 
daigai gležni, o laikas jiems suteikia diržingumo ir kietumo. Puikiai 
žinau, jog verčiantys vargti dėl netikrų vertybių dalykai, (turiu gal- 
voje aukštą rangą, iškalbos šlovę bei visa kita, kas priklauso nuo 
svetimos nuomonės), pamažėle išauga, o tai, kas ugdo ir patrau- 
kliais atspalviais padažo tikrąsias jėgas, laukia metų metus, kol ilgas 
laikas pamažu uždeda spalvą. Ber aš bijau, kad visam kam tvirtybės 
teikiantis įpratimas man šios ydos neįsmeigtų dar giliau. Ilgai ben- 
draujant pamilstama ir blogis, ir gėris. Savo tarp tų dviejų būsenų 
svyruojančios ir nei prie teisingumo, nei prie klaidingumo nepasu- 
kančios sielos silpnumą galiu parodyti tau ne iš karto, bet išskirstęs 
dalimis. Pasakysiu, kas man esti, o tu surasi, kaip toji liga vadinama. 
Prisipažįstu: nepaprastai mėgstu saikingai gyventi. Netraukia nei 
dėl tuščio pasipūtimo įmantriai užtiesiamas guolis, nei iš skrynios 
ištrauktas drabužis, nei suslėgtas į klostes ir kamuotas tūkstančiu kitų 
būdų, kad spindėtų, bet naminis, pigus rūbas, nei rūpestingai laiky- 


tas, nei baimingai dėvimas. Maistas patinka ne tas, kurį šimtai vergų 


“*! Anėjus Serėnas - Senekos draugas. 

gamino ir spokso valgant, ne prieš daugelį dienų užsakytas, ne dau- 
gybės tarnų patiektas, bet lengvai įgyjamas ir paprastas, neretas ir ne- 
brangus, visur jo pilna, nekenkia nei piniginei, nei skrandžiui, toks, 
kurio suvalgius nereikės vemti. Tarnu renkuosi neišlavintą ir neta- 
šytą, namuose užaugusį vergą, bevardžio meistro gamintą sidabrą 
vartoju paveldėtą iš savo kaimiečio tėvo, o stalą — ne žavintį žvilgsnį 
dryžių įvairove, ne garsėjantį mieste ir pritraukiantį išrankiausių ži- 
novų būrius, bet pastatytą naudotis, tokį, prie kurio užklydusios nė 
vieno svečio akys negaiš mėgaudamosi ir neužsiliepsnos pavydu. 
Nors gyvenu tuo visiškai patenkintas, bet perskrodžia širdį puikiai 
išmankštinti jauni vergai, puošniau nei iškilmingoms eisenoms 
aprengta ir auksu išpuošta nelaisvoji šeimyna, spindintis tarnų bū- 
rys, pertekę brangenybių namai ir nuo per visus plyšius išbirusių 
turtų žėrintys stogai, nuolatos prie gėrybių švaistytojų prikibusi 
palydovų minia. Ar dar priminti skaidrutėlio vandens sroves, te- 
kančias aplink pokylių menes, ir tas visas puošmenas atitinkančius 
valgius? Mane, ateinantį iš ilgalaikės saikingos gyvensenos erdvės, 
iš visų pusių užplūsta žibėte žibanti, aplinkui skambanti praban- 
ga. Mano rikiuotė truputėlį pradėjo svyruoti. Man lengviau prieš 
prabangą nukreipti sielą, o ne akis. Taigi grįžtu namo ne bloges- 
nis, bet liūdnesnis, pradedu gūžtis menkavertėje savo aplinkoje, 
įsėlina tyli graužatis ir abejonė: gal anas gyvenimas geresnis. Tos 
mintys nepakeičia manęs, bet truputėlį sukrečia. 

Man patinka vykdyti mokytojų įsakymus ir būti valstybės reika- 
lų sūkuriuose, patinka aukštos pareigos ir fasciai???. Jų siekiu ne 
tam, kad gvieščiausi purpuro apvadais apvedžioto rūbo ar virbų 
ryšulio, o tam, kad būčiau pravartesnis ir naudingesnis draugams, 
artimiesiems ir visiems piliečiams, o pagaliau ir visai žmonijai. Pa- 
siryžęs ir pasiruošęs seku Zenonu, Kleantu, Chrizipu???. Tačiau 
juk nė vienas iš jų neužsiėmė valstybine veikla, tik visi į ją siuntė. 
Kai kas nors pradeda smarkiai daužyti neįpratusią sielą, kai susitinku 
ką ar gėdinga, kaip kiekvieno žmogaus gyvenime dažnai pasitaiko, 


“* Fasciai - virbų ryšuliai, aukštųjų Romos valdininkų ženklai. 


“* Zenonas (333-264 m. pr. Kr.), Kleantas (331-231 m. pr. Kr.), Chrizipas (280—204 m. pr. 
Kr.) — graikų filosofai. 

ar ką labai nelengva, ar daug laiko atimantį menkavertį reikalą, me- 
tu veiklą ir kaip nuvargusi banda skubinuosi namo. Nurariu apribo- 
ti gyvenimą keturiomis sienomis: „Niekas tegul neatims nė dienos, 
nes niekados deramai nearsilygins už šitokias išlaidas. Siela gilinsis 
į save, rūpinsis savimi, neužsiims tuo, kas jai svetima, kas gali būti 
smerkiama. Pasinersiu nei visuomeninių, nei asmeninių rūpesčių 
nežinančion ramybėn.“ Bet kai narsūs veikalai atitiesia dvasią, kai 
kilnūs pavyzdžiai ragindami bado širdį, maga paknopstomis dumti 
į forumą, vienam pasitarnauti žodžiu, kitam darbu. Gal ir nepagel- 
bėsiu, bet bent jau bandysiu padėti. Maga forume pažaboti kokio 
nors nelabos sėkmės aukštai iškelto asmens puikybę. 

Užsiėmęs kūryba būnu įsitikinęs, jog, dievaži, geriau yra žvelgti į 
pačią dalyko esmę ir jos verčiamam prabilti, o žodžius pavesti vei- 
kalo turiniui; kur esmė ves, ten tegu seka neišdailinta kalba. „Kam 
reikia kurti amžinus veikalus? Nori padaryti, kad ainiai tave prisi- 
mintų? Tačiau juk esi gimęs mirčiai; tylios laidotuvės turi mažiau 
sunkumų. Norėdamas prastumti laiką, paprastu stiliumi rašyk sau, 
o ne šlovei. Tai dienai triūsiant, reikės mažiau vargo.“ Antra vertus, 
kai didingos mintys palengvina sielą, ji tampa išrankesnė žodžiams 
ir aukštesnė, trokšta išsakyti tai, kuo kvėpuoja, ir kalba pakyla iki 
aptariamojo dalyko iškilnumo. Tada pamiršęs įstatymą ir slegiantį 
teismą, iškylu aukštai, žodžius tardamas jau nebe savo burna. 
Nebevardydamas atskirybių pasakysiu, jog visur mane persekio- 
ja kupino gerų ketinimų vidinio pasaulio silpnumas. Būgštauju, 
kad pamažu neišskysčiau arba (dėl to dar neramiau), kad amžinai 
nekybočiau kaip ant plauko. O galbūt yra daugiau pavojų, negu 
aš pats numatau. Mat draugiškai žvelgiame į tai, su kuo esame 
susigyvenę, palankumas priešinasi norui teisti. 

Manau, jog daugelis būtų pasiekę išmintį, jei nebūtų manę, kad 
jau yra pasiekę, jei nebūtų truputį savęs apgaudinėję, jei kai kur 
nebūtų užsimerkę. Juk netiesa, kad kitų pataikavimas mus labiau 
žudo negu mūsų pačių. Kas išdrįsta sau pasakyti tiesą? Kas garbin- 
tojų ir meilikautojų gaujos apsuptas vis dėlto labiausiai nepadlai- 
žiauja pats sau? Taigi, jei turi kokį vaistą, galintį sustabdyti mano 
siūbavimą, prašyčiau laikyti mane vertu būti tavo skolininku už 

ramybę. Žinau, kad šie mano sielos judesiai nėra pavojingi, negre- 
sia sąmyšiu. Norėdamas tiksliau išreikšti savo nusiskundimą, pa- 
sakysiu, kad mane ne audra kamuoja, o jūros liga. Taigi pašalink 
visa, kas čia bloga, ir padėk vargstančiam netoli kranto. 


„ (Seneka). Jau seniai, Serėnai, tylomis klausiu savęs, į ką panaši ši 


sielos aistra. Labiausiai tinkančiu pavyzdžiu laikyčiau tuos paliegė- 
lius, kuriuos išsikapsčiusius iš ilgos bei sunkios ligos retkarčiais dar 
nupurto drebulys ir kankina silpni negalavimai; o ir visiškai pabai- 
gę sirgti jie dar neduoda ramybės gydytojams dėl savo įtarinėjimų, 
net jau sveiki būdami tiesia ranką patikrinti, skųsdamiesi viso kūno 
karščiavimu. Jų kūnas, Serėnai, ne nesveikas, bet nepripratęs prie 
sveikatos. Panašiai iš tyko virpa nurimusi po audros jūra. Taigi rei- 
kia ne griežtesnių, mūsų jau praeitų priemonių, idant vienur galėtu- 
mei sau pasipriešinti, kitur supykti, trečiur svariau veržtis, bet pas- 
kiausios, idant pasikliautum savimi ir tikėtum einąs teisingu keliu, 
neatbaidomas pasklidai išsibarsčiusių daugybės besitraukiančiųjų 
atgal, o kai kurių - klaidžiojančių šalikelėje. 

Tavo trokštamas gyvenimas be sukrėtimų yra didi, aukšta, artima 
Dievui būklė. Tokią pastovią sielos būseną graikai vadina euthy- 
mia. Apie ją yra puikus Demokrito? ritinėlis. Aš vadinu ją ramy- 
be. Nebūtina mėgdžioti ir versti žodžius pagal jų formą. Kalbamas 
dalykas pavadintinas tokiu vardu, kuris privalo turėti graikiško 
pavadinimo reikšmę, o ne išorinį pavidalą. Taigi ieškome, kaip 
siela gali eiti visados lygiu ir sėkmingu žingsniu, būti sau malonin- 
ga, linksmai žvelgti į savo reikalus ir to džiaugsmo nepertraukti, 
išsaugoti ramią padėtį, nei keldamasi aukštyn, nei savęs neslėgda- 
ma. Tai bus ramybė. Panaginėkime apskritai, kaip siela galėtų į ją 
ateiti, o tu iš bendrųjų vaistų pasiimsi, kiek norėsi. 

Pirmiausia visą ydą reikia ištraukti aikštėn, tada kiekvienas atpa- 
žins savo dalį. Kartu suprasi turėsiąs daug mažiau vargo su nepa- 
sitenkinimu savimi už tuos, kuriuos pririštus prie išore akinančio 
užsiėmimo ir vargstančius po reikšmingos dingsties priedanga la- 


** Demokritas (460—371) - graikų filosofas. 

biau verčia apsimetinėti gėda negu noras. Visų liga tokia pati: ir tų, 
kuriuos kankina lengvabūdiškumas, kurie pasmerkti nuoboduliui 
ar nuolatiniams pasikeitimams, kuriems visuomet labiau patinka 
tai, ką neseniai paliko, ir tų, kurie suglebę žiovauja. Pridėk dar be- 
sielgiančius taip, tarsi juos kankintų nemiga: šie vartosi nuo vieno 
šono ant kito, kol nuovargis atneša atilsį. Nuolatos pertvarkydami 
savo gyvenimą galop pasilieka ten, kur juos atranda ne neapykanta 
pasikeitimams, bet tinginti imtis naujovių senatvė. Pridėk ir tuos, 
kurie per daug sustabarėję ne dėl užsispyrimo, bet dėl neveiklumo 
ir gyvena ne taip, kaip nori, bet taip, kaip yra pradėję. Šios ydos 
ypatybės nesuskaičiuojamos, bet pasekmė viena: nepasitenkinimas 
savimi, atsirandąs iš sielos nepastovumo ir bailių ar nesėkmingų 
geismų. Arba neišdrįstama tiek padaryti, kiek geidžiama, arba neį- 
stengiama ir pasiduodama visumos vilčiai. Toks nuolatinis nepasto- 
vumas ir kaita būdingi visiems kabikams. Bet kuriuo keliu traukia 
prie savo troškimų, pratinasi ir prisiverčia imtis negarbingų ir sun- 
kių priemonių, o kai vargas neatlyginamas, juos kankina nepagrįsta 
nešlovė. Jie sielvartauja ne dėl klaidingų siekių, bet dėl neatlygintų. 
Tuomet jiems ir užmojo gaila, ir pradėti bijo, siela blaškosi, neras- 
dama išeities, nes jie negali nei įsakinėti geismams, nei paklusti. Čia 
ir niekaip neišsipainiojančio gyvenimo laukimas, ir būsena tarp ne- 
išsipildžiusių stingstančios sielos troškimų. 

Visa tai pasunkėja tada, kai nebepakenčiant veiklaus gyvenimo 
nelaimės bėgama į neveiklumo prieglobstį, prie atsiskyrėlio už- 
siėmimų, kurių negali ištverti į visuomenės reikalus palinkusi 
siela, trokštanti krutėti ir iš prigimties nerami. Taigi ji pati mažai 
teranda paguodos savyje. Todėl dingus smagumui, kurį veiklū- 
nams teikia pats užimtumas, siela nepakelia namų, vienatvės, 
sienų ir nenoromis žvelgia į save, paliktą sau. Iš to atsiranda pa- 
sibjaurėjimas ir nepasitenkinimas savimi, siela nesustodama siū- 
buoja, laisvas laikas liūdina ir erzina ir, kadangi gėda prisipažinti 
priežastis, varžymasis kančias sugrūda į vidų. Neturėdami išei- 
ties ankštumoje uždaryti geismai vieni kitus smaugia. Iš čia kyla 
širdgėla, išglebimas ir tūkstančiai netvirtos sąmonės bangavimų. 
Pradėtos vykdyti viltys ją verčia svyruoti, o apverktos — liūdėti. 

Iš čia — žmonių, keikiančių savo laisvalaikį ir besiskundžiančių, 
kad nebeturi ką veikti, jausmas ir nepaprastai priešiškas kito au- 
gimui pavydas. Mat tą akių gėlimą dėl svetimo maitina nelabas 
ištižimas. Kadangi patys negalėjo iškilti, geidžia, kad sugriūtų 
visi. Todėl siela, nusigręžusi nuo kitų sėkmės ir nusivylusi savą- 
ja, niršta ant likimo, skundžiasi laikais, pasitraukia į kamputį, 
baudžia pati save, bjaurisi savimi ir piktinasi. Mat iš prigimties 
žmogaus siela yra mitri ir linkusi judėti. Jai miela bet kokia ją iš- 
bakštinanti ir pagrobianti medžiaga. Dar mielesnė ji toms nela- 
boms prigimtims, kurios noriai leidžiasi nualinamos užsiėmimų. 
Kai kurios žaizdos geidžia jas atversiančių rankų ir džiaugiasi 
paliestos, bjaurūs spuogai mėgsta kasymą. Mano nuomone, taip 
ir tas vidaus pasaulis, į kurį lyg piktžaizdės įsiveržė geismai, vargą 
ir tąsymąsi laiko malonumu. Mat esama kažko, kas mūsų kūnui 
su skausmu teikia džiugesio. Pavyzdžiui, apsiverčiame ant kito, 
dar nenuvargusio šono, vis keisdami ir keisdami padėtį, kaip tas 
Homero Achilas, čia susirietęs, čia ant nugaros gulėdamas, įvai- 
riai vartydamasis kaip ir visi sielvartautojai, nieko negalėjo ilgiau 
ištverti, o padėties kaitaliojimas visai negydė“??. Todėl griebia- 
masi kelionių ir išklaidžiojamos visos pakrantės, tai jūroje, tai 
sausumoje išbandant vis nepasitenkinantį tuo, kas yra, lengva- 
būdiškumą. „Dabar vykime į Kampaniją??*.“ Lepus kraštas grei- 
tai sulaukia paniekos: „Norisi pamatyti laukinę šalį, keliaukime 
Brutijaus ir Lukanijos*“? slėniais.“ Tačiau negyvenamame krašte 
pasigendama tam tikro dailumo, prie kurio sustojusios praban- 
gos išpaikintos akys galėtų pailsėti nuo ilgai regėtų nejaukių, 
atšiaurių reginių. „Trauksime į Tarentą?*š, į išgirtąjį uostą, į švel- 
nios žiemos sritį, į jau senovėje buvusį turtingą kraštą.“ Pernelyg 
ilgai ausys negirdėjo plojimų ir bildesio, malonu pasimėgauti 
ir žmogaus krauju — „Pasukime į Romą!“ Vieną kelią ištakavus, 
griebiamasi kito, reginiai keičia reginius. Kaip sako Lukrecijus: 


“* Homeras „Iliadoje“ taip vaizduoja Achilą, sielvartaujantį dėl draugo Patroklo mirties. 
““* Kampanija - sritis Italijos vidurio vakaruose. 
““ Brutijus - Italijos pietvakarių kraštas. Lukanija — sricis Italijos pietuose. 


“* Tarentas — miestas Italijos pieruose. 


155 


Apie sielos ramybę 


Taip nuo savęs bėginėja kiekvienas“. 


Bet kokia iš to nauda, jei nepabėga? Jis pars, labiausiai slegiantis 
palydovas, seka paskui save. Taigi, privalome žinoti, kad vargsta- 
me ne dėl vietovės ydos, o dėl savo: neįstengiame nieko pakelti, 
nepajėgiame ilgiau iškęsti nei vargo, nei malonumo, nei savo, nei 
svetimo reikalo. Kai kuriuos priverčia mirti tai, kad be paliovos 
keisdami sumanymus grįžta prie to paties, ir nebelieka vietos 
naujovei. Jiems pradeda atsibosti gyvenimas ir pasaulis, iškyla tas 
tirpstančių smagumų klausimas: „Iki kolei vis tas pats?“ 


Klausi, kaip, mano manymu, kovoti su šiuo pasibjaurėjimu. Geriau- 
sia, kaip sako Atenodoras*??, prisirišti prie veiklos, valstybės reikalų ir 
pilietinių pareigų. Mar kaip kai kurie ištisas dienas praleidžia saulėje, 
mankštindamiesi ir rūpindamiesi kūnu, kaip atletams naudingiau- 
sia didžiąją laiko dalį sušerti rankų ir apskritai pasirinktojo tvirtumo 
ugdymui, taip jums, rengiantiems sielą piliečių reikalų mūšiams, 
gražiausia ilgiau pasilikti prie vieno darbo. Mat vyras, turintis tiks- 
l4 pasidaryti naudingas piliečiams ir visiems mirtingiesiems, kartu 
ir lavinasi, ir tobulėja, sukdamasis pareigų verpete, pagal galimybę 
tvarkydamas ir bendruosius, ir asmeninius dalykus. 

„Bet kadangi, — sako jis, - sunku išlikti nesugadintam klestint šiai 
nesveikai puikybei ir šmeižikams iškraipant teisybę, o ateityje vi- 
suomet laukia daugiau kliūčių negu pasisekimo, reikia pasitraukti 
iš forumo ir visuomenės. Didi siela turi kur pasireikšti ir asme- 
ninėje plotmėje. Narvas sulaiko liūtų ir kitų gyvūnų veržlumą, o 
žmonių — ne. Pasitraukę jie nuveikia didžiausius darbus. 

Tačiau kad ir kur pasislėptų, kad ir į ką pasinertų savo laisvalai- 
kiu, tegu visuomet trokš savo talentu, žodžiu, patarimu pasitar- 
nauti ir atskiriems asmenims, ir visiems žmonėms. Juk valstybei 
teikia naudos ne vien tas, kuris paremia kandidatus, gina kalti- 
namuosius, sprendžia karo ir taikos reikalus, bet ir tas, kuris ra- 
gina jaunuomenę, kuris taip trūkstant gerų pamokymų lašina į 


“* Tito Lukrecijaus Karo poemos „Apie daiktų prigimtį“ (III. 1066) citata. Vertė Merkelis 
Račkauskas. 


“* Atenodoras — I a. pr. Kr. graikų filosofas. 

sielas dorybės lašus, kuris stabdo ir traukia atgal besiveržiančius 
prie pinigų ir prabangos ir, jei nieko kito nepasiekia, bent jau tru- 
putį juos sulaiko. Kaip privatus asmuo jis dirba valstybės darbą. 
Ar daugiau nuveikia anas svetimšalių, piliečių, Romos pretorius, 
skelbiantis abiem pusėms padėjėjo parengtą nuosprendį, negu tas, 
kuris kalba apie tai, kas yra teisingumas, kas yra pareiga, kas yra 
kantrybė, kas yra drąsa, kas yra mirties niekinimas, kas yra dievų 
suvokimas, koks saugus ir veltui įgyjamas gėris yra gryna sąžinė? 
Taigi, neapleisi ir neatsisakysi pareigos, paskirdamas kūrybai nuo 
valstybės priedermių atimtą laiką. Juk kariauja ne vien stovintis 
rikiuotėje bei ginantis dešinįjį ar kairįjį sparną, bet ir saugantis 
vartus ar sustojus nepavojingoje, bet ne visiškai ramioje vietoje 
einantis sargybą, vadovaujantis ginklų sandėliui karys. Nors šios 
tarnybos ir nėra kruvinos, bet jos laikomos karo tarnyba. 

Pašaukęs save prie kūrybos išvengsi pasišlykštėjimo gyvenimu, nu- 
sibodus dienai netrokši nakties, nei sau būsi nepakeliamas, nei ki- 
tiems nereikalingas. Daugelis norės su tavimi draugauti, prie tavęs 
šliesis kiekvienas geras žmogus. Dorybė niekuomet neglūdi neži- 
noma, bet skleidžia savo signalus. Kas bus vertas, suras ją pagal 
pėdsakus. Mar kai visiškai nenorime bendrauti, atsisakome žmo- 
nių ir gyvename tik atsigręžę į save, vienatvę be kūrybos lydi netu- 
rėjimas ką veikti. Pradedame vienus pastatus statyti, kitus griauti, 
mažinti jūrą“?!, vesti vandenį sunkiai pereinamomis vietovėmis ir 
blogai paskirstyti gamtos mums duotą sunaudoti laiką. Vieni jį 
taupome, kiti švaistome, treti taip leidžiame, kad galėtume su- 
skaičiuoti, ketvirti — kad nieko neliktų. Tai bjauriausia. Dažnai 
nukriošęs senis neturi kito ilgo gyvenimo įrodymo, tiktai amžių.“ 


„ Man, brangusis Serėnai, atrodo, kad Atenodoras per daug pasidavė 


aplinkybėms, per greitai pabėgo. Nesakau, kad kartais nereikia pasi- 
traukti, bet pamažu žengiant atgal, nepraradus vėliavų, nepraradus 
kario garbės. Daugiau priešų pagarbos ir saugumo pelno atėjusieji 
atsiduoti jų malonei ginkluoti. Manau, jog taip pat reikia elgtis do- 


“?! Turima galvoje užpilta jūros įlanka ir ant tos sankasos pastatyti namai. 

rybei ir dorybės siekėjui. Jei likimas bus stipresnis ir užkirs galimybę 
veikti, tegul jis neskuba galvotrūkčiais bėgti metęs ginklus ir ieškoti 
slėptuvės, tarytum būtų tokia vieta, kur likimas negalėtų nusekti iš 
paskos, bet tegu mažiau imasi pareigų ir rinkdamasis randa, kuo ga- 
lėtų būti naudingas piliečiams. Negali būti karys? Tegu siekia aukš- 
tų pareigų. Reikia gyventi privataus žmogaus gyvenimą? Tegu būna 
teismo oratorius. Priverstas tylėti? Tepadeda piliečiams, tyliai daly- 
vaudamas teismo procese kaip advokatas**. Pavojinga net įžengti į 
forumą? Namuose, teatre, svečiuose tegu atlieka gero bendražygio, 
ištikimo draugo, saikingo svečio vaidmenį. Neteko piliečio pareigų? 
Tegu atlieka žmogaus pareigą. Siekdami turėti platesnį lauką dorybei 
mes išdidžiai neužsidarome tarp vieno miesto sienų, bet leidžiamės 
bendrauti su visu žemės rutuliu, skelbdami mūsų tėvynę esant visą 
pasaulį. Tau neleista užkopti ant teisėjo pakylos, draudžiama lipti ant 
rostrų?? ar kalbėti tautos susirinkime? Apsižvalgyk, kiek plačiausių 
kraštų driekiasi už tavo nugaros, kiek tautų ten gyvena — niekuomet 
kliūčių užimtas didelis plotas nebus didesnis už likusį. 

Bet žiūrėk, kad tai nebūtų vien tavo yda. Gal nori tvarkyti valstybę tik 
kaip konsulas, pritanas, kerikas ar suferas?*“? Kariuomenėje nenori ki- 
tų, o tik imperatoriaus ar tribūno“?? pareigų? Net jei kiti užims pirmą- 
sias vietas, o tau teks stovėti trečioje eilėje, ten kovok balsu, paragini- 
mu, pavyzdžiu, savo sielos paveikslu. Net nukirstomis rankomis karys 
randa kuo prisidėti prie šalininkų: vis tiek stovi ir padeda šūksniais. 
Tu daryk panašiai: jei likimas tave pašalino iš pirmųjų valstybės gretų, 
vis tiek stovėk ir padėk šūksniais, o jei kas nors užkimš gerklę, vis tiek 
stovėk ir padėk tylėjimu. Gero piliečio darbas niekuomet nėra ne- 
naudingas: toks žmogus teikia naudos išgirstas ar pamatytas, jis veikia 
veido išraiška, linktelėjimu, tyliu atkaklumu, net eigastimi. Kaip kai 
kurie vaistai stiprina sveikatą neparagauti, nepalytėti, o vien įkvėpti, 


2 Advokaru buvo vadinamas ieškovo ar atsakovo pasikviestas padėjėjas, nekalbantis teisme, bet 
palaikantis autoritetu ir juridiniais patarimais. 

“3 Rostrai — iš priešų atimtų laivų snapais (lot. rostra) papuošta ir dėl tų papuošimų gavusi 
pavadinimą kalbėtojų tribūna Romos forume. 

** Įvairių tautų aukšrų valdininkų pavadinimai. 


*“ Imperatorius — vyriausias kariuomenės vadas, tribūnas — karininkas. 

taip dorybė skleidžia naudą iš tolo ir pasislėpusi. Ar vaikščioja visa- 
teisė, ar turi leidimą išeiti tik retkarčiais ir priversta sutraukti bures, 
ar yra neveikli nebylė ir ankštumoje apsupta iš visų pusių, ar atvira — 
pasitarnauja, būdama bet kokio pavidalo. Kodėl laikai nelabai nau- 
dingu pavyzdį žmogaus, radusio puikų atilsį? Kai atsitiktinės kliūtys 
ar valstybės padėtis trukdys veikliam gyvenimui, geriausia į reikalus 
primaišyti laisvalaikio darbų. Niekuomet juk visi keliai neuždaromi 
taip, kad nebeliktų vietos jokiam garbingam veiksmui. 


V. Ar gali rasti didesnio pasigailėjimo vertą miestą už trisdešimties ti- 


ronų??* draskomus Atėnus? Nužudę tūkstantį tris šimtus puikiausių 
piliečių, jie nesiliovė, nes žiaurumas kurstė save patį. Toje valstybėje, 
kuri turėjo sąžiningiausią teismą Areopagą???, kurioje buvo senatas 
ir į senatą panaši tauta, kasdien susirinkdavo prakeikta trisdešimties 
kailialupių kolegija, ir nelaimingojoje kurijoje??* darydavosi ankšta 
nuo tironų. Ar galėjo būti rami toji valstybė, kurioje buvo tiek ti- 
ronų, kiek jų palydovų? Sielose negalėjo kilti net viltis atgauti lais- 
vę, nebuvo vietos jokiam vaistui prieš šitokią jėgą. Iš kurgi vargšei 
valstybei gauti tiek Harmodijų*??? Tačiau Sokratas“? niekur nesi- 
slėpė, guodė gedinčius senatorius, drąsino nusivylusius respublikos 
atgimimu, bijantiems nukentėti dėl savo gėrybių turtuoliams prie- 
kaištavo dėl pavėluotos pavojingo godumo atgailos ir norintiems 
juo sekti rodė didžiulį pavyzdį, laisvas žengdamas tarp trisdešimties 
ponų. Tačiau atėniečiai patys jį nužudė kalėjime. Laisvė nepaken- 
tė laisvumo žmogaus, nebaudžiamai užsipuolusio tironų būrį. Ži- 
nok, kad ir parblokštoje respublikoje išmintingam vyrui yra progos 
pasireikšti, o klestinčioje ir laimingoje karaliauja savivalė, pavydas 
ir tūkstančiai kitų ištižusių ydų. Kaip leidžia respublikos padėtis, 
kaip nedraudžia likimas, taip išsiskleiskime ar susigūžkime, tačiau, 


““ 404 m. pr. Kr. Atėnuose valdžią užėmė trisdešimties vyrų grupė. 

“** Areopagas -— Atėnų kalva. Ant jos nuo seno posėdžiaujantis teismas gavo jos vardą. 
“8 Autorius buleurerijų, Atėnų Penkių šimtų tarybos pasrarą, kaip ir Romos senato patalpą vadina 
kurija, o Tarybos narius — senatoriais. 


“* Harmodijus - VI a. pr. Kr. graikų didvyris, tirono Hiparcho žudikas. 
“Sokratas (470-399 m. pr. Kr.) - graikų filosofas. 

kad ir kaip ten būtų, judėkime nekaustomi baimės, nestingdami iš 
siaubo. Tik tas bus vyras, kuris iš visur gresiant pavojams, žvangant 
ginklams ir grandinėms nei leis dorybei sudužti, nei ją slėps. Mat 
pasilaidojimas neužtikrina išsisaugojimo. 

Jei neklystu, Kurijus Dentatas““! teisingai kalbėjo, sakydamas, kad 
labiau norėtų būti miręs, negu gyventi miręs. Juk baisiausia nelai- 
mė yra apleisti gyvuosius dar nenumirus. Bet jei pateksi į mažiau 
galimybių visuomenės veiklai teikiantį respublikos laikotarpį, rei- 
kia stengtis labiau atsidėti laisvalaikio darbams ir literatūrai, pa- 
našiai kaip kilus pavojui plaukiant jūra staiga suktum į krantą, 
nelauktum, kol reikalai paleis, bet pats nuo jų atsiskirtum. 


Pirmiausia turėsime pažvelgti į save pačius, paskui — į ketinamus 
nuveikti darbus, paskui — į tuos žmones, dėl kurių ar su kuriais jų 
imsimės. 

Prieš pradedant būtina įvertinti save patį, nes paprastai įsivaizduo- 
jame galį daugiau, negu galime. Vienas paslysta dėl pasitikėjimo 
iškalba, kitas iš turto siekia išgauti daugiau, negu išgali, trečias ne- 
tvirtą kūną prispaudžia sunkia užduotimi. Kai kurie netinka tvar- 
kyti piliečių reikalams dėl drovumo, nes ten reikia kiaulės akių, 
kai kurių užsispyrimas nedera rūmams, kai kurie nevaldo pykčio 
ir menkiausią apmaudą išlieja karštakošiškais žodžiais, kai kurie 
neįstengia suvaldyti sąmojo ir pažaboti pavojingo aštrialiežuvavi- 
mo. Visiems jiems atilsis naudingesnis už darbus. Atkakli ir ne- 
pakanti prigimtis turi vengti jai pakenksiančio laisvumo stimulų. 
Paskui reikia įvertinti tai, ką ketiname nuveikti, ir palyginti savo 
jėgas su žadamais imtis reikalais. Juk visuomet darytojas turi tu- 
rėti daugiau jėgų negu darbas: didesnė už nešėją našta būtinai jį 
prislėgs. Be to, kai kurie rūpesčiai nėra dideli, bet gausūs. Jie smar- 
kai kvaršina galvą. Reikia vengti ir tokių, kurie pagimdo daugybę 
naujų užsiėmimų; nereikia eiti ten, iš kur laisvai neišeisi. Reikia 
kišti nagus tik prie to, kam gali padaryti galą ar tikrai jo tikėkis, o 


palikti tai, kas bedirbant plečiasi ir nesiliauja tau pasiūlius sustoti. 


“! III a. pr. Kr. politikas ir karvedys. 

„ Žinoma, reikia pasirinkti ir žmones: ar jie nusipelnė, kad atiduo- 


tume dalį savo gyvenimo, ar įvertins prarastą mūsų laiką. Juk kai 
kurie galvoja, jog privalome jiems darbuotis. Atenodoras sako nei- 
siąs net pietų pas tokį, kuris jam už tai niekuo neatsimokės. Ma- 
nau, suvoki, kad dar labiau neis pas tuos, kurie pietus ruošia vien 
iš draugo pareigos, kurie patiekalus laiko labdara, tarytum darytų 
garbę valgių nesaikingumu. Pašalink liudininkus ir žiūrovus — ne- 
džiugins jų vienišos šunvaišės. Reikia apgalvoti, ar tavo prigimtis 
labiau tinka veiklai, ar laisvalaikio užsiėmimams bei apmąsty- 
mams, ir pasukti ten, kur traukia prigimties jėga. Isokratas jėga 
Eforą?*2 išsivedė iš forumo, pamatęs, kad tas būtų naudingesnis 
rašydamas istorinius veikalus. Juk priverstas talentas nepateisina 
pasitikėjimo, tuščia vargti priešinantis prigimčiai. 

Niekas taip nepradžiugina sielos kaip ištikima ir švelni draugystė. 
Tai didžiulis gėris, kai širdys iš anksto atvertos, kiekviena paslaptis 
į jas nugrimzta saugiai, jų žinojimo nebijai kaip ir savojo, jų po- 
kalbiai sušvelnina nerimą, nuomonė padeda apsispręsti, linksmu- 
mas išblaško liūdesį. Džiugu vien į juos pažvelgus! Kiek įmanoma, 
rinksimės laisvus nuo geismų draugus. Mat ydos šliaužia ir peršoka 
į kiekvieną šalia esantį ir kenkia prisilietus. Kaip per antkrytį reikia 
stengtis nebūti šalia jau apimtų ir ligos uždegtų kūnų, nes užsitrauk- 
sime pavojų ir susirgsime vien nuo įkvėpto oro, taip pasirinkdami 
draugus stenkimės imti mažiausiai susitepusius. Ligos pradžia yra 
ligonių ir sveikųjų susimaišymas. Nepatarčiau tau sekti tik paskui 
išminčių ar tik jį prie savęs prisitraukti. Kur rasi tą, kurio ieškome 
šitiek amžių?! Geriausiu laikykime mažiausiai blogybių turintį. Var- 
gu ar tau pavyktų sėkmingiau pasirinkti kaip ieškant gerųjų tarp 
platonų, ksenofontų?“? ir Sokrato palikuonių arba imant Katono?““ 
laikus, pagimdžiusius daugelį vertų būti Katono bendraamžiais vy- 
*“ Isokratas (436-338 m. p. Kr.) — graikų retorikos teoretikas, retorikos mokyklos įkūrėjas, 
rašytojas. Eforas (405-303 m. pr. Kr.) — Isokrato mokinys, istorikas. 

*5 Platonas (427-347 m. pr. Kr.) — graikų filosofas. Ksenofontas (430-344 m. pr. Kr.) — graikų 
istorinių ir filosofinių kūrinių autorius. 

** Būta dviejų garsių valstybės veikėjų Katonų, tad nėra aišku, katrą turi galvoje autorius. Spėjama, kad 
čia paminėtas Katonas Jaunesnysis (95-46 m. pr. Kr.), karštas respublikos santvarkos gynėjas, monarchijos 
ambicijų turinčio Cezario priešininkas. Nusižudė Cezariui laimėjus prieš senato siųstą armiją. 

rų (kaip, beje, ir šimtus blogesnių už kada nors buvusius, didžiausių 
nusikaltimų vykdytojų. Reikėjo ir vienų, ir kitų, kad Katonas ga- 
lėtų būti suprastas. Jis privalėjo turėti ir gerųjų, idant jais remda- 
masis taptų tvirtesnis, ir blogųjų, idant ant jų išbandytų savo jėgą). 
Dabar, taip stingant gerųjų, teks rinktis ne taip iš aukšto žiūrint. 
Tačiau ypač venkime liūdnų, viską apverkiančių, kiekviena proga 
besiskundžiančių. Nors patikimas ir geranoris, bet kupinas sumaiš- 
ties ir dėl visko vaitojantis bendrakeleivis yra ramybės priešininkas. 


Pereikime prie turto, svarbiausios žmonių kentėjimų medžiagos. 
Mat jei palyginsi visa, kas mus smaugia, - mirtį, ligą, baimę, troški- 
mus, sunkius skausmus ir vargus — su pinigų teikiamomis nelaimė- 
mis, pastaroji pusė gerokai nusvers. Taigi reikia pagalvoti, jog netu- 
rėti yra ne taip skausminga kaip prarasti, ir suprasime, jog skurdžius 
todėl mažiau kankinasi, kad mažiau turi nuostolių. Klysti, many- 
damas turtuolius narsiau pakeliant žalą: žaizdos skausmas vienodas 
ir mažutėliausiems, ir dideliausiems kūnams. Bionas“? puikiai yra 
pasakęs, kad ir plikiams, ir apžėlusiems sopa pešant plaukus. Žinok, 
vienodai kankinasi ir skurdžiai, ir pasiturintieji, pinigai prie abejų 
prilimpa ir neįmanoma arplėšti nepajutus. Geriau ir lengviau, kaip 
sakiau, jų neįgyti negu prarasti. Todėl linksmesnius išvysi niekuo- 
met fortūnos neaplankytuosius už jos paliktuosius. 

Didžios dvasios vyras Diogenas“““ tai matė ir padarė, kad iš jo nieko 
nebūtų galima atimti. Vadink tai skurdu, nepritekliumi, elgetys- 
te, sugalvok rūpesčių neturėjimui kokį nori įžeidžiamą vardą — tik 
tuomet manysiu Diogeną esant nelaimingą, jei nurodysi kitą tokį, 
kuriam niekas nepražūva. Arba aš klystu, arba karališka yra tarp 
šykštuolių, sukčių, galvažudžių, grobikų būti vieninteliam, kuriam 
neįmanoma pakenkti. Abejojantys Diogeno laime gali abejoti ir ne- 
mirtingųjų dievų būkle: gal jie nelabai palaimingai gyvena, nes ne- 
turi nei žemės valdų, nei sodų, nei dėl svetimų kraštų valstiečių dar- 


bo vertingų dvarų, nei gauna forumo bankuose didelių palūkanų? 


“5 Bionas - III a. pr. Kr. graikų hlosofas. 
“ Diogenas (412-323 m. pr. Kr.) — panieką turtui skelbęs ir „šunišką“ (gr. „kinos“ — „šuns“) 
gyvenseną propagavęs graikų filosofas. 

Ar tau ne gėda stulbti dėl turtų? Pažvelk į pasaulį — išvysi nuogus 
dievus, visa duodančius, nieko neturinčius. Ar laikai skurdžiumi 
žmogų, panašų į nemirtinguosius, nusimetusį visus atsitiktinumus? 
Ar vadini laimingesniu Pompėjaus atleistinį Demetrijų, kuris nesi- 
gėdijo buvęs labiau pasiturintis už Pompėjų"? Kasdien kaip kar- 
vedžiui apie kariuomenę buvo pranešama apie vergų skaičių tam, 
kuris jau seniai turėjo jaustis turtingas, turėdamas du pavaduotojus 
ir didesnį kambarėlį. O Diogenui vienintelis vergas pabėgo ir nors 
buvo parodyta, kur, jis nemanė, jog verta susigrąžinti. „Būtų gėda, — 
pasakė, — Manas gali be Diogeno gyventi, o Diogenas be Mano — 
ne.“ Man atrodo, jis kalbėjo taip: „Darbuokis sau, likime, Diogenas 
nebeturi nieko, kas tau priklausytų. Pabėgo mano vergas? Ne! Tai aš 
tapau laisvas.“ Šeimynai reikia drabužių ir maisto, turime rūpintis 
šimtais nepaprastai godžių gyvių pilvų, pirkti drapanas, sekti lin- 
kusias nukniaukti rankas, būti aptarnaujami ašarojančių ir prakei- 
kiančių dalią tarnų. Daug laimingesnis nieko niekam neprivalantis, 
nebent tam, kam lengviausia atsakyti, — sau. 

Ber kadangi mes neturime tiek kietybės, reikia bent apriboti turtą, 
kad būtume mažiau parankūs likimo skriaudoms. Karui tinkames- 
ni galintys susigūžti už skydo kariai negu išsikišę ilgšiai; dėl aukšto 
ūgio pastarieji dažniau sužeidžiami. Geriausia laikytis pinigų saiko, 


neleidžiančio nei nuslysti į skurdą, nei nutolti nuo skurdo. 


„ Toks matas mums patiks, jei patiks taupumas. Jo nesant jokios gau- 


sybės neužtenka, nei jokios <...> nepakankamai driekiasi, ypač 
kai vaistai šalia ir pats skurdas pasitelkus saiką gali virsti turtu. Įpras- 
kime blokšti šalin iškilmingą pakylėtumą ir vertinti daiktų naudin- 
gumą, o ne puošmenas. Maistas tegu malšins alkį, gėrimas — troš- 
kulį, geismas tegu išsilies tiek, kiek būtina. Mokykimės vaikščioti 
kojomis, būtį ir buitį sutvarkyti pagal naują pavyzdį, bet taip, kad 
atitiktų protėvių dorovę. Mokykimės didinti susilaikymą, pažabo- 
ti prabangą, suvaldyti tuščiagarbiškumą, minkštinti pyktį, ramiai 


** Gnėjus Pompėjus Didysis (106—48 m. pr. Kr.) — romėnų karvedys ir politikas. 
** Sakinio dalis neišliko. 


163 


Apie sielos ramybę 


žvelgti į skurdą, gerbti saikingumą, net jei dažnas jo gėdinsis, natū- 
raliems troškimams taikyti mažai tekainuojančius vaistus, nepaža- 
botas viltis ir į ateitį besitiesiančią sielą sukaustyti grandinėmis, taip 
susitvarkyti, kad turtų prašytume pačių savęs, o ne likimo. 
Niekada neįmanoma pašalinti visas atšiaurias nelaimes, idant ne- 
daug audrų užgriūtų didelio laivo lynų tempėjus. Reikia susigūžti, 
kad ietys paršvilptų pro šalį. Todėl kartais apsaugo net ištrėmimai 
ir negandos; mažesnės nesėkmės gelbsti nuo didžiausių. Kai siela 
nelabai klauso pamokymų ir negali būti švelniai gydoma, kodėl gi 
nepatarus jai pasitelkti skurdą, nešlovę, visko apvertimą aukštyn 
kojomis? Nelaimę atremia nelaimė. Taigi įpraskime pietauti be 
gausaus svečių būrio, teturėti keletą vergų, drabužius įsigyti tam, 
kam jie skirti, gyventi kukliau. Ne tik skriejant ratu cirko varžybo- 
se, bet ir gyvenimo kelyje reikia sugebėti pasukti į vidurį?“?. 
Protiniam darbui išlaidų labiausiai negaila, bet jos pagrįstos tol, kol 
paisoma saiko. Kam tūkstančiai knygų ir jų rinkinių, jei šeimininkas 
per gyvenimą vos įstengia perskaityti pavadinimus? Autorių minia 
slegia besigilinantį, o ne ugdo; daug verčiau atsidėti keletui, užuot 
klaidžiojus po visus. Aleksandrijoje sudegė keturiasdešimt tūkstan- 
čių knygų““. Kitas pagirs labai gražų karališko turtingumo pamin- 
klą, kaip Titas Livijus“?', pasakęs, jog tai buvo nepaprasta karalių 
skonio ir rūpesčio išdava. Čia nebuvo nei skonio, nei rūpesčio, bet 
mokytas prabangos siekimas, net ne mokytas, nes jie knygas pirko 
ne dėl mokslo, o dėl pasirodymo. Panašiai daugelis neišmanėlių net 
vaikų literatūros knygas juk susideda, be abejo, ne dėl gilinimosi į 
jas, bet kad papuoštų valgomąjį. Taigi įsigykime knygų tiek, kiek ga- 
na, ir nė vienos — dėl gražumo. „Garbingiau, — sakai, — šitokios išlai- 
dos negu Korinto vazoms ar paveikslams išmetami pinigai.“ Ydinga 
visa, kas per daug. Kodėl atleidi žmogui, graibstančiam citrinmedžio 
ir dramblio kaulo spintas, besivaikančiam arba nežinomų, arba ne- 
vertinamų autorių raštų rinkinių ir žiovaujančiam tarp tūkstančių 
29 Cirkai — ovalo formos hipodromai. Per žirgų lenktynes vadeliotojai stengdavosi aplenkti išilgai 
cirko pastarytą sienelę, pasukdami į kelio vidurį. 

*0 Turimas galvoje 47 m. pr. Kr. įvykęs gaisras Aleksandrijos bibliotekoje. 

5! Titas Livijus (59 m. pr. Kr.-17 m. po Kr.) — romėnų istorikas. 


164 


SENEKA. Apie rai, kas svarbiausia. Pašnekesiai 


knygų; žmogui, kuriam labiausiai patinka ritinėlių kaktos ir pavadi- 
nimai? Pas didžiausius dykūnus pamatysi visus iškalbos ir istorijos 
veikalus, iki lubų sukrautas dėželes, net maudyklėse ir pirtyse bibli- 
oteka puikuojasi kaip būtina namų puošmena. Aišku, atleisčiau, jei 
būtų klystama iš per didelio mokslingų užsiėmimų troškimo; dabar 
šie suieškoti, vienas nuo kito kūrėjų atvaizdais atidalyti švenčiausių 
talentų veikalai įgyjami pasirodymui ir sienų apdailai. 


„ Tačiau tau teko sunkus gyvenimas: ar visuomenės, ar asmeninis li- 


kimas nejučiomis užveržė tokią kilpą, kurios negali nei atrišti, nei 
nutraukti. Galvok, kad sukausrytieji grandinėmis iš pradžių sunkiai 
pakelia ant kojų uždėtą svorį bei kliuvinius. Paskui nutarus nesipik- 
tinti ir kentėti būtinybė išmoko viską pakelti narsiai, o įpratimas — 
lengvai. Bet kokiame gyvenime rasi ir smagumo, ir atsipalaidavimo, 
ir malonumų, jei nelaimes laikysi lengvu daiktu, o ne darysi jas 
nepakenčiamas. Žinodama, kad gimstame kentėti, gamta geriau- 
siai pasitarnavo mums, išrasdama pripratimo prie negandų vaistą ir 
sunkumus greitai paversdama mūsų bičiuliais. Niekas neištvertų, jei 
nedalios jėga visada būtų tokia pat stipri kaip pirmasis smūgis. 

Visi esame surišti su likimu. Vienų grandinė auksinė ir ilga, kitų 
trumpa ir purvina, bet ar svarbus šis skirtumas? Visi apstoti tų pačių 
sargybinių; surišti ir tie, kurie surišo kitus. O gal tu manai, jog kai- 
rės rankos grandinė lengvesnė? Vieną supančiojo aukštos pareigos, 
kitą — gėrybių gausa. Kai kuriuos slegia aukšta, kai kuriuos žema 
kilmė, kai kam gresia svetima, kai kam jo paties savivalė, kai ku- 
riuos vienoje vietoje laiko tremtis, kai kuriuos — žynio pareigos. Vi- 
sas gyvenimas yra vergija. Taigi reikia priprasti prie savo padėties, ja 
skųstis kuo mažiau, ieškoti, kas joje mums būtų naudingiau — nėra 
tokios atšiaurios būklės, kurioje nurimusi siela nerastų paguodos. 
Dažnai mažos aikštės padalintos daugeliui reikmių paerdvėja, tinka- 
mas paskirstymas ir ankštą vietą daro gyvenamą. Protingai apgalvok 
sunkumus: galima ir kietumas suminkštinti, ir ankštumas prapla- 
tinti, ir išmaningai nešama našta mažiau spaudžia. 

Nereikia siųsti norų už jūrų marių, bet leiskime jiems išeiti neto- 
liese, nes jie apskritai nepakenčia būti uždaryti. Armetę tai, kas ar- 

ba negali būti įvykdyta, arba labai sunku, siekime čia pat esančių, 
mūsų viltį praskaidrinančių dalykų, bet žinokime, jog visi skirtingų 
pavidalų išorės smagumai viduje vienodai yra tušti. Nepavydėki- 
me pakilusiems virš kitų: mums atrodančios aukštybės iš tiesų yra 
bedugnės kraštas. Antra vertus, tie, kuriuos nelaba dalia pastatė į 
tokią pavojingą padėtį, bus saugesni, nuplėšę išdidumą nuo savaime 
išdidžių dalykų ir kiek galėdami nukėlę žemyn savo likimą. Tiesa, 
esama daugybės pririštų prie viršūnės. Nuo jos negalima nulipti, o 
tik nukristi. Tačiau tegul jie parodo, kad visa tai jiems yra didžiausia 
našta, nes patys būdami ne pakelti, bet prikalti, jie priversti būti ne- 
pakeliami kitiems. Teisingumu, maloningumu, žmoniškumu, pilna 
ir dosnia ranka tegu pasiruoš daug apsauginių priemonių, padėsian- 
čių sėkmingiau nukristi. Jos leis turėti vilčių ir dėl saugesnio kybo- 
jimo. Tačiau mūsų sielos bangavimas liausis tik tuomet, kai užsibrė- 
šime tam tikrą augimo ribą, neduosime likimui teisės baigti, kada 
jis panorės, bet patys sustosime gerokai anksčiau. Kai kurie geismai 
dar badys sielą, tačiau apriboti neves į begalybę ar nežinomybę. 


Ši mano šneka skirta netobuliems, vidutiniams, negaluojantiems, 
o ne išminčiui. Pastarasis nevaikščios bailiai ar apgraibomis. Jis taip 
pasitiki savimi, kad nesvyruodamas eis pasitikti likimo, niekuomet 
neužleis jam kelio. Jis neturi dėl ko jo bijoti, nes prie labdaros pri- 
skiria ne tik vergus, valdas, rangus, bet ir savo kūną, akis, rankas 
bei visa kita, kas vyrui daro gyvenimą brangų. Taip pat ir save patį. 
Jis gyvena kaip paskolintas pats sau ir pasiruošęs neliūdėdamas su- 
grąžinti norintiems atsiimti. Žinodamas, jog nepriklauso sau, savęs 
nenuvertins, bet visa darys taip pat stropiai, taip pat apgalvotai, kaip 
pareigingas ir tyras žmogus paprastai saugo jam patikėtus reikalus. 
Kai bus liepta grąžinti, nesiskųs likimu, bet pasakys: „Dėkoju už tai, 
ką valdžiau ir turėjau. Už didelį atlyginimą rūpinausi tavo reikalais, 
ber kadangi taip įsakai, maloniai ir noriai atiduodu ir užleidžiu. Jei 
ir dabar norėsi, kad aš ką tavo turėčiau, saugosiu. Jei kitaip nuspręsi, 
grąžinu, atiduodu atgal sidabrinius indus ir pinigus, namus ir šei- 
myną.“ Kai pakvies grąžinti pirmoji mums suteikusi paskolą gam- 
ta, ir jai pasakysime: „Pasiimk sielą geresnę, negu davei, neatgręžiu 

nugaros, nebėgu. Nesipriešindamas visa paruošė tas, kam kadaise 
davei nesuvokiančiam. Neškis.“ 

Ar sunku grįžti ten, iš kur esi atėjęs? Blogai gyvens tas, kuris ne- 
mokės gerai numirti. Pirmiausia jis turi nuplėšti nuo šio dalyko 
vertingumo šydą ir gyvybės kvėpsnį laikyti menkniekiu. Kaip sako 
Ciceronas??, nekenčiame bet kokiais būdais siekiančių išmaldauti 
gyvybės gladiatorių, plojame, kai ją niekina. Žinok, tas pats išeina 
ir mums. Dažnai mirties baimė yra mirties priežastis. Žaisdamas 
likimas kalba: „Kam man saugoti tave, nevykusį ir drebantį gyvū- 
ną? Nemokėdamas atgręžti gerklės, būsi daug smarkiau žaizdotas 
ir išvarpytas. O tu, kuris nesuki sprando nuo kardo, nekeli rankos, 
bet narsiai sutinki, gyvensi ilgiau ir mirsi lengviau.“ Bijantis mirties 
niekada niekur nesielgs kaip gyvas žmogus. Žinantis, jog nuo pra- 
dėjimo buvo jai pasmerktas, gyvens pagal tą taisyklę ir taip tvirtai 
nuteiks sielą, kad joks įvykis jam nebus netikėtas. Kad ir kas atsi- 
tiktų ateityje, numatymu suminkštins visų nelaimių puolimus, nie- 
ko nauja neatnešančius pasiruošusiems ir laukiantiems. Jie sunkūs 
ateina tik pas lengvapėdžius ir laimės besitikinčius žmones. Liga, 
nelaisvė, pastatų griūtis, gaisras, — nė vienas dalykas nėra staigus. Ži- 
nojau, į kokį sumaištingą bendrabūvį gamta mane uždarė. Šimtus 
kartų kaimynystėje aidėjo raudos, šimtus kartų pro slenkstį praėjo 
ankstyvų laidotuvių deglai ir vaškinės žvakės, dažnai šalimais aidėjo 
griūvančio namo braškesys. Daugelį tų, su kuriais vakar kalbėjausi 
forume ar kurijoje??, nusinešė praėjusi naktis, perskyrusi sujungtas 
bičiulių rankas. Ar turiu stebėtis, kad vienąsyk prisiartino ir prie 
manęs nuolatos aplinkui klaidžiojusieji pavojai? Daugelis besiruo- 
šiančių plaukti žmonių negalvoja apie audrą. 

Niekuomet nesigėdinsiu gero posakio autoriaus. Už talentingus 
tragikus ir komikus įtaigesnis mimų paikystes kūręs Publilijus?** 
paliko ir garsiausiai scenai tinkamų žodžių. Jie pralenkia jėga ne 
tik gatvės, bet ir rūsčius vaidinimus, kalbėdami taip: 

32 Markas Tulijus Ciceronas (106-43 m. pr. Kr.) - romėnų politikas, oratorius, retorikos ir 
filosofijos kūrinių autorius. 

“3 Kurija — senato posėdžių pastatas. 


** Publilijus Siras - I a. pr. Kr. gyvenęs mimais vadinamų trumpų vaidinimėlių autorius. 

Bet kam juk atsitikti gali tai, kas gali kiekvienam. 

Jei žmogus giliai į širdį įsidės šį pasakymą ir į kitus kasdien ištin- 
kančių nelaimių aibę žvelgs įsitikinęs, kad joms niekas netrukdo 
ir pas jį ateiti, apsiginkluos anksčiau, negu taps tykojamas. Paty- 
rusi pavojus siela per vėlai pratinasi iškęsti pavojus. „Nemaniau, 
kad šitaip bus.“ Arba: „Ar galėjai patikėti, kad kada nors šitaip 
atsitiks?“ O kodėl gi ne? Ar esama turtų, paskui kuriuos nesektų 
nepriteklius, alkis, elgetystė? Ar esama rango, paskui kurio pre- 
tekstą, auguro lazdą, patricijaus kurpes??? neitų purvai, pastabų 
prakeiksmai, tūkstančiai dėmių ir galutinė panieka? Ar esama ka- 
raliaus valdžios, kuriai negrėstų žlugimas, sutrypimas, valdovas ir 
kailialupys? Laike šie dalykai nedaug tenutolę, tik valanda skiria 
sėdėjimą soste nuo šliaužiojimo prie kito kelių. 
Taigi žinok, kad kiekviena padėtis nėra nekintama, ir visa, kas gali 
ką nors užgriūti, gali ir tave. Tu lobingas. Ar turtingesnis už Pom- 
pėjų? Kai senas jo giminaitis Gajus?“, netikėtai pakvietęs pasisve- 
čiuoti, atvėrė Cezario namus, užtrenkdamas jo paties, jam trūko 
ir duonos, ir vandens. Nors šimtų upių ištakos ir žiotys buvo jo 
valdžioje, kaip išmaldos meldė jis lašelio lietaus vandens. Iš bado ir 
troškulio žuvo giminaičio rūmuose, o įpėdinis mirusiam nuo troš- 
kulio suruošė laidotuves valstybės sąskaita. Ėjai aukščiausias parei- 
gas? Ar tokias pat didžias, tokias netikėtas ir taip visas vienu kartu 
kaip Sejanas*?"? Senatoriams vedant jį myriop žmonės suplėšė į ga- 
balėlius. Budeliui nieko nebeliko iš to, kam dievai ir žmonės buvo 
suteikę visa, kas galėjo būti suteikta. Esi karalius. Nesiųsiu tavęs pas 
Krezą*?*, kuris gyvas išvydo ir uždegamą, ir užgesinamą savo laido- 
tuvių laužą, kuris pergyveno ne tik savo karalystę, bet ir savo mirtį, 


5 Preteksta — aukštųjų valdininkų toga raudonais apvadais. Auguras — iš paukščių ateitį spėjęs 
žynys. Lazda jis apsibrėždavo įsivaizduojamą dangaus erdvę, kurioje ketindavo laukti paukščių. 
Patricijai avėdavo raudonos odos pusbačius. 

256 Gajus Cezaris Kaligula (12-41 m. po Kr.) - žiaurumu garsėjęs imperatorius. Apie kokį Kaligulos 
pražudytą Pompėjų kalba autorius, nėra aišku. 

*" Lucijus Elijus Sejanas (20 m. pr. Kr.-31 m. po Kr.) - labai didelę įtaką imperatoriui Tiberijui 
turėjęs jo asmeninės gvardijos vadas. Sužinojęs, kad Sejanas siekia jį nuversti ir tapti imperatoriumi, 
Tiberijus jį nužudė. 

“8 Krezas (560-547 m. pr. Kr.) — Lidijos karalius, nugalėtas persų karaliaus Kiro. 

nei pas Jugurtą??, į kurį po metų jau vėpsojo taip jo bijojusi romė- 
nų tauta. Matėme Gajaus supančiotus ir Afrikos karalių Ptolemėją, 
ir Armėnijos karalių Mitridatą. Vienas buvo ištremtas, kitas troško, 
kad būtų garbingiau ištremtas. Jei šitaip aukštyn ir žemyn besikai- 
taliojant aplinkybėms neįžvelgi nieko, kas galėtų tave ištikti, leidiesi 
negandoms užpulti. Jas palaužia tik pirmas jas pastebėjęs. 


Kitas panašus žingsnis būtų nevargti su nereikalingais arba dėl ne- 
reikalingų dalykų, tai yra stengtis, kad arba negeistume, ko nega- 
lime pasiekti, arba patyrę daug gėdos nebūtume priversti suvokti 
savo geismų tuštybę; tai yra stengtis, kad arba vargas nebūtų be- 
prasmis, be padarinių, arba padariniai neverti vargo. Liūdesys pa- 
prastai apima tuomet, kai arba nesiseka, arba gėda dėl pasisekimo. 
Reikia apriboti bėgiojimą, būdingą didelei daliai žmonių, lakstančių 
po namus, teatrus, forumus. Jie užsiima kitų darbais ir visuomet yra 
panašūs į kažką veikiančius. Jei kurį nors jų iš namų išeinanų paklau- 
si: „Kur trauki? Ką esi sumanęs?“, tau atsakys: „Dievaži, nežinau. Bet 
kai ką pamatysiu, kai ką nuveiksiu.“ Jie klaidžioja be tikslo ieškodami 
užsiėmimo ir daro ne tai, ką yra užsibrėžę, bet kas pasitaiko. Jų laksty- 
mas nesąmoningas ir bergždžias kaip krūmais ropojančių skruzdėlių, 
kurios tuščiai repečkojasi į pačią viršūnę ir iš ten vėl žemyn. Daugelio 
gyvenimas panašus į jų. Visai pagrįstai kas nors jį pavadins neramia 
tinginyste. Kai kurių gaila kaip į gaisrą puolančių: atsitrenkia į praei- 
vius, stumdosi bėgdami pasveikinti su jais nesisveikinančio žmogaus 
ar eidami paskui nepažįstamo velionio palaikus, ar skubindamiesi į 
mėgėjo bylinėtis teismą, ar į dažnai besituokiančio sužadėtuves, o pa- 
siviję lektiką““? kartais ją net paneša. Paskui be reikalo nuilsę grįžta 
namo ir prisiekinėja patys nežiną, kodėl išėjo, kur buvo. Tačiau kitą 
dieną vėl klajos tomis pačiomis pėdomis. Taigi kiekvienas darbas te- 
gul kam nors priklauso, tegul būna kam nors paskirtas. Tai ne stro- 
pumnas neramiuosius, bet apgaulingi daiktų vaizdiniai kuoktelėjusius 
vaiko. Mar ir pastarieji plūdinėja, turėdami kokią nors viltį. Juos gena 


** Jugurta (160-104 m. pr. Kr.) - Numidijos (Afrika) karalius. Autorius turi galvoje, kad nugalėtas 


Jugurta buvo vedamas triumfo eisenoje, kuri visada sutraukdavo daug žiūrovų. 


“* Lektika - romėnų susisiekimo priemonė: dengti neštuvai. 

kokio nors dalyko regimybė. Apsėsta sąmonė nesupranta viso to tuš- 
tybės. Kiekvieną išėjusį iš namų padidinti minios vedžioja po miestą 
tokios pat tuščios ir nereikšmingos priežastys. Neturintį dėl ko vargti 
žmogų apyaušris išgena laukan ir nors veltui numindžiojęs dešim- 
tis slenksčių pasveikina tik nomenklatorius““!, nors daugelis išmeta 
pro duris, niekam, atrodo, nėra sunkiau namuose kaip jam. Iš šios 
blogybės išplaukia ir tokia nepaprastai šlykšti yda: valstybės paslapčių 
klausymas bei klausinėjimas ir daugelio dalykų žinojimas. Nesaugiai 


pasakojama, nesaugiai klausomasi. 


Manau, kad tai turėdamas omenyje Demokritas pradėjo šitaip: 
„Norintis ramiai gyventi žmogus tegu nesiima nei didelės priva- 
čios, nei valstybinės veiklos.“ Be abejo, Demokritas turi galvoje 
beprasmius reikalus. Jei jie reikalingi, turime ne tik daug, bet ir 
be galo daug darbuotis tiek privačioje, tiek valstybinėje srityje. 
Kai jokia įprastinė pareiga neragina, veiksmus apribokime. Mat 
veiklus žmogus dažnai suteikia likimui galią jį pulti. Saugiausia tą 
galią bandyti retai, bet visuomet apie ją galvoti ir nieko tikra sau 
nežadėti. „Plauksiu, jei nieko neatsitiks.“ Arba: „Būsiu pretorius, 
jei niekas nesukliudys.“ Arba: „Prekyba man apsimokės, jei kas 
nors neįsipainios.“ Štai dėl ko galime sakyti, kad išminčiui nieko 
neatsitinka nenumatyta. Mes jį ištraukiame ne iš žmones aplan- 
kančių negandų, o iš paklydimų. Jam viskas vyksta ne taip, kaip 
nori, bet taip, kaip galvoja. O pirmiausia jis galvoja apie tai, kad 
kas nors gali jo tikslams pasipriešinti. Paniekinto troškimo skaus- 
mas mažiau gildys širdį, jei nebūsi jam žadėjęs pasisekimo. 


Turime pasidaryti ne tokie griežti, kad pernelyg neprisirištume prie 
numatytų dalykų ir pereirume ten, kur nuves aplinkybės, kad nebi- 
jotume pakeisti ar sprendimą, ar padėtį. Tačiau svarbu, kad mūsų ne- 
pasiglemžtų lengvabūdiškumas, priešiškiausia atilsio yda. Mat žmogų 
pradeda smaugti, įstumia į vargą ir atkaklus laikymasis užsibrėžto 


26! Pagal seną paprotį romėnai anksti rytą eidavo sveikinti gerbiamų arba bičiulystės ryšiais su 
jais susijusių piliečių. Vėliau paprotys išsigimė, įtakingus ir turtingus romėnus užplūsdavo minios 
sveikintojų. Nomenklatorius — rytinio pasveikinimo ceremoniją rvarkantis vergas. 

tikslo, nes likimas dažnai visa kitaip pakreipia, ir daug sunkesnis už 
tą laikymąsi niekuomet nesusivaldantis lengvabūdiškumas. Abu jie — 
ramybės nedraugai: ir negalėjimas nieko pakeisti, ir nieko iškęsti. 

Nuo visų išorinių dalykų reikia atšaukti sielą į save. Tegu savimi pa- 
sitiki, savimi džiaugiasi, save garbina, kiek galėdama tegu pasitraukia 
nuo viso, kas svetima, tesišlieja prie savęs, nuostolių nejaučia ir net 
priešiškumą palankiai aiškina. Mūsų Zenonas, išgirdęs, kad sudužus 
laivui nuskendo visas jo turtas, tarė: „Likimas liepia man atsikračius 
naštos filosofuoti.“ Tironas grasino filosofą Teodorą“? nužudyti ir iš- 
mesti nepalaidorą. Tas atsakė: „Tu gali pasidaryti šį malonumą. Krau- 
jo kaušas tavo galioje. O dėl palaidojimo... Tu, kvaišeli, manai, kad 
man svarbu, kur pūti: ant žemės, ar po žeme?“ Itin didis vyras Kanas 
Julijus (juo žavėtis netrukdo tai, kad gimęs mūsų laikais) ilgai kivirči- 
josi su Gajumi. Kai jam išeinant anas Falaridas*“? pasakė: „Nesiguosk 
paika viltimi, aš liepiau vesti tave nužudyti“, Kanas tarė: „Dėkui, 
maloningasis princepse.“ Tikrai nežinau, ką jis tuo norėjo pasakyti. 
Daug spėlionių ateina į galvą: gal geidė įžeisti ir parodyti, koks baisus 
kraugeriškumas, kai mirtis yra geradarystė? Ar priekaištavo jam dėl 
išplitusios žmonių beprotybės? Juk dėkodavo ir užmuštų vaikų tėvai, 
ir atimtų turtų savininkai. Ar mirtį sutiko kaip išsilaisvinimą? Šiaip ar 
taip, atsakė narsiai. Kas nors pasakys: „Po tokių žodžių Gajus galėjo 
liepti jam gyventi.“ Kanas šito nebijojo. Gerai buvo žinomas tokių 
Gajaus įsakymų patikimumas. Ar tu galvoji, kad dešimų iki aukš- 
čiausios bausmės likusių dienų jis praleido nerimaudamas? Nepanašu 
į tiesą, žinant, ką tas vyras kalbėjo, ką darė, kokia buvo jo ramybė. 
Žaidė plėšikėliais?““, kai pasmerktųjų būrį varantis šimtininkas liepė jį 
paraginti. Pašauktas suskaičiavo taškus ir tarė bičiuliui: „Žiūrėk, man 
mirus nesigirk laimėjęs.“ Ir linktelėjęs centurionui pridūrė: „Paliudy- 
si, kad aš vienu pirmauju.“ Ar manai, kad Kanas žaidė prie tos len- 
tos? Jis tyčiojosi iš budelio. Draugai liūdėjo, netekdami šitokio vyro. 
„Kodėl, - kalbėjo jis, - panarinote galvas? Jūs tik klausinėjate, ar siela 


*** Teodoras - IV a. pr. Kr. graikų filosofas. 


** Falaridas — VI a. pr. Kr. Sicilijos miesto Agrigento valdovas. Pasak legendos, jis turėjo metalinį 
jautį, kuriame pasmerktuosius sudegindavo gyvus. Čia Falaridu autorius vadina imperatorių Kaligulą. 


** Plėšikėliai — stalo žaidimas, panašus į šaškes ar šachmacus. 

yra nemirtinga, o aš tuoj sužinosiu. ' Pačioje gyvenimo pabaigoje ne- 
nustojo naršyti ieškodamas tiesos ir turėti klausimų net savo mirčiai. 
Jį lydėjo jo filosofas. Einant pro netoliese esantį kapą, ant kurio mūsų 
dievui Cezariui kasdien buvo atliekamos apeigos, tas paklausė: „Ką, 
Kanai, dabar galvoji? Ką mąstai?“ Kanas atsakė: „Nutariau stebėti tą 
trumputėlę akimirką, ar siela jaučia, kad išeina.“ Ir pažadėjo, jei pa- 
vyks ką ištirti, aplankyti draugus ir pranešti apie sielų būseną. Štai 
ramybė, siaučiant audrai, štai amžinybės verta siela! Savo mirtį jis pa- 
sitelkia tiesos įrodymui, stovėdamas ant paskutinio laipto tyrinėja iš- 
einančią sielą, siekia žinių ne tik iki pat mirties, bet ir iš pačios mirties. 
Niekas nėra filosofavęs ilgiau. Nepaliksime didžio vyro paskubomis 
paminėję. Su meile tarsime: stengsimės, kad tave, o šviesiausioji gal- 
va, prisimintų ainiai. Tavo vieno nužudymas sudaro didžiąją Gajaus 


skerdynių dalį. 


Bet neužtenka atmesti asmeninio liūdesio priežastis. Kartais api- 
ma neapykanta žmonių giminei. Kai pagalvoji, koks retas papras- 
tumas, kaip niekam nežinomas sąžiningumas, kai pamanai, kad 
nebepasitaiko ištikimybės žodžiui, nebent tuomet, kai apsimoka, 
kai susiduri su daugybe laimingų nusidėjėlių, vienodai nepaken- 
čiančių geismo naudos ir žalos, su visiškai savo rėmuose nebetel- 
pančiu pasipūtimu, net šlykštynes pasitelkusiu tam, kad išgarsėtų, 
apima jausmas, jog; visa tai gena sielą į nakties juodumą, ir tary- 
tum aukštyn kojomis apvirtus dorybėms, kurių nei galima tikėtis, 
nei naudinga turėti, užslenka tamsa. 

Turime taip nusistatyti, kad visos minios ydos mums atrodytų ne 
nekęstinos, bet juokingos. Verčiau mėgdžiokime Demokritą negu 
Heraklitą*“?. Pastarasis iš namų išėjęs verkė, o anas juokėsi. Pastara- 
jam visa, ką veikiame, atrodė pasigailėtina, o anam — paika. Taigi visa 
reikia sumenkinti ir lengvai pakelti. Žmogiškiau gyvenimą išjuokti 
negu apverkti. Pridėk ir tai, kad žmonių giminei daugiau nusipelno 
besijuokiantis, o ne sielvartaujantis: pirmasis palieka šiokios tokios 
vilties, antrasis kvailai apverkia tai, ko nebesitiki pataisyti. Ir visatos 


5 Heraklitas (554—483 m. pr. Kr.) - graikų filosofas. 

tvarką stebinčiajam atrodo, kad didesnės sielos yra plyštantis juokais, 
o ne ašarojantis žmogus. Šis išjudina nerangiausią sielos aistrą ir gal- 
voja, kad tokioje didingoje sąrangoje nieko nėra aukšta, nieko griežta, 
o viskas tik apgailėrina. Kiekvienas tegu pasideda priešais mūsų links- 
mumo ir liūdesio priežastis ir supras, kad Bionas kalbėjo tiesą: visi 
žmonių darbai labai panašūs į pradžią, jų gyvenimas nėra svarbesnis 
ar griežtesnis už pradėjimą. Iš nieko gimę grįžta į nieką. Bet verčiau 
visuomenės dorovę ir žmonių ydas sutikti maloniai, nepasiduodant 
nei juokui, nei ašaroms. Kankinimasis dėl svetimų blogybių yra am- 
žinas vargas, džiaugsmas dėl svetimų blogybių — nežmoniškas malo- 
numas. Panašus nenaudingas žmogiškumas būtų verkti ir panarinti 
galvą, kad kažkas laidoja sūnų. Savo nelaimėse reikia taip elgtis: siel- 
vartui atiduoti tiek, kiek prigimtis reikalauja, o ne kiek įprasta. Mat 
daugelis lieja ašaras, idant pasirodytų. Kai niekas nemato, jų akys sau- 
sos, šlykščiai pasiryžusios neverkti, nes visi taip daro. Taip giliai įstri- 
gusi verčianti nuo svetimos nuomonės priklausyti blogybė, kad net 
nuoširdžiausias dalykas — sielvartas patenka apsimetinėjimo valdžion. 


Toliau kalbėsime apie tai, dėl ko nepagrįstai liūdima ir nerimastauja- 
ma. Kai blogieji yra gerųjų pražūtis, kai Sokratas priverčiamas numir- 
ti kalėjime, Rutilijus gyventi tremtyje, Pompėjus ir Ciceronas atkiša 
sprandą savo klientams, o gyvas dorybių paveikslas Katonas?“ persi- 
verdamas kardu vienu sykiu padaro, kad jam baigta, o dėl respublikos 
viskas aišku, paprastai kankinamasi, kad likimas taip neteisingai atly- 
gina. Ir ko tikėtis kiekvienam matant, kad ir geriausieji patiria visa, 
kas blogiausia? Tai kaip čia išeina? Žiūrėk, kaip kiekvienas jų elgėsi. 
Jei buvo narsūs, sieloje ilgėkis jų ryžto, jei žuvo moteriškai ištižę, — 
nieko nepražuvo. Jie arba verti, kad jų tobulumas tau patiktų, arba 
neverti, kad ilgėtumeisi jų ištižimo. Ar yra didesnė gėda už padėtį, kai 
*“ Sokratas (470-399 m. pr. Kr.) — graikų filosofas, neteisingai apkaltintas ir pasmerktas myriop. 
Publijus Rucilijus Rufas — II-I a. pr. Kr. karvedys, valstybės veikėjas. Būdamas Azijos provincijos 
vietininku, sąžiningai dirbo savo darbą, bet jį ėmė kaltinti tie, kuriems kliudė vykdyti machinacijas. 
Įsižeidęs išvyko iš Romos į savanorišką tremtį ir ligi gyvenimo pabaigos gyveno Micilenėse ir Smirnoje. 
Gnėjų Pompėjų Didįjį nužudyti nutarė egiptiečiai, bet žudynėse dalyvavo ir du buvę Pompėjaus kariai, 
todėl autorius vadina juos klientais, tai yra globojamaisiais. Ciceronas per pilietinį karą buvo įtrauktas 


į nužudytinų asmenų sąrašą. Jį užmušė kariškiai, bet jo buvęs mokinys, jo brolio atleistinis, jų šeimos 
globojamas vyras, parodė kelią, kuriuo Ciceronas bandė pabėgti. Autorius turi galvoje Katoną Jaunesnįjį. 

narsi didžiausių vyrų mirtis kitiems kelia baimę?! Vertus pagyrimų 
girkime, sakydami: „Koks narsuolis! Koks laimingas! Pabėgai nuo vi- 
sų negandų, pavydo, ligos. Išėjai iš kalėjimo. Dievams pasirodė, kad 
tu ne blogo likimo vertas, bet nevertas, kad likimas turėtų tau galios.“ 
O apgaudinėjančius save ir mirties valandą vis besidairančius į gy- 
venimą reikia pastūmėti. Nė vieno neapraudosiu linksmo, nė vieno 
raudančio. Anas pats man nušluostė ašaras, šis savo ašaromis padarė, 
kad nebūtų verta jas lieti. Ar man apraudoti gyvą degantį Herkulį, 
ar šimtų vinių badomą Regulą, ar žaizdojantį savo žaizdas Katoną*“"? 
Jie visi, išeikvoję nedaug laiko, atrado, kaip pasidaryti amžiniems, ir 
mirdami grįžo į nemirtingumą. 


Svarbus nerimasties šaltinis yra toks gyvenimas, kai susijaudinęs 
stengiesi, kad kam nors nepasirodytumei toks, koks esi. Juk dau- 
gelio žmonių gyvenimas yra melagingas, skirtas apsimetinėjimui. 
Mar ilgas savęs stebėjimas kankina: bijoma pasirodyti kirokiam nei 
įprasta. Niekada neišsilaisviname iš rūpesčių, galvodami, jog kie- 
kvieną sykį esame vertinami, kai tik į mus pažvelgiama. Juk atsitin- 
ka daug ir nenoromis žmogų apnuoginančių įvykių, tad nors toks 
kruopštumas gerai klojasi, nuolatinis gyvenimas po kauke nėra nei 
malonus, nei ramus. O juk šitiek malonumo turi nuoširdus, pats 
save puošiąs paprastumas, niekaip savo būdo nedangstąs! Tačiau, 
jei viskas visiems atvira, tai šitaip gyvenant iškyla paniekos pavojus. 
Esama žmonių, iš aukšto žiūrinčių į viską, prie ko prieina arčiau. 
Bet dorybei nėra pavojaus, kad nupigs visų pamatyta, ir verčiau jau 
būti niekinamam dėl nuoširdumo, negu kankinamam nuolatinio 
apsimetinėjimo. Tačiau turėkime saiką: didelis skirtumas, ar atvirai 
gyveni, ar nerūpestingai. Reikia smarkiai susigūžti savyje. Mat ben- 
dravimas su nepanašiais sumaišo darną, atnaujina aistras ir sieloje 
vėl supūliuoja nevisiškai išgydytos silpnybės. Tačiau vienatvę reikia 


*" Herkulis - graikų mitų herojus, gyvas susideginęs dėl baisaus skausmo, apėmusio apsivilkus 
nuodingame skystyje sumirkytus marškinius. Markas Atilijus Regulas — III a. pr. Kr. romėnų valstybės 
veikėjas ir karvedys. Patekęs į nelaisvę kartaginiečiams ir jų pasiųstas į Romą pranešti siūlomų taikos 
sąlygų patarė romėnams jų nepriimti. Grįžo į Kartaginą, nes buvo davęs žodį. Kartaginiečiai jį nukankino 
įkišę į vinių prikaltą dėžę ir nuritinę nuo kalno. Dėl sužeistos rankos Katonas Urikietis nestipriai smogė 
sau kardu į krūtinę. Gydytojas norėjo žaizdą aprišti, bec Katonas rankomis ją perplėšė ir mirė. 

kaitalioti ir mainyti su bendravimu: vienumoje ilgėsimės žmonių, 
draugijoje — savęs pačių. Priešybės gydys viena kitą. Vienatvė pa- 
gelbsti nuo minios neapykantos, minia — nuo bodėjimosi vienatve. 
Vidinis pasaulis ne visą laiką turi būti vienodai įsitempęs, jį reikia 
pakviesti ir pajuokauti. Sokratas neraudo, žaisdamas su berniūkščiais, 
Katonas vynu atpalaiduodavo valstybės rūpesčių nuvargintą sielą, 
Scipionas““ė rirmingai judindavo triumfatoriaus ir kario kūną, ne 
švelniai jį raitydamas, kaip dabar įprasta žengti, plaukiant švelniau 
nei moterys, bet kaip senovės vyrai paprastai šokdavo vyrišką ginklų 
šokį per linksmybes ir šventes, neprarasdami pagarbos, net jei žiūrovai 
būdavo priešai. Reikia sieloms leisti atsipalaiduoti, pailsėjusios pakils 
geresnės ir smarkesnės. Kaip derlingiems laukams nedera primesti 
savo valdžios (mat juos greitai nualins nepabaigiamas vaisingumo 
poreikis), taip nuolatinis darbas palauš sielų polėkius. Truputį atsipa- 
laidavusios ir atlyžusios atgaus jėgas. Nuo vienas kitą vejančių darbų 
sielos atbunka ir suglemba. Žmonės taip karštai netrokštų žaismo ir 
juoko, jei tie dalykai neturėtų kažkokio prigimtinio malonumo. 'Ta- 
čiau dažnai pasitelkiami jie išplėš iš sielų visą svorį ir jėgą. Juk ir mie- 
goti būtinai turime, kad atsigautume, tačiau jei snausime per dienas 
ir naktis, užsitęsęs miegas virs mirtimi. Toli gražu nėra tas pats, ar ką 
atpalaiduoji, ar visai atriši. Įstatymų kūrėjai nustatė pramogų dienas, 
kad žmonės susirinktų pasilinksminti. Jie manė, jog darbus būtinai 
turi pertraukti pasižmonėjimas. Ir didieji vyrai, kaip minėjau, kas mė- 
nesį tam tikromis dienomis pasiskirdavo atostogų. Kai kurie kiekvie- 
ną dieną padalindavo poilsiui ir rūpesčiams. Tokį buvus prisimename 
didelį oratorių Polioną Azinijų?“?. Joks reikalas jo nesulaikydavo ilgiau 
kaip iki dešimtos valandos*?, net laiškų nebeskaitydavo, idant ne- 
atsirastų naujų rūpesčių. Per dvi valandas atsikratydavo visos dienos 
nuovargio. Kai kurie vidurdienį įterpdavo poilsio, o popiečio valan- 
das palikdavo kokiam nors lengvesniam užsiėmimui. Mūsų protėviai 
irgi draudė senate naujus pranešimus po dešimtos valandos. Kariai 


*ė Publijus Kornelijus Scipionas (235—-183 m. pr. Kr.) - garsus romėnų karvedys, Hanibalo nugalėtojas. 
“* Azinijus Polionas (76 m. pr. Kr.—4 m.po Kr.) — romėnų politikas, karvedys, oratorius, rašytojas. 


“* Romėnai valandas skaičiuodavo nuo saulės tekėjimo. Taigi Polionas ilsėdavosi po dešimties 


valandų darbo. 

pasiskirsto budėjimus, grįžę iš žygio neina naktinės sargybos. Sielai 
reikia maloningai duoti poilsio, atstojančio jai maistą ir jėgas. Pakla- 
jokime atvirose vietovėse, kad nuo dangaus erdvių ir beribio dvelks- 
mo ji išaugtų ir pasikeltų. Kai kada atgaivins pasijodinėjimas, kelias 
ir vaizdų kaita, kai kada vaišės ir truputį dosnesnės išgertuvės. Kartais 
galima net įkaušti, ne akis užsipilant, bet tik svaigtelėjant. Vynas nu- 
plauna rūpesčius, iki gelmių sujaudina sielą, gydo ne tik ligas, bet ir 
liūdesį. Vyno išradėjas Liberiu vadinamas ne dėl palaido liežuvio?"!, 
o todėl, kad išvaduoja sielą nuo rūpesčių vergijos, išlaisvina, pagyvina 
ir suteikia drąsos visiems užmojams. Tačiau sveika turėti vyno kaip ir 
laisvės saiką. Manoma, jog Solonas ir Arcezilas?"2 mėgo vyną, Katonui 
buvo prikišta girtuokliavimas. Tačiau priekaištautojai lengviau įrodys, 
kad ši yda yra garbinga, negu kad Katonas nedorovingas. Dažnai taip 
nedarykime, idant siela neįgytų blogo įpročio, bet retkarčiais reikia 
ją išvesti į džiugesį ir laisvę, pamažu išstumiant niūrų blaivumą. Nes 
tikime graikų poetu: „Apkvaisti kartais malonu yra.“ Arba Platonu: 
„Sugebantis save suvaldyti žmogus veltui beldžiasi į poezijos vartus.“ 
Arba Aristoteliu: „Į didelį talentą visuomet įmaišyta beprotybės.“2" 
Tik sujaudinta sąmonė gali pasakyti didingus, kitus pralenkiančius 
žodžius. Paniekinusi tai, kas visiems būdinga ir įprasta, pagauta įkvė- 
pimo ji pakyla aukštyn ir tik tuomet mirtingos lūpos užgieda didin- 
gesnę giesmę. Net ir ant stačios pakriūtės stovėdama ji to neįstengs, 
kol nepristigs kokio šulo. Reikia, kad nutoltų nuo įprastybės, pakiltų, 
perkąstų žąslus, pasigrobtų net vežėją ir nuneštų ten, kur pats jis bi- 
jotų užkopti. 

Brangusis Serėnai, dabar turi viską: kas gali sergėti ramybę, kas 
įstengia ją atkurti, kas geba pasipriešinti atšliaužiančioms ydoms. 
Tačiau žinok, kad nė vienas iš šių dalykų kaip reikiant nepasitar- 
naus saugant silpną daiktą, jei linkusi paslysti siela nebus apgaubta 
įtempto ir nuolatinio rūpesčio. 


"I Lot. „liber“ — „laisvas.“ 

“? Solonas 640-560 m pr. Kr.) - graikų išminčius, politikas, poetas. Arcezilas - IV a. pr. Kr. graikų 
filosofas. 

“* Spėjama, kad tai VI a. pr. Kr. graikų poeto Anakreonto eilutė. Platonas (427-347 m. pr. Kr.) — 
graikų filosofas. Aristocelis (384—322 m. pr. Kr.) - graikų filosofas. 

